
I. BAJRAM 


—— LSD 


io je topao proljetni dan, negdje oko Jurjeva, 
kad je Mujo Halvadžija ponosno, kao da po- 
lazi na neku svečanost, krenuo iz svog sela u 
Sarajevo, noseći u torbi vruću, tek ispod saća izvađenu yjaru. Ne 
napušta on svoje krasno selo, svoje Lokve ispod vječito bijele 
Bjelašnice, zato što je željan gradskog života. On mora da ide. 
Te zime ukopali u seosko groblje njegova oca Mušana. 
On je, premda već prosijed i sa jedincatim krnjim žutim zu- 
bom u desnima, ostao od tada sam u napukloj kući, kojoj je 
vrijeme oglodalo daščanu kaplamu s krova pa je procurivalo 
i pri najslabijoj kiši. 
Seljak može osjetiti dvije najteže kazne Božije, dva naj- 
veća zla, dvije najgore nesreće. Sve ostale muke i brige male- 
ne su prema njima! A to je: ne imati zemlje ni poroda. Obje 
te nesreće spoznao je na sebi jadni Mujo Halvadžija iz sela 
Lokava, općina Hadžići. Otac mu je imao pet kćeri i njega 
— jedinca. Čim se stari Mušan ohladio čak i one sestre koje 
to nisu učinile prije pokupile svoj miraz. Jadnom Muji ne 
ostade ni njivica, jer je svoj dio prodao ranije da ocu nabavi 

potrebne lijekove iz spatekee. Ženio se Mujo nije, ne zato 
što bi mrzio žene, o, sačuvaj Bože, on ih i poštuje i voli, već 
zato, što mu to nije dozvolila njegova sirotinja — valjalo je, 
zaboga!, poudati sestre, održati kućno ognjište, makar dok 
je asijedic Živ. 

Težak bolesnik bio je taj njegov ssijedix Mušan. Čitavu 
godinu dana ležao na dušeku i mro. Vele, bila sušica. A nje- 
gova stopanica, Mujina mati, umrla je prije petnaestak godi- 
na, još uz rat, dok je Mujo bio na fronti, na Italiji, u Be-Ha- 
draj regimenti. Iz toga je rata poslije demobilizacije donio 
kući poderanu uniformu i nekakvu polupismenost. Naučio 
potpisati svoje time i brezime, selo i kućni broje. Brojeve 
je on znao čitati još kao momak, pa i su sahat pogledatie 
znao je sbilesi i dekike i sekundije ishesabitis. Njegov je otac, 
ko kad mu je za vrat sjela ona ženskadija, kćeri sve uho do 
uha, prodavao njivu po njivu da im nabavi pristojnu odjeću 
i koliko-toliko održi kućni nam i prag, dok se srećom ne 
poudaju. Žensko je dijete za sirotinju veliko zlo: od njegovih 
ruku slaba korist, a ono što umije raditi — plesti, vesti, tkati 
ćilime — sirotinji ne treba. Niti ima dosta sitna hajvana da ga 
kći čuva i pomuze, ni vune, ni stana da valjana kći otka ćilim 
ili sukno, niti mnogo odaja da ih ona mete i redi, ni vrtlova 
i cvijetnjaka, da ih plijevi i zalijeva kad pripeče zvizdan, a 
kad poodraste, valja joj, da bi se sxusrećilac, napuniti tovar 
čeiza, dati njivu-dvije ili isto toliko hiljadarki miraza i još 
nahraniti svatove. Ali, šta ćeš, dao Bog, pa eto ti de... A Mu- 
šanove kćeri bile više gizdave nego radine, više lijepe nego 
skromne, pa se oko njih motali momci i — srećom! — odoše 
za vremena, prije nego što je oca smlavila bolest. Njegu star- 
ca prepustile su svom dobrom bratu Muji, koji je sve nedaće 

podnosio strpljivo i još više volio sestre. vŠta ćeš, moje su, pa 
kake su da su...a 

Dobričina je bio Mujo. Nekakva ženskasta narav. Ni 
muhi ni mravu ne bi na žao učinio. U vojsci s njim zbijali 
šale; uz rat, u zemunici, dijelio svoj komis među gladnije 
drugove, rado davao do pola porcije dergemize iscrpljenijima 
od sebe, već od kuće vičan svakom teretu. Radio je on — po- 
gotovu kad otac obnemoća i kad mu se i najmlađa sestra 
udala pa više nije trebalo glumiti da se nešto ima — radio u 
selu pod nadnicu. Jedne godine bio poljar, druge čuvao seo- 
ske volove i konje, treće otišao u planinu s a/ašom, ali sve je 
to malo — tako nikad neće na zelenu granu. A ostati u selu 
i patiti se ovako bez zemlje, bez žene, bez ikakva ydobra i 
komocijea značilo je za njega nešto još teže od bijede -sra- 
motu. Ta već mu se i seoska djeca rugaju, a seljaci, njegovi 
akrani gotovo ga nikada ne zovu na sijelo ili na mobu. Strah 
ih, Žezbeli, da nije zagađen ušima i drugim bajama, što ne 
bi bilo nikakvo čudo, ali on je, eto, čist, jer vode je Bog dao, 
a košulja se može oprati i bez sapuna, pogotovu kad je tr- 
ljaju muške ruke. To nesretno pranje košulja i onih dvaju 
iskrpljenih čaršafa mnogo mu je muke zadavalo. Nijednoj 
seoskoj curi ne bi palo na pamet upitati: 2Mujo, bi li da ti 
operem haljine?x... Jok! One se radije njemu smiju. Zato je 
odlazio na vodu, na onaj poznati Lokavski izvor i tamo prao 
promatrajući zvijezde ili debeli mjesečev lik. Prao krišom 
košulje, trljao ih među ožuljanim dlanovima ili nježno lupao 
pratljačom, nešto da ih ne podere, a nešto da ga se ne čuje 
kako lupa i stalno se osvrtao: ide li 'ko, da ga ne vidi i ne 
raznese po selu glasinu: 


Mujo haljine pere! Žensko, baba... 

Ne, ovako to dalje ne ide! Zato se još zimus odlučio: 

— Idem u seher da nešto zaradim. 

Odlučio da esiđea u Sarajevo i potraži posla na nekoj 
novogradnji, da miješa pijesak ili vapno. Htio je prištedjeti 
toliko da kupi njivicu-hranilicu da ne izumre tako jadno po- 
štena kuća Halvadžija. +Pa, akobogda, kad se opet okućim, 
naći će se i kakva posijeda udovica za mene... Ima jedna,, 
baš mi ovđen na srcu leži, a i ona mene, sve mi se čini, Že- 
geniše...a San, najljepši san seljaka: kućica, zemljica, Ženica, 
dječica... Makar već ne bio u prvoj, pa ni u drugoj mladosti, 
za to vrijedi i raditi i napatiti se u Sarajevu, noćivati na da- 
skama u Žanu za dva dinara. 

Eto, zato je tog jutra Mujo Halvadžija pošao oholo iz 
svoje kuće i ponosno prošao kroz selo. Svoju je stoku, četiri 
koze i jarca, dao na čuvanje komšiji Ostoji, a kuću zaključao. 
Išao je polagano, korak po korak i promatrao kuće, šljivike, 
ahare, pa zatim, dok je silazio niz Lokavsko polje, njive i 
usjeve, busenje preorane zemlje i kruške divljake... Kao da 
se od njih opraštao. 

Još prvoga dana kada je stigao u Sarajevo, bježeći ispred 
všejtanski brzih tomobilax lijevo-desno, nasmiješila mu se 
sreća. Ali se siromahu sreća uvijek samo kiselo smiješi! Kod 
nekog bivšeg Žega u krumpirima i kupusom zasađenu ne- 
kada krasnom ružičnjaku, ponosno se dizao visok jablan. 
Drvo, u hladu kojega se nekad odmarala ponosna begovica, 
sada upravo zarad te hladovine smeta krumpirima i drugim 
usjevima. Posjeći tako visoko stablo zna samo a vičan 
šumskom poslu. 

Dugo se propali beg odlučivao da li da posiječe taj po- 
sljednji znak begovske časti i oholosti i tako spasi veliki dio 

vrta od kojeg sada — eh, Bože, nepravde i ružna zemana! — 
čak živi, prodajući krumpire, jagode, kupus. Takva sramota! 
Beg — pa prodaje glavice kupusa! Sve nekako gnjije, kopni 
— misli beg — samo moj jablan stoji prav, upro vrh u nebo 
i kao da kazuje svijetu: Tu, ispod mene, tu je bašča silnoga 
bega, bogataša koji je kao dijete imao afove, čifluke, begluke, 
hambarove, svašta, čak i čardaž na selu, na svome selu, čak i 
sve seljake u njemu... Silovite je naravi prosijedi beg. Ljut i 
naprasit, viče na hizmećare, na svoju hanumu, na djecu koja 
mu preko Zaraba preskaču u bašču i kradu jagode. A od tog 
jablana on ih ne vidi. sZaklone se, kopilad mahalska, ko kad 
ih materešine ne uče više stidu i poštivanju begovata i tuđe 
imovine, sram ih bilo!, ko raja pogana!, zaklone se za onaj 
jablan pa kradux. A kad ih potjera sav crven u licu, inače 
već uvelu i išaranu borama briga, jer one nesretne obligacije 
odoše već davno u trbuh i u otplatu dugova, pa onda inta- 
bulacije na ovu zadnju kuću i bašču — još mu se ta balavčad 
smije: 

— Propali beg!... Nema više kmeta! Zasuči rukave i ti, 
beg-efendija!... Jagode su ti plahe, med! A. kruške, jabuke, 
hej... 

Ne, neće on više trpjeti to stablo, makar što mu se srce 
kida i trga od nekakve tuge za tim posljednjim znakom 
umrle časti. Jutros susreo toga seljaka. Ponizna neka dušica, 
uradit će on to jeftino i savjesno. 

— Umiješ li ti posjeći jablan? 

— Jašta radi. Eh, nije to kakav posao. Koliko sam ih ja 
pošjeko, moj beže... 


Pogodba je bila kratka. 

Ti, beže, daj, brate, koliko vrijedi. Ne umijem ti ja nadi- 
jevati nadnice. Ja ću ga lijepo posjeći... 

Ama da mi ništa ne oštetiš! — razvika se beg.— Okreši ga, 
pa površi u nekoliko komada. Ako mi ijednu voćku ošteti 
granje pri padu... 

.— Čuvat ću, beže, ko svoje. 

Mujo se popeo na visoko drvo. Kresao je, sjekao, pazio 
da granje ne ošteti voćke. Zadnja grana ipak nakide mladu 
višnju i još nedozrio plod začas rasplete oko drveta crven- 
kast sag. Zato je Mujo za svoj teški i opasni rad dobio samo 
sto dinara. 

— Šućur Allahu, dosta! 

Radeći po građevinama uštedio je za dugih šest mjese- 
ci nekoliko stotinjarki. Listopadska hladnoća potjerala ga 
sa njegova konačišta na livadi više ciglana u prljav han kod 
vštacijex gdje se za noć prespavanu na tvrdoj daski plaća 
unaprijed: dinara dva. Tu je upoznao šareno društvo grad- 
skih probisvijeta i pastoraka života. Kako su ti ljudi tvrdi i 
opaki i kako on ne razumije njihove razgovore. Mislio je 
često: Nejma u njima merhameta ni za groš. Lijepo moje 
selox... Zato se nekoliko puta preko nedjelje navraćao i kući, 
u selo, teško odvajajući od uštede novce za vlak. Od Sulje 
Begića kupio tri Zarara ječma; neka za zimu ima bar hljeba. 

Njegov siromašni suseljanin Tahir umro je još proljetos. 
Ostala iza njega Aiša, već postarija udovica s jedincem Ali- 
jom i nešto slabe gladne nenagnojene zemlje na Tinjku i 
Vonjavkama. Ona zapela za oko Muji. Eto, bilo bi to pota- 
man. Često je na nju mislio ležeći na daskama u hanu dok 
su neki njegovi suspavači kartali i psovali jedan drugome 
majku poganu. 


I. BAJRAM 113 


Jednom joj iz Sarajeva donio šest metara cica — neka ne- 
što skroji; koze dao na čuvanje Alijici i kupio mu opanke i 
fes. Selo ko selo! Počela ogovaranja, olajavanja, spletke. 

Vidi! Sad Mujo svake druge nedjelje izlazi u selo! Uvijek 
je kod Aiše... pa... neka, neka — šaptale seoske babe — nek se 
oboje smiri. 

A i stvoreni su ko jedno za drugo. U njega jedan zub, a u 
nje jedan sin! — mudrovali malo veseliji seljaci. 

Akobogda, Aiša — rekao joj kad je posljednji put bio u 
selu — uzet ćemo se uz Bajram. Dotle ću zaraditi makar hi- 
ljadarku, ja li dvije, da od Beće kupim kravu i tako nas op- 
skrbim mlijekom, pa kad se oteli... 

Peke, Mujo — odgovori kratko buduća Halvadžuša — ama 
brez para nejma vjenčanja! Valja Aliji kupiti odjeću, valja 
nabaviti makar ovcu, dvije... 

Mujin se san, eto, ostvaruje! Tko je kao on? Morat će još 
mjesec dana ostati u gradu. Posteći ramazan prenosit će sa 
štacije kovčege, ispomagati cjeparima drva, a ako padne jači 
snijeg, moći će ga zgrtati ispred dućana u čaršiji. Skupljat će 
paru na paru! 

Sniježna vijavica zamagljuje pred očima vidik. Dan je 
uoči Bajrama. Mujo je izdržao i zaradio je lijepo. Može sva- 
šta kupiti, jer u njegovoj kesici, koju uvijek skriva na kosma- 
tim prsima, ima točno 1317 dinara i — jedna kruna. 

n"Uzet ću joj zar, kat, pamuka, neka nam otka košulje i 
gaće. Znam, nema ona razboja, ali će joj pozajmiti Ostojina 
Soka, jer je zadnju šćer udala još lani, pa joj sad nije preša 
tkati. Uzet ću i pastorku, jok!, sinu, mom Alijici, kundure, 
prave gracke cipile, pa fes, pa...a 

Razmišljajući tako žurio se Mujo, gladan od posta i umo- 
ran od rada, prema Baščaršiji, glavnom gradskom trgu. U 
po puta stade kao skamenjen. 2Zar je moguće? Sad, uoči 
Bajrama, ona?...x — sine mu u glavi. Na drugoj strani ulice 
žurili su pločnikom njegova najmlađa sestra Mulija i njezin 
muž, Safet iz sela Korče. 

— Ma, jesi to ti, Mulo? Kako si, Safete? Kud ste pošli? 

— U sud, u gruntovnicu, da damo fakrir— odgovori suzna 
sestra. — Moj Mujo, golem nas goni de/aj, sad uoči lijepog 
Bajrama; crn nam je osvano. Eto, moramo prodati našu naj- 
bolju njivu. Ode Golubac! A znaš kaka je to zemlja. Šenica 
na njoj sama od sebe buja. Na harar sjemena iziđe i po deset 
i petn'es. Sveosve smo propali. Fukara! Umro mi je i sinčić 
Halid, moj lijepi brate Mujo! 

— Šuti, ženo, ne plači! — opominje je postiđeni muž, jer 
je upravo on bio natjerao ženu da od Muje uzme sav miraz, 
posljednju njivu, koju je prodao u bescijenje. 

— Samo ti reci svome braci — plače Mujo — jeda Boga, 
valjda vam i ja mogu pomoći. 

— Oklen ćeš mi pomoć — mrgodi se Safet — već sam prodo 
njivu. Moram! Dužan sam! Eto, dućandžiji sam dužan hi- 
ljadu i dvjesta dinara, pa hoće na plijen. Bolje ovako! 

— Lahko je tebi — prekide ga Mula — ali je teško meni 
jadnoj! Znaš, bolan, da si i krave prodo i volove! Nejmamo 
ni mrsa. A ono moje dvoje crvčića... 

— Jah, zbilja, kako su ti ostala djeca — upita Mujo, samo da 
je prekine u jadanju. 

— Kako? Gola po ovoj crkavici... Safet popi sve! Prokarta! 

— Šuti! Neću više, ramazana mi! Popravit ću se. Ama sad 
moram prodati zemlju, pa ću na ljeto i ja mrven u grad, na 
posao. 

— Nije to za te, Safete. Imaš djecu. Znam ja šta je grad. 
Lijepo naše selo, naš mir i rahat/uk... 

Svrnuli u kafanu. Mujo smrknut. Šuti. Žuljevite ruke tare 
hrapavim prstima. Pred očima mu sad njegove Lokve, Aiša 
i Alijica, koji ga čekaju, njegov san: kućica, zemljica, dječi- 
ca... sad opet uplakana sestra Mulija, njezina djeca. Sjeća 
se Mujo da je cijelog života bio Žrtva sestara, a one da mu 
ni rublje ne htjedoše oprati, niti ga pozvati k sebi kad zima 
pritegne. Sjeća se kako je istu tu Mulu molio neka mu ostavi 
bar posljednju njivicu, ali on je muška glava, on će se snaći 
kako bilo, on se mora snaći... 

— Slušaj, Safete, ne prodaji njivu! Nek najmlađa šći Mu- 
šana Halvadžije nije bez zemlje. Dat ću ti ja para!... 

—- Ama? 

Začuđena lica sestre i zeta razvedriše Muju Halvadžiju. 

— Vratit ću ti, Mujo, ramazana mi! 

— Ne vraćaj! Kupi za te pare mojoj sestri i njezinoj djeci 
stoku i odjeću, a meni će dati Bog. Evo ti novci. 

Brižljivo čuvana ušteda Muje Halvadžije prijeđe u ruke 
pijanice Safeta. 

— Evo ti još dvije banke, kupi djeci oba i recida je od 
dajđe. 

— Mujo, fala ti, brate moj... Mujo... 

Nije htio dalje slušati zahvaljivanja, zato je pobjegao iz 
kafanice. Onako gladan nastavio lutati čaršijom i promatrati 


tkanine za zar i kat koje neće kupiti svojoj Aiši... 
— NVejse!... 

Kad su seljaci stizali kućama na Bajram iz džamije, sreto- 
še skrhanog Muju kako pogrbljen i žalostan kreće put svog 
osamljenog kućerka. 

— Što ne ideš pravo Aiši? Kam'ti darovi? Ej, Mujo! — za- 
upitkuju ga komšije smijući se u svom blagdanskom raspo- 
loženju. 

— Ama, man'te me, braćo. Kakva moja ženidba! Nijesam 
ti ja za fameliju. Ja sam postao gradska lutalica. Hamali cje- 
par. 
Teško li mu je, Bože, nikad ovakvog Bajrama! Na pragu 
njegove kuće dočeka ga novo iznenađenje. Alijica, veseo i 
obučen u bajramsko ruho, potrča mu u susret. 

— Neka si nam došo, Mujo, 4a60, kako I? da te zovem. 
Koze su dobro. Nakupio sam im lijeske. I mati je dobro. 
Skuhala nam je pitu. Hajd' nama. Jah, Bajram mubarek olsun! 
Neka nam je sretno! Dajder mi tu torbu da je ja ponesem. 

— Neka sinko. Mogu sam. Lahka je. 


II. BUĐENJE 


— {Gr 


ma na dunjaluku sretnije ljudi pa im sve ide od 
ruke, ama da se prihvate đubre raznosati, ono bi 
im postalo tako berićetli da bi im na njivama pete- 
rostruko rodilo neg u drugijen, a ima opet baksuza, pa im baš 
ništa ne iđe od ruke! Eto, taki baksuz sam ja! Ma, kada na sebe 
pomislim, sve bih plako od bijesa i od nekakve huje protiv ovo- 

ga moga srca! Mehko, pekmez, da ne velim šta drugo; ha čiju 
suzu vidi — raspuzi se, pa bi dalo sve, i ono što nejmac...— tako 
je nekako razmišljao siromašak Mujo Halvadžija te večeri uz 
Bajram, sam u svojoj prohladnoj odajici, jer mu se nije htjelo 
ložiti vatru. Toga dana ga je Aiša, udovica iza rahmetli Tahira, 
koju je htio oženiti, odbila, jer je sav svoj dolje u gradu teško 
zarađeni novac dao sestri Muliji i zetu Safetu. Razmišlja on o 
tom današnjem ručku kod Aiše, pita i masna i slasna, pa čak 
i halvu žena skuhala ko kad se, jadna, nadala veselju i udaji! 
Razmišlja Mujo o tom ručku i ne zna da li bi plakao ili bi sve 
poslao k vragu!... 

vJoš me je i naružila i smijala mi se u brk, a ja njoj kupio 
kat haljina i njezinu sinčiću, mom dragom Alijici, što ga već 
sada ko svoje dijete u srcu nosim — fes, još jesenas. A sebi, a 
na se: ništa! Ma od svojih sam usta otkido, nijesam uz čitav 
ramazan niti jedan somun kupio na čaršiji, a željan sam ga 
bio ko /ohusa žena. Ne zna Aiša šta je sestra! Od iste matere 
i istoga oca! A Mula, 4e/i vala, nije zaslužila da joj dadnem 
ama ni crno ispod nokta! Ona je i curom bila /hašarijasta, 
jogunasta, nije slušala ni mater, a đe bi mene! Nit je voljela 
u polju raditi, ni u kući odvarivati suđe ili na Lokanju ispi- 
jerati haljine. Kad je mati umrla i druge sestre se poudale, ja 
sam, baš ja, muška glava, i ženske poslove radio. A babo nju 
volio, ko najmlađa šći, pa joj nije branio ašikovanje. Eh,da 
je bogdo... Govorio sam ja njoj kad joj je oni pijani Safet iz 
Korče pod pendžere sa sazom dolazio: — Mahni se ti togar 
poganćera! — a ona meni: — Poganćer si ti! Baš ću za njega, 
samo ako me šćedne! — I on htio, htio nju i kravu i pare od 
miraza... Jest mi bilo krivo kad su svatovi došli, ama, i opet 
moje srce! Sam sam zaklao najljepšu dvizgu, sam sam je is- 

pekao na ražnju. Još mi je i prigovarala: — Pazi kako okrećeš 
taj ražanj! — A nije adef da se u curinoj kući svatovi nađu 
i čašćavaju i piju. Ama ona šćela a/a franka, nek se pjeva i 
na Lokvama i u Korči... A sad je najgora fukara! Kako je 
samo plakala tamo dolje, u Saraj'vu, jučer, uoči Bajrama kad 
valjane žene kod kuće halve i /okume peku. Žao joj njive na 
Golupcu! Eh, a mojih joj njiva nije bilo žao! Ama ipak: neka 
sam joj dao, pomogo sam svojoj sestri, pa će i meni Bog! 
Ako će... Uh, eto već griješim! A kako i ne bih, kad se sjetim 
Aiše... Ono danas... A lijepa, eto, taman za mene! Da i ja 
okusim šta je svoja žena, da imadnem svog /ha/a/a pa da se 
više ne smucam ko zadnja prišipetlja i čankoliz...a 

A ono kod Aiše i nije bilo tako strašno. Tko bi zamjerio 
udovici s jednim sinom i četiri neplodne njive, bez krave u 
štali, bez drva pred kućom, a zima pritegla, a ona se nadala 
udaji premda je Mujo i postar i prosijed i u desnima ima 
jedan jedincati požutjeli zub, tko bi joj zamjerio što se neće 
udati za goru fukaru od sebe? Nije ona izabrala kakvog lje- 
potana, već prema sebi — ali ggolo na golo ne iđex, i to mu 
je rekla. Planula je kad joj je Mujo stao tumačiti da bi mu 
sestra morala prodati njivu, jer njezin xsrećox sve popi. 

— Popit će i te pare, a ti osta go! 

— Ma neće, Aiša, nije valjda toliki hajirsuz! 

— A ti? — upitala ga žalosno. — Evo te, bolan, ni čestitijen 
gaća nejmaš na sebi, već si se vas nekako uvuko u se, pa i sam 
vjeruješ da si baksuz! A i jesi!... Mogli smo lijepo... 

— Opet ću u grad... — branio se. 

— I opet ćeš zaraditi, pa će doći Mulija i pokupiti tvoj 
znoj za svoje feferiče i za rakiju u Safetova usta. 

— Ne znam, Aiša, ne znam. Ja sam ti, eto, taki. Ama, kad 
se, akobogda, okućim i tebe pred kadijom vjenčam... 

— Nejma vjenčanja! Neću ja čitavu selu na pogane jezičine 
ko ti... Neću da za mnom viču: +Aiša, udade se za miša!e ko 
što već sada djeca za tobom: sMujooo! Pas te ujooo!k Sam si 
hotio tako, moj Mujo. Sad kad znam da neću nikada postati 
tvoja žena i pred selom rezi/ biti, jer se o tom već šuškalo... 

— Ma, ne reci to! — zavapi Mujo. 

— Reci, reci, stoput reci. Neću ja poći za baksuza, imam 
ja sina, valja mi se za njega brinuti. A ti bi sve — sestrama. A 
imaš hin čitav bataljun. 

Samo da prekine taj mučni razgovor, Mujo upitao: 

— Da ti nacijepam drva? 

— A šta ćeš cijepati? Nejmam ih na av/iji. Valjalo bi u 
šumu... 

— Otići ću, ha Bajram prođe. 

— Nejmam ti ja na'nice plaćati, sama ću pokupiti grane, 
pa na saone. 

— Nećeš! Nećeš, dok je na meni živa glava! Eto, ne moraš 
se za me udavati, makar što te u srcu nosim ko momak, eh, 
ko budala... 

— Budala i jesi, valaha, kad si takvog srca! 

vIpak ću joj preksutra nasjeći drva, jer pravo imale — za- 
ključio Mujo Halvadžija, pa iz džepa istresao malo smrv- 
ljena duhana i zamotao u novinski papir cigaretu — svoju 
jedinu bajramsku utjehu te žalosne osamljeničke večeri. 

— Bi li mi, Tifanaga dragi, uzajmio saone i konja da odem 
u šumu nasjeći mrven drva Tahirovici, znaš kako je, u nje je 
dijete, a ona sama. Pola ću saona stjerati tebi, pola njoj. 

Tifan, ugledni Lokljanin, onaj što najviše izvrgava ruglu 
nesretnog Muju, iskoristio tu njegovu molbu, koju će mu, 
naravno, uslišati, da ga malko pecka i zbija šalu, pogotovu jer 
se uz ognjište griju njegova žena i kći Sejda i najstariji sin. 

— Da ti dadnem saone? Hoću! I konja ću ti dati, i pogaču 
će ti moja sijeda ispeći da ne radiš gladan. To pola saona ne 
stjeruj meni, već sebi, ešeće jedan budalasti, umer Bošnjak 
mit di bukova glafa! Evo te, ozebo i sline ti vise niz nos, a ti 
bi drva meni, a meni pred kućom čitava kamara nacijepani- 
je: more do pramaljetja izdurati! Obavijesti se više, baksuze 
jedan. 

— Ma nemoj više, Tifane, živ bio! — stala Tifanovica bra- 
niti jadnog Muju, a on šuti. 

— Hoće li skoro svadba? — upita Tifan kroz smijeh. — Od 
mene ti je na peškeš najljepši ovan! I ne zovi ženu xTahirovi- 
cax! Nije pošteno... 

— Ma kakva moja ženidba! — zareža Mujo. — Sam si naj- 
bolje reko: ja sam baksuz. 

— Jesi, jer hoćeš da si baš taki! Ne daj se! Ne daj na se! 
Eto, ja te peckam i vrijeđam, jer hoću da se ohavijestiš. 

— Ma kako se ohavijestiti — go? 

— Zar dolje u Saraj'vu nijesi zaradio? 

— Jesam. 

— Pa? 

— Dao sestri. 

— Eh, dat ćeš ti onoj pasjači, Muliji, i glavu! Ma, nemoj 
tako, Mujo. Eto, da znaš, mi te u selu svi volimo, dobar si, 

ama si budala! Prava pravcata budala, to ti je po madžarski 
sbulunda, a po švapski sbleder bosniše okse! Jah, oks ti je, Mujo, 
vo! — i široko se nasmijao, a onda rekao ženi — Ispecider mu, 
živa bila, pogaču. A ti, Mujo, dotle upregni zekana u saone, 
pa hajde u šumu. A kad se vratiš, skupi snage, pa hajd'i opet 
dolje u Saraj'vo, pa radi i šćedi i ne daji nikom ni pare, a Aiši 
će moja sijeda kroz uši da bolje đuvegije od tebe ne traži. 

— Jok! Ona mene neće. Kazala mi sama. Baksuz sam, eto 
to mi je rekla. Sad neću ja nju. Ma neću, makar crko! 

— A ti crkni — završio Tifan jutarnji razgovor na tri dana 
poslije Bajrama dok se zimsko nebo prijeteći gustim snije- 
gom sivjelo na lokavskim krovovima. 


kk 


Teška je to bila zima i za bogatije i sretnije seljake, a Mujo 
Halvadžija takvu napast nije ni zapamtio. Uzalud je cijepao 
seljacima drva i to više iz njihove milosti, nego potrebe, jer 
svatko ima ruke i sjekiru, sama eto da ona sjerotinja ne ska- 
pa od gladi, podaj mu, Dišija, mrven kukuruza i mlaćenice, 
a on neće hedije, neće da nam je muhtać, pa nek ti nacijepa 
drvac. Dugo se mučio dok je zaradio za voznu kartu do Sa- 
rajeva i bar za dan-dva života u gradu. Ali je u gradu zima 
stisla ljudima srca, pa je — osim prehlade — zaradio taman 
toliko da je na drugi Hadžilarski bajram, kad svi u selu ko- 
lju kurbane, mogao na dva-tri dana doći u selo i čak Aiši 
donijeti dajramluk, nek vidi da i baksuz umije makar malo 
zaraditi! Dao joj je včitavih pola kile šećera, frtalj kahve i 
sišu gasac. Sebi je kupio na čaršiji nove opanke, jer je već bio 
gotovo bos, a Alijici donio i pet šarenih glođala. 

Bajram prošao, Mujo zebao, čekao proljeće i — gladovao. 
Da, gladovao u bogatu selu, jer se u njemu, tamo u gradu, ro- 
dio ponos, odnosno, nije se rodio, jer je on bio živ isto toliko 
dugo koliko Mujo sebe pamti, ali se preporodio, uskrsnuo, a 
to je bilo dolje, u gradu, jednog hladnog zimskog podneva 
još prije Hadžilarskog bajrama. 

Čitave noći lepršao gusti snijeg, a u Zoru stisnuo mraz, pa 
su na svim prozorima osvanule čitave šume ledenih freski. 
Jutro je bilo tako mrazno da su popucale vodovodne cijevi, 
a smrznuti vrapci padali s telefonskih žica. Ljudima se smr- 
zavala sluz u nosnicama, a kad bi pljunuli, na snijeg je već 
kucnuo — led. Mujo, sav podbuhao od teško prospavane noći 
na daskama su hanu kod štacijex, popio za posljednje dinare 
čaj i pojeo komad hljeba, pa pošao tražiti po gradu posla; 
nekom će valjda trebati nacijepati drva, ili unijeti ugljen, ili 
natovariti ili istovariti kola. Ali nije on badava baksuz! A 
po toj zimi i krizi nije ni bilo teško ostati ili postati baksuz. 
Osjećajući ubitačnu glad, a sav promrzao, stao uz kestenjara 
eda mrven zgrijem ruke na žaru, živ bio!e i ugledao kako 
neka postarija žena vuče teški kovčeg i spustila svoj teret na 
zaleđeni snijeg. 

— Da vam ga ponesem, gospoja? — prošaptao onako pro- 
mrznut, pa prihvati kovčeg za ručku i pošao da ga zabaci na 
rame, a ona, iznenađena, pogotovu zato jer nije namjeravala 
platiti nosača, zavikne: 

— Bježi od mene! Lopove! Policija! Čovjek već od tih 
šuga ne može ni kofer nositi na ulici. 

— Ama nijesam ti ja, gospoja, šuga, već hoću da ti pomo- 
gnem. 

— Ne treba meni nosač! 

— Ma težak je i meni, gospoja, nekmo li tebi — prosvjedo- 
vala uporna glad Muje Halvadžije. 

— Ako odmah ne ostaviš taj kofer, bijedna šugo! — vikala 
žena. 

— Šuga si ti, gospoja! odbrusio joj Mujin probuđeni po- 
nos. — Eto, ja ću ti džaba ponijeti taj kofer makar i na vrh 
Bjelava, da vidiš šta je seljak i da znadeš da šuga nijesam. 

Umiješao se i Arnaut, kestenjar. 

— Pošten je to čovjek, znam ga! 

Zažalila ta sgospojax svoju naglost i tihim glasom pro- 
govorila: 

— Dat ću ti tanjur čorbe i dva dinara. Više nemam. 

Kad je dobrih četvrt sata nosio taj kovčeg do njezina sta- 
na, Mujo je usput mislio: +Eto, na šta me naćera belaj! Zove 
paliciju, a nije ni kriva, ja i jesam droljav i nijesam se obrijo 
ima deset dana, ko skup brico, a svoju sam britvu ostavio 
na Lokvama. Ama ovo ovako više ne iđe! Lijepo moje selo! 
Još koliko sjutra ću se vratiti. Neće mene svaka sorta šugom 
zvati!a Nije primio dva dinara, samo je pojeo toplu čorbu i 
malo se čudio što se sgospojax nećkala u kuhinji sjesti blizu 
njega, zato joj je rekao: 

— Nejmam baja, ne boj se, gospoja! 

— Oprosti, nisam to mislila. Uzmi pare! 

— Nijesam prosjak, a pare trebaju i tebi inače mi ne bi 
ovolišno davala. Ja sam, eto, sit. Vidim da si fukara, ko ija. 
Pa da starijem čeljadetu pomognem. Sevag je. A posla i tako 
nejma. Sad — ako te je volja — zovi paliciju. Ama da znaš, 
Mujo Halvadžija jest fukara, jest i baksuz, — ali lopov nije! 


ok 

Vratio se u selo bolestan, pa je kašljucao i zebao u svom 
halvatu. Tek ga je glad jednom na dan, ili čak jednom u dva 
dana, istjerala do Tifana, ili do kojeg od Šarenaca: 

— Da vam nacijepam drva! 

Težak dan, sav obavijen u ledenu vunu zime, u gust, la- 
gan, ali zato hladan snijeg prolazio je sporo. Negdje pred 
podne okidao Tifanovici ahar i dobio malo jare i sira, onda 
se vratio kući, naložio peć — što je inače rijetko činio — 1 sjeo 
na minder. Sva mu se njegova bijeda u onom polumraku 
prizemne odajice učinila još težom nego što jeste. Onda na- 
išle misli: 

vŠta li sad radi Aiša? Misli li ona na mene kao ja na nju? 
Eh, baš jesam tupav! Ima ona prečijen briga neg da o meni 
misli veze. Ima i mjesec dana da je viđao nijesam. Čak ni na 
vodi. Ko kad ja na vrelo idem u nevaka?, nek mi se cure ne 
smiju. — Nosi Mujaga vodu svojoj hanumi! — nekidan meni 
ona firaunka Huremova Dišija, a bili smo sami ni izvoru. — 
Nosiš li tu vodu da se obliješ za gasula, Mujaga? — a ja njoj 
lijepom mehkom /akrdijom:— Ne patri se tebi tako govoriti! 
Gledaj ti svoga posla! — I ona ušutjela. Bilo joj ko žao mene 
siromašna baksuza! Ama jok! Ne dam ja više ni samome 
sebi o sebi govoriti, da sam baksuz! Jedini koji mene i sad 
pazi, to je mali Alijica. Neki mi dan donio komad pogače. — 
Maj — veli — babo!... A ja njemu: — Eh, nijesam ti ja babo... 
'Ivoj babo nije bio baksuz! Uzljuti se dijete, svo pocrvenje u 
licu i odbrusi mi: — Nijesi ni ti, Mujo! Ti si valjan seljak, a 
sirotinja nije sramota, tako mati veli. Veli jope da si nesretan, 
eto... — Eh, dijete ima pravo, nesretan jesam, ama baksuz 

nijesam, a na pramaljetje, ako ga doživim, i ja ću se opet 
zaposliti. Idem na pilanu...a 

Onda otpuhnuo dimove, pa nastavio razmišljanje: 

vKakva pilana! Ima pe'-šest dana da sam bio dolje u Zo- 
viku kod gazda Finca moliti poso. 

— Slab si ti! — veli on meni — nejmaš kondicionala za 
šumske poslove! 

Ne znam ja šta je to kondicijonal, je li kakvo ćage, kakva 
pusula od šumara, pa budala, upitah gazdu. 

A đe bih ga nabavio? 

U hrani, Mujo! Prvo se najedi, malo ojačaj, pa onda dođi. 

Tuhaf Ja tražim posla da ne crknem od gladi, a on meni: 
— Prvo se najedi! — Eh, moj gazda, da ja imam šta jesti ne 
bih na tvoju pilanu ni dolazio, to sam mu trebao reći, ali ja 
ušutio, pa put pod noge i natrag na Lokve. Nu — već se posve 
smračilo! Najbolje će biti — pod jorgan.a 

Topla odaja, a Mujo leži pod jorganom i nikako da zaspi. 
Okreće se sad na lijevu, sad na desnu stranu, ali, namjesto 
sna, gladan trbuh plete misli, teške, ubitačne, nekad griješne, 
a nekad spasonosne. 

+Asli sjerotinju Bog ne daje, već šejtan, nalet ga bilo! Đe 
bi Allah milosni svom narodu sjerotinju i baksuzluk dijelio? 
Ta u njega je merhamet i milost i ljubova i pravda. Ipak 
hodže vele da je sve od Boga dželešanuhu! Eh, sve! Pa zar i 
ove moje ozebine na nožnijem prstima? Pa zar i ova moja 
glad u drobu i ovaj moj čemer jada u srcu? Ko to daje? Zar 
Bog? Eh, pa kakva je to onda pravda i merhamet i kakvo je 
to bratstvo među ljudima?... Uh! Već griješim! Estagfiru- 
/ah!... Jednom sam dolje u Saraj'vu, u Begovoj džamiji slušao 
ders. 1 dobro sam upamtio: Bog sve stvara, i dobro i zlo! Jah! 

Čudno! Eto, što dobro stvara i nafaku, to mu fala po hiljadu 
puta, ama, što će mu, subhanalla?!, sjerotinja i zlo na svijetu? 
I što će mu bolesti? Zar da gleda kako se narod pati?... Eto, 
ja opet protiv Boga, baš sam hajirsuz! I ope': estagfirulah! Da 
mi je zaspati... Ama ne da sjerotinja. Sjerotinja je baš stroga, 
strožija od svakog kadije! Osudi ona na život, na pasji Život! 
A nju ipak, i po stoti put velim, ne stvara Bog dželešanuhu, 
što će Njemu, Milosniku, moja glad i moje prozeble noge... 
A ne stvara nju ni šejtan! Šta će njemu u džehenemu fukara? 
Griješe bogati, a sjerotinja? Ako nije i ona sama — grijeh... 
Fukara je i na ovom dunjaluku gorjela u džehenemskoj vatri 
na ovoj zimi i studeni, u ovom mraku i dimu, a gladna, a 
žedna, pa što će nju još i na ahiretu da kažnjava? Pa ko je 
stvara?...c ; 

I onda već oznojenu Muji sinu u glavi spasonosna misao: 
vAko sjerotinju neko uopće stvara, onda je to ona sama. Ona 
se množi ko kukolj u žitu, ona raste ko guba na kukuruzu! 
Ako bi fukara pljunula u šake, pa... Ama pljujem ja u šake, 
pa džaba... Asli na svijetu nešto ne valja, nije dobro skrojeno, 
pobrkano. Pijan bio ferzija pa rukave na čakšire prišio i noge 
ti gole, a nogavice na gunj, pa ne možeš ruku iZVući...e 

Ta ga misao nasmijala, ali mozak, gladan mozak gladna 
želuca radi dalje, plete paučinu misli da njima prekrije zido- 
ve bijede. 

vNeko je, Bog li je, šejtan li, ili ona sama sebe, ali neko 
jest ipak stvorio i sjerotinju. Nije ona stvorena sama od sebe, 
a more biti da baš i jeste, eto postala, pa što ćeš mu de... 
Postala i mimo Boga i mimo vraga i mimo same sebe, jer 
fukarašćina jeste jadna, ama nije mahnita, đe bi ona samu 
sebe stvarala! Ona, eto, postoji, tu je, grize, ujeda ko marmeno 

šćene, a ne zna se ko je stvori, jer Allah milosni sigurno nije. 
Jok! Glupa je to bila i griješna misao. Svi se mi rađamo jed- 
nako bogati i siromašni, i car i hamal, goli, krvavi, s pupko- 
vinom koja nam niz trbuh visi i ondar... jest, već ondar, neka 
sudbina skroji hoćemo li biti bogati ih fukara. Baš sudbina, a 
ona nije ni od Boga ni od vraga, ja od koga li je? Bog je, bez- 
beli, stvorio Čovjeku sudbinu, pa... Ma jok! Sudbinu nekako 
čovjek sam sebi kroji. Eto, i ja svoju skrojio na Bajram! Dao 
Muli pare pa ostao brez žene i brez rahatluka. Ama bi, i da 
sam uzeo Aišu, i opet bio sjerotinja. To je već tako. Lahko je 
osiromašiti, ali je teško obogatiti se. Teško? Ta, nekom Bog 
daje i šakom i kapom... Opet ja Boga spominjem. Estagfiru- 
lah! Ali sad zadnji put, valja misliti na drugo... 

I mislio je na drugo, mislio ili je već sanjao, to on nije 
znao. Osjećao je samo da misli postaju stvarnost, da se zguš- 
njavaju u slike, u san, i to kakav san!... 

...Sjedi on uz Aišu na minderu, a Alijica se spustio na pod 
kod peći, tamo, u Tahirovoj kući, u onoj čistoj odaji. Otkud 
mačka? Alijica se igra s velikom žutom mačkom. Aiša gleda 
u njega, u svog Muju, ko da je zapis hodže Paše iz Griviča, a 
on se smješka i meškolji i žali što je dijete u odaji... 

Samo što je, eto, požalio, a Alijice i mačke nestade i on 
već u dušeku uz Aišu. 

— Draga! 

— Deder, pušćaj tu ruku! Ne patri se tebi... 

Otima se ona, a sve hoće baš kao i on, i kad joj je prihva- 
tio za svitnjak — probudio se. 

sEto, lijep san! — pomislio i stao se meškoljiti na tvrdu 
dušeku — ama ga prekide glad. Ne da sjerotinja ni usniti 
nešta lijepa. Ne da, pa zar nije šejtansko maslo? Šejtan je, 

ipak je šejtan izmislio fukarašćinu, jer gladan drob i na nebo 
laje! A od Allaha je sađur! Jah, sad sam, sad sam, makar što 
sam, kako 

Tifan veli, obulunde i xsvo/oće, eto i ja upamtio te švapske 
riječi, shvatio šta je — strpljenje. Strpljen — spašen! Saburom 
je dženet pokriven!... Ama, daj ti saburi i trpi glad i ovu bol 
u nogama... 

Opet mu se zamutilo pred očima, opet mu pauk sna stao 
plesti svoju mrežu opsjena. 

...-On na plastu sijena, visoku, gotovo da nebo dotiče, a 
ispod njega otac i Mula. Jadni se otac muči i baca na plast 
sijeno, a Mula — pjeva. 

— Ma pomozi i ti,— viče on sa plasta. 

— Neka ti pomogne šejtan, budalasta vjero! Đe si vidio da 
ovlišna cura na tako golem plast sijeno uzbacuje? Pretrgla 
bih se... 

Odnekud se tu pod plastom stvorio i Safet sa sazom, pa 
zasvirao i zapjevao: 

P/asti, Mujo, plasti! 

Mišice omasti 

nek te noćas leđa bole... 

— Nek bole tebe! — viče on.— Hodi, pomozi! — a otac baca 
sijeno, a ono miriši... 

. Opet se probudio. 

v+Eto, nafaka dolazi! Usnio sam sijeno. Eh, plastio bih ja 
i ev! vako gladan, da imam šta i da imam čemu položiti... 
One će mi koze pokrepati, ako ne odem i ne usiječem im 
kakvih grana... Da jednu zakoljem. Mršave jesu, ama bih 
se najeo mesa. A šta će meso brez soli, brez dobra hljeba? 
Mogao bih pola koze odnijeti Aiši... 

Onda opet zaspao. Tvrdo. Budio se na trenutke, okretao 
se sad na lijevu, sad na desnu stranu — i opet zaspao. Čudan 
je usnio san već tamo negdje pred zoru. 

On u Sarajevu u onoj kahvi sa Safetom i Mulom. Taman 
vadi novce da ih preda zetini, neka ne prodaje njivu Golu- 
bac, kad njihovu stolu priđe nekakav starac bijele brade. 

— Vraćaj to u njedra! Ne daji za rakiju, za haram! 

Safet uhvatio tog starca za rame, a iz tih se ramena stao 
trusiti — snijeg. Ledeni snijeg Muji za vrat, u kose, po glavi... 

Onda Safet pošao da mlatne starca — a on zaškripao Zu- 
bima, ledenim zubima i zazinuo pa puknuo grom i Muji 
pala na prsa gruda snijega veća od onog davno, bogzna kada, 
snivanog plasta pod kojim mu je Safet pjevao rugalicu. 

Mujo se probudio, otvorio oči, ali smjesta opet zažmirio, 
jer je nad glavom, namjesto tavanice, ugledao nebo, a on ne 
sanja, jer osjeća da leži na svom dušeku i vidi da je sav pre- 
kriven snijegom. 

ivna su seoska jutra, divna i bogata raznoli- 
košću boja, makar bila hladna zima i snijeg 
prekrivao vidik. Jer i pod tim bijelim plaštem 
možeš nazrijeti boje koje se prelijevaju, isprepliću, nadmeću i 
ističu. Eto, u dnu sela — izvor. Zar one blage modro osjenčane 
ledenice koje vise poput tvrdih staklenih resa ne čine najljepši 

ukras prirode? Zar oni zeleni borovi i smrće uvrh prisoja svojim 
zelenilom ne prkose i snijegu i hladnoći? Zar oni Žuti odron- 
ići u dnu Lokanja, seoskog pojila, na kojima se cakle zaleđeni 
ostaci snijega, ne predočuju sliku kakvu nijedan slikar uslikao 
nije? Pa tek žene! Eno, Humerova Dišija, makar što sjeverac 
ledi svu okolicu, uranila pa izašla na vodu bosa, u nanulama, 
pokrivena debelom bijelom bošćom ispirlitanom crvenim šara- 
ma, pa još pjeva, a zrak se pred njom zgušnjava u oblačić pare, 
koji pleše, kao da su oživjele riječi njezine pjesme, kao =Sumbul 
plavi i bijela lalac. 

Ali odjednom zamuknu Dišijina pjesma i malo da joj 
brema puna hladne vode sa izvora ne spade s ramena. Vri- 
snula je od čuda, kao da je ugledala vukodlaka, prikazu ili 
— u najmanju ruku — živoga vuka, jer oni u ovo zimsko doba 
znaju zalutati i u selo. 

Aman baksuza! — procijedi kroza zube,okrenu se lijevo- 
desno da vidi ima li još koja žena na putu da i njoj pokaže 
to čudo, pa pošto spoznade da je sama, odžuri kući da već s 
vrata objavi svima ukućanima: 

Eno jutros osvanu kuća onog baksuza Muje Halvadži- 
je s pola krova. Pola se sručilo i... možda ga je i poklopilo 
pod sobom. Aman Hureme, vidi der, živ bio!... Osramotit će 
nam selo, ako se pročuje da je, ne daj Bože, poginuo, a da mu 
niko kuću zaranije ne popravi... Naše selo, pa ta bruka, haj!... 
Leti, Hureme moj!... 

A selo u kom je Mujo Halvadžija prije četrdesetak godi- 
na ugledao mrak noći, a ne svijetdo dana, kako se obično veli 
(kao da se sva djeca rađaju baš po danu!), selo dakle kome 
i Mujo pripada, u čije je feffere uveden i kod poreznika i 
kod kuramemura, zove se Lokve i leži ispod planine Bje- 

lašnice. Ono uglavnom nije ni manje ni veće, ni ružnije ni 
ljepše od tisuće sela naše Bosne ponosne, njegovi seljani nisu 
ni pametniji ni gluplji od ostalih, ni bogatiji ni siromašniji, 
ni pribraniji kod Boga, niti kod sofšćine i velike vlastixa, a 
ipak se Lokljani hvale na sva usta, da su oni nešto, kako ono 
Švabo veli sestrac. A tu svoju osobitost, naslijeđenu već od 
šukundjedova, opravdavaju različitim, većinom izmišljenim 
legendama, bajkama, ili tako uvjerljivo pričanim povijesti- 
ma, da im mnogi seljaci i vjeruju i zavide na tako velikom 
podrijetlu. 

U tom isticanju svoga sela i hvaljenju svoje kolijevke oso- 
bito prednjači stari mu/hžar, mada za njim ne zaostaje ni po- 
nosni i uvijek nakostriješeni Tifanaga. 

— Kada je jednom hazreti Hrzul, vječito živi svetac, koji 
obilazi svijet i dijeli blagoslove valjanima, a kazne nevaljal- 
cima, pošao malo u planinu, uhvati ga mrak baš ispod na- 
šeg sela. Ondar ti je tu bila velika lokva, a u njoj osobite 
neke ribe sberikjetlijec, koje kada uhvatiš jednu pa pojedeš, 
u tvom drobu drže sitost ni manje ni više od godinu dana. 
Hrzul ti uze dvije ribe, nije ih, brate, hvatao, jer njemu one 
same izlijetahu iz vode, iz te nekakve velike lokve, uvijek 
mutne, pa ih ispeče, a jedna mu onako s vatre progovori, 
neka je ne peče i ne jede, nego neka ih sve prenese u zemlju 
Hud, ona ti je negdje tri godine hoda za Kavdakom, u dru- 
gom vi/ajetu, jer da su Bošnjaci uvidjeli njihovu hranjivost, 
pa da ih sada hvataju i jedu, a posao zanemarili, njive im 
neposijane, a voćke nepokalemljene. Pa svetac poslušao ribu, 
isušio lokvu, a dvojici seljaka iz obližnjeg sela Kasetića nare- 
dio da ovdje selo osnuju, jer da će tu i zemlja biti berićetna. 
Tako se, eto, osnovalo selo Lokve, pa zar ono nije pribrano 

i sestra, Ali, braćo, u našem selu bi veliki berićet, priča moj 
dedo da on pamti kako je na samom mom Tinjku na jedan 
dan oranja zemlje znalo roditi ni manje ni više nego stope- 
deset tovara jarice, i to ne takve pšenice kao danas! Jok! Već 
zrno ko ev' ovi moj nokat, a žuto ko dukat. Jah! A hljeb od 
tog žita bijel i nekako te zasiti komad, ko sad da pojedeš 
sedam pogača... Ali se Lokljani iskvarili, jer im berićet i bo- 
gatstvo pamet zanijeli, pa počeli neveljalštine raditi, rakiju 
piti i cure progoniti, ko, br'te, dobra i jaka hrana, a mali poso. 
A Bog ti onda lijepo diže sa zemlje berićet... i dedo Mušana 
Bajrića izorao je plugom kosti zadnje ribe berićetlije, pa ih 
izjela šcenad... i oni su, vjerujte kad vam kažem, toliku snagu 
imali da su udarali i na vuka i na međeda, pa ih pokolji ko 
pilad! Ali ti psi ostarješe, pokrepaše, i sa njima i zadnji trag 
berićetlija... Eto, Mujo Halvadžija, onaj siromašak, prvi je 
pravi baksuz u našem selu, pravi pravcati berićesuz! Ni žene, 
ni zemlje, ni stoke, a ni pemzije ko en' oni Šehića Hasan, što 
'no je za Švabe sekufor bio... 

Tako je znao govoriti muhtar Rizvo, ali je Tifan bio ra- 
zložniji i njegova se priča činila mladini vjerojatnija na samo 
od Rizvine legende, nego i od stočne i u knjige pohvatane 
histurijex Alije Delića, jednog od najstarijih i najuglednijih 
Lokljana. Alija je, naime, tvrdio da je u teftere zavedeno, 
kako je Lokve osnovao sam sultan Fatih Mehmed skad je 
Bosnu fef4 učinio, i to ovako: 

— Imao car vilena konja, onog koji je Mramorno more 
pregazio. Od tog se svog zekana nikada nije odvajao i u sva- 
ki ga je rat sa sobom vodio, jer je taj konj imao i krila u 
potaji, sakrivena pod rebra, pa je mogao i poletjeti nebu pod 
oblake. Kad je u turske ruke pala sva Bosna, sultan ipak nije 

bio veseo, jer nigdje nije bilo trave pitomike, jedine koju je 
zekan pasao, pa su ga sve hranili žitom i pirinčom i pojili 
vodom skupljenom sa sedam izvora, jer druge nije pio... 

Pa baš kad je car jahao cestom uz rječicu Zujevinu (koja 
je cesta sagrađena istom prije kojih osamdesetak godina!) 
zekan ti sa njim uzletje put Bjelašnice i pade na lokavski 
Tinjak, i poče pasti pitomiku... Sultan zato naredi da se tude 
osnuje selo, što odmah bi učinjeno, a i on sam tri noći pre- 
noćio u Lokvama. I zato što je njegov zekan sam pošao i 
napojio se na Lokanju, prozvao ga je Lokvama. Ondar je 
Lokanj još bio čist, neopoganjen, pa je njegova voda bila 
jaka ko da je sa sedam izvora. A i danas je naša voda zdravija 
nego vode sa sedam vrela, samo je još uvijek požestoka, pa je 
djeca ne smiju piti, inače im od snažne vode popucaju tabani 
i obrazi i šikne im krv. Sada je Lokanj izvodnio, jer pogane 
žene na njemu pogano ruho brez bismi/efa i spomena imena 
Božjeg peru... 

Alija Delić se kleo da je sve to su ćitabe pohvatanox i da 
je vhake. 

Tifan je to nazivao klevetama glupa seljaka. Tako govo- 
riti o sultanu Fatihu Mehmedu baš je glupost! Đe bi on, 
koji je pola svijeta i još koji kilometar osvojio, tri skupa dana 
gubio na Lokvama! A krilatog konja nitko, pa ni sultan, ni 
vidio ni usnio nije! Kako bi konj letio? Zar bi se kopitima 
opirao o oblake? Tifan je u svoj rječnik unio mnoge riječi 
iz svih jezika, koje je slušao u vrijeme rata od godine 1914. 
pa do... On je, na primjer, jedini znao da Rusi za đubre vele 
nsvoloća, Madžari +semeta, a Švabe zja kot, ja šmuce. Znao 
je on da je pas na ruskom jeziku ssukac, na madžarskom 
vkutjaa, a švapski shunde! On je znao i to da na Pijavi ne 

valja noge prati, jer je hladna, a da Dunav ima rukave kao 
Mehanov gunj. On je znao i to da su Karpati viši od Bje- 
lašnice i da spo Galiciji imade sela đe mjesto hljeba jedu 
kompijere, a po Romuniji seljaci svo tijelo izmažu njakijem 
zejtinom, pa ti se, br'te, uščave ko, ne bud primijenjeno, jarci 
uz prčevinue. Tifan je uopće znao sve, čak i zube vaditi kli- 
ještima, pa nije ni čudo da je baš on zuferčios i pohvatao sve 
tajne postanka sela Lokava. A bio je i rječit. Nekako mu baš 
pristoji kad govori, ko da je u najmanju ruku 'dvokat, doktur, 
sekutor ili politički korteš. Svi bi u njegovu xsstranjkuc, svi 
bi njemu morali plaćati porez, svi bi da im on liječi rane i 
drobove, svi bi da im on vizparlicaa nepravde. Ali Tifan nije 
bio ni jedno od toga. Ipak je on imao neko obilježje učenosti 
i znanstvenosti, imao je prava zubarska kliješta, kojima je 
svojim seljacima vadio zube, imao je spravu kojom je šišao 
svoju i tuđu djecu, imao je i sliku sa fronte, na kojoj je on 
uza samoga generala kojemu je bio apucmanx, to jest sdesna 
rukax, obje njegove čizme i osoba svišeg povjerenjax. Nije 
šala, čast! A i jest on za toga najpribraniji... Umije on i pisa- 
ti! Umije bogami, ko da je ja pisar, ja učitelj, ja— ne dao Bog 
milosni, šumar... Umio je on čak i sgonticux onu švapsku, pa 
nćerilicua onu rusku u kojoj ima i slovo xjate pa vnjaki znak, 
svoloću jedan, šta ti znaš što je pismenosta, a što je najglav- 
nije, umio je i sučiti u Kur'anux, premda su mnogi zlobni 
seljaci vjerovali da je to vfola, da on njih slažnijem znanjem 
hranic, jer da on — istina — zna Jasin, sama hezdej/es i samo 
upamtio mjesto sđe je u musafir... 

Mujo Halvadžija nije baš volio Tifana, a imao je, bogme, 
i razloga za to. Tifan ga je uvijek izvrgavao ruglu, uvijek se 
s njim posprdavao kao sa siromaškom koji će ti za varićak 

žita bos i u gaćama poskakivati na jednoj nozi čitavih pola 
sata. Ali, zar je nekom u selu stalo do mišljenja ili čak do 
ljubavi siromaška Muje? Nije, jašta da nije! Kad već ni Aiša, 
udovica i majka malog Alijice, koju je htio oženiti, neferma 
za njega, kad ga već i ona kao sirotinju napada i ogovara, te 
kako je bijedan, šugav, te kako je pogana baksuzna svjetska 
prišipetlja i tako dalje, zar da ga onda itko voli i pazi da ga 
ne uvrijedi? Uvrijediti Muju — koji, osim gladi, sigurno dru- 
go i ne osjeća — bilo je nešto tako razumljivo i prirodno, kao 
na primjer u proljeće poorati njive. Muji su i djeca smjela 
vikati: 

vMujooo, pas te ujooo... Ni u žabe dlaka, ni u Muje pa- 
raaa, iš, Mujo, iš...a 

A Mujo je sve to podnosio, nije se opirao, nije psovao, 
nije čak ni pokazivao da se ljuti. + Ta, bili bi još žešći!a — mi- 
slio je. A sestre je poudao, oženjen nije, pa ga nekako nije ni 
sramota. Na Lokvama nema ni jedne lude, nema ni ružne ' 
babe ili nakazne djevojke, a nečem se djeca moraju smijati, 
pa zašto da on ne bude to yneštox; tako je, eto, razmišljao 
naš Mujo Halvadžija. Bio je on u suštini do te mjere dobar i 
popustljiv da mu je čak bilo nekako i drago što mu se djeca 
rugaju, a znao je da ga ista ta djeca — vole. I voljela su ga, jer 
je on od svoje sirotinje, kad god bi negdje zaradio nadnicu, 
kupovao istoj toj djeci, koja za njim viču: sMujooo, pas te 
ujooo!a slatkiše i dijelio im. T'ifan je s njim najgori, ali ne 
iz zle namjere. sMa, neka se ohavijesti, post mu ćaćin, neka 
— eto — makar ode u Hercegovinu pa rusak duhana na leđa, 
neka se zaokopiti da ne bude seosko ruglo! Dotle ću ga pec- 
kati, dok se ne naljuti na selo pa — nama za inat — ne zaradi 
makar za jednu njivu i kravu! Tumer Bošnjak jedan!ea Zato 

ga pecka da se naprosto ne može živjeti uz njega. Svašta će 
on njemu. Te: sBaksuze'a, te: sPropalico!a, te: + Ti si bosni- 
še svoloće, te: sDa te nije, bolan, majka u trnju rodila da si 
takav baksuz?a... Ipak je i sam Mujo Halvadžija vjerovao 
baš u Tifanovu teoriju o postanku sela Lokava. Vjerovao, i 
ponosio se time, pa je znao govoriti: 

— Makar što sam sjerotinja najgora, ipak sam Lokljanin, 
a to ti je, br'te, vrijednost! Ja sam iz pribrana sela, iz sretna 
sela, iz sela najvećeg paše... 

A Tifan je često govorio o svojim Lokvama, žmirkajući 
pritom i uvlačeći u pluća dim iz lule zemljenjače. Nije ga 
trebalo dugo moliti da ponovi svoju viz histurije točno po- 
vađenu i u njegovu glavu presađenux priču o postanku sela 
Lokava. Pričao je on o njoj skoro na svakom sijelu, a sijela u 
njegovoj kući nisu bila rijetka. 

— Nije to, braćo, samo hićaja, istina je to, ko što je istina 
da je mlijeko bijelo, a čađ crna. Hak!... Golema je to knjiga, 
u kojoj je sve lijepo i točno pobilježeno ko u sreglemanus. 
Sve crno na bijelu... 

Protiv ovakvih argumenata T'ifanovih nije ustajao ni je- 
dan seljak, makar što je mnogima muhtarova vhisturijax bila 
nekako milija, a Delićeva opet veličanstvenija. 

U Tifanovoj kući te večeri bilo sijelo. Opet jednom. Delić 
je znao o toj njegovoj gostoljubivosti govoriti vrlo zajedlji- 
vo. Te: aNe more ti on brez nekoga bit, jer mu ta jezičina 
mora mlatiti vazda ko mlin, ja li djevojke kad lan mlatex, te: 
+ Tifan će se, bolan, raskućiti časteć svijeta po sijelima, samo 
da dokaže svakome kako je njegova laž istina, a moja istina 
laž, ali ne iđe to tako! Jok! Ipak on od mene moli volove na 
zajam i moju čeljad na mobu Zove, a ja njegovu odsad neću, 

pa makar mi se nikad ne porodilo!c... A Tifan zaista nije bio 
takav, nije njemu bilo ni stalo do toga što sstari Delić lupeta 
ko babe, kad se sastanu na čupanju vunex, on je volio razgo- 
vor, seljane, društvo, a i njegova žena zna nekako ponajbolje 
podvoriti musafire. Ona ti, br'te, slatkijem lakrdijama znade 
bolje počastiti putnika i prolaznika, komšiju i namjernika, 
nego Hanka, žena šutljivog i kljastog Omera Hodžića sa- 
mim slatkim gurabijama. Zato se iz Tifanove kuće vrlo često 
viđala svjetlost čak i poslije pola noći, u gluho doba, kad 
se, po još neiskorijenjenom vjerovanju, vještice na metlama 
voze i vukodlaci obilaze sela. 

Kad Tifan te večeri otpoče svoju priču, seljani zaboraviše 
na vrijeme koje prolazi, na umor koji im rovi u kostima i na 
teške poslove koji ih sutra čekaju. Svi su gotovo pobožno 
slušali otpuhujući dimove iz cigareta umotanih u novinski 
papir ili u švercovano scigarćagec sDedue. A umije Tifan, 
beli valaha, govoriti nekako slasno i sočno. Njegove riječi, 
ma kako one bile proste i narodske, ipak na seljane ostavljaju 
utisak kao da su sve same sučevne, birane lakrdijex. 

— Moja braćo, naše ti je selo, šućur velikom Allahu, 
odabrano i pred Bogom i pred ljudima. Trebali bi svakog 
dana na sedždu na koljena padati i Svemogućem zahvaliti 
što smo baš mi Lokljani. Naše je selo zapisano u histuriju 
evoov'likijem slovima od suhoga zlata od trista karata... — i 
Tifan raširi koliko je god mogao palac i kažiprst, te pokaza 
kolika su ta slova. Svojim je glomaznim prstima mahao po 
zraku zgusnutom od dima iz cigareta, neka svatko bolje vidi. 
Nezir Begić, mladi seljak, koji je Tifanu zavidio na tolikoj 
omiljenosti u selu i uvijek mu želio ma čim napakostiti, upa- 
de mu u riječ. 

— Ma, Tifane, neće bit baš tolika ta slova, jer, Boga ti 
živog kolika bi to morala biti knjiga,u kojoj bi se tolikijem 
slovima pisalo! 

—- Ti šuti! Šta ti znaš? Ti samo smutnju praviš, a 'vamo ne 
znaš dalje od nosa. Đe si ti, ešeče jedan eselski i bulund ga- 
zember huncutski, bio, kad sam ja velikog generala na Romu- 
niji, u po fronte pravijem kravijarom služio kao militer kel- 
ner, melde gehorcam!... Đe?... Čeprko si ovđen po seoskim 
bunjištima ko 4oroz/ Golokrak si lunjao i hvatao jarčeve za 
repove. Ti da mene učiš kolika su slova... A nijesu sva tolika, 
već samo prva, oni indikcijonali... 

— Ma, eto, neka su indikcijonali toliki, ama znaj i ti, Ti- 
fane, ako do sada ni na Romuniji nijesi naučio, da zlata od 
trista karata nejma! Najveći su karati dvadesetičetiri, dva tu- 
ceta, eto! 

— Eh, baš ti... a oklen to znaš? — upita ga posprdno Omer 
Hodžić samo da spasi ugled Tifana sveznadara pred ljudi- 
ma, jer je on shisturiju o Lokvamaca čuo već bar dvadeset 
puta i slova su, kao i karati, stvarno uvijek rasli... 

— Oklen? — uzvrpolji se Nezir.— Da vam i to kažem. Bio 
ja u Saraj'vu i htio kupiti curi prsten od suhoga zlata. Uni- 
đem ti ja u zlatarnu i izaberem prsten, veli meni dućandžija: 
nČetrnes' karatno zlato!a a ja se naljutim, đe će mojoj bu- 
dućoj tako tanko zlato? Jok! — velim ja — hoću od pedeset 
karata ko ona T'ifanova slova od lani! Ondar se zlatar stao sa 
mnom sprdati i veli mi: Nejma zlata tvrđeg od dvadesetiče- 
tiri karata, to je ingleška mjera... 

— Baš ingleška? — upita Tifan, sav crven u licu. 

— Jest, ingleška! — odbrusi Nezir. 

—- A moja je turska i tamo ti je zlato tvrđe, eto... 

— Nemoj se ti, Tifane, ljutiti na Nezira, mlad-lud! Oklen 
on zna šta je knjiga i šta je zlato — umiješa se Hurem Fejzić 
da skrati razgovor i nastavi, ne bi li ohrabrio Tifana poslije 
tog prvog neuspjeha. — Pričaj ti samo dalje. Eto, Mehmed 
Bećirov iz sela Botunje s Lepenice još nije čuo našu histu- 
riju. Zato ga i dovedosmo tebi na sijelo. Nek znade ko su 
Lokljani! 

Tifan, smiren i opet udobrovoljen, pogleda na tog 
Mehmeda, sina Bećirova, mladića od dvadesetak godina, i 
skoro mu prezirno dobaci: | 

— Zar ti, jadno momče, još ne znaš za lokljansku starinu? 

— Ne ja! — stidno odgovori mladić. 

— E, ondaka slušaj! Dobro uši otvori! A ti, Nezire... ne 
zapodiri više, čuješ li? . 

— Ne zapodirem ja, Tifane, ama samo za slova, biva... 
znaš, ne iđe mi u glavu pa makar i samo prva bila... 

— Pa— dopusti Tifan — možda su ta slova i manja! Ali da 
su krupna i zlatna... 

— Peke. Samo ti nastavi — i Nezir, iako uvrijeđen od onih 
pogrda na raznim njemu nepoznatim jezicima, uze da iz ve- 
like drvene kutije savija cigaretu u novinski papir. A Tifan, 
pošto mu mali Boro, najmlađi sin, na očev mig, dade malo 
žara sa mangale u mašicama u lulu, nastavi svoju priču, koju 
su svi — osim Bećirovog Mehmeda — čuli dosad bar po dva- 
desetak puta. 

— Ovo naše selo nije, braćo, Fatih Mehmedovo, niti se je 
konj velikog evflija/i cara i padišaha svečeva koljena pojio na 
našem Lokanju, pa makar Alija Delić pukao od bijesa. Jok! 
To je on slabo čuo i slabo uferčio. A i kogod mu je kazivo, 
slago mu je, a teško ti je opet onoj budali slagati! Jer, braćo, 


40| ENVER ČOLAKOVIĆ 


sultan Fatih Mehmedov zekan nije do Bosne ni stigao. Po- 
ginuo je u borbi pod carem. Tako vam je to. Nije ni hazreti 
Hrzul nikakve berikjetlije sa Lokanja vadio nit ih je ikad iko 
iskopo ralom, a pogotovu ne kosti, jer riblja kost istruhne u 
zemlji, makar bila i berikjetlijska. A Lokve su rodno mjesto 
najvećeg turskog paše, enonog što je pod Beč dolazio i Sva- 
be potuko do koljena. Ovdje, baš tamo negdje đe su sad pla- 
stovi Ilije Šarenca, bila je koliba u kojoj je ugledao sunce... 
veliki vezir velikog sultana... Karamustafa paša — Lokljanin! 
Karamustafa paša! Čujete li? Haj, haj!... Nije šala! A to vam 
je, braćo, bilo ev' ovako... 

Premjestio nogu preko noge na minderu, uvukao dim iz 
lule, pa nastavio svečanim glasom: 

— Bila jedna žena, poštena i pobožna; ime joj, čini mi se, 
bilo Hanifa, i živjela je u nekom selu kojemu se danas ni za 
trag ne znade. Bog je to selo sa zemljom sravnio za jednu 
jeditu noć. Kažu, braćo, da je to uradila vatrena kiša, pa sve 
dutum spalila, a poslije da je zemlja zazinula i u se progutala 
ugarke, tako da na tom mjestu ostade samo zemlja, iz koje 
je poslije izđikala trava perunika. A sve to Bog dželešanuhu 
dade zbog toga što ti seljani obijediše sramotom tu poštenu 
Hanifu. 

— Imala Hanifa mater i dva brata, otac joj bio poginuo u 
nekoj bici s uskocima čak tamo neđe u Dalmaciji kao turski 
asker, ubili ga svoji, koji isti jezik govore ko i on, a i oni, ko 
i on, u službi nekijen tuđinaca, jah! Klali smo se mi među 
se, jedni za din, a drugi za krst, a svi za druge... Nejse... A 
ta Hanifa imala momka, lijepa i zdrava, s kojim je ašikova- 
la ravnije sedam godin' dana. Ondaka, braćo, jedne noći taj 
momak preveo Hanifu u svoju kuću, vjenčao je i s njom u 

đerđeku bio, samo što to vjenčanje nije bilo u teftere zavede- 
no. Znate, cum tajfli nobama/, u nas u Bosni nije ni ondaka, 
ko ni sad, u tefterima i među kadijama bilo reda. A, biva, 
braćo, nije ni važno ka'će se nešto u teftere zavesti, ni hoće li 
se uopće zavoditi. Glavno je da je bilo vjenčanje po lijepom 
Božijem zakonu šerijafu pred dva svjedoka i da su se s draga 
srca uzeli. A kako se, pobogu braćo, ne bi uzeli, kad su se 
voljeli ko golub i golubica... Eh, što da vam duljim, sretni su 
bili njih dvoje, ama za malo. Slijedećeg dana bila neka hajka 
na vukove, a u ono ih je doba u Bosni bilo ko sada pasa, pa 
u toj hajci zaglavio Hanifin čoek. Bogme je, piše u ćitabu, 
što 'no je golemiji od sviju reglemana, a deblji je, čini mi se, 
i od one proklete knjižurine u kuramemura, iz koje u vojsku 
zove, bogme je, eh, junački poginuo. Da na našijem Lokva- 
ma počem koji pjesmenik živi, što bi to lijepo mogao skititi 
u kajde, pa da se pjeva uz gusle ovako po sijelima... Helem... 

— Skrati malo, Tifanaga, živ bio — upade Nezir, samo da 
i on nešto kaže, ali ga domaćin odsječno pogleda ispod oka, 
tako da odmah umuknu. 

— Helem... Helem... Oh, ti jedan bulund emberški parši- 
vi magarče! Sad sam zaboravio doklen ono stigoh... Aha!... 
Hanifin čoek, ime sam mu zaboravio, ko puste brige oko 
ove dječice i zemljice i čitava sela, ko da sam, valahi, ja muh- 
tar, sve mene pitaju i oko mene oblijeću, pa je li, braćo, čudo 
kad insan zaboravi ime? Ha?... 

— Jok, bogme! Ama, nejse, pričaj nam dalje. Eh, plahi 
kompijeri, nevjesta, baš nek si nam svarila. A umije ona, bo- 
gme, ko prava hanuma, eh, eh... 

— De posoli, Jusufe! 


— 'Vamoder malo tu solnicu. 

— Ha! Pametno! 'Vako ćemo. Pomalo soli na svaki kraj 
tefsije. 

— Prikučujte se, braćo, dok su vrući. 

— Ama, ljudi, baš ste mi vi čudaci! Ja o Karamustafi vama 
kazujem, a vi okrenuli u kompijere... Bogami, ko da ste glad- 
ni ko onaj baksuz Mujo Halvadžija, sin rahmetli Mušana. 

— Ti pričaj, Tifanaga, a mi ćemo jes' — nasmija se Nezir. 

— Zar vas ne zanima? — uvrijeđeno procijedi kroz usne 
Tifan i zakoluta očima po čitavoj odaji. 

— Ama, kako da ne, ali ohladjet će se kompijeri, a vanj 
taki su! Prikučider se i ti, pa kad pojedemo... 

— Ti samo pričaj, more se i jedući slušati! — pecnu ga Ne- 
ZIT. 

— Ne slušaj ti Nezira i njegove akrane! Hodi, jedi, pa on- 
dar pričaj. Eto, da ti ja u tvojoj kući reknem: Bujrum! 

Kad su pojeli krumpire i kad je Tifanovica nečujno izni- 
jela tepsiju iz čardaka, Tifan opet sjeo na minder, zapalio 
lulu i nastavio. 

— Eh, Hanifina čo'eka... A lijep je bio ko zlatna jabuka 
i snažan ko dobro uhranjen vo... Njega, eto, rasporili vuci, 
sav mu drob izujedali, pa mu crijeva poispadala. Spopali ga, 
bolan ne bio, sa sviju strana, njih četeres' ili pedeset. A on 
sam... Piše u knjizi da ih je sedam golijem rukama pobio, 
ama osmi njega. I vrijeme prolazilo i Hanifa sina rodila. 
Sina opet ko zlatna jabuka. Pohitjele ti seoske babe, poga- 

nice pogane, koje su ti uvijek bile poput naše Jolduše, ja li 
sijede lajave Batetovke, ja Šarenčeve babe Joke... 

— Ih, đe ih sastavi, Bog te na dobro okreno! Tu u gluho 
bilo, kog one na jezike uzmu... 

— Tako je, beli valaha. 

— Eh, još tijem dodaj sijedu Durmušu s planine što 'no 
šćeri znade u pohode doći... 

- Aman! — i odajom se zatrese zdravi jedri seoski smijeh. 

— Nego deder, Tifanaga, živ bio, nastavi... 

— Peke... Uzeše Hanifu na ispit. Oklen ti dijete? Ti si ne- 
vjenčana! To njezine jetrve jedva dočekale, ne vele hin Ha- 
nifi dio miraza davati... Kopile! Polja iz našeg sela! Marš!... 
A ona ti, jadna i kukavna, dijete u šake, feredžu na se, pa 
pošla u planinu da je vuci izjedu, ja međedi... Toliko je stid 
bilo i žao joj bilo na svoje seljake. A oni, ko budale, još za 
njom kamenicama. Kad je ona iz sela iskoračila, Bog dade te 
iz vedra neba grom puče, pa selo zapali, pa pade vatrena kiša, 
pa se iza togar zemlja otvorila, pa sve propade u džombu, 
čine ma čine... A Hanifa s djetetom išla, lutala duga tri dana 
i još dulje tri noći, dok ne stiže ovamo, taman ispod našeg 
Prisoja... . 

— A jel ondak već bilo ovđen selo? 

— Stani, brate, sve ću ti ja ispričati, sve redom. Selo, ve- 
liš? Jok! Uvrh Prisoja bila je samo koliba njakijen seljaka 
odozdol iz okolice današnjeg Pazarića, jer su vakfi/e stoku 
tudar, po našijem njivama napasali. Bili su tuđi čairi. Žena ti 
se lijepo skloni u tu jednu kolibu da prenoći, kad oko pono- 
ći... Nu, vidi, Vejsilov Garči zahrko... Hej, ti, Mešane, Garči, 
ustaj! Nijesi na pojati, već na sijelu. E, baš mu dobro ime 
skontali: Garči! Na sijelu spava! 

— Zaspo bi on, Tifanaga, i u cure pod pendžerom, kakav 
je njaki mlakonja. 

— Da si ti — podviknu probuđeni Mešan, kog su prozvali 
Garči,— da si ti, ko ja, vas dan radio i teglio, zaspo bi, valaha, 
i ti... 

— Daj, Tifanaga, daj, živ bio, skrati, da nam je čut kako je 
dalje bilo. 

— Dobro, slušajte. Sad je, kako bi Švabo reko, najintere- 
snije! Taman žena zaspa, kad ono oko kolibe zavijaše vukovi. 
Ona se probudi, pa — šta će jadna? — uze učiti lijepe dove iz 
Kur'ana, da je Allah milosnik sačuva, a on je, beli, kadar! Tek 
što je dvije-tri dove proučila, otvore se vrata na kolibi i pred 
nju stade najstariji vuk. Golem, br'te, i strašan. Ama se ona 
ne uplaši, već mu progovori: 2Mene proždri, mene, jadnicu, 
samo mi dijete sačuvaj'!e 

— +Nit ću tebe, ni dijetex — progovori vuk insanskijem 
avazom... Što si zino, Nezire? Ne vjeruješ, ha? Svoloću je- 
dan! Ferfluhte huncut! Meni ne vjeruješ da je vuk progo- 
vorio, a muhtaru vjeruješ kad ti kaže da je hazreti Hrzulu 
progovorila riba, ja li Deliji, da je krilati konj more pregazio! 

— Daj, Tifane, ne zapodiri više, neg" pričaj, dok nas nije i 
zora zatekla u tvom čardaku. Toliki ti gas izgorje. 

— Ne žali ti moga gasa! Dok je meni mojije' lijepi" ruku 
kojima ovakvim ešecima, ko što si ti, zube vadim... ama da 
završim. Vuk je progovorio i rekao ženi da on znade kakvog 
je ona junaka rodila. I još joj kaza da znade i to kako su vuci 
izjeli njenog halala prije nego što su nićah ukajtili... I još joj 
je reko kako je u šumi pravednije nego među ljudima, tu 
se, rekao joj, nićah ne kajti u teftere, već zapisuje ljubavom 
u nebo. I vuk ondaka opet lijepo ode... i sav čopor za njim. 
Ne mogu vam duljiti, ama smislite sami, koliko se je jadna 
Hanifa napatila dok je dijete odgojila do sedme godine. Sve 
sama u kolibi. Ona prva počela ovdje i kopat i orat. Selja- 
ni joj iz drugijen sela plug i sjeme dali. I konje i halat. Pa 
se i preudala za nekog od Šehića, od moje loze. Mi smo 

ti najstariji Lokljani, puno stariji u ovom mjestu od samih 
Hodžića. 

— E, to ti beli ne vjerujem, Tifane, — upade mu u riječ 
Fejzo Hodžić. — Dok je rahmetli dedo, i moj i tvoj, jer je i 
tvoja mati od Hodžića, bio živ, pričao si da je prvi Lokljanin 
od naše loze i da je tako u knjigama zapisano. 

— Ti šuti... Ama nejse! Prevario sam se, ja onda, ja sad... 
Glavno sad tek dolazi! Kad je djetetu sedam ljeta bilo, naiđe 
kroz Bosnu neka velika vojska, a jedan se paša namjeri na 
putu i na kolibu Hanifinu, pa kad vidje kako je to njezino 
dijete pametno i otvoreno, zapita je, bi li dala da ga on sa 
sobom u Stambol povede i na škole dadne. Ona s draga srca 
dade svog jedinca, samo nek se nauči čemu. I, braćo, nakon 
dva'es' godin'... to ti dijete pašaluk steče. Najveći vezir sulta- 
nov postade. Ime mu znate svi: Karamustafa paša — Loklja- 
nin! Eno gore pod Bjelašnicom njegovih čaira. Karamusta- 
fini čairi. A on ti je pod Beč dohodio i svojom sabljom čejrek 
čitava dunjaluka osvojio. 

Eto takav čovjek, takav junak, takav veliki vezir — bio je 
po Tifanovu pričanju prvi Lokljanin, i otud je to selo posta- 
lo nestrac, 

Zar je onda čudo da su svi Lokljani ponosni na svoje u 
tri verzije najpribranije selo Bosne ponosne? Svi Lokljani, 
pa i nesretni Mujo Halvadžija, kome je toga zimskog jutra 
snijeg oborio pola krova... 

IV. OSTVARENI SAN 


— SG Dr 


ela havle, vela havle!... Ma što ovo bi?... 
Ih!... 

Razdrhtan, uplašen, iznenađen i 
unezvijeren kolutao je očima siromašak Mujo Halvadžija i 
polagano kružio po svojoj odajici, koja je još malo prije bila 
čitava, četvrtasta, pokrivena tavanicom i zaštićena s dva za- 
leđena prozorčića. A sada? Svugdje oko njega snijeg, grede, 
a gore nad glavom — nebo. Vedro zimsko nebo, modrikasto, 
prošarano bijelim snjegorodnim oblačićima. Po njegovu le- 
žaju popadale grede, pa i po koja trula kaplama, a snijeg mu 
prekrio jorgan, jastuk, zasuo mu glavu, pa hladi. Ta hladnoća 
ga je i privela svijesti, — koju je — kao ono posljednje što je je 
njegovoj sirotinji još ostalo — bio izgubio kad malo prije za- 
prašta krov i kad se zaljuljala kuća ne mogavši dalje izdržati 
na svojim zidovima teret trulog krova na kom se nakupila 
debela naslaga snijega. 

Težinu tereta na slabašnom izmučenom tijelu izgladnjela 
seljaka nije ni osjetio. Pokušao je, sve se bojeći da li će mu 
uspjeti, maknuti palac desne ruke. Kada je, veseliji nego da 
mu je netko pružio pun čanak vruće varenike, spoznao da 
može micati ne samo palcem desne ruke, već čak objema 
rukama, Mujo je na tren zažmirio, da kako-tako skupi misli 
i sagleda stvarnost, koja se — eto — bijelila pred njegovim 
očima. 

v+Da. Jutros sam se probudio rano. Nijesam htio ložiti va- 
tru pa sam ostao na dušeku pod jorganom. A kud bih i htio, 
kad i tako niđe ništa nemam da prigrizem. Estagfirulah! 
Lažem. Imam onđe u kući pred ognjištem na sinijici dobru 
komadinu jare i grudu sira forofana. Jučer mi to spremila 
Tifanaginica po djetetu, jer sam joj pomogao okidati snijeg 
ispred aharac... 

Sluznice jedrog jakog želuca odmah, čim je ta misao 
zagolicala moždane nabore Muje Halvadžije, počeše tako 
naglo lučiti svoje ubitačne sokove gladi, da je Mujo jedva 
podnio podmukle grčeve. 

A sad je ta jara zatrpana krovom, snijegom, gredama. Po- 
kušaj da pomakne tijelo nije mu uspio. Kada je htio uvući u 
pluća malo više zraka i bar uzdahnuti radi te svoje velike ne- 
sreće — ta ostao je u po zime i bez krova nad glavom — osjetio 
oštru bol u grudima i spoznao: sJok! Ja se ovđen i smrznuti 
mogu, ali ustati — alahbirum ka' ću. Zatrpan sam. Dok me ne 
iskopaju seljani, valja mi ovdje ketiti i čekati. Džaba bi mi 
bilo vikati, sve kad bih i mogao. Ko bi me čuo? Ali — seljaci 
će bezbeli vidjeti da s moje kuće fali više od pola krovac... 
Otvorio oči i pogledao gore, više glave, na ostatke krova, ali 
je brzo svrnuo pogled. 

Premda već prosijed i krezub, premda izmučen svim Ži- 
votnim nedaćama i prekaljen tisuću puta na svim mogućim 
i nemogućim talištima bijede — Mujo je u tom trenu kad je 
pogledao na ranjeni krov svoje kuće — ostao bez glasa, bez 
misli, bez daha. Silom je podvukao glavu pod jorgan krpe- 
njak — i to tako naglo da je osjetio kako mu se snijeg uvlači 
U oči, u uši, U nos. 

vŠehađet kelimu... Posljednju molitvu... Kako ono iđe?... 
Eto, sad, sad... Ta mora već pasti... Njihala se ta velika gre- 
da upravo poviše Mujine glave, kad je ono trenutak prije 
bacio pogled nad sebe. 

Još ne pada... Ledeni obruč straha stezao mu srce. Uza- 
lud se mučio da se prisjeti molitve koju inače uvijek zna. 
Nema, nema zaista smisla ni pokušavati bijeg od neminov- 
nosti smrti, koja se gore na razdrtu krovu njiše i runi mu 
na glavu (skrivenu pod jorgan) — snijeg. Čuo je — ili mu se 
samo učinilo — otkucaje svog bila i osjećao kako mu ledeni 
znoj zaleđuje snijeg na čelu pod slijepljenom kosom. Hladni 
vlažni potiljak i promrznuti vrat treperili su u iščekivanju. 
Tijelo obamrlo. Ni da se sjeti na molitvu, ni bar da proživi 
kakav trenutak iz prošlosti. Možda bi htio dočarati pred oči 
lik svoje rahmetli majke, ili one koze, Lise, koju je kao dijete 
tako nježno volio. Mujo leži i šuti i cvokoće. Da li osjeća bar 
strah? Ne — ništa, ništa on ne osjeća, samo čeka da ga ona 
greda tresne odozgor po glavi i da mu je raskoli kao sjekira 
tikvu tvrdokoru, pa da se mozak razleti po dušeku i izmiješa 
sa snijegom, kaplamama, crvotočinom i prašinom. 

sv Kako to dugo traje... Zar nisu prošli dan i noć i još trista 
dana i petstotina noći... Ešhedu en la... Da... tako počinje 
Šehadet kelima. Umrijet ću ipak kao dobar muslimanx... Još 
kao dijete obrijane glave, skoro golokrak, u onim jedinim 
pelengaćama, naučio je tu molitvu prvo od matere, a kasnije 
čak i emanijus od hodže Muharema. +Rahmet mu lijepoj 
duši... Ešhex... Eto, opet zaboravio. Uplela mu se u mozak 
između slova molitve brada tog hodže Muharema... Još, još 
nije pala... Sad... ha...x Ta već čuje kako drvo škripi... Snije- 

gom raskvašena teška promrzla greda... sa Puknut će glava ko 
da je od cakla... Džam..a 

Ništa. Mrak. Mujo je umoran. Polagano ili munjevito 
gubi svijest. Nešto mu u ustima slatko... Glad?... Eto, umri- 
jet će željan zalogaja one Tifanagičine jarc... 

— Ešhe... eš...— Lom. Zapraštalo. Zatutnjalo. Zanjihala se 
još jednom kućica Muje Halvadžije, a greda — koja se onako 
prijeteći njihala — proletjela nad pokrivenom glavom, odbila 
se o rub zida i u velikom luku tresnula o pod dohvativši 
samo lijevu nogu siromaha, da mu pokloni život, ali mu za 
uzvrat razdrobi stopalo. 

Ljuta bol povrede Muju utren osvijesti. Opasnost je 
prošla. Zaječao je, zaurlao: 

— Upomoć! — i osjetio kako se ona slast iz grla spušta u 
žličicu i penje u mozak. Ponovo je izgubio svijest, a jutro, 
divno seosko zimsko jutro čekalo je nasmijano i vedro da 
pozdravi slabašne zrake obudovjela sunca, koje svu zimu tu- 
guje za svojom umrlom nevjestom — ljetom. 


— Ti, Dišija, poleti do Omera i vikni njegovu čeljad, a ti 
Hanko, zovni Tifanagu. Djeca neka nam brzo donesu lopa- 
te i capine. De, ne bacaj mi taj gunj na leđa... Haj'mo, ljudi! 

Dok je Hurem izdavao te zapovijedi svojim uzrujanim 
ukućanima, nervozno je zavezivao opanke. +Eto, Muju Hal- 
vadžiju, 4A//ah selamet, tu najljuću fukaru lokavsku, kojeg su 
svi ismijavali, ali i voljeli, zatrpao snijeg usred njegova hal- 
vata. A tko je kriv? Tko će biti kriv ako on, jadan, i pogine 
pod snijegom? Selo. I nitko drugi. Zašto mu nisu jesenas 

popravili krov? O svačemu se u selu zucalo, ali o pomoći 
bratu u nevolji nitko ni bijele... Sramota!... Znali su mu se 
rugati, ali pomoći — jok!e Takve misli mučile su Hurema, 
dok je žurio prema mjestu nesreće. 

Rastrčala se djeca po selu. Usput su se spuštala niz plaza- 
la i padala, ali su pred svakom kućom nadizala dreku: 

— Pao krov Muje Halvadžije! Pohitite! Spašavajte! Odje- 
kivala ta vika po lokavskim sokacima. Ustajali ljeniji seljaci, 
na brzinu oblačili čakšire, neki i naopako, tako da su se vi- 
djeli šavovi i porubi — i trčali prema Mujinoj kući. Davno 
nerabljene lopate što su mirno visjele po aharima ili ma- 
gazama i u svom zimskom snu snivale o prošlim mobama, 
okopavanjima, pjesmama i znoju — trzali su grubo za zale- 
đene držalice. 

Selo se uskomešalo. Susretali se ljudi i — da su imali vre- 
mena za ogovaranja — lako bi mogli neke pohvaliti, a neke 
osramotiti. Eto, na Fejzi Hodžiću jasno se vidi da je, usprkos 
zimi, već davno ustao, klanjao rani saba4 i upravo se spremao 
u šumu po drva, premda ih ima pred kućom dovoljno da 
preturi čitavu zimu. A Suljo, njegov amidžić, još je malo i 
mahmuran, jer je sinoć opet zavirio u čašu. On je spavao sve 
dok mu Plemka Begića nije pod prozorom zavikala: 

— Ustaj! Pao krov Muje Halvadžije i zatrpao ga. Bezbeli 

je dosad i umro! 

Mnogi seljaci bi, da su bili pod njegovim pendžerima, 
sigurno pomislili da bi ga Suljo najradije ispratio na drugi 
svijet fatihom i okrenuo se na lijevu stranu, podrignuo, pa 
spavao dalje, da nije stida od suseljana i da nije Lokljanin, 
sin jednog od najpribranijih sela Bosne ponosne. Ali ljudi 
nisu imali vremena za ogovaranja. Prepustili su to vještijim 

tkaljama ćilima riječi i spletaka, svojim stopanicarna i kće- 


rima. 


U halvatu velike katnice Ahmeta Šehića leži na dušeku 
stara Sadeta. Teško je bolesna. Već od jeseni pobolijeva, a 
ima mjesec dana i više da se ne miče s dušeka. Ne pomo- 
goše ni vruće fudf/e, ni hladni oblozi, ni kajmaci zacvrknuti 
mladim maslom, ni saljevena strava koju je tako majstorski 
izvela njezina kona Uzejfa Aganova. 

— Be, da je makar znati šta joj je — šaptale su žene, čim bi 
izašle iz halvata. — Da je nije zapuhnuo džinski vjetar? Da 
nije, ovdje u gluho bilo, sušica? Jok!... Bezbeli je njakav mu- 
jasil, i to unutrašnji, koji joj srce izjeda, pa joj i srce i džige- 
rice i vasbutum drob pun čireva i krasta, košto su tjemenjače 
na glavi djece u one pogane Hanife Berberuše. 

Svakog se jutra pred njezinim dušekom izmjenjuju žene i 
pričaju joj šta se u selu zbiva, jer joj je jadnici od svih obolje- 
lih udova ostao zdrav samo jezik. Svima se ona već na jutru 
tuži na nesan, na veliku vatru koja joj pod grudima gori, na 
glad koja je muči... 

— Ali džaba! Ništa ja, jadna, okusiti ne smijem, jer na- 
mah ode natrag. Zguti se u meni, usiri, pa sve nešto zeleno i 
otrovno iz mene izlazi. Zovnuše mi i hodže i ciganke, ali što 
mi god rekoše, sve su to same ublehe... Vaktisahat dolazi, pa 
eto ti de... Uh... Što boli... 

Upravo u akšam večeri prije nego što će snijeg zdrobiti 
krov kuće Muje Halvadžije, odlučilo vijeće svih devet kuća 

Šchića da će staru Sadetu natovariti na saonice, pa dolje u 
Sarajevo, u sšpitalje... 

— Ako joj doktori ne mogu pomoći, bogme, ondar... i va- 
lja učiniti sve ne bi li se spasila duša. Dobra je bila Sadeta. 
Izrodila je desetero djece, a nekad, vaktile, umjela za dan 
okopati više kukuruza nego danas čitava moba cura. 

Sve žene u kući Ahmeta Šebića, već iscrpljene od bdije- 
nja uz bolesnicu, od pranja rublja, koje je ona svakog časa 
zagadila, toliko su navaljivale na svoje muževe da tu nesreću 
maknu iz kuće, makar što je nekima od njih mati, nekima 
tetka, a nekima nana, da su ljudi popustili. 

— Eto, neka ne umre ovdje, na svom pragu. Šta ćeš? Božja 
volja... 

Uzalud su muževi navaljivali na svoje domaćice da još bar 
tu noć bilo koja ostane uz hastu i probdije u razgovorima s 
njom. 

vNe mogu više — vele — gotovo jec. Djeca će im se po- 
ušljiviti, haljine ostati neoprane, ahari neokidani. Svaka već 
jedva gleda. Svega ih je tri u kući, jer Haša je steškac, pa ona 
ne smije. 

— Hej, ljudi, svaku treću noć, i to sad — zimi. 

Zato su se odlučili pozvati udovicu Tahirovicu i njezina 
sinčića Aliju, neka oni probdiju uz bolesnicu. 

— Dat ćemo joj mrven mliva i mrsa. Njoj dobro, nama 
još bolje. 

Udovica Aiša, nesuđena žena Muje Halvadžije, jedva do- 
čekala da može jednu noć provesti uz bolesnicu u toplom 
halvatu, sita i bez brige šta će u jutro dati svom sinu da pri- 
grize. 

Duga noć ležala je tog jutra na sjećanju Aiše poput de- 
bele i lijene more, a Sadeta je ječala na svom dušeku i hro- 
potavo disala, dok je mali Alijica spavao na podu uz majči- 
ne noge pokriven gunjcem. Zasićen isparavanjima vsirćetli 
krpa namočenih u sahan s istucanijem bijelijem lukomx, 
znoja bolesne starice, te dima iz cigareta, koje je Aiša svu 
noć motala i pušila, jer se — otkako je obudovjela — naučila 
i na taj belaj, na tu jedinu razbibrigu, zrak je u halvatu bio 
zagušljiv i težak. 

Stara Sadeta se pravo pred zoru bila malo zavela u san. 
Skutrena između dvoje spavača osvijetljenih žmigavim pla- 
mičkom iz petrolejke, koji se jedva vijugao u pocrnjelu za- 
čađelu cilindru — na sreću čitavu, a ne oblijepljenu papirom, 
kao što je kod nje, u onoj sirotinji — razmišljala je Aiša. 

...Sjećala se svoje mladosti, ašikovanja, pa i one subote 
pred A/iđun, kad joj je mati umrla... Sjećala se svog Tahira, 
prve bračne noći, prve djece, koja su pomrla uz rat, kad je 
njezin muž bio na Italiji, a ona orala i kopala i snosila u 
grad čarape i prodala napletke i zadnji dukat iz nekadašnje 
svoje ogre, da kćerima nabavi lijekove, pa ćefine za grobove... 
Sjećala se kako je plakala od veselja kad se Tahir vratio s 
fronte i opet prihvatio za držalice pluga, kako su zajedno 
išli u nadnicu i kako su krčili krpice njiva, pa kako se rodio 
i odrastao Alijica... Sve bi bilo dobro da Tahir nije tamo na 
Pijavi prehladio noge, dobio erehuma pa prošepao i preklani 
umro, ostavivši joj dijete i svega četiri njive... Sjećala se svog 
straha od siromaštva i od toga da joj se jedinac ne prolola... 
Ali, dobar je, šućur Bogu, hajirli dijete... Samo mu, eto, fali 
babo... Muška glava. Muška ruka. Preklani i lani slali joj pu- 
sule odozdol iz Pazarića, ili čak iz kotara, da Alijicu spremi 

u skolu... Jok! Ne može ona to! Otkud novci, otkud odjeća? 
Mora mali zarađivati, ćuvati svjetsku stoku. Janjce i jariće, 
ovce i koze, pa akobogda, krave i konje. 

Već se bilo dobro razdanilo, kad je ustala i puhnula u 
lampu, pa izašla u skućuc i s ognjišta donijela dvije razgorje- 
le glavnje drva i naložila ih u zemljanu peć, u kojoj je još bilo 
dosta žara od sinoć. Smotala zatim cigaretu i ponovo sjela. 
Utom se sjetila i na svoju lanjsku odluku da se uda za Muju. 
Nije on otpadan čovjek. Pitom je i dobar, samo — fukara. I 
preveć mehka srca. Šta ćeš, Bog sjerotinji sve nekako dadne 
tvrdo, i dlanove, i pamet, i ležaj — samo joj omeči srce, pa 
bi golo, jada, još pomagao, namjesto da prima pomoć, kad 
je već muhtač. Ta zora i ta neprospavana noć uz bolesni- 
cu omekšali Aišino srce: 2Jadan Mujo, kako li devera onako 
sam? Eto — ja ga odbila, jer nije imao novaca, a nije ih, jadan, 
ni propio ni u zlo dao, nego poklonio Muliji, svojoj sestri, da 
joj sačuva zemlju koju je njezin muž htio prodati. Čudni su 
ljudi — misli dalje Aiša — jedan radi i muči se, a drugi pije... 
A on meni od one svoje sjerotinje kupio kat haljina i Alijici 
fes. Trebala sam poći za njega lanjskog Bajrama. Svu kuću 
sam bila potrla i očistila, namčla mlada masla, skuhala pitu 
i čekala ga. Alijica istrčo predanj. A njega ne bi, pa ne bi... 
Džaba sam bila obukla haljine i pogledala se u špiglo nad 
lambom — eto, nisam ni otpadna, mislila ja, kukavica, jer sje- 
rotinja grize obraze baš ko guba kukuruzni klipa. 

Sjedi Aiša na minderu iznad dvoje zaspalih i pušta misli 
da joj plešu pred snenim očima. Do najsitnijih pojedinosti 
se sjeća lanjskog Bajrama i tako uporno razmišlja o svojoj 
nepravdi prema tom nesretnom Muji, da bi najradije, kad 
to ne bi bilo i sramota i grehota, odmah, čim se stara Sadeta 

probudi i njezina jetrva Hanka Šehuša unese kahvu i — bez- 
beli — mrven kakva mrsa, da se okrijepi od nesna — otišla do 
Muje. Rekla bi mu: +Eto, ako me hoćeš... Do pramaljetja 
možemo nekako izdeverati, a onda ti u grad na posao, a ja 
za plug i zubaču.x 

Bio je hladan dan taj lanjski Bajram. Sjedila ona kraj 
pendžera i čekala. Tek negdje na sat i po pred podne došao 
Alijica. 

— Mati, Mujo neće doći. Selam ti je spremio i nešto mi 
reko, ama ja ne umijem, mati, da ti to kažem. 

Budalasto dijete! — pomislila Aiša i naljutila se. Skinula s 
klinca obješenu siniju, stavila na nju pitu i — ostavivši sofru 
da čeka — od nekakve unutrašnje huje da nju, eto, i najgora 
fukara prevari, zavila se u bošču, pa 40z-40z — Muji u kuću. 

A on ni da vatru naloži. Sjedi u hladnom halvatu i malo 
da ne zaplače. Mehko čeljade, pa šta ćeš mu de! 

— Tako ti, Mujo!... Bajram mubarek olsun... 

Bujrum, Aiša — promucao je. — Zar ti Alijica nije kazo? 
— grcao je. 

Imao sam pare... Dosta para, Aiša, ali... — i 'ispričao joj 
kako je u gradu susreo sestru i zeta i kako im je dao svu 
uštedu i sjoš dvije banke za boba djeci... Kupio sam Alijici 
isto boba, a sad ja nejmam... 

— Jadan Mujo, šta uradi. Sramota. Šta će reći selo? 

— A šta ćeš rijeti ti — upitao on i pogledao joj među oči. Te 
duboke modre oči siromaška nikako da zaboravi nesretna 
udovica Aiša. 

— A šta ću ti rijeti, lijepi Mujo. Hodi k meni. Ogrij se i 
ručaj. A vjenčat se, eto, nećemo. Ku' će, jadan, golo na golo, 
a Zima stisla... 

I on došao k njoj, i okusio bajramsku pitu... a selo mu se 
smijalo, šale zbijalo s njim: 

"Hoće Mujo ženu, kućua... 

rHoće džabaea... 

vjokla... 

--. On se crvenio i klonio od ljudi, a dobar je i vrijedan 
i muška glava... Eto, i ja ga ogovarala, ismjehivala mu se, 
nazvala ga baksuzom, samo da nekako utišam u sebi huju i 
sramotu. 

Često su se viđali od onog Bajrama. Aiša krila od njega 
pogled. Bilo je stid što ga je ostavila kad mu je bilo najteže. 
O, fukaro, i Bogu si teška! 

Jecanje stare Sadete prekide razmišljanja nesretne udovi- 
ce pa ona skoči, pokri sina, koji je bio zbacio gunj sa sebe, i 
priđe bolesnici. — ' 

— Svanulo? 

— Jest, Sado. Ti malo prodrijema. 

— Uh! Jadan ti je moj san, Aiša. Skoro ću ja pod naslone, 
pa nek se onda jetrve šire po kući. 

— Nećeš, akobogda, još ćeš ti s nama sijeliti. 

— Jok! Ne budalesaj... Jel' vani jako zima? 

— Pa, jest. Pendžeri su zaleđeni. 

— Ih, nejma, Aiša, tvrđega mraza neg što je u mojijem no- 
gama, ni vrelije džehenemske vatre od ove tu, pod prsima... 
Uh, natoči mi, živa bila, kiseline... Ha... Fala ti... Bog ti dao... 
Baš me guši ovaj dim. Otvori mrven vrata... Jok! Nemoj! Da 
ne čuju žene vani, u kući, kako ječim. A — kako si ti? Jesi li 
imalo drijemnula? 

— Nisam. Ali meni nije teško. 

— Kako ti ne bi bilo teško, moja Aiša. Znam ja kako je. 
Sama. 

— Jah. 

— Eh, sama sam i ja kraj pune kuće. Otkako je moj ra- 
hmetli Hasan preselio na ahiret. Nejma ti većeg jada od 
udovice. 

Aiša se trgla. Hladnijoj srsi ustitraše tijelom, koje je i te 
kako osjećalo teret probdjevene noći, pogotovu ovako ra- 
skravljeno u toploj i zagušljivoj odajici. 

— Što se ti, bona, ne udade za Muju Mušanova? 

— Ku'će sjerotinja na golotinju? 

— Pravo veliš. 

—- A eto ja upravo sada nešto mislila. 

— Slušaj, Aiša, bolje je imati svog čovjeka makar kakva, 
nego ovako ko ja — umrijeti sama u kući punoj čeljadi. 

— Haman da pravo besjediš. 

Umorio Sadetu razgovor pa ušutjela. Utom se čuo iz 
kuće žamor. Probudio se Alijica, pa ga majka poslala van da 
donese u Žardaku vode. Halvat utonuo u šutnju. 

Alijičin vrisak izvana uzbudio i uznemirio i Sadetu i Aišu. 

— Šta je tom djetetu, što se dere? — zavapila bolesnica. 

— Ne znam... Alija! 

Ali mališan nije ušao u halvat. S vrata viknuo: 

— Pogibe Mujo Halvadžija — i istrča u snijeg. 

Nešto teško zgrčilo Aišu Tahirovicu. Sva razmišljanja 
toga jutra oživješe pred njezinim očima: jedva je čula rado- 
znali glas bolesnice s dušeka. 

— Uh, šta to bi? Poteci, Aiša, pa razvidi i javi mi. 


Na vratima se pojavi najmlađa Šehuša već zamotana u 
bošču 

- Hodi, Asia. Pano krov s Mućine kraće 1 Zatrpao za Ova 
ti bez čojka.. A i bolje ti je brez one Pikase Lipa Koleniju 
oko kuće snijeg Hod:! Poteci! . 

Aita nije dospjela ni da se pobuli bošslom, ni Ca nane 


—— -——-s 
DI - Ku Don 


" 1 10112 s će set —— 
nanule ih OpankE, OGNITN2 JE U OREZDATNA NG DIJE 


Kako je svu noć lepršao gusti snijeg seoski su putovi Du 
dosta zakrčeni te zore, pa su budi žareći k Mujinoj kadi s 
mukom izvlaćili noge iz bijelih rupćaga, a za petama im fr 
cali čitavi oblačići vlažne nebeske prašine. Mujina se kuća 
nikome nije učinila sablasna, naprotiv, nekako se veselo smi 
ješila. Zijevnula da se malo ponadiše zraka. Stresla sa sebe 
teški sniježni jorgan kao da izaziva proljeće. Ispred kuće se 
jedva vidjelo nešto malo snijega, koji se srunio s krova, jer je 
gotovo cijeli teret pao unutra, u halvat, na Muju Bez veze 
muke, već nakon prvih odzgurnutih naslaga snijega, popusti- 
la su protrula avlijska vrata, pa Omer, Fejzo i Ostoja Šzrenac 
uletješe u dvorište. Pred kućnim vratima stali su kao ukova- 
ni. Hladni ih prožimah srsi i bez rijeći stadoše otkopavati 
snijeg. Neće biti lako brzo ući u kuću, jer se čitav dio krova 
iznutra sručio upravo ispred vrata i prozora. 

— Polahko, ljudi. Udarite li hitro i brez glave orkopavzii, 
protrest ćete zidove pa će belaj biti još veći. Vidite I. jadni 
ne bili, da se i druga polovina nazgela. Još za dlaku pa će pasti 
i zatrpati i vas i onog nesrernika unutra. Herrgott! Saperloti! 
Vrlo teška stvar...— tumačio Tifan ljudima i odmah preuzeo 
"komandu oko akcije spašavanjae. 

— Prioni! — vikao Ilija Šarenac odbacujući svojom lopa- 
tom snijeg daleko od kuće. 

— Stani! Ne kopaj! Dvojica hodite sa mnom — proderao 
se Tifan nadvikujući gomilu ljudi. 

— Ostoja, tvoja je kuća najbliže, tu odmah iza čoše. Pote- 
cider i donesi nam merdevine i konopac. Nas ćemo se trojica 
popeti na krov pa kroz onu rupu prodrijeti u kuću. Mene 
će dvojica spustiti. Valja spasiti prvo insana, a onda za kuću 
lahko. | 

— Pravo besjediš. Dok bi mi otkopali i raskrčili vrata, 
more on triput izdahnuti. 

— Ako je živ — prošapta T'ifan, a Ostoja se nekako nagon- 
ski lati šubare i pokaza nebu svoju ćelavu glavu. 

Nekoliko se seljaka, hučući u prozeble prste, okupilo oko 
Tifana. 

— Ja ću s tobom. 

—Ija. 

— Jok. Ti si star. Eto, ja sam momak. U vojsci sam bio 
pionir. 

— Natakni, Ostoja, tu šubaru. Ne znamo nije li kojom 
srećom ostao živ. Đe su merdevine? Pobhitite! 

Tifan je stajao usred okupljenih seljaka, visok i ozbiljan. 
On, koji se najviše izrugivao Muji Halvadžiji, seoskom bak- 
suzu, osjećao je da je kriv, da je jadan, i tako bi mu rado sam 
pomogao, samoga sebe izložio opasnosti da spasi onoga ko- 
jeg je stoput nazivao sšugom šugavima. 

Dok bi čovjek dlanom o dlan ljestve su bile prislonjene 
uz ranjeni krov, ali su ih brzo makli, jer se na prvi njihov 
dodir sa snijegom na ostatku krova, ovaj počeo tako opasno 
njihati da ljudi protrnuše. 

— Stani! — urliknuo Tifan. — Četvorica ponajjaćih amo. 
Drž'te uzgor merdevine na ramenima da se ja popnem i vi- 
dim mogu li u kuću. 

Upravo tada pristiže mahmurni Suljo Hodžić i — brzo 
shvativši opasnost kojoj se Tifan izlaže — smjesta mu priđe 
i progovori: 

— Nećeš ti, Tifane. Ti drži merdevine. Daj amo taj štrik. 
Ja ću se popeti i spuzati u Mujin halvat. 

— A zašto baš ti? — zagrajaše neki seljaci. 

— Zavežite! Ja i niko drugi, jeste li čuli? 

Ukoljica je Suljo, pa ljudi ustuknuše, a Tifan ga pogleda u 
oči i smjesta shvati da Suljo ima razloga što se dobrovoljno 
javlja za taj teški i opasni pothvat. 

— Peke. Ti prvo, a za tobom ja. 

— Tako je, Tifane. Haj'mo. 

Sablasno su izgledale ljestve skoro okomito podignute u 
zrak. Vješto i brzo poput mačke penjao se Suljo po njihovim 
prečkama, ali je uskoro sišao. 

— Još jedne, pa ih privežite na ove. Preniske su. Ne mogu 
dosegnuti otvor na krovu. Vidio sam šta je. Čitava se lijeva 
strana sručila ravno u halvat. Alahbirum, ako je njegov du- 
šek bliže zidu, može bit da je živ zakopan u snijeg, ako je 
ležao prema sredini odaje — ondar... rahmef mu duši... 

Seljaci šute i stoje kao prirasli za snijeg. Čudna se zimska 
moba sve više obogaćivala novim pridošlicama, momcima, 
ljudima, starcima i djecom, a žene opasale oko Mujine kuće 
širok polukrug. 

— Biž'te vi s djecom! Đavo vas odnio! Hoćete li ozepst 
tu na studeni. Pomete, a vi, kopilice nijedne, izašle ne bi li 
vidjele čudo. 

— De ti, Garči, zaveži. Šta ti mi, žene, smetamo? 

— Ih, crkle bi da ne vidite. Pukle, prepukle... Potamo se! 
Derve Begića žena, podebela i jedra Haša, istisnu se iz go- 
mile žena, pa pođe prema Mujinu dvorištu. 

— Ku'ćeš, hej! 

— Tifanaga! — zavika ona — što pušćaš da se ljudi penju i 
muče? Djecu, bolan ne bio, djecu! Neka se vižle koje popne 
i spusti u Mujin halvat pa iznutra otkopa vrata. 

— Uh, pameti! Bezbeli ti je kosa duža od sviju napletaka 
lokavskije'. Ferfluhte frauencimerko! A bi li ti svog Hašku 
pustila da se popne? A ako i njega zatisne odozgor koji dio 
krova? 

Suljo Hodžić bio je kraći i nije se uopće htio upuštati u 
objašnjavanja s slajavom Begušomc, nego je jednostavno iz- 
gurao iz dvorišta. Ona je vriskala i psovala, ali se nije usudila 
oduprijeti ukoljici. Čitavom gomilom spasilaca i pomagača 
zašišta prigušeni smijeh. 

— Mene, vala, izgurati nećeš! — vikau mu udovica Aiša sva 
zadihana i jedva zadržavajući suze. — Moj će Alijica s tobom 
kroz krov. Nećeš li, sinko? 

— Peke, Tahirovice, ti hodi 'amo, a ostale žene — kući! 

— Jest, baš si nam ti komandir, pijano pijani! 

Suljo ne stiže odgovoriti ženama, jer ga Tifan pozva, a 
vidio je i to, kako se već uzdižu u zrak dvoje ljestve čvrsto 
vezane konopcem i kako se gornje sablasno njišu nad raspo- 
renim krovom. 

Alijica se prvi uzverao u zrak. Za njim Suljo. Ljestve, 
koje su na ramenima pridržavali okupljeni seljaci, njihale 
su se, škripale i kobno savijale pod teretima tjelesa mališana 
i jakog seljaka. Svima okupljenim dobrovoljnim mobarima 

oko spašavanja Muje Halvadžije zastao dah u grudima. Za- 
mrznuo se. Stegnuli ga strah i iščekivanje. Alijica je vješto 
skočio na jednu gredu prepuklog krova viknuvši Sulji: 

— Drž'se za ljestve! 

Ljuljačka ni na nebu ni na zemlji zanjihala se opasno i 
zlokobno, žene zažmirile da ne vide kako će se Suljo zajed- 
no s ljestvama strovaliti i pasti na hrptenicu, pa zakopan u 
snijegu zaječati predsmrtnim jezivim glasom, a seljaci, koji 
su ramenima podupirali teški teret, napnuše sve snage, uko- 
paše noge u snijeg, koji im pod opancima — dušmanski i 
izdajnički gladak — prijeti da će svi zajedno pasti. 

Čula se poneka glasna molitva, poneka kletva, kucanje 
bila. Napori iščekivanja nabrekivali žile kucavice. Čak se — 
tako se bar učinilo seljacima — i oni oblačići zaustavili na 
nebu u svom tihom jedrenju prema vrhovima planina, koji 
poput čipkastih resa obrubljuju Lokve i Lokavsko polje. 

Pripio se Suljo uz ljestve, koljena mu pucaju od napora, 
zazinuo, da ne diše, ali se držao samo lijevom rukom, jer je 
desnom grčevito stezao konop na kojemu visi dijete, koje se 
još nije dosta čvrsto uhvatilo za visoki bosanski krov, što ga 
radi jakih vjetrova, tu, pod planinom, grade tako strmo, da. 
te jeza uhvati kad na njega pogledaš, pogotovu dok je ovako 
ranjen. " 

Alijica vještinom čobana-penjača utren oka preskoči s 
krova na vrh zida i — osjetivši se dosta siguran — zavika: 

— Suljaga, ovi će zid izdržati i tebe, Skoči! Dajder mi ko- 
nopac. 

Čak i najhrabriji seljaci, osim onih koji su držali ljestve, 
zaklopiše oči. 

Odah i smirenje ispremiješani sa strahom iščekivanja i 
znatiželje obuzimali su sve nazočne kad se Suljo i mali Ali- 
jica izgubiše u udubini Mujine kuće. Sada se ljudima već 
čitav njihov pothvat učinio manje opasnim, manje strašnim, 
pogotovu jer više ne vidješe ljestve uprte u zrak, a i taj krov 
nije baš tako visok... Čekanje se oduljilo. Šta rade u kući? 
Krče li put do Muje? A ako i drugi dio krova padne, pa i njih 
pritisne? Bogme, taj bi već zdrobio i onako trošne zidove, pa 
bi popadali balvani, kamenje, malter, i sve bi se samljelo u 
bijelu kašu snijega prošaranu krvlju. 

Aiša se stisla između seljaka u dvorištu i nije čula vlastiti 
zavjet: 92Samo ako ostane živ, makar sakat bio, uzet ću ga 
sebi u kuću i udat ću se za njegac... 

— Tifane! — čuše iz kuće glas Sulje Hodžića, a malo zatim 
se i njegova glava pomoli na prozorčiću. 

— Hodi, uvuci se! Ti, pa Garči, Ostoja... Još dvojica, tro- 
jica... Valja odgrtati. 

— Je li živ? — zavika netko izvana. 

— Ne znam još. Zatrpan je — čuli su uzbuđeni Suljin glas. 

U gomili žena oživje žamor. Dok su seljaci primali kroz 
prozor grede, prnje Mujine zdrobljene prosjačke imovine i 
lopatama odgrtali snijeg, žene su sprva posve tiho, pa sve 
glasnije i glasnije šaputale o Mujinoj sirotinji, o bijedi, o nje- 
govoj dobroti, radinosti i baksuzluku. 

— Šta ćeš, draga! Ku' će muka neg' na fukaru! Eto, osta i 
brez krova na ovoj studeni. 

— A bogzna nije li mu zatrpano i ono malo stoke. 

— Ih. Stoka. One četiri mrše koze ne bi vuk razdrijeti htio 
bez ljute nevolje i gladi. 

— A da ga je Aiša šćela? 

—- A bili ga ti, Mevlo? 

— Sramota. Sramota za sve nas, kad vam kažem. Eto, ju- 
čer meni okido mrven oko ahara. Da smo ga sve malo pri- 
gledale... 

— Zeman, draga Tifanovice. Nije više svijet obrazli ko 
nekad. 

— Jah, rato, sve je to rato donio, trag mu se zatro dabogda. 

Duboka tišina zavlada među okupljenim kad Tifan i 
Suljo na rukama iznesoše iz kuće ukočena Muju pokrivena 
preko lica Suljinom maramom. 

— Živ je — šaptao je Tifan. 

— K meni u kuću — zapovijedila je Aiša i seljaci su je, 
premda bi bilo mnogo pametnije ne nosati ga toliko kroz 
sokake, ipak poslušali. 

Na čelu povorke ljudi, žena, djece i pasa išli Tifan i Su- 
ljo noseći onesviješćena ranjenika. Za njima su seljaci nosili 
ostatke Mujine imovine. Crnu ulupljenu fenđeru, poderan 
mokar jorgan krpenjak, ostatke rašivena i prljava dušeka, 
čakšire i gunj, gumene opanke i još neke sitnice. Na kra- 
ju te tužne svadbene povorke vukao je Alijica, junak dana, 
konopcem za rogove privezana mršava jarca, za kojim su 
uplašeno tapkale četiri njegove ženice zakržljalih praznih 
vimena. 

Već se nad Lokve spuštalo podne, kad iz Šehića kuće 
istrča cura po seosku 414/u, staru Begušu. Sadeta, šućur Bogu, 
nije dočekala nesreću da je odvezu dolje u Sarajevo, u všpi- 
talje, njezine će kosti naći odmora tu, u lokavskom groblju, 
niže nogu njezina rahmetli muža i površitelja. Umrla je 
sama u odajici, jer je sva čeljad bila otrčala na mjesto nesreće. 

LJL JET 


Poteci, Hasko, dolje niza stranu, pa nam zovni iz Dupo- 
vaca starog Ibrahima Degeneka, majstora što kosti poprav- 
lja. U Muje Halvadžije zdrobljeno čitavo lijevo stopalo. Još 
je dajlisan. Metla mu Aiša sirćetli krpe na glavu i na srce, 
ama fajde jok! 

— Odoh! — odgovori momak svom ocu, Sulji Hodžiću, 
koji se vrati u Aišinu kuću da joj bude na pomoći ako se 
ranjenik probudi iz duboke nesvijesti. 

Oko dušeka na kojem leži spašeni Mujo Halvadžija oku- 
pili se seljaci: Tifan, Omer, Fejzo i Suljo. Niti šta govore, 
niti puše. " 

Sjede zamišljeni, zabrinuti. Vani, u kući kod ognjišta, 
Aiša šapće s Alijicom. 

— Sinko, eto dobio si opet babu. 

— Jah, mati. Neka. Samo da nam ozdravi. 

— Hoće, akobogda. 

— More bit će i mene u školu spremiti. 

— Nije to za nas, sjerotinju, sinko. Hajde, skokni na vrelo i 
natoči nam bremu vode. Ama nemoj punu. Preteška je za te. 

— Ništa je to meni, mati. 

Pobuljene boščama Lokavke dolaze u Aišinu kuću kao na 
neko hodočašće. Svaka nosi poneki dar. Jedna sahan mliva, 

"druga čanak masla, treća malo graha, četvrta komadić suha 
mesa od stelje. Neka joj se nađe... Ni jedna ne govori ništa 
o svadbi, o najčudnijem i najtužnijem mubareću. Uzrasla ta 
udovica Aiša u očima žena poput kakve dobrotvorke, velike 
žene, koja je, eto, dala da joj u kuću unesu kljasta, polumrtva 
i polugola siromaha, Ona će svu zimu njegovati tog jadnika, 

muža, i namjesto da joj brak donese sreću i smirenje, donijet 
će joj više briga, još više tereta na ta slabašna leđa. 

Oko Muje okupljeni seljaci šutke su i bez kimanja gla- 
vom dočekali Aišu, koja unese čanak vruće varenike i sahan 
kupusne kafe. 

— Da ručamo, ljudi. Dosad je jeo i 'ko je ovce pogubio — 
pokušala se čak našaliti. 

— Jok, mi ćemo našijem kućama — zausti Tifan, ali ne 
ustade. 

— Hajde, operite ruke — skoro će zapovjednim glasom 
Aiša. — Eno, Alijica donio vodu. Neka vam dijete polije na 
ruke iz breme. Bardak mi, znate, — ispričavala se sirotica — 
puko. Zaledio se neku noć, pa... eto... prsko... 

Suljo Hodžić ustade prvi, izađe, opra ruke, pa se vrati i 
pogleda ukočeno lice Muje Halvadžije, koji je ležao u dubo- 
koj nesvijesti i pomalo se otkravljivao. 

— Uskoro će ga dovesti svijesti bol. Ona noga baš sva otiš- 
la ... Alahbirum ka' će na nju stati. 

Pošto su svi nazočni, jedan za drugim, pooprali ruke i 
sjeli za sofru, nasta klepet kašika. Mali se Alijica skutrio 
između Tifana i Omera i stao halapljivo i glasno jesti masnu 
kupusnu kalju, začinjajući je velikim zalogajima pšeničnjaka 
pomiješana ječmenicom, tako slasna hljeba, kakvog on već 
mjesecima nije jeo. 

Tifan prvi ustade od sofre. Jeo je više da zadovolji do- 
maćicu nego da utaži glad. Izvadio iza pasa veliku kutiju i 
stao motati cigaretu. Alijica, premda bi još vrlo rado dojeo 
do kraja ostatke kalje i pokušao vareniku, skoči, čim je Tifan 
završio motanje cigarete i stao je namještati u debeli višnjev 

čibuk, glasno viknu: — Z/hamduli/ah! pa potrči k peći da mu 
mašicama doda ugarak. 

Uplašen što je u toj tišini kraj bolesnika preglasno izre- 
kao onaj +Elhamdulilah!e, svrnu pogled na onesvjesla Muju 
i zadrhta, jer mu se činilo da se bolesniku malko pomakao 
desni brk i da mu — eno — vidi jedini požutjeli zub. Pokret 
mališana ne ostade nezapažen u odaji. Sve se oči u istom 
trenu upiljiše u Muju. 

— Budi se! — šapnu Aiša. 

— Podigni tu sofru! — zapovijedi Suljo baš kao da je u 
svojoj kući i— ne oprav ruke iza jela — priđe dušeku želeći da 
on bude prvi koga će probuđeni ugledati. 

Da. Suljo Hodžić, ukoljica i pijanica, bogati Lokljanin, 
koji živi mimo svijet, mnogo je dugovao tome siromašku. 
Kao momci bili su jarani. Zajedno su išli u Griviče, Tarčin, 
pa i dalje, curama pod pendžere. Išli i Mujkića Uzejfi. Ka- 
snije, u svjetskom ratu, zajedno služili u Be-Ha trećoj regi- 
menti. Jednom Mujo na leđima nosio ranjena Sulju čitava 
dva sata... A kad se sve opet smirilo i Mušan Halvadžija 
umro, a Mujo posve osiromašio, Suljo se zanio u piće i nije 
više mario za svog bivšeg prijatelja. Jednom mu nije htio 
pozajmiti harar kukuruza da sačuva dušu od gladi... To ga je, 
eto, jutros zapeklo u srcu i radi toga je svakako htio da upra- 
vo on, krivac, spasi nesretnog siromaška. A sada se Mujo 
budi... Ko ondaka i ja na Italiji... I hoće li pogledati na 
mene i haf/aliti mi? Ali nije, nije pravo ni pošteno da mene 
prvog vidi. Tu je Aišax... Zato se povukao malo u stranu. 

Mujo je osjetio neku tešku podmuklu bol u lijevoj nozi. 
Svijest, koja je bila stala, zapela, izgubila se upravo u trenut- 
ku kada je osjetio da ga ona greda nije ubila, polagano se 

vraćala. Raskravljeno tijelo utopljeno u ovom mekom duše- 
ku, pa one sirćetli krpe na srcu i glavi učiniše svoje. 

Polagano, polusvjesno pokušao podignuti očne kapke. 
Nikad još u ovom svom dugom mukotrpnom životu nije 
osjećao toliki umor, niti upotrebio takav napor. Upinjao se, 
činilo mu se, iz petnih žila da pogleda. 

sGdje sam? Odaja je topla, a moja je bila hladna. I nej- 
ma snijega pod leđima, koji me tako smetaoc... Ali više nije 
mogao misliti. Opet je osjetio u grlu onu slast. Ne, sad se 
valja buditi. Silom. Da, silom! Volja je polagano, ali sigurno 
pobjeđivala svijest. I — oko je progledalo. Tavanica... Ne, on 
nije u svojoj kući. Ova je tavanica čitava. Još malo napora, 
tek toliko da svrne pogled. Da... Vidi neku spodobu. Čak 
mu se smiješi. Dobro neko lice, vrlo, vrlo poznato. 

Grč plača uzbiba mu grudi i nadjača kako svijest, tako i 
bol u nozi. Da, to je ona... 

— Aiša! — prošapta i opet zažmirje, opet zapade u nesvi- 
jest, a kao znak da je sve vidio i spoznao — caklila se u kutu 
njegova oka krupna kapljičava suza. 


V. NESANICA 


—eL Gi Or 


io je to četvrtak, tri beffe prije Jurjeva, na počet- 
ku mjeseca travnja. 
— Onaj koji je birvaktile, još prije Kuli- 
na bana i svetije' dana, nadijevao imena mjesecima sjegurno 

nije iz Bosne bio — znao je na sijelima pričati Tifan, jedan 
od najdočeknijih Lokljana, čovjek što se veli od soja i kolje- 
na, težak bir po dir i pribran. — Jok! Ovđen trava, valaha, ne 
dikne pošteno sve do iza Jurjeva, a ni onaj ožujak nije kako 
treba, jer u nas ti, ovdje pod Bjelašnicom, ne ožuji rano. Da 
se počem taj mjesec marto zove ožuljak, eh, taman, jer se 
ruke, bogme, ožuljaju vazda, i ljeti i zimi i s pramaljetja, a 
o jeseni da i ne govorim. Hesabim ja da smo se mi vaktile 
naselili amo iz župnijih krajeva, đe je bolja ljetina i toplija 
hava bila. Jah, u nas, u Bosni, sve ti, braco moj lijepi, zakasni, 
imamo mi feršpetunga, pa eto ti de... 

To zakašnjavanje Bosne najbolnije osjeća na svojoj sud- 
bini jedan od njezinih najzakašnjelijih sinova, Mujo Hal- 
vadžija, koji uvijek na sve stiže prekasno, a i njemu se sreća 
nasmiješila prvi put u životu, eto upravo toga četvrtka, ali sa 
velikim zakašnjenjem od kojih dvadesetak godina. 

Nije on u noći uoči tog četvrtka dugo mogao zaspati. U 
očekivanju velikih zbivanja, uznemiravan bolom u zdroblje- 
nom lijevom stopalu, koje su dolje tamo u Sarajevu liječnici 
nekako prekasno zakrpili, pa on ostao šepav, Mujo je sve 
do iza pola noći maštao. Ponovo je proživljavao zbivanja od 
onog kobnog zimskog dana prije dva i po mjeseca, kada su 
ga polumrtva od straha izvukli iz njegove kuće, na koju se 
sručio krov, i donijeli ovamo, u topli halvat njegove žene, 
Aiše. Ležao je na dušeku uz zaspalu ženu, slušao njezino 
ravnomjerno disanje i počesto onako u mraku poglednuo 
na njezinu jemeniju i izmučeno lice upalih obraza, milujući 
tu ostarjelu ženstvenost nježnošću ljubavnika i brata u istoj 
osobi. Voli on svoju ženu, taj sa zakašnjenjem ispunjeni san 
mladosti: kućica, ženica. A eto, sutra će se, akobogda in- 

šallah, ispuniti i ono treće: zemljica! Sutra zorom ide u grad, 
u gruntovnicu, pa će mu se njegova najveća nesreća, čudom 
nekim, nekakvim neobjašnjivim obratom zbivanja, pretvori- 
ti u najveću sreću, u njegovu njivu... Aiša spava. Sanja li o toj 
njivi, ili o njemu, kao da je posve ozdravio i ne šepesa više 
pa se sprema na oranje i sjetvu da to što prije obavi i krene 
dolje u grad, na posao, na prokopavanje kanala ili podizanje 
palača, ili čak na cijepanje drva i prenošenje kovčega, samo 
da privrijedi za još koju ovcu, pa čak i kravu, vola ili konja. 
Možda sanja o tom kako su opremili u školu malog Alijicu, 
njegova pastorka, kome je — istina — život dao rahmetli Ta- 
hir, Aišin prvi muž, koji nije, poput Muje, zakasnio da posr- 
če medom zaslađeni kajmak Aišine mladosti, ali on, Mujo, 
to dijete voli više nego da mu je rođeni sin. On već odavno 
smišlja kako će dijete na jesen uputiti dolje u Pazarić, učite- 
lju. Aiša misli da je to nemoguće, ali on će, samo ako mu ta 
prokleta fopalasta i hegrava noga ne zapriječi, zaraditi ovoga 
ljeta toliko da dijete pošalje u školu. Alijica... Eno ga, spava 
na pojati. Još je rano za to, ali on, eto, hoće da je bliže blagu, 
da i u snu sluša kako ovce i koze preživaju, kašlju, frkću. 

Ne ljuti se Mujo što mu san na oči neće, što zakašnjava 
kao i sve u njegovu životu. Žao mu samo što ne puši. Ima 
on duhana, ali ga strah da ne probudi Aišu, a njoj valja već 
u prvu zoru ustati pa opremiti njega u grad, a dijete na pašu 
s ono malo njihove i mnogo tuđe sitne stoke koju Alijica 
čuva vještije nego Tifanova Sejda. A ona je mnogo starija od 
Alijice. Već joj se obnoć javljaju momci i proašikuju s njom 
sve dok nebom ne zamagle prvi pramenovi Zore... 

Ta noga upravo noćas upekla. Bit će kiše. Šteta... Njegov 
je desni opanak-gumenjak tako nemilosrdno šupalj da će 

mu se blato skoriti među nožnim prstima, a prije toga će 
od one proklete vlage koja te dušmanski prožima upravo s 
nogu, sigurno prokašljati i dobiti hunjavicu. Glavno da je 
lijevi opanak čitav, jer ona ranjena noga ne trpi vlagu. Valja 
je svu obmotati vunenim krpama. Ta misao na krpe opet ga 
nagna da pogleda na Aišu koja se u tom trenu zahrknula pa 
u snu izvukla ruku ispod jorgana. 

"Dobra moja stopanice!a— raznježio se Mujo.— + Ti si mi 
te krpe uzdurisala. Nekakvo si staro ćebe razbucala.x U oku 
mu se zacaklila suza, nježno je opet vratio ruku svoje žene 
pod jorgan i okrenuo se prema prozoru da je ne gleda. sNe 
valja mi ovaj moj plač. Ko da sam pekmez, ko da muško 
nijesam... A jesam li? Zar nisam u ženinoj kući... I to ne 
doveden, nego donesen. Donesen ukočen i smrznute... 

Ta ga misao uzjahala poput more koja ne da snu na oči, 
a kada spopadne musti kravu, ona osvane krvavih vimena. 

Pred njegovim zasuzenim očima stao titrati čitav nje- 
gov život sa svim zakašnjavanjima, ali ga taj ples zbivanja iz 
prošlosti nije žalostio, jer sutra počinje — budućnost. 


k%k%k 


Onoga dana kada ga je pritisnuo krov njegove ostarje- 
le brvnare — sjećao se Mujo — čitavo selo Lokve govorkalo 
o tom čudnom i strašnom zbivanju. Njega, najsiromašni- 
jeg i najbaksuznijeg Lokljanina, stanovnika tako odabrana i 
izvanredna sela, o kojem se spjesne pjevajuc, jer su nad njim 
Karamustafina čaira, a pod njim je vrelo Lokanj s kojeg se 
pojio konj sultana Fatih Mehmeda, njega, sina siromašnog 
Mušana Halvadžije, tog oca samih kćeri i jedinca fukare, 

prenijeli ljudi u kuću udovice Aiše. Ta vijest je stigla u obli- 
žnja sela: Kasetiće, Zovik, pa čak i u Dupovce, gdje živi stari 
majstor Ibraga Degenek, koji ispravlja prelomljene kosti, i u 
kasabicu Pazarić, još prije nego što se jadni Mujo osvijestio. 
vNe znam, ko kad nijesam s ljudima besjedio, — razmi- 
šljao je Mujo — šta su na to rekli. Bezbeli su se sjetili kako 
sam fukara, kako niđe ništa do obraza nejmam. More bit 
da je koja postarija žena poradi mene i otplakala, fala joj, a 
bezbeli se mnoga curetina ili momčurina meni i nasmija- 
la — na čast hin bilo... A moje sestre? Eto, najstarija, Haša, 
tu je, u Korči, mogla bi mi haman na obdan doći, ama jok! 
Pa Fata... Eh, ona je daleko, a čovjek joj fers narave, neka- 
kav tvrd, ponosit, ko kad je, edepsuz, zaokopitio, pa ga agom 
viču... A Diša... Nije ni njezino selo preko svijeta, a ipak mi 
čak ni sina ili šćer spremila nije, da me vide, nego po komšiji 
upitala za me i poslala mi čorape. Hićulurmi, čorape! A ja 
njoj vaktile dvije svoje njive i zadnjeg vola iz štale. Valjalo 
je opremiti takvu curu. Nove, ganje nove zarove za deset 
pendžera! Ma to ne nosi u čeizu ni aginska šći, ni muhtarova 
sestra. Pa onda tolika vuna za tri ćilima. Hićulurmi: tri!... 
Eh, golema kuća u koju je otišla, a ona meni — čorape! Ali, 
nejse. Ima Bog!e Nižući tako nezahvalne sestre, stiže Mujo 
i do najmlađe, Mulije, kojoj je nedavno poklonio svoj no- 
ac, zarađen u gradu. Ni ona nije došla k njemu u pohode... 
vDošla bi Mula, jašta radi, samo je stid. Jedne ne dolaze 
bratu od bogatstva, druge od sirotinje, tako je to, eh... Muli 
čovjek popio sve, čak se u karte dao. Prvo igrao žandara, sada 
već nekakav ajnic. On, Safetina, dojurio u selo. Pijan. Našo 
me đe ležim u tuđoj kući. Nije onda još Aiša pod mojijen 

nićahom bila. Zvao me, nejma fajde, k sebi u Korču, a kući- 
šte da prodam... Eh...e 

Pogled upro u pendžerčić, počešao se po vlažnim leđima, 
jer ga je znoj nesna već dobrano golicao, uzdahnuo, i nasta- 
vio razmišljanja. 

+Ona noć... Ih, nikad dosad takve ne preživjeh. Upekla 
bol u stopalu, sve bih vrisko, a ja ležim, stisko usne da što je 
kabil i ne pisnem, ama ječo sam i stenjo. Mučile me i misli 
i bolovi. Do mene ona. Nije, vala, sve do sabaha ni spušćala 
glavu na jastuk. Obmotavala mi nogu sirćetli krpama, vlažila 
mi usne i otirala znoj sa čela. Reko joj Ibraga Degenek: 

— Polomljene košćice u nozi. Nejma fajde sad zasad ništa 
namješćati. 

Ipak mi svo stopalo ukalufio u tahte. Devedeset sam se 
puta bajlisavo. Nije šala, čitavo pola krova svaljukalo mi se 
na nogu... Ona noć... Eto, smislio ja, ha mi je havijest posve 
legla natrag u mozak i u srce, eto ja sam sad na silu domazet, 
udati čovjek, ni muško ni žensko; be, kakav stid! Jok! Drago 
mi je bilo. Ni kuće, ni zemlje, ni dinara božijeg, ni zdravlja, 
— a ja eto ipak i u toplu i u prostrtu. E, fala ti, Aiša, baš me 
kutarisa! TI one moje koze doveli, pa će ih Alijica čuvati i 
hraniti, neće više gladovati ko njihov jadni sahibija. Ležim ja 
upravo na ovom dušeku, bol me sapinje, a ipak sve čekam ka 
će ona probijeliti. Šta li će mi reći? Eto, ako mi kaže: 

— Ja te, Mujo, dovela ovamo, da ne crkneš na cesti ko 
pašće, a sutra ću te zorom u špitalj, pa neka se onda ofćina 
brine za te dok ne ozdraviš... 

Ili ako rekne: 

— Eto, dok se snađeš, budi uz mene. Ali, da mi se nisi 
primico, fukaro fukarska!... 

A meni one noći, uz čitavu bol i sramotu, ipak srce po- 
nekad zaigralo. Jest! Šejtan niti jede niti spava, nego... Eh, 
nije to šejtan, nefs je to, Život, ljepota... Čeko sam, nije šala, 
sve do iza pola noći da ona počne, da nešto kaže, a ona — ko 
meleću insanskom surežu — ko pravi naš bosanski ženski fe- 
lozuf, bez imalo palitike, šuti. Samo me pođahkad priupita: 

— Treba !'ti šta, Mujo? 

Kad me ono sijevnu u nozi pa presiječe kroz čitav vuđud, 
tako da moradoh vrisnuti, osjetih kako mi njezina ruka po- 
milova čelo. Hrapava, tvrda, a ipak tako mehka, tako glatka 
ko da je, ne bud' primijenjeno, kravije vime. I topla. Sve me 
žmarci prijeđoše, ma jok od bola, već... 

— Aiša — prostenjah — fala ti đe čula i ne čula. 

— De, sad ne rujaj se. Sve će biti dobro. Dok mrven pri- 
zdraviš valja da odeš dolje u grad, u mešćemu, kadiji, da me 
vjenčaš... 

— Uh! Hoću! — skoro vrisnuh. 

— Eh, da smo bogdo još ono uz Bajram, kad smo se tre- 
bali uzeti. Ama, ko sirotinja, nikad para... 

Ništa više te noći muhabđeti/i nismo. A i što će nam više? 
Nijesmo djeca da ašikujemo. A ja sretan, sretan da se kazati 
ne može. Da nijesam fukara i baksuz, da me ta nožurina ne 
boli, usto bih, čini mi se, pa zaplesao ko momak u kolu... 
Ona noć... 

Ta razmišljanja navabila Muji suze na oči. 

2Mehko sam, nejma u meni, valaha, junaka, makar što 
sam Italiju prešo, pa i na Rusiji i Romuniji bio. Čuruk je 
moja duša, ženska, pamuk, ali sutra, akobogda, sutra ću biti 
sila, junak, mlad i sretan. A bogme je vakat da se i ja na noge 
podignem i pravi seljak postanem. Ma neće mi biti ravna, 

vjere mi, ni u Pazariću, ni u Korči, pa ni u Saraj'skom polju. 
Eto, imat ću i ja njive. Ne jednu! Nego više njiva. Na jednu 
bacim ječma, na drugu šenicu, na treću mrven graha, prohe 
i heljde, a na četvrtu kompijere. A kukuruzi?... Nejse, more 
se njiva i prepoloviti, pa i raščejrečiti. Sutra... 

Veselje i zadovoljstvo sa samim sobom uzbudiše bdioca, 
ali ipak još ne imadoše dovoljno prodorne snage da suzbiju 
sjećanja na teške prošle dane. Osjeća Mujo: od sutra počinje 
novi život! Valjat će mnogo raditi i boriti se, ali on kreće 
naprijed, njegova se kola izvlače iz blata. Ne vuku ih, istina, 
volovi, ali ih ne vuče više on sam. Upregnut će do sebe svoju 
Aišu, pa i Alijicu, pa — ako ustreba — i nekoliko seljaka koji 
ga pomažu otkako se oženio, i, povuci — potegni, kola će na 
suho, pa malo po malo i već će ih vući kakav dorat, ili uhra- 
njeni vo maconja kratkih debelih rogova... 

vOndaka beli nejma natrag! Jok! Neće Mušanov sin više 
biti ni poljar ni seosko ruglo! Ako sam topalast, nije ni u 
Omera Hodžića noga čitava pa je ipak i bogat i ugledan. A 
što se pameti tiče mogo bih mu na mejdan izaći. Koliko sam 
prodevero, dobro da sam ikako pri havijestic... 

Na pomisao šta je sve preturio preko ćelave, a uz to još i 
prosijede glave, Muju Halvadžiju stala prožimati neka sjet- 
na žalost. Žalio je sebe sama i stao se tješiti: +Eto, i to bi... 
Onda se pokrio jorganom po glavi. 


k%x+% 
Razgrijan toplinom svoga i ženina tijela, ni ne osjećajući 


opori vonj znoja niti sijevanje u nozi, koje je sve upornije 
šaptalo: Kiša će, kiša će, Mujo!, on je ponovo proživljavao 


76| ENVIR ČOLAKOVIĆ 


trenutak kada ga je Tifan digao s ovoga dušeka i ponio — kao 
da je dijete — u kola Ilije Šarenca. I ne samo taj trenutak, 
nego i one razgovore koji su mu prethodili. 

— Ne valja, Mujo! Sva je pomodrjela ko šljiva. To je već 
blutfergiftung! Bezbeli ti je Degenek nije potaman namje- 
stio, pa ti unutra sada kost truhne. 

To mu je nekako pred akšam rekao T'ifan, nakon što mu 
je zadigao nogavicu od gaća i stručno pregledao nogu. Aiša 
skoro da ne zaplače. 

— Pa šta ćemo? — priupitala. 

U špitaj! — odrezao Suljo Hodžić, koji je te večeri došao s 
muhtarom k njima po važnu poslu. 

— Eh — uzdahnuo Mujo — boli... Ama neka i to bude. Bi 
li ti, Suljo, ili ti, Hureme, otkupili one moje koze? Znaš, pa- 
rasuz sam, a valja i kadiji da vjenčanje obavimo. 

Pogledao je ispod oka na Aišu. Eto, već je desetak noći 
proležao na njezinu dušeku, a ona spava do njega na šiljfetu, 
pa još i dijete uzela kraj sebe. A selo, ko selo. Ne daj Bože, 
mogli bi štogod i lanuti, pa ode obraz. Osim toga je i njemu 
stalo da se to vjenčanje što prije obavi. Kad bi ga god po- 
pustila bol, on je promatrao tu svoju dobrotvorku sve više 
nalazeći u njoj ženu za kojom je godinama čeznuo u svojoj 
osamljenosti siromaha... aPregrunto sam je čitavu, a nikad 
se još preda mnom nije pokazala drukčije nego pred svje- 
ma. Jest, preksinoć zadigla nogavice, pa sam joj vidio nožne 
listove. Bogme jedra! Ko bi reko da joj je četeres ja blizu, ja 
prošlo... Da nijesam prikovan uz ovaj dušek i da sam već kod 
kadije bio... A ovako... De bi ja... Eto, neka sada čuje pred 
ljudima... Zadnje ću koze prodati za pu/e, za ilmihabere i za 
špitaj. Poslat ću u sud Tifana i Sulju namjesto mene i nje. 

More to. Oni će biti veći/i. Kud ću ja s ovom nogom sam, 
a čekati se ne smije dalje, selo...x Tražio je njezine oči da u 
njima pročita veselje, ali je ona onako pred ljudima — uspjela 
sačuvati hladnu krv. 

— Nikakve ti koze ne prodaji! — progovori Suljo. 

— Pravo veliš — dodade Aiša.— Ima u mene nešto para. Pa 
kad ozdraviš, steći ćeš akobogda. 

Zacrvenio se Mujo do iza ušiju. Zar žena da plati biljege 
za vjenčanje? To, to da dopusti on, sin Mušana Halvadžije, 
brat onih pet žena koje su tako dobro opremljena čeiza otiš- 
le iz sela? Htio je odmah viknuti: sJokle, ali ga je spriječila 
bol u nozi. 

— De ti, Aiša, u jutro spremi Muji nešto za puta. Moja će 
mu sijeda pitu ispeći. Ilija će dati kola. Hoće on, pa nek mu 
bude. A pule, Mujo, neće platiti ni Aiša, ni tvoje koze. 

— Ni ti, Tifane! — prekide ga Suljo Hodžić. 

—Ja ko? — priupita Mujo ne shvaćajući šta se to oko njega 
zbiva. 

— Pjano i propalica, Suljo Hodžić, sin rahmetli Muharem 
hodže. Ja glavom. To nek ti je od mene za mubareć. A ja sam 
tebi dosta dužan, Mujo. Ne bi ti platiti mogo ni uhranjeni 
vo iz moje štale. Nekad smo jarani bili, a ja okreno leđa od 
tebe kad si u nevolji bio. Moro te krov pritisnuti da se ja 
ohavijestim. Eh, eto, neka zna cijelo selo da me je tebe stid 
i da se kajem. I 

— Fala ti, Suljo, i đe čuo i đe ne čuo, ama ja tako neću. 
Neće mene ženiti selo, jok! 

— Hajde, ne budali. Eto, kad imadneš, moreš mi vratiti. 

— Tako može. 

— A kako bi bilo — upadne Tifan — da u mešćemu ni ne 
idemo, dok ti, Mujo, nogu ne izliječe. Onda bismo zajedno, 
kompleto, a ne preko svjedoka. Nego da po šerijatu mi sada 
lijepo ispitamo Aišu. Ha? 

Ona se zacrvenjela i zateturala, zato je sjela na minder 
više Mujina dušeka, tako da je nije mogao vidjeti. 

— Pa, eto, vi... recite dolje kadiji... pa — zamuckuje Aiša, a 
Mujo raste li, raste. Samo ga noga peče kao živa rana kvareći 
mu užitak. 

— Jok! — nasmija se Suljo Hodžić. — Valja sve po šerijatu 
obaviti. Ovdjen je nas četvorica. Muhtar, pa Hurem, pa Ti- 
fanaga i ja. Ja te, sestro, u ime ovogar ovđen ležećega Muje 
Halvadžije, sina rahmetli Mušana, pitam prvi put: hoćeš li 
poći za njega i kabuliš li ga za svoga muža i halala, pa da š 
njimena i dobro i zlo dijeliš dok bude nafake i dok vam je 
suđeno? 

— De ti, Suljo, skrati! — tobože ga prekide muhtar Rizvo, 
ali tek nakon što je završio cijelu formulu. 

Aiša jedva čujno prošaputa: 

— Kabulim i hoću ga za svojega muža, eto. 

— 1 po drugi put te pitam, Aiša, brez ikakve prisile — na- 
stavio Suljo, a seljaci šute i slušaju. 

— Jah, eto, rekoh... 

— I po treći put? 

— Ma ne pitaj više. Hoću! 

- A ti, Mujo! 

— Bezbeli da hoću. 

— 1 po drugi put! 

-— Hoću! 


—1po treći put... 

— Hoću! 

— Allah mubarećola! Sretno vam i hajirli bilo! — htio muh- 
tar završiti tu svečanost, ali ga prekide Suljo. 

— Stani Osmanaga. Još nijesmo gotovi. Valja mihr Ugovo- 
riti. Valja, Aiša, sad da nam kažeš koliko išćeš od Muje, ako 
bi te... Ma ti znaš, ne udaješ se prvi put. Ako ga slučajno, eto, 
ne budi tu primijenjeno, šejtan obrlati, pa te šćedne pušćati. 

— Ne išćem ništa! — tvrdo odgovori Aiša. 

— Ne mere tako! U koliko se vjenčaješ? 

— U sve što imam. U ono kućišta i u moje koze... 

— Ti, Mujo, šuti. Što manje uzišće, manje će Suljo platiti 
pula — smijao se Tifan, a Muju nešto stislo u grlu, stid li je, 
bijes li je, ili možda radost, ne zna. Ne zna on to čak ni sada, 
dok ovako ležeći nauznak uz Aišu razmišlja o tom razgo- 
vVoru. 

— Vjenčat ću vas u hiljadu dinara — zaključio onda Suljo, 
a njega više nisu ništa pitali. 

Kad su seljaci izašli iz kuće, a Alijica zaspao na šiljtetu, 
Mujo je sav drhteći čekao da se nešto krupnog zbije. Bio je 
iscrpljen od bolova i mučio se sa snom koji ga do tada uopće 
nije spopadao, a sada ga — kao za inat — svladao, pa zijeva li, 
zijeva. Aiša, kao da se ništa nije dogodilo, posvršavala poslo- 
ve u kući pa svukla čarape, zasukala rukave i pošla u banjicu 
da uzme abdest. 

vEto, sad će još i jaciju klanjati — pomislio Mujo nema- 
jući hrabrosti da joj ma šta kaže. S mukom se okrenuo na 
dušeku, savio cigaretu i — prije nego što je stigao da je zamoli 
za ugarak, da pripali, ona mu ga pruži u mašicama. Nije do- 
spjela ni da otare ruke. One noći jedva zadržavah san, a sad, 
eto, neće na oči. Kako ću sjutra onoliki posao svidjeti? Ali 

neka! Lijepo je ovako sjećati see — zaključio Mujo i nastavio 
razmišljanja o prvoj predbračnoj noći s Aišom. 

Da li je ikada išta u životu čekao tako strasno i uporno, 
kao te noći da ona završi molitvu? Čak se je iskreno ljutio 
na Boga, na činjenicu da jacija, posljednja molitva u danu, 
najduže traje, jer ima trinaest rećafa. Istina, zadnja tri, vi- 
tre, nisu obavezna; seljaci ih, osobito ljeti, kada su umorni 
od posla u polju, obično i ne izmole, ali Aiša ne samo što 
je klanjala te vitre, nego okrenula još dva rećata, možda za 
njihovu sreću i budućnost, ili da izmoli od Allaha iscjeljenje 
njegove noge... Na sve je to on u svom nestrpljenju pomi- 
šljao, ali najviše na to — da ga san ne prevari. 

sEto, sklanjala je, gotovo je! — Ali ne, ona produžila ne- 
kakve dove, nekakve molitve i molitvice, ko da je 4u/a, ko 
da je hodžinska šći, e, previše je to!... Lijepa je ona poslo- 
vicaa — pomislio je sada, sjećajući se svog nestrpljenja: sKo 
čeka -dočeka!c, jer je Aiša ipak završila molitvu. Uvrnula je 
fitilj u lampi, tako da je jedva škiljila, pa, sjednom nogom 
na minderu, čekala da se malko ohladi cilindar, da ga zatim 
skine, obali prst i tako dokrajči život plamička. +Da joj nešto 
kažem? A šta? Još nijesmo službeno vjenčani.a 

— Boli li te preveć, ha ne spavaš? — To su joj bile prve 
riječi. 

— Pa, eto, more se trpjet. 

— Da ti naspem mrven kiseline? Donijela nam danas Hu- 
removica. | 

— De!.. 

Nije on bio žedan. Htio je samo da ona još ne legne, da 
mu dođe bliže i doda čašu. Možda će je uhvatiti za ruku. 
Možda će joj tu ruku čak iz zahvalnosti i poljubiti... Šta? 

Ženu poljubiti u ruku, pa makar ti ona sedam puta život 
spasila i deset puta bila draža od toga života? Ne! To muš- 
ko ne smije uraditi, ma bio to i ja, Mujo Halvadžija, pe- 
kmez, a ne insan. Ona, ona mora mene poljubiti u ruku, ja 
u usta. Ona prva. Jest! Upravo ona!x Utom mu je donijela 
čanak s kiselim mlijekom. Preuzimajući joj ga iz ruke nije 
bio svjestan kojemu od njih dvoje ta ruka više drhti. Nježno 
je njezinu ljevicu uhvatio svojom. Nije je izvukla. Čak mu se 
nasmiješila. 

— Eto, pod stare dane, Aiša. A valja puno da mi halališ. 

— I ti meni, Mujo. Znaš, sirotinja, pa eto ti de... 

— A odsele će nam biti lijepo. 

— Jah. 

I to je bilo sve. Udunula je lampu i legla na svoje šiljtešce. 
Počekao je nekoliko minuta, onda prošaputao. 

— Spavaš li? 

— Jok. 

— Je li ti drago da si opet udata, ha? 

— Šta ćeš, Mujo, muška glava. Treba to. A i tebi će sa 
mnom, akobogda, biti lijepo. Nijesmo mi više mladi, nije 
nama do... 

— Ih! Pa nijesmo, bona, još ni stari. Još mi moremo... 

— De ne budalesaj... Ne da nama naša sjerotinja i bijeda 
na neke budalašćine misliti. 

— Hej, ženo, nijesu to budalašćine. Zar ti se ja onako po- 
malo i ne sviđam? 

— Nijesam te, da ti pravo reknem, puno ni zagledala... 
Učinilo mu se da se je nasmiješila pod jorganom. 

— A ja tebe, vidiš, jesam. Ko kad ležim besposlen. Lijepa 
si ti, Aiša. I mlada. 

— Samo dosta pamtim, moj Mujo. 

Tako je počelo. Onda su brbljali sve dok ona nije zaspala. 
Približili su se jedno drugome, premda se nisu ni makli sa 
svojih ležaja. Razvezali im se jezici. On njoj pričao o sebi, 
ona njemu o svojoj mladosti, o nadama i mučnom Životu 
udovice. Ni on o svojoj Uzejfi, za kojom je kao mladić uzdi- 
sao, ni ona o svom Tahiru s kojim je toliku djecu izrodila ne 
spomenuše ništa. 

vEh, one noći počeo je moj život!ae — uzdisao je Mujo i 
zažmirio nadajući se da će zaspati. Ali, ne! Sav se naježio na 
pomisao o slijedećem danu. Probudio ga je T'ifan, podigao 
s dušeka, iznio pred kuću i natovario na kola, jer je Ilija vje- 
rovao da će, usprkos snijegu, kolima lakše sići niz Lokavsko 
polje, nego saonama. Alijica ga ispratio do na dno sela i dao 
mu nekakvu kiselu jabuku. 

— Maj, babo, pojedi. 

Ipak su ga pretovarili na saonice, jer su kola zapela u sni- 
jegu. Tako su krenuli sa zakašnjenjem iz sela, pa se do kasno 
iza podne valjukao u hladnim saonicama uz Sulju Hodži- 
ća i Iliju Sarenca, koji ih je od hana do hana pojio vrućom 
rakijom. Nisu se ni njih dvojica zdravih dugo zadržavali u 
hanovima, tek da nahrane konje i sebe, jer je on, Mujo, ležao 
vani na saonicama. Snijeg je zasuo s nebesa već oko devet 
sati ujutro, tako da je, dok su stigli do bolnice, Muju već 
pokrivao hladni debeli bijeli jorgan. 


Baš ko ono na Italiji. I kreveti, i kofav/e nad glavama, sve 
bijelo, pa i onaj veliki hastal nasred sobe. I sestrica što igle 

daje i temperaturu mjeri.a Učinilo mu se kao da je to bilo 
jučer, a ne prije mnogo, mnogo godina. Bolnica. I onda mu 
je bila zamotana noga. Ista ova, lijeva. Komad mu všrapnje- 
lea bio odnio komad mišića, a kako je poljska bolnica bila 
daleko rana se zatrovala, pa je odležao dosta dugo. Ali, onda 
je to išlo u rok službe, a sada? Koliko li će sada odležati? 
Kada su ga istovarili i kad mu je gospodin sdokture skinuo 
one tahte, učinilo mu se da više nikada svoju Aišu vidjet 
neće, pa ni Alijicu, ni svoje Lokve. Zato se je sada okrenuo 
svom ležaju i u mraku opipao rukom ženinu glavu. Spava. 
Sreća! A on će još razmišljati. Ovako se lakše bdije. Brže 
vrijeme prolazi. Htio bi Mujo preskočiti sva ta sjećanja i 
ponovo proživljavati samo one dane otkako se vratio, ili čak 
samo jučerašnji dan, kad su Ostoja i on načinili onaj ugovor. 
Ali, ne! Ima još do zore dosta sati, a zna on za veliku isti- 
nu da slast dobiva puninu jedino u usporedbi s gorčinom. 
Zato se opet okrenuo prozoru i nastavio razmišljanja. Bar da 
čuje kojeg miša na tavanu, ili da imaju u aharu koje konjče 
da zarže, ali ne. Tišina je gluha, nijema i potpuna, a Aišino 
ravnomjerno disanje nekako uporno naliči na otkucavanje 
onog bijelog sata ponad vrata tamo u bolnici, kamo se je 
vratio da odleži dugih četrdeset dana. 

+h9Odmah me drugog dana odnijeli na renge/e, pa me ka- 
snije uspavali i tako mi namješćali nogu. Uh, veselja, kad mi 
oni doktur kaza: 

— Nije opasno, stari. Brzo ćeš prohodati. Kad mi nogu 
zamotaše u onaj tvrdi gipso, skoro me ništa više nije boljelo, 
samo se dugo nijesam smio micati s kreveta. Dug li je, Alla- 
hu, dan, kad je čoek naćeran da gleda u istu sobu, u ista lica.a 

Upoznao je u onoj sobi dvadesetitri sudbine, a ostali bo- 
lesnici njegovu — dvadesetčetvrtu. Osjećao je da ga skoro 
svi u sobi smatraju najsiromašnijim pa mu daju cigarete. Je- 
dan mu — onaj Ivo kome je u tvornici sbormašinjac zdrobila 
ruku — dao čak kolač. Najteže mu je bilo poslije podne, kad 
bi zaredale posjete. Znao je, njemu nema tko doći niti čitati 
novine. Prepričavalo se svašta iz tih novina, ali on to nije 
shvaćao. Malo se više nagnuo naprijed u krevetu, kada je 
onaj Omer efendija, koji je pao na poledici i slomio desnu 
cjevanicu, čitao naglas članak o traktorima. sIzmislili lju- 
di nekakve plugove i zubače, koji sami, bez konja i volo- 
va objednom i pooru i pozube i posiju... Eh, ljepote... Ali, 
džaba im to... Traktor ne jede sijena ni slame, ni zobi, pa 
bezbeli ne gnoji njivu... A nejma ni /ezeta od takva poslax 
— razmišljao je kasnije, u noći — sto hljeb ašićare sam pada s 
neba u usta. Bolje je ovo naše. Znojem poori, znojem pozu- 
bi, znojem posij, pa oplijevi, pa pokosi ili požanji, pa skupi, 
pa ovrši... Eh, znoj, jašta, a ne traktur... Kad bi insan, rije' 
ćemo, imo čitavo Lokavsko polje, onda, hesabim, ne bi loše 
bilo imati taki ala-franka plug koji sam ore, ali one njivice 
moje Aiše mogu i ovako topalast obraditie... 

Učinio se sebi samome veoma glup kad je jednog jutra 
— dok je vani snijeg kovitlavo prašio, kao da gore na nebu 
svi anđeli istresaju jorgane i dušeke pa pucaju vunu i čihaju 
perje, a vjetar ih raznosi i siplje po Zemlji — slušao Omer 
efendijino čitanje o Turskoj. Svi muslimani u sobi, a bilo ih 
je više od polovine bolesnika, zinuli od čuđenja i znatiželje, 
pa Zinuo i on ne znajući zarad čega se uzrujava. Čuo je on 
već za Kemal pašu koji je žene otkrio, fekije srušio i poskidao 
fesove, ali ga to nije nimalo uzbuđivalo. Turska je daleko, 

imaju oni svoje brige i svoje radosti, pa neka ih rješavaju 
kako ih volja. On je tu, u Bosni, zabavljen svojom siroti- 
njom. Neće on krojiti Turcima ću/ahe, košto su ih ovoj Bosni 
krojili i Turska i Švabo, pa on radi toga morao čak na frontu. 
"Bezbeli sam glupan, ha ih ne razumijem što se rad Turaka 
rujaju, ali je meni moja Aiša bliža od sto turskije sultana, 
makar što su svečeva koljena, a taj Kemal paša neka radi s 
Turcima što ga je volja. Ne valjadne li, već će njega Turci 
skinuti sa carske stolice, ko što bismo i mi seljaci promijenili 
muhtara, kad bi on, rijećemo, volio sekutoru, šumaru i pali- 
tičkim stranjkama, nego nama.a 
Naučio je u bolnici još dvije strane riječi o kojima je mno- 
ge noći razmišljao tražeći im smanijus, prijevod na jezik koji 
bi shvatili i njegova Aiša, pa i mali Alijica, jer Tifan i Ostoja 
sigurno znaju i šta je kriza i šta je radikalno. 
— Ekonomska kriza koja je zahvatila cijelu Evropu, guši 
i Japan. Nije mu pomogao ni onaj damping, jer takvu pri- 
vrednu politiku može sebi dozvoliti samo Sovjetski Savez 
koji ima plansku privredu... — čitao je Omer efendija sjedeći 
već Za stolom. Onu ukrućenu bijelu nogu podigao na stolicu 
podmetnuvši pod nju jastuk. Kao da onom oklopu smeta 
tvrdoća jelova drveta. Tuhaf su ti gracki ljudi!a Oko čitača se 
skupilo nekoliko bolesnika, a oni koji su, kao i Mujo, morali 
jos ležati, slušali su taj članak vrlo pažljivo. Premda se je da- 
nima suzdržavao da ne upita nikog ništa, Mujo se odlučio 
da vise ne sluša kao budala, kao vol, već da i on nešto kaže. 
Zato je prekinuo Omer efendiju i priupitao: 
— Ma, vjere ti, Omer efendija, kakav je to japanski duping 
koji se guši. Je li to kakva bolest, ko šarlah, ha? 

Omer efendija se nasmiješio, podigao očale na čelo i 
kratko mu odbrusio: 

— Otkuda bi ti, Mujo, i znao šta je damping! To je, da ti 
tako objasnim, kad nešto prodaješ jeftinije nego što si kupio, 
nego što tebe kao proizvođača stoji. Eto, kupiš, recimo, jaje 
za dinar, a prodaš ga za pola dinara. 

— Vela havle! Pa kakve su to budale? 

— Nisu to budale, Mujo. To je visoka ekonomska politi- 
ka pomoću koje žele suzbiti krizu, nezaposlenost i otvoriti 
nova tržišta. 

— Ah! — zinuo Mujo od čuda, a bolesnici prasnuli u smi- 
jeh. 

: — Što se sa mnom sprdate, dobri ljudi? Htio bih i ja nešto 
da ufatim od tolikoga znanja. Hesabim ja, da to, što tu piše, 
nekako pametno nije. Kako će jaje... 

— Ne radi se tu o jajetu! Mogu to biti i volovi, i kukuruz 
i bilo kakvi artikli. 

— Ha? Artiko? Artiko?...— i Mujo je zašutio ne shvativši 
šta je kriza. 

Iste večeri Omer efendija donio u sobu nove novine. To 
mu je nakon mjesec dana bilo prvi put da je pomoću štaka 
izašao čak do bolničke kantine. 

— Kupio sam sPolitikua! — vitlao je novinama po zraku. 
— Eto ti poštenja! Dinar! Ovako bogate i velike novine, to- 
liko papira i slika — dinar, a a Novostic, Jutarnji liste, pa i 
naša + Večernja poštaa dinar i po! Tri jajeta. Vidite, kako su u 
Beogradu pametni. Pola dinara jeftinije, pa rado čitaš sPoli- 
tikue. Radikalska posla... 

Mujo se i sad, na svom dušeku, zastidio svega onoga što 
se nakon toga zbilo tamo u bolnici, premda nije čak ni sada 

shvaćao zašto su mu se onako grubo, glasno i jednodušno 
smijali svi u sobi, osim ona dva-tri seljaka, od kojih je jedan, 
usprkos galami, hrkao. Čak ih došla opomenuti dežurna se- 
stra i ugasila im svijetlo prije devet sati pa su se bolesnici 
nastavili hihotati u mraku. sAli neka, baš neka je došla i utr- 
nula onaj ilitrik, makar nijesu vidjeli da sam i opet jednom 
imao suze u očima. Mlakonja sam i cmizdro, pa šta ćeš mu 
dele 

Sjetio se Mujo kako ga je potresla riječ: politika. Eto, 
sada će od sučevna i pismena, kalernli i ilumli đozlukali čo- 
vjekaxa saznati točno značenje te riječi. Ali zašto Omer efen- 
dija maše tim novinama? Kakva je to politika za dinar? To, 
što je jeftinija od novosti lako je shvatio i nimalo ga nije 
začudilo. Sve što je staro, poznato, na manjoj je cijeni od 
novoga, to on nažalost zna. Nepravedno je to, glupo, ali tako 
je. Voli svijet novotarije, pa ih skupo plaća. Ali kakav jutarnji 
list, kakvi radikali? Čuo je on tu riječ dosad vrlo često, tamo 
dolje na testi, u kahvi, od raznih korteša, čak je za te radikale 
i glasovao preklani na izborima i dobio za to pet banki od 
Tadeće. Nikad lakše toliki novac zaradio nije! Šta su i kakvi 
su ti radikali, to on nikada nije saznao. Da li su to neki nepo- 
šteni ljudi, nepošteni radi kala po kojemu gaze, ili su seljaci 
jer rade o kalu, o blatu, to je htio doznati. Premda su ga već 
jutros ismijali što je pitao ono za krizu, ipak se opet javio. 

— Kakva radikalska posla, Omer efendija? Kakvaje to jef- 
tina palitika? Zar se ona more kupiti i prodati? 

Bolesnička soba odmah zagrajala u smijeh, ali je Omer 
efendija ušutkao sve bolesnike. Zašto da se malo ne zabav- 
ljaju s tim siromaškom, koji im je već prvoga dana ispričao 

da je domazet, da mu je s kuće pao krov upravo na lijevo 
stopalo. 

— A zar ti još nikad politiku vidio nisi? 

— Jok ja. Ma zar se ona gledati more i opipati? 

— I kupiti se može, Mujo — za dinar! 

- Ah!... 

— Evo ti je, pa je se nagledaj! — i Omer efendija mu dodao 
novine. 

— Ma to su džeride. Samo hin je ime bezbeli palitično, ha? 
Nijesam ja baš budala da mi rog za svijeću prodajete. 

— Jest. Novine su to. Naslov im je: aPolitikax. A znaš li ti 
šta Znači ta riječ? 

— Vidiš, upravo to sam te htio pitati. U nas na selu mnogo 
se o toj palitici govori, a bezbeli ja nijesam sam koji to ne 
Zna. 

— Ne zna šta je politika! Divno! — smijali se neki bole- 
snici. 

— Pa dete, dobri ljudi, recite mi, a nemojte mi se smijati. 
Hićulurmi! Ko da se svak naučen rodio! Ima vas koji sigur- 
no ne znate što je paprat, a što kukurijek, šta je lemeš, a šta 
snijet, ja li sirutka, pa pitate, pa vam neko kaže. Ja, eto, ne 
znam šta je palitika. 

Osjećao je da ih je primirio pa čak pomalo i zastidio, zato 
je nastavio. 

— De ti, Omer efendija, reci meni, a more bit ima još 
neko ovđen u špitalju koji, ko ni ja, ne zna, ama šuti i gradi 
se pametan, palitičan. 

Opet se sobom razlijegao smijeh. Omer efendija sjeo na 
rub Mujina kreveta i počeo objašnjavati. 

— Politika, Mujo, to je život, To je, kako da kažem, sve 
ono što ljudi u zajednici rade... 

— Bi! Biva je onda i naša soska moba — palitika! Deder ti 
to s nekijem mladijem šegu tjeraj, pa neka si stoput ilumli. 

— Stani, da ti objasnim. Politika upravlja državom, to je 
Zapravo... 

— Ih, sad još reci da je palitika njegovo veličanstvo kralj 
i da se za dinar prodaje, pa mi svi ovakvi kljakavi odosmo u 
hafs, u ajncl onaj švapski. 

Čitava soba već je urlala od smijeha, a Omer efendija 
uvrijeđen ustao s Mujina kreveta. 

— Budala si ti. Tvrda bukova glava. Ne može tebi, Mujo, 
leći u pamet što je politika. Okreni se zidu i spavaj. Bolje će 
biti. A nas pusti da pročitamo šta nam novoga sprema vlada. 
Eh, ti radikali... 

— Halali ti meni, Omer-efendija — stao se Mujo ispriča- 
vati. Žao mu bilo što je uvrijedio i povrijedio ilumli čovjeka. 
— Ne more svak pametan biti. Ali, molim te, eto, ko hodžu 
te molim, reci mi šta su ti radikali? Ja sam, da oprostiš, i sam 
radikal, i to pravi, sve o kalu i u kalu radim. Jesu li ti naši 
radikali težaci, ili su gospoda? Ako su, hesabim ja, gospoda, 
ondar ne valja. Jer šta će se kalemali ljudi o kalu baviti... 

— Pametno. Vrlo pametno. Bolje ti znaš šta su radikali 
nego mi svi — zakocenuo se Omer efendija, a bolesnici stali 
naglas misliti, smijući se kao da ih je poškakljao sam vrag. 

— Da ga čuje Lazica, što bi mu... 

— O kalu rade! Nije ni tako glup! 

— Hvala ti, Mujo! Pravi si filozof! 

— U skupštinu s njim! Za poslanika! 

Utom došla dežurna sestra i ugasila svijetlo... 

v1 nikad mi ne vele prohesabiti sve te alafranka rijeći. A 
nije od njih pošteno bilo što mi se onako dušmanski na- 
smijaše. Znam ja da sam neuk, ali ne dam ja svoje poštenje 
za deset njihovijen palitika i radikanluka!a S mnogo sjetne 
tuge ustanovio je zatim, da sva njegova razmišljanja o bol- 
nici nisu potrajala duže od kojih pola sata. Zaspati neće još 
zadugo, to je osjećao, pa šta da počne? Da probudi Aišu? 
Možda bi ona i ustala, upalila lampu pa nastavila s njim 
pričati o sutrašnjem danu i o svemu što ih čeka. Ne, to on ne 
želi. Ta već su do u najmanje sitnice ugovorili sve. Predvi- 
djeli su sve što se moglo, pa sada nju buditi? To bi bilo vrlo 
ružno. Neka samo spava. Da Alijica ne ozebe na pojati? I 
tu je pomisao brzo odbacio. Odlučio se da zažmiri i nastavi 
razmišljanja o bolnici, o četrdeset dana ležanja... 

Bila je srijeda. Jest, pazarni dan. Nahrupilo odmah po- 
slije podne desetak žena svojim muževima. Donijela svaka 
što je mogla. Omer efendinica pečenu kokoš i veliku kuti- 
ju s pitom 4urekom. Samo njemu i onom Jovi, kojega je u 
šumi pritisla bukva, pa već pola godine leži sav razapet u one 
vestenzijea — ne dolazi uopće nitko. Drugi seljaci iz bliže su 
okoline grada pa ih gotovo redovito posjećuju. Na krevetu 
odmah do njegova leži Vejsil Balaban iz polja. Njegova Di- 
šija dolazi svake hefte i donosi mu pogače, lokume, svašta. 
Dobar je Vejsil. Čak dogovorio s Mujom da mu dođe i oko- 
pa krumpire i kukuruze, platit će mu žitom. Te mu srijede 
Dišija poranila. Bila je prva u sobi. Još bolničarke nisu bile 
ni pokupile limeno posuđe od ručka. Dok su ostali bolesni- 

ci bili zabavljeni svaki svojim brigicama, Mujo je kriomice 
ispod jorgana promatrao Vejsila i Dišiju. Uhvatili se za ruke 
i gledaju se. Milina! On pita za djecu, ona za njegovu spe- 

racijux. Muju stislo nešto u grlu. Ustao bi — ta jutros je već 
načinio dva koraka, učeći se hodanju kao malo dijete koje 
gazucka po dupku. Ne, ne može on u gaćama pred tuđom 
ženom, pa još onako posrtati, a nije mu ni krivo što i neho- 
tice čuje kako se ti bračni drugovi maze na svoj seoski način. 
Aiša... Svake večeri na nju misli i na Alijicu. Prošle mu sri- 
jede poslali 4ader iz sela preko Mitre, žene onog bolesnika 
u lijevom uglu sobe. Svi su dobro i zdravo i na njega misle. 
Nisu ga zaboravili — eh, dobri ljudi dobra srca! Aiša mu po- 
slala nekakvo ćebešce da njim pokriva nogu. Dva je puta 
jedva odolio napasti da tu krpetinu u noći — kad ga pospali 
bolesnici niti vide niri čuju — pomiluje rukom. Ali, bio je do- 
sta jak, pa to nije učinio. Čak je i Safetina, onaj njegov pijani 
zet, saznao da je u bolnici i poručio mu po Mitri da mu je 
najmlađe dijete umrlo. Šta ćeš, sudbina!e — zaključio Mujo 
i bilo mu žao što sada nikako ne može pomoći sestri. Jest, 
ma kome ma čime pomoći, u tome je on uživao upravo dje- 
tinjastim veseljem. Radovao se je što će sada već moći šepe- 
sati po sobi pa bolesnicima dodavati yguskecx, novine, ciga- 
rete... Dolazile žene te srijede kao po dogovoru. Gotovo uz 
svaki krevet stoji ili sjedi po nekoliko posjetilaca. Na njegov 
ormarić poslagani darove za razne bolesnike, jer su njihovi 
bili već krcati, a u Mujinoj izvlaci samo nekoliko cigareta i 
prišteđeni hljeb od ručka. Dat će večeras i njemu svašta da 
pojede. Možda i koji lokum i hurmadžik, pravi gradski slatki 
kolač, kojega bi on tako rado sakrio pa ponio u selo Aiši i 
Alijici. Ali, kada će on kući? Eh, ne lipši magarče... 

Već su mnogi posjetioci polazili iz bolnice kad Muji sinu 
neko neočekivano blještavo sunce na vratima iznad kojih se 
kočio okrugli bijeli sat. Ne, oči ga ne varaju. Ono su Garči, 

Tifan, Suljo i Aiša, ziamotana u novi kahva 'Vifanagićin zar. 
Došli. Njemu, upravo njemu, baksuzu i fukari, Muji Hal- 
vadžiji, za kojim su djeca vikala: s Ni u žabe dlake, ni u Muje 
para...e, jest, njemu, eto, došli musafiri... I to pribrani ljudi, 
prvi Lokljani. Da muhtar Rizvo nije star i da zima nije priti- 
sla, pa se i vukovi znaju zaletjeti u selo, došao bi i on... Nara- 
stao te srijede Mujo kao bukvić, ili kao onaj jablan što ga je 
lani posjekao nekom propalom begu. Samo da mu glava ne 
probije kroza strop, samo da ne vrisne od sreće kao momak 
u kolu, pa da mu se svi bolesnici opet nasmiju. 

— Mujo, kako si? 

Jest, to ga ona pita. I sjela na rub kreveta. I zadigla malo 
valu da joj vidi lice... I vadi, vadi iz torbe: pitu, veliki okrugli 
pšeničnjak, sir, pa i mesa... To mora da je dao Tifan od svojih 
stelja, jer su njegove ovce ponajdeblje. 

— Hoćeš li skoro izići? — pita ga Suljo. 

— Bogme si odebljo, Mujo. 1 lijepo ti uiše što te ovđen bri- 
ju. Ne valja ti poso, tamo u nas, u selu, što pušćaš tu braduri- 
nu po mjesec dana. Eto te, bolan ne bio, ko momak... — Da, 
to Garči govori njemu, Muji, a on šuti. Ne može u riznici 
svog mozga pronaći nijednu riječ, osim: 

— Fala vam, braćo moja, fala... 

Tifan izvadio iz džepa kutiju yZetea, pa mu stavio na or- 
marić. Suljo mu donio sto dinara. 

— Nek ti se koja para nađe. 

— Jok! Ne treba mi. Uzmi to ti, Aiša, pa kupi šećera, gasa, 
soli i mom Alijici somun na čaršiji. 

— Aa, to je za te, Mujo. 

— Slušaj — šapnuo mu Tifan, dok je Aiša razgovarala s 
Garčijem — za četrn'es dana moći ćemo Suljo i ja po tebe s 
kolima. Onda ćemo i kadiji. 

vIh, kako je brzo pao mrak te srijede. Kako su brzo otišli, 
a ja rasto od sreće i veselja. — Eto, gledajte — htio sam viknuti 
svjema u sobi — i meni došla prifatna vezita, ne samo vama. 
E, i ja imam darova...a 

Nudio je Mujo hljebom, sirom i suhim mesom sve bo- 
lesnike. 

— Maj, Omer efendija, dina ti, i ovu varenu ljusku. 

— Imam jaja. Hvala. 

— Ma de, uzmi. Sosko je, ama je slatko... 

Razdragan sjećanjem na tu srijedu, Mujo se tako živahno 
stao vrtiti po dušeku, da je svojim uznojenim tijelom dota- 
knuo Aišino i umalo je nije probudio. 

vBaš sam ešek, pravi magarac! Mogao sam je trgnuti iz 
sna, pa da se žena istravi. A taki meleć, taka ljepota! Ona 
mi je vratila što su mi sestre uzele, život, jest, život, i kuću, 
i zemlju, i hajvan, i dijete. Kako me je ondar u špitalju gle- 
dala! Ko da sam pravi pravcati čovjek, aga, bogataš, ko da su 
mi svi zubi na mjestu, a ne ovaj jedinjak tu naprijed. Pa one 
besjede. Sve mi je kazivala šta u kući ima. I to ko da je moje, 
naše, a ne samo njezino. Rekla mi je bilesi i to, da je Alijica 
neđe našo mačku pa je donio. Neće biti više miša po kući... 
Ali kad one srijede oni odoše osta soba pusta, bez života. 
Još iste subote ode i Omer efendija... Pa se stali mijenjati 
bolesnicic... 

Brzo je Mujo nanizao na ogrlicu sjećanja sve kasnije 
dane provedene u bolnici. Zadržao se najduže na posljed- 
njim, kad je već uveliko radio. Pomagao bolničarkama ra- 

znašati jelo, cijepao im drva, pa čak i zaradio nešto novaca. 
Zavoljeli ga i liječnici. Gospodin primar ga znao u jutro, na 
glavnoj viziti upitati: 

— Kako noga? — a on bi ponosno rekao da već hoda bez 
štapa. Bilo ga je stid što je radeći po bolničkom dvorištu, 
drvarnici i po hodnicima, zaprljao gips, zato je navukao na 
nogu debelu vunenu čarapu. 

U srijedu možeš kući. Sutra ćemo ti skinuti gips. Moraš 
svake večeri nogu prati u mlakoj vodi. Do proljeća nemoj 
puno hodati. 

— Jah, još pomalo šepam. 

Onog jutra kad mu je mlada ysdokturicax, ona stroga i 
pametna sgospojac, koje su se svi na odjelu bojali više nego i 
samoga primara, skinula gips, upitao je vrlo uplašen: 

— Hoću li ja, gospoja, ikada više hodati ko do sada? Eto, 
ta moja noga, da oprostiš, sve nekako na hero. Peta se izvila, 

a prsti svi čuruk. 

— Budi sretan da ti nismo amputirali stopalo. Posve nor- 
malno nećeš još dugo hodati. Ali to tebi neće smetati. Ne 
moraš plesati! 

+ Ne moraš plesati — pomislio je kada je došepesao natrag 
u sobu — eto, ašićare me hoće ujesti za srce. Baš je meni do 
plesa! Hodati ja moram, gospoja, a bresposlice, to nije za 
mene!... Jest, to sam joj trebo odbrusiti, ali ja se tek noćas 
sjetih. E, kad ja na sve odocnimx... 

Ta misao o zakašnjenju zaokupljala ga je kadi je u mašti 
prošao put iz bolnice do suda, do Hilmi efendije Hatibovi- 
ća, koji ga je vjenčao s Aišom. 

— Neka bude hajirli! — čestitao mu Tifan. 

Otišli onda na čaršiju, kupili Aiši kat haljina i tri kile 
šećera, pa ručali u Halačima, u hanu i tek pred mrak krenuli 
kolima na selo. 

vBaš sam se one noći sav smrznuo dok smo se u gluho 
doba izvaljukali čak na Lokve, u moje drago selo. Nejma šta, 
Tifanovi konji su vanj. taki, ali valja od Saraj'va do ovamo 
prokasati dobra četiri sahata, pa i više. Kako ću Aiši u ta 
doba? Bezbeli je davno zaspala. Ali — nije ona zaspala. I sišla 
pred nas čak na dno sela i dočekala nas pred Huremovom 
kućom. 

Rekla sam ja da ćete doći teško kolima. Još su putovi 
mokri i pod snijegom. Ovo je najgori vakaf. Ni zima, ni 
pramaljetje. Za saone kasno, a za kola rano. 

— Nejse, Mujinice, glavno da smo prispjeli. 

— Haj'te k nama, ljudi, da se mrven ogrijete i da šerbe 
popijemo i kahvu. 

— Neka su doba — reče Suljo — ali doći ćemo. — Ja sam 
natočio i bocu ljute, pa da svadbu proslavimo. 

— Da nijesi bogdo, Suljaga. 

— Zaveži, Aiša, nijesu to tvoja posla. A kad svi odoše...a 

Zažmirio Mujo i osjetio da ga upravo u tom trenutku 


zaokupio san. 


kk + 


— Pusti! Jesi li pomahnito? U ovo doba? — i Aiša se izvi iz 
Mujina zagrljaja. 

vAh! Bio sam zadrijemao pa u snu spodbio grliti ženu. 
Baš sam mahnita — trgnuo se Mujo, zijevnuo i — prije nego 
što je dospio objasniti Aiši da to nije svjesno, hotice, nego u 

polusnu, sjećajući se onoga što je ranije proživio — ona je već 
bila zaspala. U snu se kanda malo smiješi. Ili mu se to samo 
učinilo. Ali -drago mu je to. Eto — ne dade mu se zaspati. 
Satima se je mučio da se zavede u san, a kada ga je prevario 
i navukao na oči, strgnu mu ga s njih Aiša. Neka. Ima on još 
mnogo toga što upravo noćas kani ponovo doživjeti sve do 
u sitnice i uvjeriti se da je postupio pametno, mudro, kao da 
je Hurem ili Ilija Šarenac, a ne on — dojučerašnji dronjo i 
seosko sprdalo. 

Nije to bilo davno, a ipak kao da odonda ima godina, 
pa i više. Sjedio on tu, u kući kod ognjišta i da bilo šta pa- 
metno uradi, razmetao veliku zahrđalu Tahirovu žagu, kojoj 
je vrijeme poizgrizlo zube. Na verigi više ognjišta klokotala 
mandra, Aiša bila otišla na vodu, a Alijica s hajvanom. On 
u kući sam. Vrata otvorio širom, ta već se proljeće uspješno 
bori sa zimom, a pred kućom samo ispod streha i u hla- 
du snijeg, na sredini ceste već se žuti vlažno ljepljivo blato. 
Na mladom još neojačalom suncu puši se svježa balega iz 
koje praminja para izvijajući se i gradeći neke čudne likove, 
u koje je tako ugodno pogledati kad digneš oči sa te stare 
žage. +Eh, Tahire, Tahire, i ti si dosad bezbeli istruho. Šaka 
kosti. A eto nafaka ta, da baš ja u tvoju kuću dođem, tvoju 
ženu zavolim i tvoju testeru razmećem. Zeman! Uskoro će 
proljeće, valja orati, a ja još šepav. Nekako će se moći. Samo 
malo zemlje. Ama, zna Bog kako će utješiti fukaru. Malo je 
i sjemena. Jedva da to što imamo zasijemo... Što imamo... 
Što si ti, Tahire, i imo, jer ja osim ono kućišta i razvaline na 
njoj... a šta da s tijem počnem? Kome da izdam pod ćesim 


kuću, koju valja prije popraviti. A i porez moram platiti za 
nekoliko godinac... 

Zaokupljen tim mislima Mujo nije ni primijetio da uza 
sokak dolazi njegov bivši susjed, Ostoja. 

— More li se u kuću? — upitao ga još iz daleka, da se 
žena skloni jer je on inovjerac, pa — premda se Aiša od njega 
ne krije, ipak: red je red. 

— More. Bujrum, Ostoja. SAm sam. Hodi. Evo ti tro- 
nožac. Sjedni. 

— Pomoz Bog, Mujo. 

— Bog ti pomogo. 

— E, pa kako si mi? — upitao Ostoja, nakon što je sjeo i 
izvadio iz omašne limene kutije cigaretu. 
— Dobro. A ti i tvoja djeca? 

— Eto, dobro je. Zapali, Mujo! — i pružio domaćinu 
kutiju. 

Sjedili oni neko vrijeme i razgovarali o svemu i sva- 
čemu. U međuvremenu došla i Aiša s vodom pa otišla u 
halvat da nešto radi. A oni razvezali o tome šta će Ostoja na 
koju njivu posijati, te kako mu se Bjelava prekjučer nadula, 
pa već mislili da će morati pod nož, ali je Soka našla lijek, 
te kako Mujina noga vide na boljec, te kako će Alijica ove 
godine čuvati i Ostojinu sitnu stoku, jer je onaj njegov mali 
Risto školac, pa puno uči. 

— Ja sam tebi, Mujo, zapravo drugijem poslom došao. 

— Kakijem, reci. Ne mogu ti ove godine pomoći kod 
oranja. Slab sam. A imam eto i ja nešto zemljice, makar i 
tuđa bila. 

— Eh, nije to. Nego, znaš, sjećaš se, onaj tvoj komad 
zemlje na Vonjavkama. Ona njivica što nije ni na tri ni na 
četiri ćošeta... 

Muji ispala žaga iz ruku. Što mi na ljute rane pristaje? 
Što me sjeća najteže boli moje, pas mu se mesa najeo... Jest, 
prodao sam mu taj posljednji komadić zemlje Halvadžija 
da isplatim Mulin miraz i dugove za pateke i lijekove ra- 
hmetli ocax... Onda, kada mu je Ostoja spomenuo tu njivu 
nije Mujo imao dovoljno vremena da se sjeti na sve bolne 
pojedinosti te prodaje, ali sada, dok ovako leži i Znoji se... 
Ne, ni sada se toga sjećati neće, prebolno je to za ovu noć! A 
to je — prošlost... Bilo, pa nije... Onda mu je suho odgovorio, 
gradeći se kao da ga sjećanje na tu njivu uopće ne muči. 

— Kako se ne bih sjećao svoje babovine, Ostoja. Šta 
ćeš na nju ove godine baciti? Najbolje bi ti bilo kompijere, 
jer ti se lani, čini se, pod djetelinom odmarala. 

— Ništa ja u nju ove godine posijao ne bih. Zato sam 
ti i došao. Znaš, Mujo, eto, da trampimo. Tebi njiva, ko tvoja, 
a meni tvoja kuća koja ti i onako ne trebuje. I još ću ti nešto 
nadoplatiti. Ja imam dosta sinova, a moja je kuća potijesna, 
pa... 

Muji svanulo. Raste. Eto, Ostoja će ga spasiti, postaviti 
na noge i njegove će Vonjavke, za kojima je tako često pla- 
kao, koje je uvijek u polju zaobilazio, samo da ne prođe kraj 
te njive, opet postati njegove. Umalo nije vrisnuo od sreće. 

Ne, sada se ne može sjetiti šta je onda rekao Ostoji, 
samo zna da ga je malo kasnije zagrlio i poljubio u obraz. 
Tako su načinili pazar, a sutra će zorom u grad, da to svide 
u gruntovnici. Još će pet stotina dinara dobiti, a Bog i vjera, 
Ostoja je to i platio i preplatio. To i nije trampa, nego dar. 
nJest! Dar! Eto, togar se ja, budala, sve do ovoga časa nije- 
sam sjetio. Nije to iz same Ostojine glave. Selo je to. Sastali 
se, bezbeli, i muhtar, i Suljo Hodžić, i Tifan, i Ilija Šarenac 

pa nagovorili Ostoju da me spasi... Ne, ipak nije tako! To je 
Bog! Ne htio više gledati mene, takvu sirotinju i žalost pa 
puhnuo Ostoji u srce i u glavu tu misao... A ako nisu ni selo 
ni Bog, onda je to sreća, ili... Ne znam ko mi pomože, ali 
Ostoji fala... fala...x 

Još je dugo razmišljao i sve upornije uvjeravao sebe da ga 
je to ipak selo spasilo. Njegovi dobri Lokljani. 

vLokve moje, ljepoto moja, Karamustafino selo, ti naj- 
draže, najljepše i najrodnije selo na svijetu, tebi fala! Znam 
ja da ima ljepšije sela, bogatijih, ali meni bolje od moga ne 
treba. Kada se sutra oko podne vratim iz grada, odmah ću s 
Aišom na Vonjavke. Poznam ja svaki bus i svaki kamičak u 
međi, ama ćemo ipak sve opet pregruntati i vratiti na mjesto, 
ako su Ostojini sinovi štogod promijenili... Sutra... 

Još mu se ta riječ sutrax nije ni osušila u inače suhom 
grlu, a Mujo Halvadžija je već zahrkao. Obuzeo ga težak 
proljetni pretkišni san. 

Čitava se odajica zatim zaogrnula runastim ćebetom sna. 

tve proljetne kiše, bujne i vragoljasto hitre, zao- 
grnute u sivkasto-bjelkasta ćebeta oblaka poput 
čobana koji pred sobom tjeraju ovce ublaćena 
runa, dolete odnekud s planine i slijevaju se na vlažne njive 
prekrivene ostacima snijega. Po pet-šest ih zna nahrupiti u je- 

dan dan. Poškrope selo, kroz Žadže ih vjetar utjera nad ognjišta, 
tako da zacvrče sirove oblike i plamen se malko svine, pa onda 
odu, pobjegnu uza stranu i vraćaju se u šume. Pod njihovim 
kapljičavim koracima, pod tim poskakivanjima, kao da plešu 
sitno kolo nad selom, hrpice snijega postaju sve manje, sve ih 
više šara žuto blato ili zelena trava, koja je svoju boju, malko 
izblijedjelu od mraza, uspjela sačuvati kroz cijelu zimu. Nisu 
te kiše ni tako ozbiljne i starački dosadne kao jesenje, ni tako 
obilate i hirovite kao ljetni pljusci, niti su tako nemilosrdno 
vlažne kao zimske kišurine. Ne prate njih ni snijeg ni grad, već 
samo toplikasti vjetrovi, iza kojih ostaju: svježina, miris planine 
i dah šuma. Ponekad zatutnji koji grom, ponekad prošara nebo 
koja munja — i to je sve. Napoje te kiše zemlju, raskvase putove, 
otežaju zaostale naslage snijega po krovovima pa se one ob- 
noć uz tresak sručuju na seoske sokake ili u dvorišta, dopunjuju 
pojila svježom kišnicom i čitave se bujice slijevaju niz puteljke 
stvarajući po uvalama u nizinama mala jezera. Kad takve kiše 
zaredaju seljaci obično ostaju u kućama, popravljaju alate, bruse 
i čiste lemeše, okivaju motike, nasađuju grablje ili im rezbare 
zubove, koje su jesenas pogubili pri kupljenju sijena ih pokoše- 
na žita. Zene se ozbiljno ljute na te kiše. Valja na vodu, valja u 
ahar, valja čobančadi naći vreće da se pokriju po glavi i istjeraju 
gladnu stoku na pašu, jer blago umije i po kiši iščeprkati ispod 
snijega po koji bus trave pa pojesti nešto svježe. A čobančad, 
kojima te kiše raskvase odjeću pa su čak i ispod pazuha mokra, 
njih — začudo! ne mrze nego im se čak vesele. Imaju te kiše i 
svoje prednosti. Ustaje se kasnije, kući se vraća ranije, majke 
im daju više hljeba u torbu i veći grumen sira; ne razasipaju 
se, nego su povazdan zajedno, negdje pod homarom, bukvom, 


ili u kakvoj pećinici, ili se čak zavuku u kakvu kolibicu, a stoka 

na kiši — začudo! — pase, jer glad očiju nema, a s proljeća je vlat 
zelene trave, pa makar bila i promrzla i gorka, slatka kao šećer- 
lema... Iza takvih kiša umije granuti nekako ojačalo sunce pa 
upržiti kao usred ljeta. Zaostale kapljice po propupaloj šumi ili 
po iglicama dobiju tada zlatnožut sjaj i tako se lijepo, skladno 
strmoglavljuju na paprat, da je milina promatrati taj ples kapi 
po zemlji ili po zaostalu snijegu. Pogotovu ako pritom Žžvačeš 
raskvašenu ječmenicu iz torbe umačući je u sir, ili — ako si fu- 
karsko dijete — u so. 

Takvog jednog kišnog proljetnog četvrtka započeo je već 
u prvu zoru doživljaj siromaška Muje Halvadžije, koji se zi- 
mus silom prilika sudaox za udovicu Aišu i stekao pastorka 
Alijicu. Taj njegov sznačajni doživljaje toliko mu se usjekao 
u pamet da ga ni na sumrlom časux zaboraviti neće. Kada 
se čovjek, kojega je u životu pratila nevolja poput sjene, što 
te ni u po mrkle noći ni u po bijela dana ne napušta, odjed- 
nom cijeli jedan dan osjeća sretan i zadovoljan, onda je to 
za njega blagdan! Divan je to bio dan za Muju! Kiša ga je, 
usprkos sve neugodnosti i blata, samo uljepšavala i upravo 
toliko rashlađivala da Mujo od sreće ne izgori, da u njemu 
ne usključa veselje i zadovoljstvo. 

— Eh, takijeh dana proživjeti desetak pa nek onda slo- 
bodno vakti sahat dođe. Onda se ima ra'šta ići pod naslone! 
— tako je Mujo govorio kasnije, utaman čekajući na deseti, 
ili bar peti, ili čak drugi takav sretan dan. 

— Sto će mi ta vrećurina, mati? — otimao se osmogodiš- 
njak Alijica, dok mu je brižna Aiša naticala na glavu kapu- 
ljaču od udvostručena harara. 

— Da mi ne okisneš! 

— A što mi nijesi zakrpila pelengaće? Eto mi se gaće vide! 
Što će mi se dječurlija rugati. 

— Večeras, sinko. A sad hajde, pohiti... Nu, baš usulo. Sve 
se bojim da nećeš moći danas s hajvanom nikud. Ako Bega- 
novica i Huremovica ne šćednu ispušćati ovce i koze, vrati 1 
naše kući. Ima još nešto lijeske i slame pa neka glođu. 

— Ama kakva kiša, mati. Sa'će sunce. Istom što nije!... Nu! 
Zar ovolišno sira za čitav dan? 

— Dosta je to. Uzmi više hljeba. Imaš u torbi i komadić 
pite. Pogledaj! To je od babe. 

— Je li već usto? 

— Jašta je. Eno ga, pije mlijeko. 

— Idem ga u ruku poljubiti. 

— Nuto magarca! Hoćeš, bezbeli, da ti dadne malko od 
svog sira što sam mu ga spremila za puta. A nijesam mu dala 
za ručak ni kolik tebi. Valja njemu u mašinu, pa sve do iza 
ručka ostati u gradu. Da nijesi zaisko pite! 

— Dobar je babo! — nasmija se Alijica i pođe u kuću. 

— Stani! Da si mi se izuo prije nego u halvat uljegneš. 

— Hoću. 

Ostavši sama ispred štalice, Aiša se na tren zagledala za 
sinom. U njezinim umornim očima žene koja je dobro upo- 
znala sve udarce teškog života seoske sirotinje, patnje udo- 
vice, brige bezemljaštva i nestašice stoke — sjala je radost. Taj 
je pogled milovao trag mališana, oblačno nebo, kišu, a kada 
se svrnuo na štalicu, stao je tetošiti i maziti mršave koze, 
olinjala jarca i ono nekoliko slaborunih ovaca, osobito dvije 
dvizge, njezino najveće blago! +Eh, kad mi se objanje i obja- 
rec... — sanjale su te oči — 2...pa ako usprodamo sve do jedne 

koze i dvije-tri ovce, doćerat ćemo i kravu, kravicu-hranili- 
cu, makar bila i najmanja bosankuša...x Divile su se te oči 
kako je mali Alijica jutros poranio pa okidao štalu i položio 
stoci nešto mršava doručka. xBaš je valjalo i hajirli dijete! A 
što je glavno, Muju voli da je kabil, više od svog pravog oca. 
Sve se oko njega mota i sve mu ugađa. Ne smeta ga što mu 
je očuh krezav, ćelav, pa eto i — šepave... Njoj to, premda se 
stidi čak i samoj sebi priznati, pomalo smeta. Nije on ni tako 
star, ali ga postaraše brige i sirotinja. A. kako me pazi i maZi. 
E, pusta fukarašćino! Da je uz takva muža živjeti recimo u 
Tifanovoj kući, koja je prostrta i prostrana. Kuća je ženino 
carstvo! Šta meni vrijedi što bih ovu svoju i htjela i umjela 
namjestiti da sve mirliši, kad se nejma su čijem...a 

Jutros je Aiša poranila. Prevarila je zoru i prestigla je. Već 
je vatru naložila i pitu savila pa stavila pod sač, a mrak se 
tek onda razišao. Mujo, koji noćas sigurno do kasno nije 
zaspao, hrkao je pod jorganom sve do maloprije. Sad ga Ali- 
jica sigurno oblijeće da mu nešto kupi dolje u gradu. A on 
polazi u sud, u gruntovnicu. Trampio s Ostojom, njegovim 
bivšim susjedom, kuću i kućište za njivu. Tako će oni imati 
malo više zemlje. I to njivicu na Vonjavkama. To je najbolja 
zemlja u Lokavskom polju. 

Razmišljajući o zemlji, o krezubosti svog novog muža 
koji je mnogo bolji i nježniji nego njezin prvi ačo'eka, Tahir, 
0 sinu, stoci i o toj proljetnoj kiši, Aiša nije ni primijetila da 
ovce jedna za drugom izlaze iz štale. 

— Kućete? Nejma još Alijice! Natrag! — pa stala razma- 
hivati rukama i tjerati ovce, koje su švrljale na putu pred 
kućom ne mareći što kišnu. Zatim se razvikala: 

— Alija, sinko, pobiti! 

— Tako. Sad znate šta vam je raditi dok se ne vratim. Od- 
mah sjutra pozvat ćemo đunđere, Vasu i Mehu, pa koji bude 
jeftiniji. Ti, Mitre, svakako otiđi već danas u šumu po japiju. 
Ja ću se svratiti u Zoviku na pilanu za tahte, a klinaca ću 
uzeti dolje na čaršiji. Jovo i Risto neka iskopaju jamu za 
kreč. Već sjutra ćemo Milan i ja kolima po pijesak. Neka je 
sve priređeno. | 

Ostojini sinovi, neki veseli, a neki ljuti što se otac odlučio 
da u proljeće, kad ih čeka najveći posao u polju, nadograđu- 
je polusrušenu Mujinu kuću, saslušali njegove zapovijedi i 
spremali se svaki na svoj posao. 

+Žene su tome krive! Vrag im jezike poodgrizao da- 
bogda!e — gunđao je Ostojin brat Milan, udovac, koji jeu 
tom kupovanju kućišta i razvaline od bivšeg susjeda i u tom 
naglom zidanju nove kuće, sada u nevakat, vidio opasnost 
rasapa još jedne zadruge. Vidio je kako se dosta jaka kuća 
rasplinjuje u tri ili pet prosjačkih samovlada mladih doma- 
ćinića, koji su jedva iz vojske došli natrag i istom podgojili 
svoju djecu do pelengaća. Znao je Milan da Ostoja nije tu 
kuću kupio samo iz samilosti prema siromašnom suseljani- 
nu kojega je zimus pritisnuo krov i umalo ga nije pod sobom 
zdrobio. Sjeća se on kako su i njega i Ostoju nagovarali da 
Muji vrate njegovu njivu na Vonjavkama i kupe to kuće- 
tine — smakar na čisti zijana. To Milanu nimalo nije bilo 
krivo, ali se upravo Ostoja, koji je sada na brzinu to i uradio, 
nećkao. sAli da jedno dobro može izazvati tri zla — to moj 
burazer ne vidi! Ili možda vidi, pa hoće da se pripremi. Čim 
se nova kuća pod krov digne, odmah će oni golobradići, oni 

poženjeni magarci — samo ako im ženetine pod jorganom 
razgriju mozgove, a one to umiju — prionuti za djelidbom. 
Jedna će, pas joj trag!, zaželjeti da živi na gornjem boju, dru- 
ga da joj jetrvina djeca ne przne pred njezinom sobom, tre- 
ćoj ću već smetati ja, Milančina, jer im ne dam da dugo po 
sijelima švrljajue... Htio je Milan o tome govoriti bratu, ali 
nikako da uhvati zgodu, a jutros bi to bilo i grehota i sra- 
mota. Ta, toliko se Ostoja, jadnik, veseli što je učinio loš pa- 
zar, ali dobro djelo, da jedva čeka kada će mu Mujo kucnuti 
toljagom u pendžer pa da krenu niz polje, na vlak... Kiša 
usula, ali brzom će ona jenjati. Sigurno Mujo čeka da malo 
mine. Ali ako nam ode cug valjat će čekati do pred podne, a 
to je sveosve kasno. A on je uz to šepav, jedva mjesec dana da 
je iz špitalja izišo. Ne može on požuriti ko jax... — razmišlja 
Ostoja i čeka. Uskoro ga trže lavež njegova tornjaka Lise. 

— Haj'mo, Ostoja! — zavikao mu Mujo. 

— Eto me. Pođi ti naprijed do prijelaza. 


— Nuto, žena ga prati. Čudne ljubavi u nevakat! — zapi- 
skutala mlada Savka, žena Ostojina prvijenca, kunući usput 
kišu zarad koje je ukaljala ne samo opanke, nego i dimije. +A 
šta sam bila vani? Ništa. Dok sam dvije muzlice namuzla i 
konjima položila. Ko kad su muškarci ludovi i lijenčine, pa 
ja moram njihove konje paziti i timariti. Lopovi 

—Pai ti pošla malo s Mujom. Baš lijepo. Dobrojutro vam. 
Pohitimo. 

— Dobroj'tro, Ostoja. Mene malo sijeva u ovoj mojoj 
šepavoj nozi, ali odskakutat ću nekako niz polje. Hajde ti, 
Aiša, vrati se. 

— Još ću malo s vama. Nasloni se na moju ruku. 

— Poradi toga ti ne trebaš kisnuti — uslužno reče Ostoja — 
uzet ću ga pod ruku ko pravog komšiju i jarana. 

— Mašallah! Eno se Tifanova njiva zeleni. Bit će mu oZi- 
ma ko u Slavoniji. Samo da je koji mraz ne vrati. 

— Nejma više pravijen mrazova. Moremo već i orati. 

— Eh, i ja bih ono svoje zemljice... Samo, znaš, valja mi 
pričekati dok Tifan svoje uzore, pa ću s njegovijem konjima. 

Reko mi je da će mi ih dati za dan-dva oranja, a više mi, na 
žalost, i ne treba. Dan ćemo Aiša i ja za njega, a dan za nas, 
pa ćemo već nekako posijati. 

— Mogo bih ti i ja pozajmiti na dan-dva par konja ili vo- 
lova. Da si mene pito... 

— Fala ti... Ma, vrati se, ženo, džaba kisneš. 

— Pa, hoću. Sa srećom vam bilo! 

Već s pola puta do prijelaza preko ograde koja dijeli njive 
i put niz polje od seoskog sokaka, Aiša se naglo vratila i 
potrčala za dvojicom seljaka koji su žurili da ne zakasne na 
vmašinuc. 

— Mujo! Stan'der časkom! Mujooo!... 

— Ma čujem. Šta je jopeta? Ne trči tako. Eto, stao sam. 

Ostoja, vjerujući da žena želi svome mužu reći nešto važ- 
no, što on — premda njegov bivši komšija — ne mora znati, 
požurio naprijed da se koliko-toliko skloni od kiše pod raz- 
granatu krušku divljaku. 

Stigavši sva zadihana do Muje, Aiša izvadi iz njedara sto- 
tinjarku. 

— Eto, što sam kratke pameti! Zaboravila da ti pare dad- 
nem. Uzmi ovo, pa nam kupi pamuka, da dijetu i tebi otkam 
deza za gaća i košulja. Huremovica će mi stan pozajmiti. 

— Ostav' te pare. Dobit ću ja od Ostoje. Uzet ću ti dva 
ćageta. Tanjega i debljega, je li? 

— Tanjega za osnove moraš uzeti po ćageta, tako pe'-šest 


koncila. Uzmi nam i šećera i po frtalja kahve, neka se u kući 
nađe. 


— Hoću. 

— Da te dočekam dolje na testi i pomognem ti uzaći? 

— Ma jok, ženo! Mogu ja. Vidiš da hodam ko mladić. 

vE, baš je prava žena! Od srca i ljubavi skrojena!e — mi- 
slio Mujo šepesajući uz Ostoju i kisnući. 2Nije šala, haman 
bi čitav sahat pješačila po kiši da mene dovede. Lijepo li je 
imati takva druga! Sreća!a... Razmišljao bi on još dugo da ga 
ne trgnu Ostojin glas. 

— Pohiti, Mujo, kolikogod moreš. Sve se bojim odocnit 
ćemo na mašinu. 

— Otkako kroz Ivan planinu onaj tunjel Hrokopaje hiti 
ova naša mašina ko da je pomahnitala. Ama ipak, dok ona 
siđe niz planinu i okrene od Bradine do našeg Zovika, pri- 
spjet ćemo i mi. 

— Eh, ne čeka ona. Ima ona svoj vozni red, Mujo: Mi nju, 
znaš kako je, ma odocnila i pola sata, čekati moramo, a ona 
nas — ni minute, pa makar što smo kisli trčeći pred nju. 

— Za njom je džaba trčati! — nadoveza Mujo i osloni se o 
Ostojino rame da lakše šepesa. 

Žurili. su niz raskvašeno polje. Noge im klijen po blatu, 
posrtali i teturali, ali su čvrsta ramena izdržala teret Mujina 
tijela. Već su oznojeni i prokisli do kože prispjeli na vrh lo- 

kavske strane, stijene uz koju vodi kozji puteljak. Ostoja se 
zagledao u tu strminu. Tek nekoliko koračaja, ali Mujo niz 
taj puteljak nikako neće moći sići, pogotovu jer je sklizak 
od kiše. Valjalo bi im krenuti zaobilaznim putem, a onda je 
sigurno da su zakasnili. 
— Kako ćemo dolje, moj Mujo? 
— Polahko. 
— Prokleto to tvoje spolahkoa! Mašina je već posigurno 
u Pazariću. Začas će protutnjati kroz ovu kišu, ko kad joj 
zalijeva sinje, pa točkovi samo što klize. Nego, deder ti mene 
uzjaši, ponijet ću te na leđima. 
— Hajde, Ostoja, šta govoriš? Ma volio bih plazati na sve 
četiri ko međed nego da me ti uprtiš. 
— De, plazaj se, pa opet pani. Ko bi ondar tvojoj Aiši pred 
oči? 
— Jest, dobra je ko dobar dan. 
— Vidiš. No, hodi. Daj da te podufatim pod koljena, a ti 
mene zagrli. Jah, moju torbu prebaci preko svoje na rame. 
Mujo se nećka, ali put je strm, a vlak se već čuje kako 
tutnji od Pazarića. Zar da on, fukara i goljo, uzjaše gazda 
Ostoju, tako ugledna seljaka? Ipak to učiniše, ali ih — nešto 
zbog kiše, a nešto zbog ranog jutra — srećom ne vidje nitko. 
Dok se njihao na leđima gazda Ostoje poput djeteta kad 
ga uprte otac ih majka, Muju spodbi hladan znoj izvana, 
a iznutra oko srca grijala ga misao, grijala poput žara na 
ognjištu: 
vTuhaf! Baš je svijet naopako skrojen. Naizvrat! Eto, 
dok si fukara i seosko naklapalo, panj na kojemu čak i djeca 
mogu cijepati svoje kvrgave jezike oštrim sjekirama zapo- 
diranja i podvaljivanja, nitko tebe ne žali, niti bi ti bez ljute 

nevolje — pomogao. Ako bi ti šta i bacio kao psu, morao bi 
mu zato uraditi najpoganiji posao. A kad te takva nesretna 
zadesi još jedna mala nesrećica, kad ti se, kao meni, svaljuka 
krov na nogu da prevrši varićak belaja i baksuzluka, selo se 
promijeni, obrne, izvrati. Čak te na leđa natovare, pa nose. 
Na saone te metnu, pa voze. Žena, koja te je odbila, dočeka 
te i miluje. Vraćaju ti tvoju njivu, smješkaju ti se i ugađaju 
ti, kao da su oni krivi, oni — čitavo selo — što su grede tvoga 
krova protruhle. Tuhaf'c... 

— De, sada siđi. Ravno je, moreš i sam! — otpuhnu gazda 
Ostoja misleći kako je Aiša dobro uhranila svog Muju pa je 
već pretio i težak, ne bud' primijenjeno, ko vreća kamena, i 
to kad je natrpa njegov brat Milan, ljudina koja zna smazati 
pola pečena ovna, samo ako mu dadneš dosta rakije i mlada 
luka, što ga jede od peruški prema korjenu. Dok ga je nosio 
teško se otimao misli: 2 Nu! Uzmi sjerotu na svoju sramo- 
tu! Ne daj fukari više od zalogaja jer ti ga najnastragu valja 
uprtiti na leđac. 

Jedva što su, zadihani i oznojeni, dospjeli pred ispostavu 
Zovik, dojurio je i onaj željezni zmaj koji je sinoć krenuo iz 
Dubrovnika i ponio u Sarajevo malo morskog sunca i svje- 
žine, te mnogo putnika. 

— Eh, prispjesmo, što je riječ, za dlaku. U gruntovnici 
ćemo brzo svidjeti poso. Ondar ja moram po klince — a ti 
na čaršiju. 

-— Zar ćeš je odmah pregrađivati? 

— Moj Mujo, prije nego što i njive zasijem. 

— Ma nije tvoja kuća baš tako tijesna. 

— Eh, da čeljad nijesu bijesna... 

O tome više nisu razgovarali stojeći u vlaku stisnuti kao 
da su volovi u uskom toru kakva gradskog mesara. 

Baška selo i njegove ljepote, baška šeher i njegova ru- 
goba!a Tako je nešto razmišljao Mujo Halvadžija izlazeći 
iz suda, gdje su ih vucali iz odaje u odaju, od pisara do suca, 
pa opet do pisara, od jedne knjižurine u koju su upisane sve 
njihove njive i kuće i kućišta, do druge knjižurine, u koju su, 
majucne, kao da su igračke, a ne hranilice, ucrtane te njive 
poput jedva vidljivih četverokuta. Veselje, što je opet ssvidio 
takrira svojih Vonjavki i što mu je Ostoja pred sucem izbro- 
jao pet stotinjarki, a sam platio sve biljege, pa čak i voznu 
i tramvajsku kartu, pomutila mu je tužna činjenica, što je 
morao u Poreznom uredu prenijeti zaostali dug poreza na 
imanje svoje žene Aiše. Tako su se dogovorili još na selu. 
Za molbu oko tog prijenosa platio je Ostoja iz svoga džepa 
nekom drvenom advokatu, pisaru, tri banke i još dvadeset 
dinara taksenih maraka. 

— E, nećemo tako! Ove dvije banke na moj će konat! 

— Hajde, ne budali! — odsjekao je bogatiji susjed, ne davši 
mu čak ni da ga časti crnom kahvom. 

— Ja imam još na sudu posla. Naći ćemo se na štaciji. 
Žureći se koliko je god mogao mokrim gradskim ulicama, 
Mujo je i dalje uspoređivao seosku kišu s ovom u gradu. sU 
nas raskvasi putove pa jedva možeš izvući noge iz blata, ko 
da je ne bud' primijenjeno skuhan, a nepečen hljeb ih med, 
ama je kiša ipak lijepa. Osvježi te, zaigraju ti damari od neke 
radosti, a kapljice se cakle na Žeharu da je milina gledati! A 

ovden? Eto, po ovom talizavom hasfaltu niđe blata, ama je 
ipak nekako teretli hodati po njemu, nejma ti noga za šta 
zapeti pa se sve plazaš. A kuće, kad ovako okisnu, ružnije 
su nego kakav šugavi pas kad mu niz dlaku cure potoči- 
ći kišnice, a uši spusti pa mu klempavo vise niza glavuc... 
Te ga usporedbe umalo ne rastaviše i od druge noge, jer je 
odjednom čuo kako za njim tandrče tramvaj, ispred njega 
trubi automobil, a s desna i s lijeva kola, pješaci, vreva, pravi 
pakao! 

Odahnuo je kada je na čaršiji nabavio pamuk, šećer, ka- 
hvu, so, pa još i bocu petroleja — sOvđen je za dinar jeftinije, 
pa ja kriomice ponio šišu. Ne bi mi Aiša dala da je zarad 
ciglog dinara vućem u grad!e Kupio je i dvije nove moti- 
ke, pa cilindar za lampu... (+Eh, što će je obveseliti!e) Kada 
je na Baščaršiji ugledao nekakve jeftine jemenije, nabavio je 
svojoj ženi odmah dvije. Tako natovaren vraćao se prema 
željezničkoj stanici. Neće on sjesti ni u jednu kahvu! Čemu 
da uzalud troši novce? sDolje na štaciji imam ja svoj han 
đe sam noćivo. Sjest ću tamo pojesti ručak dok ne stigne 
mašina. Teško se para stječe, pa je valja čuvati. Dok ja triput 
siđem u grad i ako poradimo kod drugije seljaka u polju, 
moći ćemo sabrati za štogod kravicee. Utisnuo se u prena- 
trpani tramvaj i zadovoljno trljao ruke. On će danas kući 
s obrazom, kao pravi čovjek, a ne kao bijedna fukara. Taj 
nagon da nešto zaima, da bude ugledan — muči ga već od 
djetinjstva. Mujo je uvijek potajice, duboko u sebi, tugovao 
radi svoje sirotinje, okrivljavajući za to čas oca, koji nije u su 
lakšem zemanu, još za Švabe, zaokopitiox, čas opet sebe, jer 
je mlakonja, dobričina — i sve bi dao drugome. Sastala se u 
njemu dva nagona: jedan da se obogati, a drugi da daje ša- 

kom i kapom, da njegove sestre, koje su, osim jedne, adobru 
sreću našlea, ne bi pred svojim muževima vrezil bile zarad 
fukarašćine njihova bratac. 

Stigavši u han Mujo je sjeo u zadimljenu prostorijicu na 
rub duge klupe uz neprostrt stol. Spavao je on nekad i na toj 
klupi i na tom stolu. Zna on da tu sve vrvi od sbajac, zato se 
čuva. Sumračnost odaje ne dopušta mu da vidi nazočne, a i 
ne tiču ga se! Niti se kani kockati s besposlenim cjeparima 
drva, nadničarima i nosačima, niti traži posla. Prošla su ta 
vremena. Izvadio iz torbe pitu, kruh i sir, iz džepa škljocu, 
pa počeo jesti. 

— Bujrum! Samo otkini mrven hljeba, domaći je! — do- 
pustio je nekakvom gladnom čankolizu da s njim podijeli 
jutrošnji Aišin trud. Razvezali i razgovor o kiši koja je jutros, 
eto, triput padala i prestajala. 

— Kad je kiša niko ne cijepa drva, pa sam danas besposlen! 
Cekam da me neko zovne da mu ponesem kofer... Sa'ću van, 
pred štaciju, pa kisnuti. Ali, to je slaba para! Do tramvaja, do 
fijankera ili do auto-taksija ljudi vuku sami i po dva kofera. 
Ako izbije koja žena... Muka, brate, Mujo... 

Trgla ih nekakva vika. U prostoriji iza one u koju se Mujo 
bio smjestio, posvadili se nekakvi pijani kockari. Mujo se 
spremio da krene. 

— Kud ćeš ranije? Jedva da je podne prekardašilo! — mu- 
druje njegov susjed za stolom žvačući isprošeni ručak. 

— Čuješ one pasje sinove. Nu! Još će se i pomlatiti. Da 
vidim što hin je spopalo. 

Umalo da nije pao preko praga kada je u onoj vrevi koc- 
kara prepoznao svoga zeta Safeta. Spopao tući nekakva ci- 
ganina i sve se na njega dere: 

— Pare mi vrati! Lopove! Pod rukav sakrio keca! Nećeš ti 
mene, makar što sam seljak! Pare!... 

Neki trenuci mogu potrajati vrlo dugo. Muji se onaj, u 
kom je ugledao zeta, učinio kao da je vječnost. Tridesetak 
misli odjednom mu nahrupilo u mozak, pa nije čudo što se 
nije snašao. 

vEno ga, pijan i sav raščupan. I kaki mu je ono kaput na 
ramenu? Ni seljak ni gracko čeljade! A kaki je sarhoš bio kao 
momak, kad je dolazio pod pendžere Muliji!... I kako lijep! 
Nije čudo što se, onako mlada i luda, zatelebala u njega. A 
on sad po njoj degenekom, pas mu trag pogani! Da mu se 
javim? Da mu pomognem? Mulo, jadna seko moja, šta si 
dočekala! A govorio sam ti ja! A ti meni: — Budalo! Rijet ću 
Safetu pa da te namlati!... A sad? Da pobjegnem od zla, dok 
i mene nije snašlo? Već sam zbog njega dosta stradao. On 
je kriv što krov svoje kuće ne popravih. Uz Bajram sam mu 
dao sve što sam zaradio da ne prodaje njivu, pa sam se vratio 
u selo ko goljo, a Aiša me čekala da je vjenčam. Postao sam 
radi njega najgore seosko ruglo... Ipak, ako ga ostavim među 
ovim lopovima, mogu ga i opljačkati, pa i ubiti. Dukatari su 
to, koji seljake varaju lažnim zlatom. Šverceri, koji piljevinu 
prodaju namjesto švercovanog duhana, škije... Da mu se ja- 
vim... Iskat će novaca... Eh, sve moje ode sestrama, ali ovaj 
novac od srušene kuće u kojoj sam se rodio — moj je, moj i 
moga sinčića!k... 

Našavši se na peronu Mujo nije znao kako je prvi put u 
životu smogao snage da pobjegne od napasti da pomogne 
jednoj od svojih sestara. Svježi ga je zrak ubrzo razvedrio. 
rNeka Safet ide svojim putom, ja ću svojijem. Eto, u prolje- 
će, namjesto da radi i ore, on se po gradu smuca. Baš neka 

mu se nijesam javio! Kaki sam pekmez, još bi me rastavio 
od ovo malo para. Ha sam pomislio na svoju Aišu — namah 
mi je pamet na mjesto došla. Neće on meni danas pokvariti 
sreću! Moje Vonjavke...a 

— Je li, živ bio, ka' će stić na štaciju lokal za Pazarić koji 
radnike s posla kući razvoza? 

— Već je tu. Eno ga na trećem kolosijeku. Sjedni u jedan 
vagon i čekaj. Ima još sat vremena do polaska — odgovorio 
mu upitani željezničar. 

Smjestivši se na klupu u vagonu Mujo je opet izvadio iz 
torbe ostatke hrane i stao s užitkom žvakati onim jedinim 
zubom i tvrdim desnima hladnu pitu. 


— Neće ona s nama, djecom, kopilica jedna! E, nek te vuci 
izjedu, Sejdurino! Hoćeš momaka, ha? — razvikali se čobani 
oko podne za Tifanovom Sejdom koja je, kao prava izdajica, 
potjerala svoje ovce uz brdo, kada su oni svi odlučili da će 
niz brdo, pa na Karamustafina čaira, jer je tamo trava već 
malo ojačala. 

— Kopilad! — viknula ona za njima, napućila usne, strpala 
svoje prokislo pletivo iz ruku u njedra, pa se sagnula da se 
baci za njima kamenicama. 

— Potjeraj tijem st'jenama momke ispred svojije pendže- 
ra! — doviknuo joj Aišin Alija. 

— Vidi, vidi, kopile! Od dva oca sin pa još poderanije gu- 
zova, hoće sa mnom da se sprda! Fukarska gnjido! Mujin 
sine! Ne znamo ni kako da te zovemo... Ni Tahirov, ni Mu- 

jin, ni Aišin Alija!... Jok! Ti si baš Mujin sin... Mujin sin!.., 

Babu ti, bolan ne bio, materi u kuću donijeli ko ovna, ko 
jarca, jah jarca!... 

To raspalilo mališana. Krv mu navrla u obraze, pa zbacio 
s glave harar 1 pojurio za djevojkom. 

— Udri je, kopilicu! — urlala je za njim druga čobančad. 

Vidjevši da će je Alijica dostići, Sejda nadrla bježati, vi- 
čući: 

— Biž', kopile! Seosko sprdalo! Cigo ciganski! Ti mene da 
goniš? Mene? T'ifanovu šćer! 

— Da si carska, čuješ! Sa zemljom ću te sastaviti ako o 
mom babi još štogod laneš!... Ha, sad te imam. 

Stigavši zadihanu djevojku, Alijica je tako čvrsto povu- 
kao za pletenice da je vrisnula. Snažno ga je prigrlila i sva- 
ljukala poda se, ali on ne pušta kose, a djeca ih već pristižu. 

— Pušćaj pletenice, šejtane! 

— Koga su u kuću donijeli ko jarca, svinjo? Moj babo bio 
ranjen pa ga mati primila u svoju kuću, eto! 

— Babo ti je šepo, baksuz, prosjak! 

— Uh! Pušćaj mi obraze, ne grebi ko mačka! 

Pristigli ih čobani i zaokružili. Jedni se smiju gledaju- 
ći kako se ono dvoje valjuka po vlažnom blatu, a drugi ih 
razvađaju. 

— Vidjet ćeš ti kad se u selo vratimo, kujo jedna! — plakao 
je Alija. 

— E, neće ti biti lahko kad svom babi kažem! — vriskala je 
Sejda promatrajući suznih očiju svoje ublaćene šalvare. 

— Da te 'vaku raščupanu tvoji momci vide! 

— Ne laj, Fejzo, dok i tebe nijesam... 

Alijica gleda tu svađu, a krivo mu što plače. Žao mu što 
nije jači od cure, od ženske, , Ona mene da namlati! Uh!e— 

pomislio, pa opet jurnuo put nje i tako je naglo gurnuo da je 
pala. Čim je Sejda skočila na noge spodbila nekakav kamen 
i— fljas! — Alijici u glavu. Dijete obli krv, a čobani zanije- 
miše. Pao je kao svijeća, a odozgor s neba zali ga nagli mlaz 
kiše koja se složila na njih iz proderane oblačine. 

— Bajlisan! — viknuše čobani, a Sejda, vrisnuvši kada je 
ugledala krv — pobježe ostavivši stoku. 


— Toliko posla, moja Aiša! E, baš ti fala kad si mi došla 
pomoći. Zadro T'ifan, silom hoće da mu je kuća okrečena, 
jer će mu sutra sestra iz Dejčića u pohode doći. Pa još ta 
kišurina! 
— Ništa je to. Dodajder mi tu frču da ne sihodim s tronoš- 
ca dok ne ošerbetim ono ćoše. Baš je bilo pocrnjele 
Obje žene bijele zidove čardaka Tifanove kuće, a starija 
im Tifanova kći, Haša, pomaže. Nije šala, tri goleme odaje. 
Iz jedne poiznesi sve haljine i stvari u drugu, pa onda triput 
prijedi svaki zid frčom. Posebno je teško okrečiti one uglove 
kod sišeta i oko peći. Svu zimu čađilo pa je sad živa muka to 
izbijeliti. Pogotovu jer ih smeta piska sitne djece iz halvata, 
ai Tifan, koji je sjeo u kuću kod ognjišta i popravlja hamove, 
tako da nešto przne one, a nešto on. Sva je kuća uznemirena. 
Obučene u najstarije podrtine, glava pobuljenih velikim 
boščama, obje žene naliče više na plašila za ptice nego na 
seljanke. I lica i ruke bijele im se od vapna, a o odjeći ne 
treba ni govoriti. 

— Da moremo još ovaj čardak, Aiša, dok tebi ne valjadne 
kući poradi Muje. 

— Moći ćemo, ima još sahat i po dok mašina stigne, a 
koliko njemu treba onako topalastu da se popne uz polje... 

— Bi li štogod prigrizla? 

— Ma pušćaj sad. Daj da ovo dokrečimo. Lahko je za jelo. 
Nu! Baš učađilo. Drugi put prelazim, a ono crni li se, crni. 
Haša bi već mogla trti pendžere. Valja ćerćiva očistiti od kre- 
ča dok se ne osuši. A i džamove je bolje dok se kreč na njima 
ne skori. Mogli biše popucati, pa eto šćete... 

— Ne umije to ona. Ja ću. 

Dok su se žene tako dogovarale šta će koja raditi, čuše 
kako sa dna sokaka viče ženski glas: 

— Tifanovice, Tifanovice, pohitite! Brzom! Vaša Sejda... 
Tifanovice!... 

— Baš mi ne daju ni ove hamove pokrpiti! — razvika se 
Tifan pa potrča iz kuće. 

— Idi, bona, vidi šta je! — uzrujano reče Aiša T'ifanovici. 

— Ne išla, vala. Što bi moglo biti? Eto, Tifan će razvidjeti. 
Ku' ću 'vaka? — i pokaza rukom na svoju obijeljenu razbuca- 
nu odjeću. 


xk xk% 


Oko Lokavskog izvora okupilo se nekoliko seljaka i se- 
ljanki i zaokružili Sejdu. Neki trče prema Karamustafinim 
čairima. 

— Ne smijem kući, — plače djevojka. — Ubila sam Alijicu. 

— Ah! A što, dijete moje? — pitaju je mnogi u isti glas, a 
ona samo rida. 

— Eno ga, dolazi Tifan... 

Djevojka se stala otimati. Silom hoće da pobjegne. 

— Šta je Sejdo? Maknite se, ljudi. 

Znaju mnogi Tifanovu huju. Mogao bi je udariti i sa ze- 
mljom sravniti, kakav je. A sigurno se čobani malo potukli 
— pa ništa. Kakva smrt! Zato se Hurem i Jusuf Begić, koji 
su se upravo našli tu, namjerno ispriječiše ispred oca i kćeri. 

— No, govori. Šta je? Kakva si čupava i blatnjava ko da si 
se s međedom hrvala. A ovce? Ostavila ih, ha? Tako se babin 
mal čuva! — i već je zamahnuo rukama da joj pogodi leđa. 

— Babo... babo... ja sam... 

— Šta si? Ne hlini ko balavica! Šta si uradila? Govori! 

— Ubila sam... ubila sam Alijicu Aiše Tahirove... Mujina 
pastorka. 

Tifanu se smrče pred očima. Stali se oko njega okretati i 
izvor, i ljudi, i kći, i nebo. Ne, on to ne čuje. To ne može biti! 
To ne smije biti!... 

— Šta si, nesretna nesrećo?... Šta si? — i već je odgurnuo 
dva mlađa i jača seljaka pa tako stegnuo Sejdine mišiće nad- 
laktice da su nazočni pomislili — istrgnut će joj ruke i zafr- 
ljaciti ih niza stranu, koja je pukla s lijeve strane izvora. 

Sejda ne plače. Ne rida više. Šuti i gleda ocu u oči. Ne do- 
lazi do riječi. Svi okupljeni seljaci šute, a Tifan gleda u kćer 
i još se ne snalazi. Da je odmah tu, na mjestu, zadavi? Da je 
prekolje nožem? Ona da ubije tako umiljato i dobro dijete. 
I to danas, kad je selu jedva uspjelo da Muji vrati njegovu 
posljednju njivu. Danas, kada se cijelo Lokve tome veseli? 
A zašto?... A ona je njegovo najmilije dijete, njegov Sejdić, 
koja ko slavuj pjeva, njegova shercikac, njegova ssivečkemea 
i skrasivajaa — kako joj je umio na tri jezika tepati dok je 
mlađa bila... Zašto ona sada šuti? Osjećao je da će je zdro- 

biti ako ne progovori, a i to, da ona, njegova kći, progovoriti 
neće, ako u njoj ima i kapljica njegove krvi. 

— Pušćaj dijete, ohavijesti se! — razvikao se Suljo Hodžić, 
koji se utom približavao niz puteljak što vodi do vrela. 

— Šta si uradila, govori! — režao je Tifan, a iz očiju mu 
stadoše frcati munje gnjeva i nerazumijevanja. 

— Ubij me, babo. Kriva sam. On je bio u pravu... Auh!... 
Boli... 

— Živ je!... Živ je... Ništa mu nije! — čuše kako s brda, s ve- 
like udaljenosti viču seljaci koji su pojurili na Karamustafina 
čaira čim su čuli za tu nesreću. 

Tifanove ruke popustiše, a Sejda se složi do njegovih 
nogu sva protrnula od straha i uzbuđenja. 

— Dječja posla. Bresposlica. A ona nadigla dreku. Mr- 
ven ga kvrenula kamenom po glavi, pa se dijete raskrvarilo i 
bajlisalo. Već su mu djeca metla na ranu trave bokvice i za- 
motala mu glavu rupcem. On čak skupio i Tifanove ovce... 
Haj'te kućama, ljudi, a ti — natrag za ovcama! — javio im 
Adem, Suljin sin, dotrčavši do vrela. 

— Noćas ćeš ti vidjeti svoje, magarico jedna! Zar na mla- 
đeg od sebe kamenom? Ha? — i jedna bi vruća zaušnica do- 
končala čitav taj nimalo zanimljiv događaj u selu Lokvama, 
da to nije upravo Aišin jedinac i da se nije zbilo upravo toga 
kišnog četvrtka. 


Tifan se teškim korakom vraćao kući. Kako će to reći onoj 
majci koja je jutros došla da im pomogne okrečiti čardake i 
koja je tako valjana, tako dobra? A ako su one već čule? Šta 

će njegova sijeda reći Aiši? Mati, ko mati! Još će između njih 
puknuti svađa. A kada u selu čuju da je ona njegova kopilica 
napala upravo Mujina pastorka, svi će graknuti: 

— Uznijela se! Ko kad je Tifanova! Sprda se sa sirotinjom. 
Može joj se! Njezin je babo jedan od najpribranijih domaći- 
na u selu. Svima on zube vadi i sve oko prsta mota, ko kad je 
pametan. Osilila se Tifanova djeca. Ubezobrazila!... 

E, neće! Istjerat će to iz njih njegova desnica! Sejda je 
već dosta jaka za rad u polju. Neće ona više čuvati stoku ni 
tući tuđu djecu. Mali Ibro već je u šestu godinu unišao, on 
će nju zamijeniti... Tifan bi da požuri dok žene nisu dočule 
od drugoga, a i ta kiša već po peti ili sedmi put usula, ali mu 
noge nekako teške, kao da mu sijeda jutros u čakšire natr- 
pala olova. 

— Šta bi? — upitala ga žena kada je ušao u čardak, ni ne 
prekidajući čišćenje prozora. +Sreća! — pomisli Tifan. — Ni- 
šta ne znaju!e 

— Pobila se čobančad na Karamustafinim čairima. 

Žene utren prekidoše rad. Aiša ostala u neprirodnom 
stavu, sva izvijena, s desnicom izdignutom nad glavu, samo 
što njezina četka više nije bijelila rubove oko stropa, već iz 
nje stalo kapati gusto vapno i graditi na podu velike bijele 
pjege. 

— Pa, šta je Sejdi? — upita Tifanovica. 

— Da nije i onom mom, ne daj Bože... — dodala Aiša. 

— Jest, baš se oni potukli. 

Žene se ukočiše. Aiša skočila s tronošca i pogledala Ti- 
fana. 

Nije mu ništa, Mujinice. Sejda ga zviznula kamenom u 
glavu pa mu mrven krv pušćala. Ja sam je već izdegenečio. 

— Moj Alijica! — vrisnu Aiša. — Dina ti, kako mu je? Da 
ga nije zgodila u oko, nesretna ti sam! 

— Ma nije, Aiša. Kakvo oko. Čvoruga na glavi i mrven 
pukla koža. To je sve. Ipak, ipak, ona moja Sejda... Znat će 
ona kad je na tako dobro dijete udarila... 

— De ti, Aiša, ostavi sad tu frču, obuci se, pa kući — reče 
Tifanovica, malo ražalošćena što će joj čardaci ostati ne- 
dovršeni, ali mnogo više bijesna na kćer što se epohasila, 
magarica ko da je ona carska šći, a Alija cigansko usklišćec... 

— A jesu li ga snijela čobančad, ili je sišo nogom? — upita 
razdrhtana Aiša. 

— Nije ni sihodio. Ko valjano dijete. Čak i moju stoku 
čuva. Ona je sišla, budala, istravila se jer je mislila da ga je 
ubila na mrtvac. 

— Ne do Bog! — uzdahnu Aiša.— Šćeta što to baš danas bi, 
kad mu je otac tako sretan... 

— Nemoj nam šta zamjeriti, draga Mujinice! Djeca ko 
djeca! Ona se moja pohasila, ama, dat ću ja njoj... — režao 
Tifan. 

— Ma pustite, ljudi! Ko bi po dječjoj pameti sudio gori bi 
od njih bio! Nije vrijeme rad toga više riječi gubiti. Da mi, 
seko, nastavimo poso. Dede ti, živ bio, Tifane, pošalji koje 
više dijete po mog sina. Namah neka doćera hajvan. Rekla 
sam mu da do na sahat iza podne kod kuće budne. Hoće 
Mujo da odemo na Vonjavke sve troje. Znaš, drago mu, a 


kako i ne bi... 


— Aiša, kad bi vidjela kako mi je u srcu krivo rad one 
moje... ' 

— Ma, pusti, Tifanovice, nije vrijedno rad toga riječi gu- 
biti. A i ti, Tifane, živ bio, ne mlati više šćeri. 

Aiša silom zadržava suze. Najradije bi otrčala ovakva ka- 
kva jest, sva bijela i napirlitana krpetinama kao prosjakinja 
ili luda — ravno do svog sina među čobane i pogledala tu 
ranu na glavi. Ali ona zna za obraz. Ne ostane li i ne pomo- 
gne li ovoj ženi oni njoj zamjeriti neće, ali — to će se zapam- 
titi. Mogle bi se i kuće zavaditi — pa eto zla! A danas njoj 
nije do svađe. Ta Mujo je danas sretan kao nikad dosad, pa 
da mu pokvari užitak ta malo raskrvavljena glava? Ali — tu je 
glavu ona nosila u svojoj utrobi, tu je lubanjicu milovala dok 
je još bila mekana kao mladi kajmak pa je sve virkala kako 
pod njom mozak kuca. Ta glavica joj je ostala jedina nakon 
što je onoliku djecu vratila zemlji, pa kako da sada ne vrisne 
i ne zaplače kao sinja kukavica? aStisnuti valja i srce i pamet, 
pa prionuti za frču!e — smislila je, ali je uspjela samo stisnuti 
zube, i to tako čvrsto da zaškripaše. Zatim obje žene nasta- 
više rad čuvajući se da nijedna ne prekine tišinu, a Tifan siđe 
u kuću da pošalje jednog od sinova po Alijicu. 


k kk 


Kada je čovjek od rana jutra kisnuo, kao on, onda je pravi 
užitak promatrati kroz prozor kako se kapljice kiše odbijaju 
od tračnica po kolosijecima, ili kako grade potočiće gmileći 
niza staklo i prutikajući ga poput kakva poluprovidna zasto- 
ra, Sam je u vagonu i jede. Kasnije putnici polagano pristižu, 
vagon se puni, ali on to kao i da ne vidi. Vlak je i krenuo, 
pa dogeguckao i do Hadžića, stanice ispred Zovika, gdje on 
mora sići, ali Mujo toga kao da nije bio svjestan. Morali su 
ga podsjetiti radnici, Pazarićani, da se pripremi i vizjaše iz 
mašinexa. Pa ni poslije. Kako se je popeo uz onu strminu, 


VI. NJIVA 1123 


kako je prošao poljem i došao do pred kuću, Mujo sve to nije 
jasno znao. Zanijele ga misli o njegovoj ljubavnici, o njego- 
voj najmilijoj hranilici, o Vonjavkama, koje je i sad zaobišao, 
kao 1 uvijek otkako ih je izgubio. Nije mogao da gleda to 
prodano blago, tu divnu, masnu, hranonosnu zemlju. Mislio 
je Mujo o toj njivi vrlo često, ali nikad tako uporno kao tog 
kišnog četvrtka u vlaku, pa usput, sve dok nije došao kući. 
Premda je Aiši bio rekao neka ne silazi po njega na glav- 
nu cestu, malko je bio kao razočaran kada je nije zatekao u 
Zoviku, gdje se je istom sjetio i toga da je izgubio Ostoju. 
Popostajao malo pred tračnicama, promatrao seljake koji su, 
kao i on, izašli iz vlaka, ali Ostoje nigdje. aSigurno odocnio 
na mašinu, pa će s onom pred akšame — zaključio i pošao 
sam uza stranu, veseo što će moći nastaviti svoja razmišlja- 
nja o Vonjavkama. 

vEto — ukajćeno je i kroza sve teftere provedeno. Njiva je 
opet moja, Halvadžijina, i ničija više, a i Alija je moj! Valja 
nam jednog dana u sud pa i njega na moje ime prenijeti... 
Dijete nije njiva, ono se ne kupuje i ne prenosi u gruntovni- 
ci, niti se na nj porez plaća, ama more uzeti insan tuđe pod 
svoje. Halvadžija više nejma, pa je pravo da postane moj, 
a Tahirovijen amidžića ima koliko te volja. Bezbeli se oni 
neće opirati. Moje dijete neka moje prezime nosi! I neka 
sačuva Vonjavke za svoju djecu. Da ja počem imam svog 
evladac... Ta ga misao zagolicala tamo u vagonu dok je još 
promatrao kišu. +A zašto ga ne bih imao? Aliji Deliji našlo 
se dijete kad mu je še'set bilo, pa Mehanu Rizvi ima, vjere 
mi, sedamdesetipet, a šći mu u bešici... Prema njima sam ja 
mladić! Mogu i ja još pet puta babo postati!... Nu! Baš mi 
nekako danas poštenje popušta. Zar da onom djetetu kojeg 

još i nejma ostavljam Vonjavke, a Alijica da ih ore? Moj će 
on biti — i gotova posla. Još danas ćemo to dogovoriti... Pa 
kad, akobogda, do koju godinu sin i otac stanu prikupovati 
na Vonjavkama komšijske njive... Ehaj! A ne bi Bog i vjera, 
nikom nepravde učinili! Naša njiva bila je, pamtim ja, dije- 
te sam bio, triput veća. Prvi je nju raskasapio moj rahmetli 
babo... Nejma ljepše njive u čitavom Lokavskom polju od 
tijen Vonjavki. Što s njihan puca pogled, to se ne da ni za- 
misliti. Zdesna Bjelašnica, slijeva naše brdo, otraga selo, a 
sprijeda prisoj. Pa hem je sunčana strana, hem župno i uvi- 
jek vlažno, hem je opet u privjetrini, pa nikad na njoj ni ljeti 
prevruće, ni zimi prestudeno. A sve na njoj rodi! Hoćeš li 
šenicu — vanj taka! Kumpijeri ko dječinje glave, grah trešnjo 
penje se uza kukuruzovinu ili uz pritke ko divlji, a kukuruz! 
Klipovi ko druga tri, još ako posiješ čikvantin, po pet klipova 
bude na jednoj stabljiki!... Asli je ta njiva i lijepa! Zemlja, što 
je kabil, sita, ne traži puno gnoja, ko kad je od sebe masna... 
A sve raste, hoće da je viša. Znam, kad se babo dijelio, dijete 
sam bio. Eh, nije se onda još izvodio geometar, nego pred 
ljudima. Uzeli mi busove i kamenice, pa po brazdi, koju je 
zaorao sve sa suzama u očima moj rahmetli dedo, metali 
nove međaše. Nekako i meni bilo žao rezati njivu. Plako 
sam i ja... A koliko se odonda preturilo.., Babo opet prodo 
kasnije, već sam momčuljak bio, komad te njive. Trebalo mu 
za miraza za šćer... Križaj tako, križaj, dok ne osta šukasta i 
čuruk, kakva je sada... A kad sam u vojsku otišo, zapalo me 
tri godine, a stariji mi brat Fejzo, što'no pogibe na Romuniji, 
služio samo dvije. Uvijek je teret na me pado....e 
Razmišljao je Mujo dalje o tegobama svog života. Sve je 
sestre poudao, ali u Vonjavke dirao nije. Onda mu obolio 

otac. xSuha li je, vodena li je, ih je tifuz ili brkoloza, nikad 
to saznati neću. Vodio sam ga i na dokture. Kupovao sam i 
one šiše... Trljaj, poj ga, daji mu one pihlule, ali džaba... Pa 
udadoh i Mulu... Ondar...x — živo se sjećao razgovora 0 toj 
njivi. Bio je topao dan kasne jeseni. Pritislo ga sa svih strana. 
Mulin srećo Safet: +Daj!e Doktor u Sarajevu: sDaj!e Pore- 
zni ured i njezin sekutor Pero: sDaj!e On našao Ostoju na 
njegovu gumnu. 

— Bi li komšija kupio moje Vonjavke? 

— Ma, bih, Mujo, ali ti osta brez zemlje ko... i pokazao mu 
svoj goli kažiprst. 

— Znam, Ostoja. Nužda. 

— Eh, nužda zakon mijenja! — odmahnuo rukom gazda 
Ostoja. 

Kad je poplaćao sve, namirio sestru i ukopao oca, nije mu 
od te njive ostalo ništa. Morao je prodati i posljednjeg vola, a 
kravu odvela Mula... Bezemljaš, više gladan nego sit, poljar, 
baksuz, seosko ruglo usred divnih Lokava! 

Nekako ga je zaboljelo to mučenje sama sebe uspomena- 
ma koje peku gore nego zubobolja ili čir potkožnjak. Prisi- 
ljavao je mozak da ga podsjeća svih i najmanjih pojedinosti 
u vezi s Vonjavkama. Jedna ga je čak toliko zabavljala da je 
usprkos kiši, koja je i opet padala dok se on već verao uza 
stranu natrag u selo, stao na pola puta, podbočio se toljagom 
koju je još jutros bio sakrio u grm, i uporno gledao preda se 
u zemlju. 

Na Vonjavkama se je rodio i najmlađi Halvadžija, nje- 
gov sitni brat Pašan, koji već blizu tridesetak godina leži na 


groblju. 

oBezbeli ni živa duša u selu za njega više ne zna. Dav- 
no se zaboravilo i đe je ukopan. Možda su ga i prerovili pa 
njegovim sitnim košćicama zatrpali nekog drugog mrtvaca. 
Mali Pašo... Koliko je takvih Pašana i Hurema i Begana i 
Tifana pomrlo a da za njih niko ne zna? Vagun. Ma, jok! 
Čitava mašina duga ko od Zovika do Hadžića... Insan, ma- 
kar i ostario, premalo živi. A on umro ko dijete... 

Jest, ja sam već bio momčić, brci su mi nicali, a možda 
i nijesu, ko bi to danas znao. Nisam više čuvo sitnu stoku, 
nego đelep u planini. I onda smo bili sirotinja. Babo nekud 
bio otišao poslom. Aha, u Korču, hadžiji. Dogovarali su se 
da mu te zime usiječemo, babo i ja, gore u planini, u šumi, 
bukve... A bila jesen. Vonjavke pokošene. Mati govorila se- 
strama da odu i pokupe žito. Šenica je bila — jara. Od švap- 
skog sjemena, što je u Sloveniji siju. Ja u planini. Prijetila 
kiša, ma ne ko ova, pramaljetna. Sestre, ko cure, dok biše na 
njivu, svo bi žito pokislo. A mati teška. Trbuh, što je riječ, 
do zuba. Ipak ona spodbila vile i grablje, a sve joj se drob 
prevrće i otvara. Makar da žito u naviljke skupi. Dvoje sitne 
djece povela, a treće, Mulu, uzela u naramak. U po posla, 
dok su se djeca igrala pod kruškom, nju zabolje, a i kiša na- 
hrupi. Još samo ovaj naviljak — mislila, stisla zube, ama 'jok!... 
Nešto joj vruće procurje u dimije. Pala. Dok je u onoj boli 
odriješila svitnjak, u gaćama joj već ležao Pašan i dero se. 
Nekako mu pupak odrezala... Čijem li je, ne znam, ako nije 
srpom, ih ga je čak zubima pregrizla... Jer, što će joj srp kad 
žito kupi?xe... Upravo radi toga je Mujo stao. Nikako da se 
sjeti te pojedinosti. Kada je, već dobrano okisnuo, pošao da- 
lje, odmahnuo rukom: xNejse!... Pa mati donijela kući dvoje 
djece, jedno jako rođeno i Mulu. Ali Pašan uskoro umrije, a 

mati se razbolje... Eh... Ni njoj nijesam otišao na mezar, ima 
više od godine...e 

Mnogo ljepša uspomena na Vonjavke razvedrila ga je, 
pogotovu jer se na nju sjetio upravo kada je kiša prestala. 
Čak se kroz oblake probilo i zasvjetlucalo toplo proljetno 
SUNCE. 

vEh, davno je i to bilo! Upeklo sunce, pravi zvizdan. Mi 
okopajemo kompijere na Vonjavkama. Sestre i ja. One, ko 
ženske glave, više pjevaju nego što rade, a ja pritisko kopati 
ko mamen. Momak, pa da ubijem u sebi silu. 

— Potiše, Mujo! Slomit ćeš motiku! 

— Jest! Meni to viče. Ama, čiji je to glas? Ko u tice. 
I smije se. Ko da je neko raskino đerdan dukata pa se osi- 
paju na kamen, takav je bio taj smijeh. Ja podigo oznojenu 
glavu, zabacio kose, koje su mi bile panule na čelo i hladile 
mi na njemu znoj, kad ugledah: Ona! Mujkića Uzejfa! Moj 
sevdah! Pošla u naše selo u pohode Grivički, sve mi se čini 
Omerovici... 

Priono ja još jače kopati, a sve mislim, hoće li ostati u selu 
do noći, ili će prije mraka i opet proći pokraj nas... 

I — prošla je. I opet sam je ugledo. E, nećeš se ti meni 
prva javljati, curo! Ja sam momak. Pa ja brzom, ha je ugle- 
dah kako se iz daleka s nekakijem Ž ženama pojavljuje, skočio 
pred njihan. Malo smo se i porazgovarali... Šta li? Eh, pusta 
mladost! Pa oni snovi o ženidbi... Ama nikad! Ku'će golo 
na golo, a kaka bogatija cura ne bi za me ni pošla... I tako 
pogubih zube, kose, pa umalo ne ostadoh i brez noge... I sad 
mi se, sve mi se čini, smije Mujkića Uzejfa... Nu, o čem ja, 
oženjena glava, mislim. Sramota!... E, Vonjavke moje, gre- 
hota je tole... 

Susretao Mujo seljake na sokaku, glasno im i veselo nazi- 
vao selam ili pomoz'bog, kao da on danas nije dobio natrag 
samo svoju njivu, već i mladost, ugled, vjeru u budućnost. 
Čak ga ni bol u nozi nije smetala, premda je namjerice gazio 
bolesnom, samo da što manje šepa. 

— Što je Mujo Halvadžija danas prav, nimalo se nije zgu- 
rio ko obično — mislili Lokljani otpozdravljajući mu veselo. 

vMakar da je preda me došla s Alijicom do prijelaza! Iz- 
gorjeh od želje da — što je kabil - odmah odem na Vonjavke 
i sve na njoj pregledam. Ne bi mi bilo teško ovu torbu po- 
nijeti do tamo, pa je onda vratiti kući. A rekla je... Bezbeli 
nešto radi, ili se Alijica još nije vratio s hajvanom... Sigurno 
će me dočekati na praguc... 

Prvo razočaranje toga dana koje ga je nekako ujelo za 
srce bilo je kada Aišu nije zatekao na pragu, a kućna vrata 
našao zatvorena. Nije se on ljutio zbog te njezine nepažnje, 
nego se zabrinuo. Mora da se je nešto zbilo? Šta li?... Zato 
nije, onako kako je želio, ponosno i nasmijano ušao u kuću, 
nego je — kao da to i nije njegov dom — klepnuo toljagom u 
drvena vrata i stao vani, pred kućom, čekajući da mu Aiša 
otvori. U srce mu sve više ulazio strah. Ne otvara. Sigurno je 
u odaji pa ne čuje. Klepnuo je po drugi put. Opet malo po- 
čekao. Uzalud. Treći put je već lupnuo tako jako da su to čuli 
i u susjedstvu. Istom onda je Aiša otvorila vrata. Prvi pogled 
na ženu, obučenu u nove dimije i bluzu, koje joj je on ku- 
pio, pa zaogrnutu poput snijega bijelom, opranom i između 
dva dušeka uglačanom boščom, a obuvenu u všeherli cipilex, 

tako je razveselio Muju, da je htio odmah tu, na pragu, za- 
grliti ženu. Tek kad joj je ugledao podbuhlo lice i od suza 
pocrvenjele oči, on se trgao. Nešto se ipak moralo zbiti, čim 
je plakala. Zazinuo da je ma šta upita, ali ga ona predusrela. 

Da ti skinem torbu, pa bacim u sobu. A mi haj'mo namah 
na njivu. Halali mi što nijesam preda te izišla. Pomagala sam 
Tifanici krečiti čardake, slađe će nam konje za oranje dati... 
Ja, evo, jako pošla... 

— Da se prvo odmorim. Đe je moj Alija? 

Premda se već čitavi sat odlučivala da će mu, kada se 
jadnik, veseo i zadovoljan vrati iz grada, svakako prešutjeti 
nezgodu svog sina, ipak joj je sada podrhtavao glas, dok je 
lagala: 

— Još ga nejma. Nemojmo ga ni čekati. More on ostati sa 
stokom do mraka. Haj'mo. 

Mujo ušao u kuću i stao pred ognjištem, na kojemu ugle- 
da pod lugom zapretan sač — sigurno opet pitu skuhala! — ali 
onda prptrnu. Na verigi vise mokre ublaćene Alijičine pel- 
engaće. 

— Ženo!... 

Ona briznula u plač. 

— Šta je s dijetom? — Glas mu je drhtao. Čitavo njegovo 
veselje toga dana, eto će se utren rasplinuti. 

Aiša mu ridajući pokaza rukom na sobna vrata. 

— Eno ga, leži. Ubio se u glavu na Karamustafinijem čai- 
rima. Nezgodno pao. Nije mu ništa. Sjutra će, akobogda, biti 
zdrav... Haj'mo mi... Evo se ja poradi toga obukla... Ne, ne 
ulazi... Spava... 

Ali Mujo više nije slušao ženu. Nije se ni izuo. Utrčao 
je blatnih opanaka u sobu. Vidjevši dijete kako leži na du- 

šeku sagnuo se do njega i — uspjevši da skrije suze, koje su 
mu same navirale na oči, kada je ugledao zavoj na Alijičinoj 
glavi — prošaptao: 

— Sine! 

— Čujem te, babo... Ne dam ja da ona tebe vrijeđa... I ja 
sam nju. Je li se mati već obukla?... Je li moje šalvare našla? 
Idemo na Vonjavke... 

— Lezi, sinko, i šuti... Bolt li? 

— Ma kaki! Ništa je to. Kukavica! Ko žensko, babo... Ali 
zapamtit će ona na koga se je kamenom... 

— A ko to tebe ubi? — i Mujo bi, samo da ima zube, za- 
škriputao s njima glasnije nego Suljo Hodžić, kad se napije. 
Bijes ga je podjarivao sve više i više. Aiša od njega htjela sa- 
kriti dvije nesreće: da joj je sin ranjen, i to da nije pao, nego 
je udaren. Eto, seljaci prenijeli svoj prezir i na to nevino di- 
jete. Ako je siromah, nije pas, pa zašto da mu se rugaju, Za- 
što na dijete udaraju. Njega, njega neka napadaju koliko ih 
volja, on će se od sada braniti, popljuvat će on njih, kao što 
su do sada po njemu pljuvali. Istina, neki ga paze i pomažu, 
ali neki, eto, još uvijek... 

Aiša je, žalosna što joj nije uspjelo preduhitriti Muju i 
izaći preda nj bar do prijelaza, tužno skinula bošču s glave i 
ušla u odaju. Predugo se zadržala kod T'ifanovice, onda na 
brzinu dovršila večeru. Čak je i kalju skuhala s mesom tamo 
kod Tifanovice. Kad je Alijica, sav raskrvavljen, dotjerao 
stoku, ona mu brzo oprala ranu na glavi, previla je i silom 
ga polegla na dušek. Morala mu je obećati da će mu naći 
nove sa/varice i da će ga povesti pred babu, samo neka prvo 
malo odspava. Sva njezina žurba ne pomože. Eto, Mujo je 
kod djeteta. Pokvareno mu je veselje, koje su mu ona, Ti- 

fan, i skoro svo selo spremali mjesecima. s2Neka se dobričak 
pomogne i malo na noge digne. Šta ćeš, on je čoek kojega 
samo povesti treba, pogurati ga, pa će onda same... Ne bi 
smio doznati, bar sada još ne, daje Alijicu udarila upravo 
kći onoga koji mu je najiskreniji prijatelj, jer ga je i Tifan 
donedavno vrijeđao i zadirkivao. Ali, sada je kasno. Mali će 
mu reći sve. Ona čuje pitanje: 2Ko te ubi? i htjela bi kakvim 
znakom zabraniti sinu da izda Sejdu. Zna ona da je sramota 
ne reći mužu sve, ali zna i to da su oni sirotinja, fukara, da 
su muhtač Tifanovoj pomoći. A i Sejda joj je nedavno došla 
i pitala za Aliju. Natjerao je na to otac batinama. Rekla joj: 

— Eto, Mujinice, halali... 

Čak joj Aiša obećala da će večeras k njima na sijelo, da je 
otac ne bi još više tukao. 

Alijicu zbunio ulazak majke, pa ne odgovara Muji. To 
Aiša iskoristila pa im upala u razgovor. 

— Haj'mo mi, Mujo, na Vonjavke dok nije mrak, a Alija 
neka se odmori. 

— Jok, mati! Idem i ja. Već se tri dana tomer veselim. Ja 
moram s vama! Neće ona, kopilica, pokvariti taki teferič, pa 
da je stoput Tifanova Sejda. 

— Zar ona? — lecnu se Mujo. 

— Jest! Rekla mi da su te materi donijeli u kuću ko jarca, 
da se za me ne zna čiji sam, a da me ipak materinijem ime- 


NOM Viču... 

— De, ne rujaj se, sinko... Ja ću već nju... 

Aiša drhti. Nikad dosad Mujo nije bio tako odlučan. 
Zato upada: 

— Ma ništa je to. Djeca ko djeca. 

— Nejse! Znam ja svoje, Aiša. Mene to ide, a ne dijete. 
Mene su donijeli u tvoju kuću. Mene, gracku propalicu i 
šepu... 

— Hajde, insanu, ne budalesaj! Nemoj biti gori od djece! 

— Mene, Aiša, već godinama grizu. Podbadaju me i spr- 
daju se sa mnom... 

Aiša mu dade znak rukom, kao da će reći: sNemoj pred 
djetetom!e, ali on nastavio ljutitim, premda plačnim glasom. 

— Meni se smiju. Bace mi pođahkad zalogaj ko šćenetu, 
eto i sad mi vratiše ono njivice, ali... 

— Tebe, Mujo, svi vole. 

— Lja te, babo, volim. De, ne ljuti se. Mati, povedite, dina 
ti, i mene. Mogu ja. 

— Pa de, sinko, ustani i obuci se. Samo pohiti. Haj'mo 
mi, Mujo, do ognjišca, da se mrven odmoriš. Imam gotove 
tfelvuše, pa popij. ; 

Alijica odmah skočio iz dušeka i stao se oblačiti. 


Sjela Aiša do ognjišta i toči u veliki findžan kahvu, a 
Mujo vadi iz torbe što je kupio. 

— Maj ti gasa i novi cilindar. 

— Eh, pametan si, moj Mujo. Baš nam je trebalo. Taki 
kućenik. 

— A ove jemenije... 

— Ih, što si, bolan ne bio, pare trošio... 

— Da mi je žena lijepa, Nek ne hoda ko fukarska, nego ko 
aginska hanuma. 

— Nu! I pamuk! 

— Jah... I ovo za Aliju. 

Mališan dotrčao iz sobe čuvši svoje ime. Veselju nigdje 
kraja. 

Kada su sve troje pošli prema Vonjavkama kiša više nije 
padala. Cijelo se selo parilo i pušilo na slabašnom suncu koje 
je, prije nego što će zaći za brda, još malo škiljnulo na Lokve, 
tek da vidi kako s razmočenih krovova praminja bjelkasta 
para. Alijica silom htio pomoći babi, pa ga uzeo pod ruku. 
Zamotanu glavu prekrio novim fesom, Mujinim darom, a 
majka mu, premda se otimao, zamotala oko tog fesa i uši- 
ju nekakav šal, oda rana, ne do Bog!, ne zazebea. Na putu 
susreli Tifana koji je, nema sumnje, pošao upravo k njima. 
Mujo ga, čudo!, ne htjede, kao uvijek dosad, prvi pozdravi- 
ti. sNije moje dijete mlatnulo njegovo, nego obratno. Nek 
samo on selam nazove! Ja sam, na kraju krajeva, sa ženom, a 
on same. T'ifan tu tvrdoglavost siromaška nije ni primijetio. 
Prišao im je i nazvao selam. 

— Ja uprav tebi pošo, Mujo. 

— Sćeta. Mi hoćemo malo na Vonjavke. 

— Allahmubarećola! To je, Mujo, sreća. A tako je i pravo. 
Ona njiva i jest tvoja babovina. 

- Eh. 

— Sad je čuvajte i zasijte. Slušaj, u mene ima kumpijera, 
pravijen štajeraca, bijelaca, kartofila. Dat ću ti za sjemena, pa 
mi na jesen, akobogda, vrati. 

"Hoće da otkupi razbijenu glavu mog sina! — sinulo 
Muji u pameti i već htio da odbije tako veliku pomoć, kad 
Tifan sam nadoveza. : 

— Večeras mi dođite na sijelo. — Zatim se obrati Alijici: 
— Onu sam Sejdu namlatio što te prava zdrava kamenom... 

Neka si je baš povalio i kose joj počupo. Ne daj na se ni na 
svog babu, Alija! 

— Nijesam ja ništa kriv bio, Tifanaga! — isprsi se dječačić, 
veseleći se što ga Tifan još bodri. - Ona mene prva. I to— 
pred djecom... 

— De, sad zaveži. Bilo, pa prošlo — reče Aiša. Tifan 
potapša dijete po ramenu, a Muji reče: 

— Da ti pravo kažem, najkrivlje mi je što to baš danas bi... 

— Ama, ko bi se poradi djece još i ljutio. Hajde, bogati! 

— Tako je. Ti si u čaršiji bio. Jesi li možda u Saračima vi- 
dio kakve hamove? Moram sići pa uzeti nove. 

— Ima hin, Tifane, koliko ti duša hoće. Za cijenu nijesam 
pito. Što će mi? : 

— Trebat će i tebi, akobogda!... Eh, ja odoh kući... 
Večeras... 2 Kako meni malo treba pa da mi srce uzraste 
— pomislio Mujo, — a ljudi mi sve do danas ni to malo ne 
dadoše. Toga bih Tifana, mada me je stoput ujeo za srce ko 
mameno šćene ranjena zeca, ipak upravo na to srce priviox... 

Gazeći po blatu i s mukom obilazeći batrljčiće još lani 
posječenih stabljika kukuruza, a još s većom mukom izvla- 
čeći noge iz vlažnih isprevrtanih redova krumpirišta, stal- 
no se saginjući i rukama skidajući blato i protrule vriježe 
s otešćale obuće, stigli su konačno pred Mujine Vonjavke. 
I on i Aiša stali pred njivom začuđeni, samo je Alijica prvi 
ponosno zakoračio preko međe. Već desetak dana on je sa 
nekoliko svojih prijatelja, čobana, pripremao svom babi to 
iznenađenje. Potjerali stoku uza stranu, više njiva, pa se po- 
dijelili. Trojica čuvaju ovce i koze, a njih četvorica rade, čiste 
njivu. Pokupili kamenje i pobacali na među. Golim rukama 

počupali ostatke trave i korova, pa poravnali, koliko se dalo, 
zemlju. Sada je kiša divno okupala, pa njiva ko dlan. 

— To sam ja, babo, za te... Znaš, Ostojini sinovi ne paze 
zemlju, ko kad je imaju. 

— Hodi. Hodi da te poljubim. Pravi si Halvadžija! — i 
Mujo prvi put u životu poljubi svog pastorka u ranjeno čelo. 
Zatim s bismiletom na usnama zakorači u svoje Vonjavke. 
Sagnuo se, uzeo u šaku grumen mokre zemlje, stao ga mi- 
jesiti među prstima, pa ga prinio usnama i poljubio, a niz 
obraze mu se stadoše valjukati suze. Plakala je i Aiša. Od 
radosti. Alijica se pak smijao; sretan, radostan, ponosan. 

Dugo su, sve do pred mrak, kad ih je potjerala kiša, osta- 
li na njivi. Mujo s njom naglas razgovarao, a Žena i dijete 
slušali te mazne riječi, slađe od meda i mekše od iščešljane 
vlasaste vune. 

— Opet si moja, naša. Halali mi, zemljo, što te iz velike 
nevolje prodadoh... Eh, mučno je bilo brez tebe. Ali, ni tebi 
nije bilo lahko, lijepa moja zemljo. Nit su te dovoljno hranili 
gnojem, nit su te pojili znojem, koja. Nu, pa i onaj vehki 
oblutak u međi. I njega Ostojina djeca ostavila na tebi svu 
zimu... Odsad će biti drukčije, pazit ćemo te i milovati, a ti 
ćeš nas hraniti žitom... 


Navečer, iza jacije, okupili se kod Tifana na sijelu neki 
viđeniji Lokljani. Jelo se kuhane krumpire, pila se kahva i 
muhabetilo se o svemu i svačemu. Aiša sjedila sa ženama 
kao njima ravna dolje u halvatu, a gore, u svježe okrečenu 
čardaku, muškarci razvezali o proljetnim radovima. Slušaju 

ljudi Muju kako mudruje o sjetvi i čude se. I on, koji je do- 
sad uvijek, kada bi ga uopće pripuštali na svoja sijela, šutio 
skromno skutren negdje kod vrata ili u zapećku, sada sjeo na 
minder, i to ispod ogledala, među ljude njegove dobi. Svi se 
seljaci, osim dvojice-trojice pakosnijih, vesele toj promjeni. 
Jedan pravi domaćin više. 

Navalio Mujo prvi od svih da će kući. On, koji je prije 
uvijek sjedio dok se sijelo ne rasturi i onda zahvalno primao 
ostatke sa sinije, koje bi domaćica pokupila u njegovu prlja- 
vu mahramu — xNeka ti se sjutra nađele 

— Ma, sjedi Mujo. 
— Valja mi kući. Dijete bolesno. A i ja sam se danas 
vas izlomio u gradu. Još mi noga nije kako treba. 

Kada su stigli kući, Mujo zadovoljan kao nikada prije. 
On je, eto, otišao sa sijela kad je njega volja, a ne kao dosad... 

Usput mu je Aiša ispričala kako joj je Huremovica obe- 
ćala još koliko sutra posuditi svoj razboj i čak joj osnovati 
bez, a Beguša da ih je pozvala, i nju i njega, da kod nje pora- 
de oko sjetve, dat će im nadnicu po petnaest dinara i hranu. 

— Po tri banke na dan, Mujo! Ušćedimo li... — i već je 
vidjela kravu u svojoj štali. 

Lampu uopće nisu palili. Pri svijeći su se tiho skinuli i 
legli. Nježno su prije pogledali sina i Aiša ga pokrila jorgan- 
čićem što ga je bio zbacio sa sebe. 

Meškoljeći se na dušeku Mujo progovori šaptavim gla- 
som: 

— Baš ko da je moja krv. Onako urediti njivu! Bit će težak 
i po! : 

Aiša ponosno potvrdi. 

— A ona ga magarica napala da ga materinijem zovu. 

— Jah. 

— Šta ćeš, ko sin udovice. 

— A znaš, ja danas smislio da ga... Ma, vjere mi, Aiša, 
da bi to pravo i pošteno bilo... 

— A što to... 

— Da gaja i kod kadije posinim. Neka bude Halvad- 
žija. Nek mu se otac zna. 

— A ako on ne šćedne? I Tahir je bio valjan seljak! 

— Nu! Na to nisam ni pomislio. A bi li ti... 

— Meni je, da ti pravo kažem, svejedno. Svako je 
dijete materino, ona ga nosi, ona ga doji, a nije važno čije 
brezime nosi... 

— Ih, zar tako? 

— Ja kako drukčije, Mujo? Moj je, pa zvao se Tahi- 
rov ili tvoj! Ne mogu ja izbrisati da sam bila udovica. Ne bi 
pravo bilo... 

— A ja mislio da bi ti drago bilo... 

— Pa,bi... 

— Da ga sad odmah probudimo? 

— Ma, ne budalesaj! Ti, ako si odlučio, prekajti ga na svoje 
ime. Baš će se on protiviti! Voli te, bolan ne bio, više neg 
onog što ga haman ni upamtio nije. 

— Sve me babom viče. 

— Jah! — zijevnu Aiša i okrenu se na drugu stranu da 
zaspi. 

Mujo još nadovezao: 

— Još koliko sutra govorit ću o tomer i s dijetom i s lju- 
dima. 

— S ljudima moreš, a njemu, sve nešto hesabim, ne reci 
ništa. Pa kad svidiš, kaži mu: Sad si, eto, Halvadžija, Alija 

Halvadžija, baš se nekako slaže... Ali kasno je... Zažmiri pa 
spavaj... Valja u jutro raditi... 

Nikad, nikad još Mujo nije bio tako sretan. Eto, prošao je 
najsretniji dan njegova života. Kako je bogat, kako ponosan, 
kako pun nada! Dobi i Vonjavke i sina! Nikad mi više ne 
vele biti tako sretan i zadovoljan ko sada! Nikad!e 

Dosta je za takva sirotana jedan ovakav dan pa da mu se 
život na smrtnoj postelji ne učini tako nemilosrdno tegoban 
i ružan, kao što je za nj u stvari i bio... 

dlučeno je. On će sutra s ocem u grad. Prvi put će u 

životu sjesti u onu željeznu neman, koju često pro- 

matra s brda kako se vijuga po tračnicama poput 
ogromnog crva, koji na glavi ima bijelu perjanicu iskićenu crve- 
nim vatrenim iskricama. I on će se voziti u strajbanuc o kojemu 
je čuo od ostale djece da juri kroz grad bez ikakve zaprege, da 
ga nekakav žandar ili financ ili gradski šumar s omašnom tor- 
bom obješenom oko vrata, zaustavlja običnim zvoncem. Vidjet 
će i on ogromne kuće u koje bi stalo čitavo selo Lokve, i još bi 
ostalo mjesta da se potrpaju svi plastovi s njihova brda. Hodat 
će i on uz rijeku koja je ograđena u kameno korito i prelaziti 
preko mostova od samog željeza. Obistinit će se njegov san da 
bar jednom u životu sve to sagleda i stvarno povjeruje. Mnogo 
moljakanja i obećanja, mnogo drhtavih iščekivanja i neprospa- 


VII GROM JE PUKO |139 


vanih noći — ipak su urodili plodom. On, Alijica, donedavnašnji 
pastorak, a sada i pred kadijom posinjeni nasljednik siromaška 
Muje Halvadžije, poći će sutra s ocem u Sarajevo; tamo će oni 
kupiti kravu i dotjerati je na selo. 

Mnogo rada, znoja, štednje i briga vremenom se, eto, 
pretvorilo u snop novčanica, koje Mujo svake večeri slaže i 
prelaže, broji i prebraja. Radili proljetos i on i njegova žena 
Aiša kod mnogih seljaka ypod na'nicuc, tri-četiri puta otišli 
sve troje u šumu, ubrali jagoda i poslagali ih u košarice, vje- 
što načinjene od svježe oguljene kore mladih bukvića, pa još 
i punu torbu gljiva, koje je Mujo +snosiox u grad i prodavao. 
Nabavili nekoliko kokoši, pa sakupljali jaja koja je Mujo ta- 
kođer prodavao zajedno s pilićima, nimalo se ne stideći za- 
redati od kuće do kuće u gradu i nutkati svoju robu. Otkako 
mu je zimus pao na nogu krov njegove momačke kuće Mujo, 
ni nakon liječenja u bolnici, nije mogao raditi dalje kao nad- 
ničar na nekoj građevini ili u kojoj ciglani, jer je ostao še- 
pav. 2Ne treba njima topalast, krezub i star radnik, kad ima 
mlađije na pretek!e — govorio je tužno svojoj ženi. Davno bi 
on inače sišao u grad trbuhom za kruhomx i u potjeru za 
kravom hranilicom, tako potrebnom i njima i njivama. Ono 
malo zemlje obradili su brzo, a u selu nema posla, jer svi 
imaju svoju čeljad. Mujo se zimus nekako na silu priudao u 
kuću udovice Aiše; nevolja da je ostao bez krova nad glavom 
učinila ga je preko noći sretnim starim mladoženjom, ali 
sirotinja pritisla, pa ne popušta. Žele li kako-tako potkrpiti 
trošnu potleušicu svoje bračne sreće, moraju, što je riječ, za- 
peti iz petnih žila i upravo krasti od usta i sna pa prištedjeti 


bar nešto. Eto — kravu već nabavljaju. Dobro je. 
k%k% 

Upeklo ljetno sunce i ustalasalo poluzrelo žito, pa se 
plašila za ptice njišu kao katarke gusarskih brodova poslije 
žestoka okršaja na zelenkasto-žućkastu moru budućeg hlje- 
ba. Mujo se vraća sa svoje njive na Vonjavkama i promatra 
Lokavsko polje. Srce mu hoće iskočiti iz grudi i pasti na 
klasove poput šarena leptira pa izljubiti svaku vlat žita, ma- 
kar što nije njegovo, nego ovo Fejzino, ono Tifanovo, ono 
tamo Huremovo, a ono — i oči mu tužno stadoše na Ostoji- 
nu Tinjku zasijanu ječmom. Vjetar oborio plašilo i ono pri- 
tislo pod se čitav varićak budućeg žita. Vrapci se goste još 
zelenim mladim zrnevljem, trava, perunika i čitavi otočići 
kukolja, pa i one proklete boce opsjeli Tinjak, koji poput 
neočešljana pastorka tuguje okružen urednom djecom vri- 
jednih seljačkih ruku. Muju stisli u grlu bol i ljutnja. 

vBaš neuredno! A tolika čeljad! Tako mu je to kad šejtan 
obrlati seljačke mozgove! Sve ode naopako! Onakva zemlja 
i stoka, ali džaba! Nejma sloge! Vrag neka odnese tu djelid- 
bu! Hoće Ostojini sinovi slobodu, ne da im se slušati oca! 
Magarci!...x 

Odavno se Mujo ljuti na tu Ostojinu djecu, ali otkud bi 
on, sirotinja i dojučerašnji goljo i prosjak, smio bilo šta reći 
takvome gazdi? A da ga ni Ostoja ni njegovi sinovi ne bi 
poslušali, sve kad bi im nanizao najmudrije savjete, tog je 
Mujo i te kako svjestan. Ima dva — tri mjeseca kako mu 
jedva i otpozdravljaju na njegovo 2Pomoz' Bog'e... A bivše 
komšije! I — što je najgore — njegovi pravi dobrotvori. Osto- 
ja s njim trampio njivu za kuću, dao mu jednu od svojih 
najboljih njiva, njegove drage Vonjavke za onu podrtinu od 
kućerka, koju je počelo rušiti vrijeme, a do kraja je srušili 

majstori dunđeri, pa na njoj već izrasla nova velika Ostojina 
kuća. Gleda Mujo tu zapuštenu zemlju i razmišlja, kako bi 
on, njegova žena i sin mogli lijepo oplijeviti tu njivu i tako 
dva dobra učiniti, pomoći žitu i opet steći naklonost gazda 
Ostoje. Zna on da to neće uraditi, jer ih po danu mogu otje- 
rati Ostojina čeljad, a po noći niti bi oni vidjeli raditi, niti bi 
Ostoja ikada doznao tko mu to uredi zemlju. 

vA da mu ja onako, bez da se zna ko je, očistim njivu kraj 
žive njegove džamogladije, €, to, bogami, neću!e 

Put s njiva vodi ga upravo ispred Ostojine kuće. Već mje- 
secima se iz nje često čuje svađa. Zna Mujo da se o toj dje- 
lidbi u nevakat govorka u selu na sva usta. Koliko god mu 
je to žao, toliko se ne može oteti veselju što su upravo ta 
govorkanja odvratila seoske jezičarke i besposličare od njega 
i njegove Aiše. 

+A_o nama su, beli, nabrusili jezike da bi njima mogli na 
jesen požnjeti svu lokavsku šenicu! Pregruntali su nas, što je 
riječ, do džigerice! Da je kabil, svukli biše mi čakšire, samo 
da vide imam li gaća, ili ne. Kao da im je i drago i krivo što 
sam se na noge digo i zaokopitio.a 

Zaokupljen tim mislima Mujo i ne vidi da mu ususret 
dolazi gazda Ostojin brat Milan, koji je pošao od kuće ne- 
kud niz polje. 

— Pomoz' Bog, Mujo! Ti se nešto plaho zamislio! 

vNul!e — prekori Mujo sama sebe — +Eto, ne pozdravih 
ga prvi. Sramota. Baš sam nezahvalno šćene!a Zato je, što je 
god mogao slađim glasom, odgovorio. 

— Bog ti pomogao, gazda Milane. Ako ćemo pravo, 

ja baš o tvojoj kući mislim. 


— Vidi! A šta to? 

— Ma ne patri se meni da ti govorim. A znaš i sam. 

— Jah. Puko grom u našu kuću. 

— Nije to grom, gazda Milane, grom je od Boga... 
Znaš, da su to počem moja djeca... 

— Deder ti, šuti. Ne znaš ti, Mujo naše jade. Moj bu- 
razer ti je, kako bih ti kazo... Ama šta da duljim... Dijelimo 
se, pa eto. Svakom svoje. ' 

— Sve me u srcu boli da se taka kuća raspadne... 
Znam, vi mene ko prezjerete... Pa, i jesam fukara, ama eto... 

— Ne govori budalašćine, Mujo! A ko te podiže na 
noge, ha? Moj brat. 

— Fala mu. Trampio sa mnom. 

_— Kakva trampa, Mujo! Da ti ne pokloni njivu, zato 
ti je zaiskao to kućišta. Da je bogdo o džombu propalo prije 
neg je na njem kuću načinio. Bolje je i poginuti nego na 
baksuznoj zemlji kuću podizati... 

Muju zapekle te riječi kao rana. Eto, sad on postade kriv 
što se Ostojini sinovi hoće podijeliti. On, koji iz dana u dan 
radi kao mrav samo da nešto stekne, on, koji bi, čini mu se, 
krvi svoje dao za Ostoju i za tog Milančinu, koji mu u brk 
skresa da je njegovo kućište krivo za oholost i neslogu mla- 
dih žena u Ostojinoj zadruzi. 

— Nemoj tako, gazda Milane. Nijesam ja kriv... 

— Đe bi ti, jadan ne bio, i mogo biti kriv! Ali — na bak- 
suznu kućištu ne valja kuće zidati, pa eto! Zar je tebi tvoja 
sreću donijela? 

— Ne velim, ali... 

— Nećemo o tomer džaba razgovora. Ti nijesi kriv, nije 
ni Ostoja, pa ni njegova uskliščad. Vrijeme! Palitika... A ti 
sjutra ideš kravu kupovati. 

— Jah. Akobogda! 

— Slušaj! Ne silazi u grad poradi krave. Koliko para imaš? 

— Šest stotina i pet banki i još sitnije para za mašinu i 
neke potrebe. 

— Da ti prodam moju Šarulju. Dat ću ti je za dvije hiljade, 
pa ti otplaćuj. 

— Ama, gazda Milane... 

— Neću ja tebi nikakav dobrotvor da budem, izbij to iz 
glave! Nisam ja Ostoja. Ali naša se zadruga raspada, a tvoja 
raste. Zar da onim kopilanima onakvu kravu dadnem? Ni- 
kada! 

— A ti je svedi na pazar i prodaj za dvije i po hiljade. Nije 
za mene, fukaru, onaka maldovanka! 

Mujo se divi samome sebi što je odbrusio gazda Milanu, 
a ipak je nesretan i žalostan. 

— Biva, ti nijesi mušterija? 

— Kako bih ti kazo? Za me je preskupa, da mi je, što je 
kabil, džaba dadneš. Oklen mi toliko sijeno da je hranim? 
Pa kad je ne bih ni ja mogo čuvati bolje neg oni tvoji... 

— Pravo besjediš. Svak prema svome... 

— Oprosti mi, gazda Milane, riječ. Zar ti ne bi mogo ne- 
kako urediti da se ne dijele? 

— Ja? Ja sam udovac, sinova nejmam. Kćer sam udo. Ja ću 
svoj dio prodati pa odoh s Lokava... 

— Nu? — zinuo Mujo. — Kuda? 

— U vraga, eto. Kad je grom puko u kuću Šarenaca i ra- 
skopo našu očevinu, Milanu tu mjesta nejma. I ja ću se, ova- 
ko star, oženiti. Udat ću se, Mujo, da 'prostiš, ko i ti, pa nek 
o nama obojici baljezgaju seoske babe. 

— Da nećeš Anđi u kuću, dolje u Kasetiće? 

— Ne znam. Da sam bogdo pijanac ko Suljo Hodžić, 
sad bih se naloko i tebi pravu-zdravu glavu raskolio. Eto... 
Grom je puko u našu kuću, Mujo!... 


kk ok 


— Grom je puko u kuću Ostoje Šarenca! — ta krilatica već 
mjesecima lebdi na usnama Lokljana. Pokušali su i muh- 
tar i ugledniji seljaci, pa i pop Gavro iz Pazarića utjecati na 
Ostojine sinove, ali uzalud. On, Ostoja, već mjesecima užur- 
bano završava gradnju nove kuće i vjerojatno pripreme za tu 
diobu, ali -šuti. Nikome ni bijele o svom jadu. Sretan je što 
velik dio krivice svojih sinova može prebaciti na bilo koga, 
tako i Muju Halvadžiju zapade nešto od njegovog gnjeva. 
Zna Ostoja da je nepravedan u svojoj boli, ali to ne povje- 
rava nikom, osim svojoj staroj Joki, koju je često po noći, u 
dušeku, proklinjao što mu je takve sinove izrodila. 

— Ti si ih uzgojio! 

— Đavo, ženo, a ne ja! Pa te njihove nevjeste! 

— A što im nikad ni riječi ne kažeš? 

— Ko? Zar ja otac da molim sinove ili njihove žene, te 
kopilice? Zar ne vidiš da jedva čekaju ne bih li crko, a tebe 
biše izbacile na cestu ili ti od milosti dale da im služiš ko 
sluškinja. Zar oni tvoji ključi za pasom nisu zapeli za oko 
svakoj mladoj, ha? 

— Ti, Ostoja, mrziš svoje sinove! 

— Ne, ženo. Ja volim našu zemlju, a oni će je rasuti. Hoću 
još za života da je pravo podijelim. Oni stariji lopovi ne bi 
malom Risti ostavili ni po poštene njive. Risto je ćaćina 
nada. Njemu moram osigurati najbolju zemlju, jer će nam 
on, Bog i vjera, očuvati bar malo imena. 

— A mi, Ostoja? 

— Ko nam je kriv što ne pocrkasmo prije? 

— Da bogdo nijesi kupovao onu Mujinu kuću. 

— Glupačo! Već dvije godine se oni dijele. Te: ja ću Ti- 
njak, ja Gunja, ja Vonjavke... Zar si ti gluha? Ta kuća nam je 
ko naručena. Mislio ja, tijesno im pa nek se šire, ali u zemlju 
nek ne diraju. Ali, kad se ono proljetos pobiše radi zemlje, 
vidio sam: grom je puko... 

— Pa što onda prezjereš Muju? 

— Šuti! — i Ostoja bi se, nakon takva razgovora, pokrio 
jorganom po glavi. 


Puko je grom u kuću Ostoje Šarenca! — ponavljaju zabri- 
nuti seljaci na svakom sijelu, na svakoj mobi, prvo svaki za 
se, srčući vruću doljevušu ili otirući znoj sa čela, zatim u ša- 
patu po dvojica trojica, da se na kraju čvor čuvanja tajne ra- 
zveže u živi razgovor. Mlađi prvo šuteći slušaju starije kako 
proklinju tu diobu kao najveće zlo koje prijeti osiromašenju 
sela, a kasnije im čak protivrječe, tvrdeći da su se i oni, očevi 
i djedovi, nekada podijelili. 

Nejma više zadruga od po dvadesetak ljudi! 

— Jah. Nejma. Ali zato nejma ni berićeta, ni sloge, ni sre- 
će, a ni volova u štalama, ko nekad. 

— Tako je, Alija! — potvrđuju stariji na sijelu, koje je upra- 
vo zarad te diobe sazvao muhtar Rizvo iste te večeri. 

— Nemojmo tako, ljudi. Ako jedna famelija ne može za- 
jedno, bolje je da se bratski podijele, nego da jedno drugo 

žderu, — nadodade Tifan, tek da protivrječi Aliji Deliću, se- 
ljaku s kojim se odavno ne trpi. 

— Nu! To od tebe da čujem! — uzljuti se muhtar. — A ja 
vas baš poradi toga i sabro večeras. Kako da raskopamo tu 
nesreću? Ostoja je pošten. A, vidite, ždere se, izjeda se Živ. 
Ja sam im govorio, ali džaba! Neće njegovi sinovi sjeta! Oni 
mi lopov Vaso odbrusio: Šta te je za nas briga? Svak svoje 
znale 

— 1 znat će za koju godinu — mudruje Alija Delić. 

— Čuo sam da će se već u subotu dijeliti. 

— Jah. I mene zovnuše ko muhtara. 

— Pa, onda je, braćo, kasno da sad raskopajemo. 

— Nije, Tifane. Slušaj amo. Ostojin burazer Milan obe- 
ćo je da će svoju zemlju ostaviti Ostojinim sinovima, samo 
neka se ne dijele. 

— Ko da im on to dosad nije stoput kazo! A oni i jesu 
nasljednici. 

—Jok! Ima on šćer pa joj može sve pokloniti i na nju pre- 
kajtiti. A oni to još ne znaju. Večeras mi je to Milan reko na 
testi ko muhtaru i molio me da im ja to dohaberim. 

— Pa, dohaberi. 

— Mani, bolan. Valja to palitično izvesti. 

— Nuder? Pa šta si smislio? 

— Da im ti, Tifane, odeš i kažeš. Sjutra, odmah na jutru. 

— Mogu, ali se bojim da će slaba fajda biti. 

— reci im još, ako se uistinu podijele, Milan će svoje nji- 
ve prodati sve muslimanima, nek se ne nadaju da će ih ikada 
oni od njega kupiti. I još im kaži da će se on iseliti s Lokava 
i da će im zabraniti da ga amidžom viču. 

— Nu! A što on to njima sam ne iskanta? Nego našo za to 
baš nas, muslimane. 

— Boji se, ne bi mu vjerovali. 

— Pametan je on! — nadoveza Alija. 

— Slaba je to pamet! — prekide ga Tifan.— Što će im za- 
jednica kad ne valja? Oni će se, sve ako i prime Milanove 
njive, podijeliti, ha on ostari i obnemoća. Što je puklo, puklo 
Je: 

— Nejse. Naše je da im pomognemo. Nego, znaš, hesa- 
bim ja da ne bi zgorega bilo kad bi ti poveo k njima Muju 
Halvadžiju. On je sirotinja, pa nek im kaže kako je kad se 
zadruga raspadne i kad insan ostane sam. 

— Ta ti, muhtaru, valja! More. Zovnut ću ga, ali on je ho- 
tio sjutra dolje u Saraj'vo, kravu da kupi. 

— More i drugi put. Ovo je preče. 


— Puko je grom... — pričaju već i djevojke na vrelu kad se 
sastanu na čairima da se malo poigraju i porazgovaraju. Boli 
to govorkanje malog Ristu, najmlađeg Šarenca. Peče ga u 
srcu, jer osjeća da će ga ta nesreća, kojoj se sva njegova starija 
braća vesele, otrgnuti od škole i prije vremena zapregnuti za 
plug, kosu i motiku. Govorio o tome amidži Milanu, a ovaj 
mu odbrusio: 

— Zaveži! Šta ti znaš, gaćonja? Hani, dok ti izrastu brci 
tražit ćeš i ti svoje. 

Danas bi on najradije otišao sa svojom stokom, koju čuva 
otkako je nastao školski raspust, nekuda daleko od ostale 
djece i plakao, ali je morao poći s njima. A oni se okupili oko 


Alijice Halvadžije i pričaju mu o Sarajevu. Zna Risto da ih 
većina laže i izmišlja, ali neće da im kvari veselje. A Alijica 
im tako iskreno vjeruje i tako je oduševljen tim pričama da 
je Risti upravo žao tog siromaška. 

— Nu! Veliš da na čaršiji ima pečenije kokoša poredanih 
na tahte pred dućanima? 

— Jašta. Baš ko hljebovi. Sve se puše. 

— A ko ih jede? 

— Ko para ima... Vidio sam lani, kad sam s materom na 
čaršiji bio, dućan u kojemu ima basme toliko topova, da bi 
čitavo naše polje prekrile... 

— Laže ti gubica! Đe bi to u jedan dućan stalo? 

— Šta ti znaš, budalo! Nije to dućan ko u nas na testi. 
Malo gasa i šećera i kahve, dvije-tri jemenije i koji paklić 
duhana... Dućan, bolan, svezo za nebo, ima desetak bojeva, 
bina! Ona najviša homara nije mu ni do polovice! Pa ozgar 
visi basma u zraku, sve je vjetar nosi i njome landara. 

— I tebe mlatnula ta basma po glavi, pa si se složio ko 
pita pod njom, lažo laživi. Lopove, da bi li lopove! — viknuo 
Risto i udario malog Hasana Joldu po obrazu. — Ko da ja 
nijesam u šeheru bio. 

- Ti... Eh, lahko je tebi — upade neko drugo dijete — ti ćeš 
u subotu svoj gazda postati. 

Zabolje to Ristu, pa bi najradije vrisnuo, a Alijici opet 
krivo što mu ovaj gazdinski sin ne dade da i dalje uživa u 
pričama o gradu. Briga njega da li je to istina ili nije, lijepo 
je, pa eto. A sutra će on već vidjeti šta jeste, a što samo onako 
dodaju. 


— Hej, čobani, odoše vam ovce u zijan! — zavikala odne- 


kud Tifanova Sejda, pa se djeca razletješe kud koje. 

Dok su ugledniji Lokljani — usprkos umoru, ta cio dan 
su radili u polju! — sijelili kod muhtara, a Alijica na pojati 
sanjao o sutrašnjem putovanju u grad, Milan Šarenac vraćao 
se pripjan iz Pazarića u svoje selo. Mutne i bolesne misli ko- 
vitlale su mu se po mozgu, ražarenu rakijom. Nikad on nije 
bio pijanica, a u birtiju nije svratio ima pet-šest godina. Da 
bilo kako uguši u sebi bijes pošao je negdje u pokasno doba 
iz sela u kasabu, usput susreo Muju Halvadžiju i — nakon 
što je ovaj krenuo natrag u selo — duboko požalio što ga nije 
izvrijeđao na pasja preskakala, namlatio ko vola u kupusu i 
odbrusio mu laž: 

— Ti si, pasja vjero, baksuze i kukavico, kriv što će to zlo 
doći prije jeseni, još dok se ni žito ne pokupi. Goljo! Priu- 
dati ušljo! 

+A. što bih na pravu-zdravu fukari svoj bijes iskaljivox — 
razmišljao je koračajući niz polje. — 2Sreća, kad mu ne rekoh 
više nego što sam! Mog Ostoju bi trebalo namlatiti. To da 
je otac! Sa mnom je znao upraviti, a sa svojom djecom ne 
umije! Jado, i ništa više! Uh, da su oni njegovi mazgovi moja 
djeca!... Alija ću njima pokazati! Onu ću nevjestu, koja je 
svemu kriva... nju ću sjekirom u po leđa zviznuti!e.., Sada 
dok se ovako pijan vraća po mraku Milan se prisjeća tih mi- 
sli i one polagano, ali pogubno sazrijevaju u odluku: +Neka 
pane krv! Savka u zemljicu, Milan u Zenicu, ali u subotu 
diobe biti neće!a 

Dok se Milan tako natmuren i pijan vraćao u selo, čitava 
se njihova kuća tresla od svađe i vike. Ostoja iskoristio prili- 

ku što mu brata nema kod kuće, pa i ženu poslao nekud na 
sijelo, a najmlađeg sina na pojatu, da spava. Sjeo sam u svojoj 
sobi na tronožac, zapalio lulu zemljenjaču i u polumraku 
razmišljao o nesreći koja će zaviti u crno njegov dom još ove 
subote. Rasap je tu i ništa ga spriječiti ne može. Zadruga 
Ostoje Šarenca rasplinut će se kao para, nestat će iz štale 
uhranjenih volova i dobrih konja, zemlja će se raspačati, ve- 
liki će hambar zjati prazninom i pretvoriti se u kokošinjac... 

Nije Ostoja nikad bio govorljiv seljak, on je zatvorena 
narav, šuti i radi, i niti se hvali, niti tuži. Sve što Šarenci da- 
nas imaju stekao je zapravo on. Brat mu Milan dobar je rad- 
nik, bolji od njega, ali upravljati zadrugom on niti je Znao, 
niti htio. Sve je određivao Ostoja, najstariji sin pokojnog 
begovskog kmeta Milana Šarenca, koji je s braćom doselio 
na Lokve dok je Ostoja bio još dijete i kupio dvije njive 
od ušteđenih novaca. Ostali imetak prikupovao je uglav- 
nom Ostoja. Kad su im se očevi razdijelili nastala je utrka za 
imovinom u svih pet kuća Šarenaca. Ostojina zadruga rasla. 
Zna on koliko je muke stalo njega i Joku dok su zaimali što 
sada imaju i postali gazde. Sjeća se Ostoja svog nekadašnjeg 
susjeda Mušana Halvadžije. Propast toga seljaka, oca petoro 
kćeri, koje su više voljele svoju gizdu od očeve zemlje, zapra- 
vo je pomogla Ostoji da se obogati. Kupovao je od Mušana 
njivu po njivu, razapinjao mreže oko tog nesretnika i poput 
pauka sisao krv njegove zadruge, da bi uzdigao svoju. Ne, 
nije Ostoja bio ni Zao, ni lukav, niti je, ne daj Bože!, mrzio 
Mušana kao muslimana, ali on je imao djecu i brata i htio se 
obogatiti. Pamti Ostoja kako im je bilo dok su bili kmetovi. 
Nije to bila sirotinja, naprotiv!, živjelo se, što se veli, kao 
bubreg u loju, ali u tuđem loju na tuđoj zemlji. A svijest da 

si bubreg u tuđem loju i da si ovisan o begovoj dobroj ili 
lošoj volji, da si u neku ruku rob, ta svijest boli, pogotovu 
ako nisi rođen za slugana, nego za gazdu. Sjedi Ostoja i raz- 
mišlja o tome kako je kamičak po kamičak zidao svoj ugled, 
kako je štedio, što je riječ, od usta, da kupi prvi par konja, 
pa drugi, treći, kako su po svu zimu stjerivali tovare drva u 
grad, kako je posjećivao svog bivšeg bega i još prije 1918. 
od njega otkupio neke njive, koje bi, da je pričekao još koju 
godinu, dobio badava, kako je trošio silne novce čašćavajući 
Lokljane, samo da dođe do ugleda... A sada, još ni prestar, 
ni preumoran, mora sve to ostaviti i živ se zakopati u raku. 
Njegova djeca! Zaboljela pomisao na te sinove Ostoju u dnu 
srca i skoro bi zaplakao... 

Kako se on poveselio kad mu se našao prvi sin! Pa kad 
mu Joka zaredala rađati sinove on sve cvao od sreće. Djeca 
rasla, rasla i zadruga. Milanova Mara iza prve kćeri ostala 
nerotkinja, pa doskora i umrla. Dobra je to bila žena, i krš- 
na, Ostoja čak i otplakao za njom. Žao mu bilo što umrije, 
a bilo ga je i strah da se burazer ne oženi kakvom mlađom, 
pa ako mu ona stane rađati sinove, kao njemu Joka, rasut će 
se zemlja i sav će njegov znoj pripasti bratovoj djeci. Ne, nije 
on bio zavidan bratu, nije čak ni tako sebičan kakav se gradi, 
a ponekad i samome sebi čini, ali — što je pravo, pravo je, nje- 
ga ne bi veselilo kada bi mu brat imao sinove, kao on. Dugo 
se ona dva mlađa brata nisu ženili. Begeniše li koji curu, 
odmah joj Ostoja, starješina zadruge, nađe manu, stroškali 
jes, slijena jex, spreveć bi se gospodilac, sne umije raditic, a 
braća ga poslušala i ostali momci. Onda ih je pokosio Svjet- 
ski rat. Tako je gazda Ostoja uspio osigurati svu imovinu za 
svoje sinove. Poslije rata zadruga ostala jako osiromašena, 

izgubila je dva radnika i tri para volova i konja, koje je pojela 
švapska komora. Opet Ostoja potegao, dao se čak u korte- 
še, naučio posuđivati novce seljacima i uzimati im kamate. 
Opet pritjecalo bogatstvo, a sinovi poodrasli. Prvi se, još uz 
rat, oženio Vaso, premda je bio još momčuljak, ali je trebalo 
radnika jer su muškarci na bojištu. Kasnije se oženio Nedo, 
pa Jovo. Ilija je najduže momkovao i najmanje radio. Cim 
je u kuću dovedena i četvrta nevjesta i čim zaredaše djeca, 
Ostojini unuci, on je pomalo stao gubiti vlast nad svojim 
sinovima. Najviše zla zadala mu je lajava Savka, ubio je Bog! 

Sinovi ko sinovi! Slušali su ga, istina, ali su se međusobno 
gložili koji će za konjima, a koji će na njive. Mladim ženama 
smetao onaj ključ od hbudžere za Jokinim pasom, a još više 
Milančina, koji ih je, poput kakva spahije, gonio da rade. 
Često se Ostoja odlučivao da govori sa sinovima, ali nikada 
nije smogao za to dovoljno snage. Oni će mene poslušati. 
Moraju! Pa zašto da žurim? A bolje i jeste da se zaranije zna 
što će biti čije... Onda mu, već prije nekoliko godina, Neđo 
jednom odbrusio: +Neću!e kada ga je poslao da razgoni đu- 
bre po Tinjku. +I nijesam mu sin/e udario, nego sam otišao 
sam na njivu. Eto, to je moja pogreška!e... Kada je Savka 
pošla preklani u pohode svojoj majci, ukrala je od Joke ključ 
i ponijela iz hudžere tri bocuna rakije i čitavu stelju suha 
mesa... sNijesam je kaznio, baš sam bio magarac. 

Kako su unučici rasli tako je kuća postajala sve tješnja. 
Amidžu Milana istjerao Neđo iz njegove sobe u onu rupicu 
u koju jedva krevet stane. Za njega dosta. Milan malo režao, 
ali popustio. Čak nije ni spominjao bratu da to nije pošteno, 
premda ga je to poniženje peklo. 

vKupit ću im onu kuću Muje Halvadžije, a njega uzeti 

za slugu!e — odlučivao se Ostoja, ali to nije učinio radi sela. 

Svi će graknuti: 2Nuto, što se pasković pohasio!e... Onda 

mu pomogao slučaj. Mujina se kućica nije mogla othrva- 

ti navali snijega i krov joj popustio, prepukao. Dotrčao on 

među prvima da spašava Muju, a potajice, negdje duboko u 

sebi, očekivao: 2Poginuo je!e... Cak je, čim je došao do mje- 

sta nesreće i vidio okupljene seljake — skinuo šubaru. xNe, 

nijesam ja ni loš, ni griješnik, nego se borim za svoje, Za 

svoju zadrugu, za svoje imanje i čast!a — razmišlja Ostoja i 
puši... Godinama se u njemu često javljala neka unutrašnja 
mučnina, neka grižnja i ogorčenje. Zato je i bio šutljiv. Ne 
zna Ostoja ni sad da li on ljude mrzi, ili voli. Uspio je da 
ga svi u selu cijene. Kupujući njive propalih i osiromašenih 
seljaka uvijek se uspio prikazati njihovim prijateljem, čak 
im je plaćao za koji dinar više nego što su im nudili drugi 
kupci. Kada mu je Mujo Halvadžija ponudio svoju posljed- 
nju njivu, on se čak nećkao da je kupi... Ostat će jadan Mujo 
prosjak... Ali, da je ma tko ponudio za tu njivu čak i hilja- 
darku više, Ostoja bi ga mrzio i nadmetao se s njim. Svakom 
sinu valja ostaviti makar pet-šest dobrih njiva, ali neka se ne 
dijele, nego neka postanu sve bogatiji i bogatiji... Možda će 
jednom i Šarenci biti loj u kojemu će se topiti bubrezi ra- 
znih Muja Halvadžija. Ne, nije se on htio svetiti bezima na 
toj jadnoj propalici, ali malo begovati ne bi bilo ružno. Tko 
zna, možda bi Ostoja bio bolji gazda svome sluganu nego 
što se to i zamisliti može... Selo... Da, u ovim Lokvama, o 
kojima se pričaju priče, Ostoju Šarenca smatrali su došljom, 
prišipetljom. Tek njegov imetak stvorio mu je ugled. Zna on 
da nikada neće pričati da su Lokve selo, recimo, cara Laza- 

ra, ili Kraljevića Marka, ali je u mladosti iskreno, vatreno i 
upravo strastveno želio da se kroz stotinu godina priča kako 
se ovo selo, Šarenci, prozvalo po njemiu, a da se nekada zvalo 
Lokve, da, ono isto selo koje je osnovao Fatih Memet koji je 
uništio rišćane. Taj ga je njegov san napustio davno, sada bi 
htio samo osigurati svoje djelo, svoj imetak, a eto sinovi mu 
ni to ne daju. Kopilad! Usk/išćad! 

Već mu se davno ugasio žar u luli kada je u svom razmi- 
šljanju dostigao onu večer koja mu je donijela sjedne strane 
ugled u selu, a s druge propast. Došli mu muhtar, Tifan, dva 
brata Hodžića, najugledniji muslimani u selu. Tu čast doži- 
vjeti zaista je sreća kakvu Ostoja ni sanjao nije. Dolazili su 
mu oni, istina, pojedinačno, ali ovako kao kakva adelegan- 
cija! Dugo su se skanjivali kako da ga počnu nagovarati 
upravo na ono što je on već odavna želio, da, naime, otkupi 
Mujinu razvaljenu kuću. Malo ga je zasmetalo što traže da 
Muji vrati njivu, da s njim trampi na vlastitu štetu, ali je 
odbio da mu muslimani namire razliku u vrijednosti. Ne! 
On, on, Ostoja Sarenac glavom, on će biti dobrotvor. I to 
— veliki dobrotvor. Još će Muji dati i novaca. Neka se zna i 
pamti. One noći, kada su ti ugledni seljaci otišli i kad mu je 
Milan prvi put u životu rekao da mu se divi, jer je bolji nego 
što je on — rođeni brat — mislio, eto, brat rođeni, pa ga kroz 
pedesetak godina nije upoznao, mislio da je Ostoja pauk, a 
kad tamo — on anđeo! — da, one noći je Ostoja legao sretan. 
vKuću ću im napraviti, pa se ne trebaju dijeliti!c... 

I sada, dok ovako sjedi i razmišlja zaokupljen brigama, 
Ostoja bijesni, skoro da mu pjena ne navire na usta kad se 
sjeti onog jutra kad je s Mujom pošao u grad da u gruntov- 
nici uredi tu trampu. Siromašak Halvadžija jedva šepesao 

niz njihovo brdo, a vlak nadolazio, žurio — istom da ne po- 
bjegne, pa on, Ostoja Šarenac, uprtio golju Halvadžiju na 
leđa i snio ga niz puteljak. Nosio ga je dobrih pedesetak 
metara! A nitko ih nije vidio. Najradije bi onda tresnuo tog 
Muju na zemlju da prsne kao tikva mehkokora, ali je sve 
iščekivao neće li ih tkogod vidjeti, pa da se zadivi takvu do- 
brotvoru kao što je on — gazda Ostoja. Još mu kasnije na 
sudu platio i prijenosne takse, a on, lopov, goljo, ni dočekao 
ga nije na stanici pri povratku u selo, nego odmaglio sretan 
što se domogao svoje bivše njive. To je bilo prvi put u Osto- 
jinu životu da je prodao zemlju, pa makar za nju i dobio 
kućište — i eto — osvetilo mu se. Sinovi podivljali. Sada, kad 
imaju kuću, sad se već tako uporno bore za tu diobu da je 
Ostoja nemoćan... Eto, već u subotu će puknuti bruka. 

— Ne dam! Ne! Još sam ja živ! — uzviknuo je glasno. Onda 
je pozvao k sebi u sobu sinove. 

Četiri mlada čovjeka posjedali oko oca na tronošce i slu- 
šali ga kako im prvi puta otvoreno govori o toj djelidbi. 

— Eto, rekoste u subotu da se dijelite. 

— Jah. 

— A da pričekamo do iza Božića dok se žito smiri. Eto, 
kuću imate novu. Selite kad vam drago, ali zemljom da još 
ja upravim. 

Sinovi šute, a u Ostoji buknu. Planulo u njemu ono što 
je godinama bilo zapretano i skriveno. Gleda u tu svoju dje- 
cu i drhti. Sve mu brkovi poigravaju i zubi škripe. Svakoga 
zagleda u oči, polagano, prodorno, jednog po jednog. Neće 
da im u svom sjećanju nabraja imena, nego muči svoj razum 
da se prisjeti nadimaka kojima je svakoga tetošio dok su bih 
u Žešici ili dupku. Onda se stao ogledati po sobi. Zastale mu 

zjene na ogledalu ispred ikone. xJoš ni posijedio nijesam, a 


već me sinovi hoće raskućitile 

— Da vam kažem. Nećemo se u subotu dijeliti. 

— Ja kada? — priupita najstariji sin, još pristojno, ali očito 
neugodno iznenađen. 

— Nikada! Napolje! Lopovi!... Sve ću svoje pokloniti Ri- 
sti, a vi — polja! 

— Nu! Šta reče? Zar si nas zato zvao? 

— Napolje iz sobe! 

Sinovi se čude. Već tri godine oni pripremaju tu diobu. I 
stari zna. I sve odlaže. Ali, sada je dosta. Sam je kupio onu 
kuću. Eto, sad mogu sve to da svrše. Neka se zna šta je čije. 
On će živjeti s Neđom, a Milan s Vašom. Ilija, sav crven u 
licu, podviknu: 

— Dobro. Ali, ja ću na sud! 

— Idi vragu, pa nek ti sudi! Kocem ću ja tebe, sinko, poče- 
šati po glavi! Ne dam ja da se Sarenaca zemlja rasipa za Živa 
Ostoje, pa da vam njivu po njivu pokupuju komšije. Ako se 
vašim ženama pod mojim krovom ne sviđa... 

— Jednom si pristao, sad nejma natrag! 

— Nuto! Moj Lugonja! Tako sam te zvao dok si se ko di- 
jete u lugu igro... Ti da mi kažeš, nejma natrag... Polja! 

Ali sinovi nisu izašli nego su, čuvši svađu, nahrupile u 
sobu i njihove žene. Dvije ponijele čak i djecu u naramku. 

Natezali se, svađali, psovali i vikali, probudili i ostalu 
djecu koja su zavrištala, a psi u dvorištu zalajali. Stari Liso, 
ćoravi tornjak koji već jedva vuče svoju ošugalu repinu, stao 
zavijati poput vuka. 

Da li je Ostoja prvi udario nevjestu, ili neki od njegovih 
sinova ženu svoga brata, Milan nikada nije saznao, ali je, 

kada je uletio u sobu, naišao na tuču i galamu. U Ostojinoj 
ruci batina, sinovi krvavih glava. 

— Šta vam je? — zaurlao s vrata. — Zar vam nije dosta sra- 
mote? Polja iz odaje! 

I Ostojini sinovi poslušali amidžu. 

— Ti, Savka, skokni i zovni majku. Neka se odmah kući 
vrati. Reci da sam gladan. Da sam došo s teste. 

Dva stara brata, Ostoja i Milan, sjede jedan nasuprot 
drugog. Uzdišu. Puše. 

— Prije je to trebalo, Ostoja. 

— Ni sad nije kasno. Onu ću kuću prodati. 

— Nemoj. Neka se presele u nju. T', ja, Joka i mali Risto 
ostat ćemo tu. 

— A zemlja? Sve će uništiti. Mene više ne slušaju. Popu- 
stio sam uzde, pa sad kola lete nizbrdo... 

— Šta ćeš, bilo, pa eto... Podaj im, nek se podijele. Nas se 
dvojica, braco, dijeliti nećemo. Podaj im svu svoju zemlju, 
nek se nažderu. Nama je on'mog dijela dosta. Čitav moj dio, 
Ostoja! Pola! Ja ću sve ostaviti tvom Risti, a ti budi i dalje 
starješina zadruge. Nek se u selu o nama više ne blebeće... 
Ja sam se danas napio da onu zmiju Savku sa zemljom sa- 
stavim... 

— Ja umal' ne ubih Vasu... 

— Eto, nek se na tomer razmine. Ti Ostoja, kako si vri- 
jedan i opet ćeš steći sa mnom i s onijem školcem. Grom je 


puko... 

Alijica jedva dočekao zoru. Ustao prije prvih pijetlova, 
obukao nove čakširice, natukao lijepi fesić, obuo opanke 
koje je još jučer oprao na Lokanju pa namazao lojem i uličio 
vunenom krpom. Već je i babo spreman za put, a majka još 
nešto premeće po njihovim torbama. Valjat će im, nije šala, 
dopješačiti večeras, ili čak negdje u hanu prenoćiti s kravom. 
Alijica nestrpljivo požuruje Aišu koja ga i ne sluša. 

— Brzom, mati! Još ćemo odocniti na mašinu! Daj amo 
taj hljeb, more stati meni u torbu. 

— Nuto magarca! Što će ti taj prut? 

— Usjeko sam ga i ogulio. Njime ću kravu goniti... 
Mujo se smješka i ne dopušta Aiši da djetetu otme prut. 

— Neka. Neka ga samo ponese. 

Upravo oni na vrata da će iz kuće, kad se na njima pojavi 
Tifan. 

— Sabalahajrola, Mujo! Uranila Aiša! 

Alijica odmah smislio: sNe valja!x Dođe ovaj Tifan da 
raskopa taj put u Sarajevo. Zato stao uz Muju s lijeve strane 
i povukao ga za čakšire. 

— Odocni'ćemo, babo... 

— Stani, Mujo! — blago će Tifan. —- Mogo bi ti po 
kravu i druge srijede. Valja danas jedan poso da svidimo od- 
mah na sabahu. 

| — Hajrulah? Tebe ću poslušati da je i što više nego 
heftu dana pričekati da kravu kupim. Koje dobro, Tifanaga? 

— Slabo ti ga je to dobro. Valja da odemo do Osto- 
je Šarenca zarad te njihove djelidbe... — i Tifan dade Muji 
znak glavom neka otpremi dijete. Aiša se skutrila kraj ognji- 
šta i već melje kahvu da počasti ranog gosta. 

Mališan pokunjen i ljut izletio pred kuću; na koljenu pre- 
lomio prut prvo na pola, pa na sve manje komadiće. Neke 
je čak počeo grickati. Eto, ako neće u grad, on će bar danas 
cijeli dan čuvati stoku u novim čakširama i pojest će sve iz 
torbe što je mati pripremila za dan i noć putovanja. Što će 
mu se čobančad smijati! Ne, neće se on njima ni pokazati. 
On će svoju stoku potjerati niza selo, kraj groblja, kuda djeca 
nikada ne idu, jer lokavski čobani već desetljećima prepri- 
čavaju strahote o tom groblju. Prikazuju se tu i po danu du- 
hovi obučeni u bjelinu, a mrtvačkih glava. Ne boji se jutros 
Alijica duhova, koliko djece i njihovih zapodirkivanja... 

Svi govore da je grom puko u kuću Ostoje Šarenca — 
razmišlja Alijica — ali to nije istina!xe... Sad, kad bi zaista 
zaprašio iz vedra neba, njemu — čini mu se — ne bi bilo žao. 
Potjerao on ovce i — kud će belaj! — susreo upravo malog 
Ristu, koji je gonio svoju stoku njemu u susret. 

— Ku'ćeš to niza selo, Alija? " 

— Gonim danas stoku više groblja. 

— I nije te strah? 

— Jok! Nijesam ja kukavica, ko vi! To neko bezbeli 
slago da mu bolja trava ostane. 

— Dobro. I ja ću s tobom. Nek nijesmo sami. Ako 
nas poćera kakav vukodlak vidjet ćemo ko je veći junak. 

Mrzio je jutros Alijica tog školca više nego ikoga na svi- 
jetu. Radi njega još čitavih sedam dana neće vidjeti Sarajevo. 
Ali on svoj bijes ipak nije pokazao. Izazvalo ga to školče 
svojom smionošću. +Baš neka nas prikaze napanu. Ma neću 
se maknut, makar crko! A sve su to ublehe! Nejma prikaza 
prije gluhije doba, znam ja to dobro. Priječo je Alija Delija o 
njima lani. Svu noć onda od straha zaspo nijesam... 


160| ENVER ČOLAKOVIĆ 


kk + 


— Presrest ćemo ih na vrh polja, kad pođu na njive. Lakše 
je sa svakim ponaosob divaniti, nego pred starijem taki eg/en 
otvarati. Ti obrlati Jovu i Vasu, a ja ću govoriti s ijom i 
Neđom. 

— Dobro, Tifane, ama šta ćemo ako ih ne predusret- 
nemo? Hesabim ja, bolje bi bilo da mi njima ravno u kuću 
odemo sad odma'. 

— Aa! Ne valja tako. Treba palitično. Ne smijemo mi 
u taki posao zalaziti ravno, već okolo kere, ko u ratu, opkoliti 
i udariti tako da oni legnu prije nego im mi viknemo sni- 
dere! 

— Ih! Znam ja Šarence! Neće ti oni popušćati kad su 
zadrli. 

— A Milanove njive? 

— Znaju oni da će im ta zemlja pripasti kad-tad. 

— E, Mujo, baš si budala! Ako se on oženi pa dove- 
de kakvu mladu, može mu još cug djece izroditi, kako je on 
junak i u snazi. Bik! 

— Nešto je meni i nabacio da bi... 

— Hajde, bolan! Huja je to i ništa više. Ne može on 
zaboraviti svoju Maru. 

— A ijes' kršna bila. 

U tom razgovoru stigoše pred Šarenčevu kuću i iznena- 
diše se kad iz nje čuše glasnu svađu i psovke, 

— Da uljegnemo? — upita Mujo uplašen, ne sluteći 
ništa dobra. 

— Moremo. 

— Stani, Tifane. Oni mene prezjeru. Znaju da sam 
sjerotinja i da su mi baš oni pomogli. Neće li pomisliti: Eto 

dolazi da nam razdre mačku, da se našem zlu naruga i pove- 
seli. Kako bi bilo da ti sam... 
— Jok! Hodi... Dobroj'tro, Savka! Jeste li kod kuće? 
— Da đe ćemo bit u ovo doba? Uljez'te! 

Dolazak te dvojice suseljana neugodno se dojmio če- 
tvorice braće, koji su se prepirali sjedeći na tronošcima oko 
ognjišta u kući. Nakon sinoćnje svađe ni otac ni amidža niti 
izašli nisu iz svojih odaja da rasporede posao. A da su im išta 
i zapovijedili oni ne bi uradili. To su upravo odlučili uz gla- 
snu svađu, jer je Neđo predlagao da ipak poslušaju oca. Šta 
će im sada Tifan i Mujo reći? Znaju oni kojim su poslom 
došli ta dvojica seljaka. sBaš je otac bezobrazan — misli svaki 
mladi Šarenac u sebi — eto, izabrao u čitavu selu upravo toga 
golju Halvadžiju, tu prišipetlju i šugu, da njima savjete dijeli. 
Tifanu čast, ali neka se u njihove poslove ne petljax... 

— Je li Ostoja na domu? — upita Tifan. 

— Jest. Još spava, ko kad je gospodin i gazda! — odbrusi 
Ilija. 

— Eh, moj otac spava pod zemljom — nadoveza Mujo 
sjetnim glasom — da je bogdo živ, pa makar nikad prstom ne 
mako da što uradi. 

Šarenci mu ne odgovoriše ništa. 

— Da ga zovnemo? — priupita Jovo. 

— Stan'te! Mi hotijasmo malo s vama, ko s ljudima... 

— Zoveš li nas na mobu? — upita Vaso. 

— Ili hoćeš da ovomer Muji još koju njivu dadnemo? 
— jetko će Neđo. — Naš se stari plaho udobrio. Sve bi drugi- 
jem dao, a svojim sinovima — brus! 

— Meni više ne treba! — uzljuti se Mujo. — Mi smo 
trampili, pa koliko je fajde meni, toliko je i vama. Imate sad 
veliku kućerinu. Neće vam biti tijesno. 

— Dobili smo horoza za vola, Mujo! — prkosno će 
Jovo. 

— Nijesmo mi, ljudi, došli k vama da se na jutru sva- 
đamo, nego da vas mirimo, — prekide Tifan strogim glasom 
mladoga Jovu. 

Utom se na sobnim vratima pojavio Ostoja. Uspravan. 
Ponosan. Tvrd. 

— Dobroj'tro ti, gazda Ostoja! Pomoz' Bog! 

— Haj'te amo, ljudi! Ne govorite s uskliščadi i čanko- 
lizima. A vi — pogledao je na sinove — haj'te za poslom. Ra- 
dite što vas je volja i đe vas je volja. Vi oca više nejmate! Eno 
vam kuća, selite odmah danas. Eto vam pred ljudima velim. 
U subotu ću vam dati čitav moj dio, čak i Ristin, pa vi dije- 
lite kako vam drago. Mom Risti ostavit će amidža sve svoje, 
vama — kletvu! Meni i vašoj materi osjem groba ne treba od 
vas ništa! Prokleti bili i vi, i vaše žene, i vaše potomstvo! To 
vam je očev blagoslov! Vi nijeste više Šarenci! 

— Gazda Ostoja! — drhtavim ga glasom stao opo- 
minjati uplašeni Mujo Halvadžija, a sinovi protrnuli, blije- 
di, uznemireni, uplašeni. Njihove žene briznuše u plač, koji 
preuzeše od njih djeca. 

— Ja, Mujo, svoje rekoh. Uljez'te u sobu da kafeniše- 
mo. Fala vam što nam pomoći htjedoste, ali noćas jai Milan 
skontali — bacaj govna dok je ranije i podaj im, kad su već 
od tebe otpali, sve što im patri, nek se ne govori da je Ostoja 
svoje sinove zakinuo... Svoje sinove? Ma nejmam hin!... 

— Smiri se, Ostoja, živ bio! — upade Tifan. — Valja 
razumijeti mladinu... Hoće svoje... Nemoj da pod tvojom 
kletvom... 

— Hodite u odaju, molim vas! Teško mi je gledati te 
mlade Šarence. Nek pukne glas po čitavoj Bosni šta uradiše 
od svog oca i od svog imetka. 

Neđo se primakao korak ocu. 

— Ja se ne dijelim. Oprosti mi, stari. 

Jovo ga pogledao krvnički, ali i on zaustio da nešto slično 
kaže. 

— Sada vas ja više ne trebam. Tifane i Mujo, vi ste svjedoci 
da se moja zadruga raspada i da samo jednog sina priznajem 
za svoje dijete, malog Ristu... I stoku, i mrs, pa i prostirku, 
sve ćemo dijeliti, ali samo na dvoje! Jedan, veći dio, njima 
četvorici, a drugi ostaje u novoj zadruzi starih Šarenaca. Dva 
se stara brata ne dijele!... 

Te je zadnje riječi uzviknuo tako glasno da se zatresla 
čitava kuća od jeke. 

Nedo zaplakao. Prišao je bliže ocu, ali ga ovaj prezrivim 
pogledom zadržao na mjestu. 

— Moj Mujo, alali mi što sam te prava zdrava prezjero. 
Eto, neka čuju moji bivši sinovi. Ja želim, čuješ, ja želim da 
baš ti pokupuješ od njih one iste njive koje sam ja od tebe 
i tvog oca nabavio radeći i dan i noć ko krtica, ko budala... 

Haj'mo sad mi zbilja u odaju! — reče Tifan, a u svijestima 
svih odzvanjala je teška rečenica. 

— Grom je puko u zadrugu Ostoje Šarenca i raskolio je 
na dvoje... Tu u gluho bilo... Neka im je Bog na pomoći... 

— Eh, teško pa eto ti de! — otpuhnuo Tifan kada su se 
vraćali svojim kućama susrećući ljenije seljake koji su tek 
polazili na posao. 

— Šta ćeš? Volio bih, sve mi se čini, neg da najboljeg vola 
poćeram u svoju štalu, da se to zlo nije svaljukalo na Lokve. 
I to, kako se dijele! Mimo svijet! I kako ih prokle? Aman ja 
Rabbi, sve sam drhto da zemlja ne pukne i u džombu ne 
propadnu ona četiri onako kršna momka... Žene, sve su one 
krive... 

— I zeman, Mujo! Zafatila prokleta moda i naše selo. To 
je dobar sjet za sve Lokljane. Pritegni sinove za vakta da ti 
ne zajašu za vrat ko mora. Đe bi mi našijem očevima, moj 
Mujo... 

— Jah! Utanjio obraz, pa eto ti de... 

Čitavog tog dana Mujo bio neraspoložen, kao otrovan. 
Eto, ne ode da kupi kravu, a ni Ostoji nije uspio pomoći. 
Kada je pred akšam Alijica dotjerao ovce i ispričao ocu kako 
se krio od ostale čobančadi, jer bi ga ismijali što nije bio u 
gradu i kako je s Ristom čuvao ovce više groblja, ali mu se 
sfala Bogu, ništa prikazalo nijex — Mujo ga je posavjetovao 
neka se što više druži s tim školcem. 

- Ai ti ćeš, akobogda, jesenas u školu. 

— Pusti budalašćine, Mujo. Nije to za njega! — upala Aiša. 

— Sta ti znaš, mati. Hoću i ja da sam pismen. 

Alijica je te večeri legao sretan. Otac će održati oba obe- 
ćanja. Povest će ga u grad i poslati u školu. Nije njega u 
tu školu toliko vukla želja za znanjem, koliko bijes i prkos. 
Stoput je dosad čuo, te: Đe je to za ono fukarsko dijete!ke, 
te: ,Plug i zubaču, a ne ka/em i ćitabe!, te: + To je za one, što 

su širije leđa!e — a Alijica je Znao da su, recimo, leđa njegova 
oca triput šira od tankovijastih leđa Hurema Begića, a nje- 
gova sva tri sina silaze u Pazarić u školu... 


tk; + 


Te subote pukla velika bruka na Lokvama. Ostoja Šare- 
nac odijelio sinove iz svoje zadruge. Pozvao neke uglednije 
seljake i dao sinovima pravedno i pošteno sve što im pri- 
pada, četiri petine svoje zemlje, novu kuću, volove i konje, 
sijeno, žito, sve. A oni se istog dana izdijelili i među sobom. 
Jovo mlatnuo Neđu kocem po glavi, jer je ovaj uporno tražio 
veću sobu u novoj kući i Tinjak i nije pristao da Jovo uzme 
dva vola, a njega da zapadnu samo june i jedna krava. Ma 
koliko da je imanje koje im je pripalo bilo veliko te su subo- 
ie zapravo osiromašili, a mržnja im se uvukla u srca poput 
otrovnice zmije, koja će od sad palucati nad glavama četvo- 
rice mlađih Šarenaca. Ni Milan, ni stara Joka nisu mogli 
gledati tu svađu, pa su već u jutro otišli u Pazarić. Samo je 
gazda Ostoja ostao sabran i ponosan poput kralja propale 
vojske koji se ni nakon izgubljene bitke ne predaje. 

Kada su se seljaci strčali oko ranjenog Neđe, kojega je 
trebalo što prije odvesti dolje u grad, u bolnicu, Ostoja se 
lecnuo i šapnuo sebi pod brk: 

— Moj Lugonja...— pa ušao u svoju staru kuću i zatvorio 
za sobom vrata. 

Kroz prozor je promatrao kako mu sina četvorica seljaka 
prenose preko preskakala i odnose niz polje da ga natovare 
na kola. Nije znao otire li s očiju suze ili bijes, ali je čuo sam 
sebe kako rida... 

— Grom je puko i raskolio Lugonji glavu. Da Bog da da 
se na tome razmine! Oprosti mi, Bože, a i ti, svetitelju Ni- 
kola, što ih prokleh... Pomozite im da se snađu... Ipak su 
moja krv... 

Mujo Halvadžija, kao da su to ranili nekoga od njegove 
braće, bio je tako tužan da nije izdržao u gomili ljudi. Požu- 
rio je da nagovori Ostoju neka više ne proklinje svoje sinove. 

Kucnuo mu na vrata, ali mu domaćin nije otvorio. 

Pognute se glave Mujo vratio kući, uvrijeđen i ponižen. 
Kada je sjeo kraj ognjišta do svoje Aiše, šapnuo joj je: 

Ne znam, ženo, nije li sreća što nejmam od srca poroda. 

Moreš ga još i imati! — nasmiješila mu se Aiša... 


VIII. ŠUKA 

e _ još daleko, babo? 

— Sa' ćemo. Ha prijeđemo preko one ću- 
prije, već ćeš vidjeti stoku. Samo se ti ufati 
za me i hodaj. Tamo se, na pazaru, čuvaj da me ne izgubiš. 

— Hoćemo !'uzeti kakvu bijelu kravu, babo? Baš cijelu i 
golemu maldovanku da nam bude ljepša neg i jedna Tifa- 
nova. 

— Kakvu nađemo. Prema sebi, sinko. 

Koračajući uz očuha, Muju Halvadžiju, priženjena muža 
njegove majke, mali Alijica nije mogao srediti sve misli i 
dojmove toga jutra. Bio je njima natisnut kao košnica kad 

se po njoj rastrče radilice i u svako okce saća uziđuju po 
kapljicu meda napabirčena na kakvu šarenu cvijetu. Bučilo 
mu je u glavi, pištalo i vrtjelo se, kao daje zaplesao u vrzinu 
kolu. Još mu u ušima titra ono ravnomjerno tandrkanje vla- 
ka, pa zvižduci lokomotive, pa cilikanje i škripa tramvaja. U 
nosnicama mu se još miješaju mirisi onih u vagonu četvrtog 
razreda natisnutih seljaka i sadržaja njihovih torba, pa mirisi 
gradske željezničke stanice i ulica. U očima mu se vrti šare- 
nilo dojmova kao vašarski vrtuljak. Gledao je usput sad lije- 
vo, sad desno, sad preda se, a ipak se svaki čas okretao, samo 
da mu koji dojam ne izmakne, da ga ne izgubi... Preobilje 
tih novih slika tako se vraški ispreplelo u njegovu mozgu da 
ih vjerojatno neće srediti ni za mjesec dana. On je danas prvi 
put u životu sjedio u vlaku, osjetio onaj nagli udar kad je lo- 
komotiva krenula i on umalo nije pao, prvi put je vidio kuće 
na dva, pa i na tri kata, vidio izloge dućana veće nego što bi 
ih mogao zamisliti bilo tko u selu. Pred jednim je čak zastao 
kao skamenjen. U njemu, za staklom — žena u haljini, nit se 
miče, niti očima trepće. Zinuo. Mujo mu kazao da je to lut- 
ka od voska i povukao ga dalje da ne zakasne na pazar. Sada 
se žure na pazar da kupe kravu, pa da je dotjeraju kući; oni 
će se, dakle, na svoje Lokve vratiti pješice... Još ga mnogo 
dojmova čeka, a već je sada umoran, prenatrpan, prezasićen, 
no ipak gladan i radoznao i sve drhti od uzbuđenja i straha 
da nešto ne propusti, ne izgubi iz vida. — 

Njegov babo je i jutros, kao i uvijek, dobar da ga na živu 
mu rijetko i užasno škrto odgovara na tisuće zaupitkivanja, 
tako da se je nekoliko puta čvrsto odlučio ne pitati ga više 
ništa, ali ga je ipak bilo kakvim pitanjem bar po desetak puta 

u svakih četvrt sata trzao iz misli, ili razgovora s drugim 
seljacima. 

Još u vlaku se Muji pridružila čitava povorčica seljaka 
koji su, kao i on, pošli da ove srijede obogate svoje štale bilo 
konjem, bilo kravom ili volom. Nije to proljetno doba, to 
najgladnije i najnezgodnije vrijeme za seljake, pogodno za 
nabavu nove stoke, ali većina sirotinje upravo tada kupuje 
tegleću marvu. Treba joj da obradi njive, a preko zime nije 
imala ni sijena, ni slame ni zobi da je prehrani i uzgoji. Sada 
je stoka mršavija i — naravno — jeftinija. Istresaju seljaci je- 
dan drugome u torbe shvaćanja svoje jade. 

— Pozajmio sam pet stotina da konja kupim... 

— Prodo sam tri zadnja ženina dukata, valja nam 
nabaviti kakvu kravu i porad mlijeka i poradi đubreta, a o 
oranju da i ne zborim... 

— Šćedili smo svu zimu, uzeli smo i dug, pa će nam 
more bit' doteći da svome voki kupimo parnjaka... 

Nije Muji do tih jadikovki ni do Alijičinih znatiželjnih 
priupitkivanja. Ima on svoje brige i misli. Hoće li naći ka- 
kvu prikladnu kravicu? Onakvu malu zdepastu bosankušu 
kakvu ima Ibro Delić, ili onakvu mršavu šarulju kakvu je 
lani kupio Alija Begić, pa je dobrim dagarama dotjerao da 
je sad i debela i steona, vanj' taka! Da mu ne usfali koja sto- 
ja, ili čak pedesetača, pa da zbog te sitnice ne dotjera kući 
kakvo krepano blašče. Ako uopće ne mogne kupiti kravu, 
da li da nabavi nekoliko ovaca i koza? O tom se nije do- 
govorio sa svojom Aišom. Ni njemu ni njoj nije ni palo na 
um da možda imaju premalo novaca. Eto, to ga je najviše 
mučilo uz onaj nesretni maloprijašnji susret na željezničkoj 
stanici, koji je upravo tim mislima želio potisnuti u pozadi- 

nu. Žureći se prema stočnom sajmištu | pazeći da se sin ne 
odmakne od njega predaleko, da ga još uz put ne izgubi, te 
da ne uvrijedi seljake koji su mu se svakog trenutka obraćali 
kakvim pitanjem ili kakvom dosjetkom o prošloj zimi, o vi- 
sokoj cijeni kukuruza, ili o šapu i slinavki koji su se pojavili 
u Sarajevskom Polju odmah pošto je jenjala kuga peradi, 
Mujo nestrpljivo grabio za kojim slobodnim trenutkom u 
kom bi raspreo svoje zamršene misli i jade. 

"Što god ljudi govore, ja 1 je bilo, ja I će biti. Druge nije. 
A za me već i neka djeca brbljaju da sam baksuz i nesreća. 
Eh, znam ja da nije tako. Insan samom sebi sreću kroji, jer 
ostavi li to selu, dadne li iz ruku makaze svoje sreće, proda li 
sebe ko, na priliku, palitičar i 'dvokat, ondar mu život ispad- 
ne ja pretijesan, ja preširok. Nejma baksuza od rođenja ko 
što ima na priliku šepavca. Insan tek vremenom obaksuzi, a 
ja eto još i ošepavio. Sada sam topalasti baksuz, a znam da 
nijesam ni topalast ni baksuz od rođenja, samo sam mehka 
srca, moje je srce ko varen kompijer. Eto, da sam poveo Aišu, 
bio bih mirniji... Nu! A, ne valja ti, Mujo, glava ni pamet u 
njoj kolik kokošija ili pačija! Ko meni treba sjet da daje kako 
ću providjeti svojijem parama? A ono o baksuzluku — bilo, 
pa nije... Ja sam dugo bio puka sjerotinja, golotinja, brez po- 
moći i brez one prave volje, koja te goni da ne daš po sebi 
baljezgati svakoj sorti. To je prošlo... Šta me je to jutros opet 
spopalo, pa se sve bojim da ne uradim nešto što ne valja? 
Ne, nije u mene glava kokošinja, srce je moje od pekmeza. 
Srce! Paščadi bi ga trebalo baciti da ga razgrizu, pa ga onako 
ranjena vratiti u njedra. Možda bi ondar stvrdnulo i umjelo 
samo o sebi brigu voziti. Paščadi ga baciti? Ta grizla su ga i 
do sad i bucala i drpala ko da je kakva krpetina... Nijesam 

ja baksuz nego je ovo Saraj'vo za mene baksuzno, pogotovu 
štacija!... Eto, do jutros sam samo o svojoj kravici brige vezo 
i sve sam se veselio u sebi kako će mi akobogda biti lijepa... 
A sad...e 

— Šta je ono, babo? — prekide ga u razmišljanju Aliji- 
ca ugledavši velika kola za namještaj u koja je bilo upregnu- 
to šest jakih štajerskih konja. 

— Kola. Nu! I to me još pitaš! — otrese se na dijete i 
već se htio vratiti svojim razmišljanjima, ali mu to ne dade 
Osman Mujan iz Pazarića. 

— Što si se ušutio, Mujo? Vidim, još šepaš. Boli li te 
ta noga, ha? 

— More se durati, Osmane. Rekli su mi dokturi da 
će proći, sve su kosti namjestili vanj tako. 

— Kad svrneš k nama u Pazarić, otiđi do Čotinice, 
ona zna svakijen i/ađa. 

— Eh, nije to bolest. Gipso je to. Ukočilo mi damare, 
pa dok se rashodaju. 

— A ti ne vidje tvoju sestru danas na štaciji? 

Bocnulo ga to pitanje. Bocnulo ravno pod rebra kao dok- 
torska igla. Eto, sad više ne mora zaobilazno razmišljati o 
svom jutrošnjem baksuzluku, može o tome naglas čak i raz- 
govarati, ipak se sustegao. 

— Jok... Nijesam. 

Uvidio Osman da je njegovo pitanje bilo neprikladno pa 
ušutio i brzo pošao dva-tri koraka naprijed, te se priključio 
skupini Pazarićana. 

Htio je Alijica mnogo toga upitati oca, sad, kadi koračaju 
ovako sami, ali je uvidio da to ne bi imalo mnogo svrhe, zato 
je šutio, a Mujo nastavio svoja razmišljanja. 

sJutros u mašini, sjeli dijete i ja u ćoš$e, odmah iza vrata 
vagonja na pod. Alijica ustao, pa gledao kroz pendžer, a ja 
zapalio cigar duhana i nastavio sanjati o kravi. Malo podalje 
od nas neki Korčani, bogami ih ne znam ni po imenu, ni iz 
viđenja, ko kad me sestra, moja nesretna Mulija, nije sebi 
zvala ni kad je imala, ni kad je ofukarjela gore neg ja. Taman 
ja smislio kako ću s Alijicom, ha nabavim goveče, odmah u 
han, pa časkom trajbanom na čaršiju da nabavim šta u kući 
treba, kad čuh đe Safeta Alagića, mog pijanog zeta, spo- 
minju. I to — kako!... Jah... Što ljudi govore, il je bilo, il će 
biti... Neki krupni težak opsova mu post ćaćin, propalici, 
šta poradi od svoje babovine. Onda još razvezo o tom kako 
mlati jadnu Muliju ko nikakva vjera, ko cucak... A to mene 
ujelo za ovo moje srce i sve mi se činilo da po meni mlati... 
Ondar neko reče da je on još sinoć otjero zadnju kravu na 
pazar, a Mula da je sjela u mašinu, ne bi li ga našla na sajmu 
i otela mu pare, da ih ne poloče... bezbeli je sjela u drugi va- 
gonj, eto, makar da je ne vidim... Kada smo stigli na štaciju 
i izjahali iz mašine — vidio sam Mulu. Izjahala iz drugog 
vagonja. Sva droljava. Kakva joj samo Zarčina niza tijelo visi. 
Prosjakinja! A ja se sakrio da me ne vidi i pustio je neka 
prođe mimo nas... A sad mi žao, sve strepim od nekakva 
stida. Uh, baksuzluče, baš me progoniš!... Eno je, iđe pred 
nama na drugoj strani ceste... Uh, kud ne povedoh Aišu!... 
Kad god ja siđem u Saraj'vo, uvijek me prati taj Safet... A za 
njim Mula... Pa da ja nijesam baksuz? Ma jesam! Ne može 
gori nesretnik od mene biti na dunjaluku... Sestra... Dosad 
sam je triput spasio. Kad se udavala dao sam joj sve, pa on- 
dar kad babo umrije, pa lani pred Bajram... Vazda me njezin 
Safet operuša ko kokoš... I ha mi novo perje naraste, eto ti 

njih... Jok! Ne išću oni da im pomognem... Sam ja dadnem... 
Nešto me stisne u grlu, pa ne mogu, ne mogu, ama ovi put: 
jok! Sad i ja imam ženu i dijete... 

— Babo, nuto, šta je opet ono? — prekide ga Alijica 
pokazujući mu nekakvu ženu koja je pred sobom gurala di- 
jete u kolicima. 

— Ne zagledaj se u svašto! Dijete, pa eto ti de... Pohiti- 
mo! — otrese se Mujo Halvadžija i zabrinuto priđe skupini 
seljaka koja se ispred njih valjukala prema sajmištu. 


xk k k 


Zastajkivali Mujo Halvadžija i njegov sin pred mnogom 
kravom na pazaru. Zagledao se Mujo Halvadžija tim Živo- 
tinjama u oči, u zube, udarao ih dlanom po mršavim bedri- 
ma, ispitivao za cijenu, ali se nikako nije htio ni s jednim 
prodavačem pogoditi. Čim bi se približio kojoj mršavijoj i 
neuglednijoj kravici, prikladnoj za njegov džep, Alijica ga je 
odvlačio dalje. 

— Nije to za nas, babo. 

Puštao Mujo djetetu na volju, jer je zapravo podsvjesno 
tražio muža svoje sestre, Safeta, da od njega otkupi kravu. 

vEto, tako im mogu pomoći, pa da bude i vuk sit i ovce 
na tamanu. Bude li joj cijena prina mojim novcima, kupit ću 

je, kakva je da je. Još ako bude moja Sarulja, koju sam dao 
Muliji u miraz... Eh, neće! Preskupa je to krava i prelijepa. 
Nju je Safetina bezbeli davno zapio...x 

— Nu Muje!... Hod'er amo! — viknula mu Mulija, 
čim ga je ugledala, otimajući se od muža koji je očito htio 
spriječiti da dozove brata. 

— Merhaba, Satete. Kako si? Kako ti, Mulo? 
Između muža i žene pokunjeno je stajala sitna žuta kra- 

vica velikih izgladnjelih crnih očiju. Niz otromboljene vlaž- 
ne gubice cijedila joj se nit sline, jer je oko sebe vidjela čitavo 
mnoštvo krava i volova kojima se ispod šije njihala puna 
zobnica. Alijičin se pogled sućutno šetkao po toj jadnoj ži- 
votinjici. Svakakve skrepašćine i mršea vidio je odjutros tu 
na sajmištu, ali ovakvu bijedu još nije! Lijevi rog, kratak i 
svinut prema sredini čela, kao da tuguje za izgubljenim svo- 
jim desnim parnjakom. Sve kosti kralješnice i rebara lako se 
mogu izbrojati ispod drhtave olinjale kože. Tanane nožice 
kao da će joj sada prepuknuti, a malena petoprsta vimena 
jedva da su nešto veća od kozijih. Pa da je taj nesretni Safet 
tu svoju jadu makar otimario i očistio, kada je već kani pro- 
dati! Eno joj se po stražnjem dijelu tijela i po dugačku neu- 
rednu repu lijepi balega, tko bi znao, možda čak i lanjska. I 
šukasta, i krepana, i sigurno sipljiva, a da je jalova i da ni kapi 
mlijeka ne daje — to je Alijici jasnije nego da je danas srijeda 
i da je on tu, na pazaru s ocem. Nevoljko se zato pozdravio 
i s tom tetkom Mulijom i s njezinim neobrijanim mužem, 
koji već sada, na jutru, bazdi po rakiji. Kakvi su to težaci koji 
tako muče blago? Ne, to nisu dobri ljudi! Htio je on odvući 
svog babu od njih što prije, ali zna on šta je red. S rodom, 
pogotovu s takvom ablizom famelijome valja stati, popušiti 
cigar duhana i proeglenisati. Ne sviđa se njemu taj razgovor 
što ga nekako kriomice, tiho s poluglasa vode, očito u želji 
da ih on ne čuje. 

— Pa, koliko je cjeniš, Safete? 

— Steona je, ramazana mi... Neki dan sam je vodio 


pod bika. Dobra krava, da bolja ne može biti! 

— Šukasta i haman krepana! Babo, što će nam to? — 
uplašeno podviknu Alijica, svjestan da griješi, ali on je mo- 
rao urazumiti oca. Kupi li tu crkotinu, ni dovesti je ne mogu 
do sela, a nekmoli iskoristiti. Nju ne bi mogao upregnuti ni 
u dvokoličicu s kojom se djeca igraju, a ne za plug ili zubaču. 

—- Ti šuti. Šta ti znaš? — prvi se put otkako Alijica pamti 
razvikao na njega Mujo. 

— Devet stotina! — šapnuo Safet. 

— Koliko? — upita Mujo, gotovo obradovan što nema do- 
voljno novaca da kupi tu šugicu, premda mu odmah nekako 
prirasla za srce ta jadna nenjegovana mršava krava. Nije on 
uzalud bio godinama čobanin! Zna on da bi ta šuka u nje- 
govoj štali uz Aišinu dagaru za godinu dana postala kravica 
i po. Pomalo se Mujo i ljuti na tu pijanu zetinu. Vidi da ga, 
lopov, očito kani prevariti, ili ga smatra za najveću budalu 
na tom pazaru. Ni tri-četiri stotine ne vrijedi, a on — devet! 

— Kupi je, Mujo, sevap ti je! — zacviljela njegova se- 
stra. Alijica, sav očajan, ne prezajući više ni od toga da mu 
otac tu, 

pred tolikim svijetom, opali zaušnicu, uhvati Muju za ru- 
kav i viknu: 

— Hodi, babo. Vidiš da ti hoće hin/u učiniti. Što će 
nam taka krepašćina? Bolje je i nejmati krave, neg takvu... 

— Nuto magarca! — viknu Safet. — Sikfer/ 

— Ne ruži dijete. Nije ono krivo što je tvoja krava za 
me preskupa. Prodaj ti nju drugome. Dabogda dobio i hilja- 
darku, ali nije prilike. Dova/e! 


— Stani, Mujo! — uhvati ga sad Safet za rukav.— Sku- 
pa ti je? Pa, koliko je za te? 

Mujo se skamenio. Zar je tako nisko pao taj nekada obi- 
jesni Safet? Da mu ipak pomogne? 

— Neću joj ja nadijevati cijene. Vidiš i sam kaka je. Nego, 
reci, koliko je najniže. 

— Ko tebi, svom zetu, eto, osam stotina i pedeset... 

— Fala ti. Za takvu mršavu šukastu kravu... A slaba je 
i na nogama... 

— E, to, beli, nije! Mlada steona krava. Mršava jeste, 
ali će davati makar tri litre na dan. Vidi joj vimena. Čudo! 
Pet prsta, hej... 

— Ma nemoj meni, Safete, živ bio! Znam ja šta je 
hajvan. Maloprije sam mogao za šest stoja uzeti kravu kolik 
dvije ove tvoje, pa, eto, ja ne hotijah. Preskupa mi bila... 

Alijica raste. Ipak njegov babo nije lud. 

— Eto, podaj mu i ti za šest stoja — šapnula Mulija 
svome mužu. 

— Šest i po stoja, ama ko tebi...— brzo nadoveza Sa- 
fet, svjestan da za nju ne može dobiti ni od koga ni četiri 
stotine. 

— Eto, ako mi je dadneš za pet stoja, povest ću je. 
Valja nju, bolan ne bio, do jeseni hraniti da se povrati. Baš 
upušćan hajvan! 

— Ja svoje rekoh — odbrusi Safet.— Valja mrven i ti da 
svoju sestru prigledaš, Mujo. 

Ovaj prijekor uzljutio Muju Halvadžiju. +Nu! Sad on 
u te žice udario! Dosta sam ja sestre pomagao! Ako ćemo 
pravo, i previše! Na prosjački štap su me svele! A sad on još 
traži, Eto sam mu ponudio cijenu kakvu ni od gore pijanice 
nego što je on ne bi mogao dobiti pa sve da tetura od rakije. 

— Kupi je, Mujo, sevap ti je! — ponovila Mulija po- 
gledavši ga zasuzenim očima. 

— Da ne duljimo, Safete. Pet stoja — i daj mi pasoš. 
More — ne more? 

— Ne, ramazana mi. To bi bila pljačka! Mene, siro- 
tinju, ti da oguliš... 

— Nu! Lijepo! Dabogda je ti i za hiljadarku kakvoj 
budali uvalio! Haj'mo, Alija.— I Mujo krenuo. 

— Stani! — zadrža ga Safet misleći: sPromijenio se 
Mujo, nije više mahnitov, kakav je bio. Stekao je pameti ot- 
kako se oženio. Izmust ću iz njega ipak bar tih pet stoti- 
na... 

— Što me zadržaješ? Ne bih ja tebe, Safete, ogulio, 
ne daj Bože! Volim ja kupiti u drugoga. Pogoditi se i pošte- 
no izbrojati pare. 

— Da je sreće, dao bi ti meni pet stoja i onako, bez 
krave. U Muji prekipjelo. Eto, opet hoće da ga oguli. Zato 
gotovo 

zarežao: 

— Ako nijesi zaboravio, Safete, ja sam ti i davo dok 
sam imo... 

— Lja bih tebi, ko famelija... 

Nejse... Meni ne treba... Pa, hoćeš li da svidimo pazar? 
Meni se Žuri. 

Šest stoja, Mujo. Vrijedi toliko... 

Ma ne vrijedi ni četiri, ali pet ti mogu dati, ko tebi. 

Alijici sinulo u pameti. Uzrastao u njegovim očima Mujo 
veći nego ikada prije. ,Babo zna da ova šuka ne vrijedi, ali 
on bi dao da im pomogne. Jah. Ne da on više nego što je 
odlučio. Ne bi on od našije' usta otkido... Eto, neka kupi tu 

Šuku. Sramota jest imati takvu kravu, ali kad on veli da se 
može podgojiti, ondar je tako i nikako drugačijee... 
— Daj makar pet i po,— natezao Safet. 
— Da ne cigančimo, Safete. Za kravu ću ti dati pet 
ge ni pare više. A tebi, da popiješ rakiju, dat ću još dvije 
anke. 


— Ne za rakiju, ako Boga znaš, brate! — procviljela 


Mulija. 

— A ti ga, Mulo, obrlati neka ne pije. 

— Dobar si pazar učinio, ramazana mi. 

— Nejse. Moglo je biti i gore. Daj pasoš, pa da vodim 
kravu. 


— Dina ti, bibo, da mrven ovdje sjednemo. Do mraka, 
eto... Poslušaj me, živ bio... Umorio sam se goneć Šuku... 
A i ona jedva što hoda... Najela se danas u hanu... Eto, da 
sjednemo na onaj kamen... 

Pogledao Mujo na sina i shvatio da nije umoran, već da 
se dijete stidi tako mršavu i šukastu kravu provesti kroza 
selo upravo sada kad se goveda vraćaju s paše. Citav dan o 
toj kupovini nije s mališanom progovorio ništa. Nabavio u 
gradu punu torbu raznih potrepština i još ponio nešto ušte- 
đenog novca. Lako će on svojoj Aiši objasniti da je morao, 
eto, morao pomoći svojoj sestri, ali mu nekako žao što će u 
prvo vrijeme od te kravice malo koristi imati. Da sada po- 
sluša sina? Čuvati obraz i nam pošteno je, pa nema smisla 
ljutiti se na dijete. Ali ne valja u njemu razvijati suvišni lažni 
stid i ponos. Da progovori s njime o tome? Ta, on je otac... 

Mališan ga, skoro plačući, vuče za rukav i zadržava, a kra- 
vica — premda sita — ipak, čim oni stanu, zabode lice u puti 
halapljivo pase s busenčića ugaženu travu. 

— Stid te je, beli, što nam krava nije veća, ha? Hoćeš da je 
po mraku doćeramo ko lopovi? 

Alijica zaplakao. 

— Babo, a ko će je čuvati, neg ja? Vidjet će me sutra kako 
je gonim. 

— Pa što ondar sad hoćeš da stanemo? 

— Eto, eto... Nek ne vide još večeras. Uh, što će mi se 
rugati... 

— Zašto? Zar i ova naša Šuka nije — krava? Mršava 
jest, sinko, ne velim. Nijesu je pazili. Mi ćemo njoj svakog 
dana dagaru, pa je čistiti i čuvati. Sevap je to. 

— Ali joj, babo, ipak neće narasti rog... Da sjednemo? 

— De. Sveži je anamo za onu trešnju, pa izjedi još ono sira 
i hljeba iz torbe. 

Sjeo Mujo na kamen, izvadio kutiju, zamotao cigaretu 
i pripalio. Otpuhuje dimove. Alijica se skutrio do njegovih 
nogu i jede. Sute. Sumrak se polagano spušta na njih s osi- 
vjelih oteščalih nebesa. 

— A kakav je ono ciganski đelep? Vještice ti vimena po- 
dojile, šukasta šugo! Cija si, ha? S Lokava, bezbeli, nijesi! 
Bogme nam dolaze kotlari cigani u selo. Ne valja... 

Alijica protrnuo. Mujo skočio s kamena kao da gaje tko 
ošinuo bičem po leđima. Poznao je glas svog pripjanog su- 
seljanina Sulje Hodžića koji je prije ugledao njegovu novu 
kravu nego njega. Vidjevši Muju, lecnuo se malo. Njegov se 
pijani smijeh utren sledio na usnama. Očito se ljutio na sebe 
što naglas misli. 

Merhaba ti, Mujo. Šta si ono kupio, ako Boga znaš? 
Prima sebi, Suljo. 

— Eh, da si mi kazao, ja bih ti još pozajmio koju 
stoju, pa da uzmeš hajvanče kako se patri, a ne takvu krepa- 
šćinu. 

— Ušćuvamo li je i podgojimo li je kako treba, na 
pramaljetje će biti ko vila. 

— Pa... Slabo. Đe su ti oči bile, Mujo, kad si je uzi- 
mao? 

— U mojoj kesi s parama, Suljo, i... (da mu kažem, 
neka ne misli da ja ne znam šta je hajvan...) Znaš od koga 
sam je uzo... Od mog Safeta, od one Muline sreće, za pet 
stoja... 

— Za pet stoja? — iskolači oči Suljo. 

— Mogo sam je odmah prodati za tri, ali mi bilo žao 
hajvančeta. Znaš, ko se je patio kao ja... 

— Ljudina si ti, Mujo! — potapšao ga Suljo po rame- 
nu, a onda se iznenada okrenuo Alijici. 

— Lijepa krava, sinko. 

— Nije lijepa, ama je naša, Suljaga — i u očima mali- 
šana donedavnašnje suze stida zamijeni neki prkosni sjaj. 

Kad je Suljo zamakao niz put, Mujo uzeo sina pod ruku 
i samo mu kazao: 

- Aferim, sinko! Ne daj na se, pa te neće ni napadati! Sje- 
rotinja se brani — ponosom. 


k + + 


— Šta mi ono dovode, da od Boga nađu! — povikala Aiša 
vidjevši s praga kako njezin Alijica goni Suku. U polumraku 

se mršava izmučena životinja geguckala poput četveronojž- 
ne sablasti, a onaj jedini lijevi rog uprla u nebo kao kakav 
zahrđali srp. 

— Evo kravice! Pohiti, mati, da je vidiš! — čula je 
veseli glas svoga sina.— Šuka! Ima ime ko nijedna na Lokva- 
ma — smješkalo se dijete da odobrovolji majku. Ogorčenje, 
koje je u njemu stalo rasti još na pazaru, popelo se do bijesa 
i preziranja svega, pa i samoga sebe i svog jednozubog oca, 
tamo u hanu, gdje su svi seljaci na Šuku gledali kao da je 
vraćaju s klaonice u kojoj veterinar nije dopustio da takvu 
crkotinu kolju. Ljutio se na oca, na njegovo mekano srce i 
na sebe i svoju malodušnost što ga nije spriječio da učini tu 
ludost. Bolje bi bilo da je Safetu poklonio novac. Ili da mu 
je dao stoju, pa neka loče, kad već mora piti Mujinu krvavo 
stečenu paru. Goneći nesretnu životinjicu po dugu putu do 
sela stalno je očekivao kada će je pregaziti kakva kola ili au- 
tomobil, ili tren kada će se skljokati i prsnuti kao trula tikva. 
Ali Šuka je išla hrabro i pokorno. Uzalud se je čitavog dana 
trudio da zavoli tu životinju dobrih očiju. Tek kada je čuo 
one pogrde Sulje Hodžića, uvidio je da on tu svoju Šuku već 
i voli, upravo takvu kakva jest. 

Muju te radosne riječi, kojima je Alijica pozivao majku, 
tako raznježiše, da je zaboravio još uz put smišljene razloge 
koje je htio nabrojati svojoj ženi. 

— Stigoste? — procijedi Aiša, samo da ne oda svoje razo- 
čaranje. 

— Jah. Eto, i kravu doćerasmo. Nije šta. Mršava, šukasta, 
ali je mlada... i ... rekoše, da je steona. Nejse... Položite joj u 
štali. Sve ću ti, ženo, rijeti, dok se mrven odmorimo. Haj'mo 
u kuću. 

Sa suzama u očima držala je Aiša svijeću u štali, dok je 
Alijica svojoj Suki namještao ležaj. 

Tek na dušeku, kad je mališan već davno spavao, Mujo je 
svojoj ženi ispričao sve, 

—1Ieto, ja sam taki. Ne mogu ne pomoći, pa ubij me! 

— Neka si je kupio, Mujo, i neka si mi taki. Baš taki... Selu 
za inat. 

Uzalud je nesretna Aiša, odmah pošto joj je muž sa si- 
nom otišao na smašinua da dotjera s pazara kravicu-hranili- 
cu, marljivo počistila štalu, pa u hudžeri našla muzlicu, čan- 
ke, tekneta, stap i ostalo drveno i limeno posude potrebno 
za preradu mlijeka, pa ga otkuhala u lugu i izaprala na Lo- 
kanju. Neće joj još dugo zatrebati! Muči to nju dok leži uz 
svog zaspalog muža. Teško joj je. Upravo na dnu srca osje- 
ća bol što je Mujo nabavio takvo ruglo namjesto krave. Do 
suza je peče svijest da je ona čitav dan sanjala na javi o novoj 
kravi uspoređujući tu nedovedenu četveronožnu i dvorožnu 
ljepoticu sa svim Šamijama i Zekuljama koje je nekada ima- 
la u svojoj štali. Kako će ona sutra na sabahu dolje na izvoru, 
dok bude točila vodu i dvije breme, onim Ženama na oči? 
Pitat će je Tifanovića i Huremovica i Beguša i Jolduša i sve 
one druge komšinice koje, poput nje, porane na vodu. 

— Kako ti je nova krava? Koliko daje?... 

A šta da im odgovori? Da bar danas nije onako ponosno 
i upravo prkosno iznijela ono otkuhano posuđe na Lokanj 
da vide sve ženetine kako će eto i ona opet imati i kravu i 
masla i kajmaka. Zna Aiša da će biti nekoliko žena koje će 
nju žaliti zbog te kravice i pomoći joj da je pothrani, ali će 
ih biti mnogo više koje će i opet jednom brusiti jezike nje- 
zinim udesom. Nagonski je izvukla svoje žuljevite crvene 

ruke ispod jorgana i zapušila njima oba uha ionako zamota- 
na jemenijom, samo da ne čuje slućena ogovaranja. Onda se 
sama sebi začudila i pomislila: + Asli sam mahnita. Ta osjem 
Mujina hrkanja ništa ne čujem. A one lajavice neće preda 
mnom ni probijeliti, ali meni iza leđax... Uzalud! I kroz te 
začepljene uši Aiša sluša Begušu, koja je dotrčala Jolduši, 
kod koje je već zatekla Šehušu i Savku Šarenčušu. 

— Viđeste li onu prikazu? Stuha! Bezbeli i u te krave je- 
dan zub ko i u Muje. Za koju se šugu Aiša udade, sram je 
bilo po hiljadu puta... 

— Eh, nije joj dosta da je ukopala Tahira, sad bi i Muju 
pod zemljicu. 

— Baš cigani! Gledam onu šukastu krepu što se jedva 
vuče, a za njom se gega prosjak Mujo, pa još digo glavešinu 
ko da goni vilena konja... 

— Ih! A Aiša za njima povela sina. Pošli ljudi na teferič! 
Jadno Lokve, šta si dočekalo... 

Ne može Aiša da se otme takvim priviđenjima, pa zarida. 

vNije trebao pomagati Muliji! I on još nekome da po- 
maže, a go je, i topalast, i fukara da gora ne može biti. Ko 
mu dade tako srce? Nije tako srce za takve glave! Ono je, 
rijećemo, za muhtara, ja li za kakvog agu, a ne za njega! Asli 
Allah kad srce dijeli ne promisli kome ga daje... Uh, estag- 
firulah! Sad je Mujino srce na Boga dželešanuhu!... Sad jei 
tako: šta je-tu je. Stisnuti šake i raditi i hraniti tu Šuku, pa 
malo po malo, ali mi smo već stari, prošli... Ne kući se novo 
ognjište sijedih kosa i zgurenih leđa! Što ga makar nijesam 
izružila? Ama, ne bi pravo bilo. Dobar je on ko hljeb, na 

ranu da ga priviješ, eto. I drag mi je... Samo što se mnogo 
patio u životu, pa razumi svakoga kome je teško... A sestra 

je debela krv... Dosta sam muke vidjela s njim otkako mi je 
u kuću uljegao, ali je on tako mehka srca i dobre narave... 
Smijali mu se seljaci i š njime na šegu tjerali, ali je on sva- 
kom halalio. Malo smo se, evo, i pridigli. Sve u nas manje 
zapodiru i ne rugaju nam se više toliko. Mišljah, upet ćemo 
sve sile pa i mi postati ko i ostali ljudi, a sad, kad tu Šuku 
ugledah... Uh!k... 

Vrti se Aiša na dušeku i znoji se i otire suze jemenijom. 
Laktom nehotice gurnula Muju, on se zahrknuo, pa zaka- 
šljao i otvorio oči. 

— Ne spavaš? 

— Jok. Eto, ne mogu još da se smirim. 

— Žao ti što nijesam ljepšu kravu doćerao? 

— Ko ne bi volio imati nešto bolje neg što ima, moj Mujo. 

— Ne rujaj se. Izaći će ona vanj taka, dok joj ti dagare dad- 
neš. Mlada je. Nejma joj više od tri godine i po... 

— Ni u šta je upregnuti nećemo moći. A ni mlijeka... 

— Meni je, da ti pravo kažem, teško i poradi djeteta. Ru- 
gat će mu se. 

— Pa što je onda uze? 

— Znao sam ja da tebi neće biti pravo, ali sestra... A ja 
taki... Eto, da si ti pošla sa mnom... 

— Još i to! Žena kravu da kupuje! 

Žao Aiši što ga muči, ali ne može odoljeti unutrašnjem 
bijesu. Do pred zoru su razgovarali. Nije to bila svađa, prem- 
da se njoj često omakla i koja teža riječ. Mujo se nije mnogo 
ni branio. Osjećao je da je kriv. Obećao joj da će on u grad, 
pa raditi i štedjeti i prikupiti još kakvo konjče. 

— Ama da mi ondar nijesi dovodio opet kakvu crko- 
tinu! To pecnulo Muju za srce kao obad. Prvi put i on malo 
podigao glas. 

— Bude li u Mule kakva šepava i sipljiva kljusina, vjera je 
da će u našoj štali krepati, pa bilo ti pravo, ih ne. Eto. 

Aiša u prvi tren nije znala da li da zasikće ili ušuti. Sjetila 
se svoga Tahira. Ne bi ona njemu smjela takvim glasom ni 
bijele, a evo ovaj Mujo slušao sve do sad. Sad i u njemu uski- 
pjelo. Ne htijući da mu popusti, ona odgovori. 

— E, nećeš, Mujo. Dosta si ti pomagao svoje sestre. Sada 
sam ja preča. Dijete. Naša kuća, čuješ... 

— Pa de, ti mene promijeni, ako moreš! Ne mogu ja mimo 
sebe, ženo. Grizo sam se, valaha, dosta. Sad me joši ti žvači 
ko da sam mehka jabuka... Ako hoćeš, zaklat ću je sutra na 
sabahu. Pa ćemo imati mesa... 

— Ma nemoj tako, nijesam ja tako mislila... 

— Ja kako si mislila, klati mene jezikom pod vrat? 

Odlučnost u njegovu glasu umirila je Aišu. Ipak je on 
muško i ne da na se. Sve će biti dobro. Pomisao da će njezina 
pažnja za nekoliko mjeseci preobraziti tu sitnu vkrepašćinue 
u dobru kravicu, ulijevala joj je pouzdanje. Uskoro je zaspala. 


kk xk 


Nije se Alijica uzalud bojao izvesti Šuku na pašu. Oti- 
mao se prvo kako je nezgodno da isti čobanin čuva i koze 
i ovce i kravu, jer jedno od njih mora onda u zijan. Istom 
kada je Mujo htio sam potjerati Šuku na čaira, mališan je 
— istina, teška srca — pristao da se žrtvuje i izvrgne ruglu 
ostale čobančadi, A ono je bilo oštro kao britka sablja. Ni 

stotinu seoskih baba ne bi umjelo izmisliti toliko zlobe kao 
ono desetak čobančadi. Čim su ugledala Alijicu ispred kojeg 
se između stoke jedva isticala mršava Šuka, djeca udarila u 
zlobni smijeh. Spremala su se ona narugati Alijici bez obzira 
na tu kravu. Ta on je prvi put bio u gradu pa će im zasigurno 
pričati o svojim dojmovima. Eto dovoljno građe za čitav dan 
zapodirkivanja i peckanja. Šuka im je samo pripomogla. 

Prvi mu se prikučio Joldin Vejsil, već momčuljak, dogo- 
dine će na vizitu pa u vojsku, na njega se uvrijeđeni neće 
usuditi udariti kamenom. On neka počne. Stao Vejsil pos- 
prdno obilaziti Šuku, zagledati joj se u oči, u jedini rog, u 
nožice i rep, pa značajno kimnuvši ostaloj djeci, gradeći se 
ozbiljan i stručan, procijedi jetkim glasom: 

— Mašallah! Vila! Prava maldovanka. Nejma je take ni u 
cigana! Hej, Alija, da je zakoljemo žabama za ručak, ha? 

— Zguliti je, pa je svu, zaje'no s glavom, u lonac, ja li pod 
sač. Uprti je, bolan, na leđa, pa je ponesi na pojilo! — razvika 
se Huremov Ibrica. 

— Koliko vam mlijeka daje, Alija? Bezbeli sto litara! 
Upregni je za kućni prag, pa nek ti je svuče na ravan. Sila! — 
cerekao se Adem Hodžić, sav crven u podbuhlu licu obraslu 
mekim dugačkim dlačicama prve brade. 

Stisnuo Alijica zube i šuti. Bijes u njemu kvasa, a suze 
same vrcaju na oči. Još kad mu i mala Haša Delića, ono 
crmpurasto djevojče u crvenim dimijama, koja mu se od sve 
djece nekako najviše dopada, tužno zapiska: 

Kako te nije stid taku jadu pred sobom goniti? Baš 
si cigansko usklišće! — Alijica zagrize u donju usnu, ali je i 
dalje šutio i tjerao pred sobom svoje jadno stado. 

Kaki aga, taki i delep. Đe bi u našeg šepavog Muje 
mogla krava biti drugovačija? Ona šukasta, on baksuz, a sin 
— bezbeli kilav! Ja kaka li mu je jako mati? 

U Alijici nešto prepuklo. Ta još gotovo nisu ni izmakli iz 
sela, a već njihovi bezobraznici prevršili svaku mjeru. Zna 
on da je nemoćan. Tko bi pomlatio svu tu kopilad? A kao 
za inat, nijednog od njegovih pravih prijatelja među njima. 
Htio im je nešto podviknuti, baciti se na njih kamenom, ali 
nije imao dovoljno snage. Bijes ga je sputao u bespomoć- 
nost. 

Redali se čobani u svom iživljavanju na tom nesretnom 
mališanu. Što je povorka stoke i djece više odmicala od sela 
prema čairima i ispašištima, rasla je i obijest čobanske zlobe. 
Samo dvojica su šutjela kao i Alijica diveći se njegovoj str- 
pljivosti i očekujući kada će on planuti pa zviznuti najjačeg 
između napadača, makar ga tren iza toga preklali nožem. 
Joldin Vejsil, sjetivši se pakosti koja će do najdublje nutrine 
povrijediti i poniziti malog čuvara nedužne Šuke, koja je 
mirno išla vučena nagonom da će naići na mekanu zele- 
nu hranjivu travu, istrča pred Alijicu, tako da je ovaj morao 
stati. Poput munje ošinuo ga je pogled zasuzenih očiju Ai- 
šina jedinca. Sva djeca stadoše. Samo je stoka nastavila put. 
Stala je i Šuka osjetivši valjda da se njezinu čuvaru sprema 
neko zlo. Vejsil se zacereka mališanu u lice, pa udari nogom 
Šuku u trbuh. Alijica protrnu. U sebi š šapnu: sDostale i već 
se trznuo da nešto uradi, ali ga je jaki budući regrut gurnuo 

šakom u prsa, pa ga onda uze među mišice i izdiže u zrak. 
Alijica još šuti. 

— Hani, bolan! Neću ja tebi ništa! Momci! Vidjeste li kad 
ovaki kravuljak? Vjere mi, insan bi joj mogo Alijine gaće 

navući kako je tankovijasta. Hajde, svlačite mu g 


aće dok ga 
ovako držim, da obućemo kravu i poćeramo on 


ako obučenu 
u gaće Mujagi u selo... Nek se čuje i zna da mi Lokljani 
krepašćine ne trebamo!... Auh... Kopile... Pušćaj, majku ti 
tvoju... 

Ali Alijica nije pustio. Kako ga je razulareni mladić po- 
digao rukama u zrak, Alijica se grčevito uhvatio za njegove 
kose i čupao, čupao... više nagonski nego voljno, ali je bio 
uvjeren da neće ispustiti te čupe iz šaka dok ne ugleda krv i 
zguljenu lubanju. 

Vejsil ga je, gotovo mahnit od bolova, zbacio na put, tako 
da je pad njegova tjelešca tupo odjeknuo, ali on nije puštao. 
Cobančad stoji i gleda jeziv prizor. Borbu diva sa crvom. 
Ošamućen bolom, Vejsil skupio šake da njima bubne po 
mališanu koji mu je pri padu povukao za sobom glavu tako 
da stoji nagnut nad njim, samo da ne padne po njemu. U 
tom trenu Alijicu nisu spasili ni slučaj, ni djeca, nego njego- 
va Šuka. Iznenadilo kravicu to komešanje i ona, tako naglo 
da je nijedan čobanin nije mogao spriječiti, zabode svoj je- 
dini rog u stražnjicu goropadnog Vejsila i tako ga nezgodno 
zgurnu s Alijice da se taj krupni momak prevrnuo preko 
glave izdignuv pritom noge u zrak. 

Djeca zaurlaše od smijeha, pogotovu kad ugledaše razdr- 
te Vejsilove čakšire iz kojih su provirivale ne baš čiste gaće. 

— Kopilad, šta se smijete? — zareza poniženi mladić. 

— Eto, Šuka hoće da obuće tvoje gaće, Vejsile, a ne Ali- 
jičine! — podviknu mu mali Risto Šarenac držeći u ruci 
pripremljen kamen. Zna Vejsil Joldo da nije dobro s gazda 
Ostojom, ocem toga školca Riste, imati posla, ali mu ipak 
odbrusi: 

— Što to ti, gazdinski sin, braniš tu šugu? 

— Šuga su ti i otac i mati! — kroz plač mu odgovori Aliji- 
ca. Sigurno bi se čobani već tu, na putu, potukli do krvavih 
glava da nisu čuli strogi glas Tifana, jednog od najuglednijih 
Lokljana, koji im je prilazio, goneći pred sobom dva konja s 
kojima je pošao u šumu po drva. 

— Nuto! Koljete se ko paščad! Marš! Za poslom! 

Ugledavši nejednake sile dvojice boraca, Tifan se nasmi- 
jao. 

Vidi momka što na dijete udara! Vejsile, kam'ti obraz? Ti 
da si Lokljanin? Poganac si ti... 

Ne da ju mi s mijerom ovu kravicu na pašu oćerati — jed- 
va procijedi Alijica, uzalud nastojeći da spriječi navalu suza 
i priguši ridaj. 

— I tu on krepašćinu kravom zove! — nasmija se jedan od 
čobana. 

— A šta joj fali? — zavapi Alijica. 

— Šta joj, bolan ne bio, ne fali? Ni roga, ni glave, ni repa, 
nit je tele, nit je june, nit je na ikaki hajvan nalik. 

— Ipak je Vejsila haman poda se smotala! — nasmija se 
Risto. 

Zagledavši se u Šuku, Tifan se jedva svladao da se i sam 
ne nasmije, ali je osjetio da mora smiriti čobančad. 

— Sta je vas briga kaka je u koga krava! Čuvaj svoje, a u 
tuđe ne diraj! Ako vam se ova šukasta junica ne sviđa, a vi 
kupite Aliji drugu. Marš! Za hajvanom!... Jah, Alija, ti, sine, 
hodi sa mnom. 

— Nije mene strah, Tifanaga. 

— Neću belaja, sinko. 

— Ja ću š njimena — javi se Risto. 

— Lja — priskoči u njegov tabor i Huremov Ibrica, više 
zarad toga da istakne kako je i on kadar biti nečiji zaštitnik. 

Taj nemili doživljaj, koji je Alijicu još godinama mučio u 
snovima i iz kojeg se izrodilo kasnije neprijateljstvo izme- 
đu porodice Halvadžija i Jolda, smireno istom vjenčanjem 
Alijine kćerke za Vejsilova sina, približio je još više Aliju i 
Ristu. Citav su dan njih dvojica razgovarali o gradu, o kravi, 
o selu, o školi. 

— Naučit ću te slova kad baš tako jako želiš. 

— De, živ bio!... A ja ću tebe naučiti taku ograđu splesti da 
je ni najjači seljak rastrgnuti ne može. 

Šuka je pasla, odmarala se i oporavljala. Na povratku joj 
Alijica čak protepao: 

— E, baš me spasi, sirotice moja. 


— Pođe li nekom berićet, ne može ga zaustaviti ni pet 
volova maconja. Eto, na priliku, naš Mujo. Pramaljetos još 
pravi goljo bio, a sad?... Eno mu na Vonjavkama kukuruzi 
bolji neg i u koga. A žito mu, mašallah, vanj tako! Pa i noga 
mu se već izliječila. Valja upeti svu pamet ako hoćeš primi- 
jetiti da šepa. 

— A valjan. Ko bi reko da se u njemu taki kućenik krije. 

— Jah, šta ćeš, Aiša kako treba, pa i on... U 

— Ama vi govorite šta hoćete. Ono s njihovom Sukom 
nijesu čista posla. Šta izađe iz onake krepašćine kaka je pra- 
maljetos bila. Jučer sam je vidjela na pojilu. Ko i narasla. 
Golema. Debela. Sve mi se čini da će im se uskoro oteliti. 


190| ENVER COLAKOVIĆ 


— I lijepa kravica. Oni je mali Alija goji ko da je srnče. 
Sve joj tepa. 

— Eh, kad Bog daje... A što je pravo, pravo je. Baš smo mi 
s tijem Mujom šegu tjerali. Nije nam to valjalo. Kažu, hoće 
još jednu njivu da kupi. 

— Ma jok! Ublehe! 

Pričaju tako Lokavke po sijelima i na njivama, kad se 
mobari malko odmaraju, o tom čudu lokavskom. Svi nekako 
zavoljeli tu jednorogu kravicu, diku i ponos Muje Halvadži- 
je. Daje Alijica sin kakvog uglednijeg Lokljanina i da ta no- 
voosnovana kuća Halvadžija na Tahirovu ugašenu ognjištu 
nije i pored naglog procvata još uvijek sirotinjska, seljaci bi o 
Šuki govorili mnogo manje. Krava kao krava. Dobra dagara, 
dobra paša, čista štala i upravo nevjerojatna ljubav učiniše od 
nje čudo. Aiša se već ponosi njome i nekako je upravo veseli 
što je obilježena, šukasta, jer je seljanke odmah prepoznaju 
na pojilu i dive joj se. A Mujo raste li, raste. On već mjese- 
cima sanja o tome kako će nabaviti konja tovarnjaka i zimus 
dva ili tri puta u hefti stjerati na njemu u Sarajevo drva. +Pa, 
akobogda, kad još prišćedimo, kupit ću kola i praviti snopiće 
drva. To se vanj tako isplati, jer po gradskijem mahalama 
živi puno fukare kojoj snopić-dva znače toplu odaju, a ja 
ću načinjati veće snopiće i prodavati ih jeftinije... Jok! Neću 
ja stati na ovomer što imamo. Valja i Mujo Halvadžija da 
postane težak i po! Još tri četiri njive, još kravica i voko, par 
konja, pa ondar... Nije Aiši sto godina, ni meni... Eh, dok 
Alijica poodraste, trebat će koje vižlešće da nam sitnu stoku 
čuva... Ove će jeseni svakako makar jare ili ovca pod nož, a 
more biti i ona jedi ta dvizga... Da i mi uz ramazan oma- 
stimo brke, da ne budem do smrti prišipetlja i čankoliz...x 

— Šuko, amo hodi, materi... Maj! Evo ti skuhala dagaricu, 
lijepa moja — tepa Aiša svojoj jedinoj kravici, ah ona nekako 
tužna. Koluta očima i napinje se, a niz labrde joj se cijede 
niti sline. 

— Mujooo... Pohiti amo, pred kuću... Šuku nešto steglo... 
Da je nisi, nesretni sine, napojio nakon što se djeteline naj- 
ela? 

— Ma jok, mati! — brani se zabrinuti Alijica. 

— Valjalo bi joj možda pušćati krv, uh, a sad, ev' vakoj 
steonoj... Da se nije na čairima zaobadala pa pala... Krava 
je, bolan ne bio, ko i žena... — nastavila bi Aiša, ali se sjeti- 
la istom toga trena da to govori svom sinčiću, a Mujo još 
uvijek ne izlazi iz kuće. Danas je on već digao na štalu čitav 
plast sijena. Pozajmio kola i volove od Tifana. Spremio Šuki 
hranu za zimu. Sada ispija kahvu i sigurno je ne čuje. 

— Mujooo... Pohiti! 

— Eto me. Šta je? — Priupita domaćin s praga, ali je, čim je 
ugledao Šuku, zaboravio nazuti opanke, pa onako bosonog 
dotrčao do krave, uhvatio je za rog i uveo u štalu, viknuvši 

Aliji. I 

— Pohiti! Zovnider mi Tifana i Sulju Hodžića... Zeno, bit 
će pite od sjere... Još noćas ćeš imati malog voku. 

Zamislio se Mujo Halvadžija, stojeći uz svoju kravicu. 

"Šta ćeš mu, de. Sjerotinja uvijek na sve odocni, a ja po- 
gotovu. Nije to više ni baksuzluk, belaj je to... Eto, u nevakat 
mi se krava teli. Ko ni u koga. Onaj je pijani poganac odveo 
pod bika ko nikakva vjera onaku slabu i krepanu, pa još u 
nevakat. Allah selamet! ... Ama, eto, sve će dobro biti... 

Kad se nakon sat vremena krava sretno otelila, opet Mujo 
zapao u misli, ali sad u veselije. 

oŠućur Bogu sve dobro i bi, kako sam se i nado... I moj 
voko baš je lijep. I opet će mi se smijati u selu. Bezbeli će 
babe baljezgati i gatati i gonetati kako sam ja baksuz pa mi 
se ni krava ne može halasiti teleta u pravo vrijeme. Ama 
neka. Ko nije trpio i saburio i kuburio i svašta preko glave 
preturio, kao ja, taj bi se ljutio na brezposlen svijet što u njeg 
zapodjere, a ja jok!... Pilim ja njima! Nit me hrane nit me 
odijevaju. Muhtač im nijesam. Eto, za dvije-tri godine moj 
će voko biti ko vila... Uz jedno konjče poorat će mi i pozu- 
biti i ovrijeći svo žito i nagnojiti svu zemlju... A mlijeka će 
zimus biti izobila. Ni u koga ko u Muje Halvadžije... A kad 
kasum prijeđe i zazimi, ja ću na posao, moj sin u školu, a 
Aiša za stan, pa nam tkati bezli košulje...a 

Dok je Mujo tako razmišljao, Aiša je priređivala pitu od 
grušaline, a Alijica u štali grlio i mazio sad malog voku, sad 
umornu majku — Suku. 


Topli plodojedri južni vjetar zapuhao s Polja, kokošima 
podiže i kostriješi perje, golokrakoj djeci landara tvrdim la- 
nenim košuljicama, a ženama nanosi trunje u čanke s hra- 
nom, koje pripremaju da ponesu na njive gdje ljudi dižu žita, 
kose otavu ili vade krumpire. Drsko tresući grane po šljivi- 
cima, razređuje modre kike još nedozrelih plodova, pa djeca 
preskakuju ograde i pune njedra još zelenim šljivama, jedući 
ih često zajedno s košticama i crvima. 

Nad Lokvama je već nekoliko dana carovala sparina, ljudi 
su se preznojavali u radu, vlati sijena ili slame lijepile im se 
za kožu, pa su se znali češati do krvi. Najradije bi poskidali 


košulje, pa kosili ih želi do pasa goli, ali je to nezapamćena 
sramota, to ni cigani ne rade, pa gdje bi se na takvo svetogrđe 
odlučio koji Lokljanin! Zato su taj topli vjetar danas doće- 
kali kao olakšanje. Istina, on nimalo ne rashlađuje oznojena 
tijela, ali se na njivi ne osjećaš kao da si zatvoren u ražarenu 
peć, jer ta lepeza vjetra ipak malo golica po oznojenu čelu 
ili vratu, a kad zahukne jače, odlijepi ti košulju od leđa pa se 
napne kao kakvo vlažno jedro na tom moru požutjela žita. 

Malo je ljudi kod kuće na Lokvama u to rano popod- 
nevno doba. Svi su po njivama. Znaju to i Marko, žandar, 
i Pero, sekutor, koji po ezvaničnoj dužnostia upravo danas 
polaze na Lokve. Sjeli zato dolje u Zoviku u hlad vrta ka- 
hvedžije i dućandžije Todora i odlučili da će tek na sat prije 
akšama krenuti u selo. Po jednom su seljaku, koji se je vraćao 
s smašinea iz grada, gdje je vjerojatno sviđao neke neugodne 
poslove, jer je bio zabrinut i ljut što je izgubio tako lijep dan 
za rad u polju, poručili muhtaru Rizvi da ih dočeka kod pri- 
jelaza iznad njiva zna po sahata pred akšama, kad se većina 
seljaka, a i sva stoka, vraćaju u selo. 

Žandarmerijski kaplar Marko Zvizdić, i sam seosko di- 
jete, bezemljaš, koji je odmah, još 1918. prešao iz jedne, se- 
ljacima tako mrske odore u drugu još mržu, vremenom se 
navikao na svoju tešku službu, koja u ovom kraju, bar što se 
kriminala tiče, i nije bila teška. Ovi gorštaci oko Pazarića 
miran su svijet. Rijetko se pomlate, obično zbog zemlje ili 
zbog politike, inače strpljivo snose svoju sirotinju i ne grizu 
se međusobno ni zbog triju vjera, ni zbog teške ekonomske 
krize, o kojoj Marko zna više iz naslova novinskih članaka 
nego 17 života, jer on nešto boljega od onoga kako mu je 
sada nije ni upamtio, a ne zavidi imućnijima što žive udob- 

nije od njega. Najmrže su mu u njegovoj službi te ovrhe za 
porez. Da se njega pita ne bi ih ni bilo. Svijet je tu pošten, 
pa — kad ima — plati. A kad nema — nije nekako pravo zapi- 
sivati mu i odvoditi pa na dražbi prodati konja ili kravu ili 
pet ovaca. Ove se godine Pero, stari službenik koji već jedva 
čeka mirovinu — ta on gotovo trideset godina plijeni seljake 
sad za cara Franju Josipa, sad za cara Karla i ratne potrebe, 
sad za narodno vijeće, sad za kralja osloboditelja, sad za kra- 
lja ujedinitelja — požurio prije vremena. F 

— Znaš, Marko, varaju oni mene, pa varam i ja njih. Sta 
ćeš, svak svoje zna. Ja moram plijeniti, oni moraju plaćati. Ja 
moram biti okrutan, a oni mene moraju proklinjati, koga će, 
nego mene jadnika ni kriva ni dužna. Ne ide to u moj džep. 
Muka, pa eto ti de... Što su se mene za ove moje službe na- 
proklinjali! A ja im, vjeruj mi, nisam kriv. Psuju me i mrze 
ko da ih ja baš za sebe pljačkam. A pljačkam ih, Bog i vjera, 
kožu im gulim na ovoj krizi, ali ne za sebe — neg za ono moje 
jadne plaće... Vidiš, u ovoj istoj mojoj tašnji, u ovoj — kako 
je oni zovu — sćantie ja nosim gotovo svakog seljaka iz ovog 
kraja, nosim ga već godinama. Davno im je prošao rok da 
plate porez. Pa šta im ja mogu? Lani sam došao mjesec dana 
kasnije. Mislim ja dok pokupe i ovrhu žito, dok ga prodaju, 
bit će para. Prevarili me. Jedni pojeli, drugi sakrili. Jedva sam 
se izvukao da me nisu pod disciplinski sud. Državi se mora 
dati, mora, a ne krojim ja poreze... 

Sluša ga Marko, ispija rakiju i šuti. Neka on samo istrese 
svoje. Marko je uvjeren da će onaj seljak obavijestiti ljude 
neka sakriju što imaju. Ja im po štalama neću tražiti stoke, 
ni dukate pod vratom. Neka ih samo oni sami ne daju... 


VIII. ŠUKA |195 


Vjetar im donosi mirise pokošenih polja i osušene otave 
pa ih uljuljkuje u ugodno drijemanje, a oni — koje će danas 
ucviljeti — znoje se i muče, kopaju i kose i snuju u svojoj 
pokornosti, kako su ih i Pero i Marko zaboravili, kao i oni 
na njih. 

_ Od njive do njive stao poput vijesti o pošasti, požaru, po- 
hari, pljački, napadaju skakavaca ih divljih veprova, kolati 
glas: 

— Dolazi sekutor! 

Prekidali seljaci posao. Kose zastajale u zraku, motike 
ostajale u zemlji ili padale onako nasumce pred noge, srpovi 
prestali utren šišati bujne zlatne kose zemlje, brdeljci snopo- 
va prestali rasti, grablje se umirile i ostavile otkose. Naviljci 
nošeni na podvorima zastajali tresući se na mišicama ozno- 
jenih nosilaca kao leđa kakva zelena medvjeda. Uskomešale 
se šutnja i zabrinutost po Lokavskom polju stvarajući veću 
zabunu nego najglasnije svađe. 

— Zlo i naopako, kuće ranije! Ni u kog para. A svi smo 
dužni. Sve će popisati, a popisano odvesti na pazar. Pas mu 
trag pogani!... 

— Valja dohaberiti čobančadi da ne stjeruju stoku za vida. 

— Neće danas ničije voditi. Samo su sekutor i jedan džan- 
dar. Eno ih, piju rakiju u Todora. Neće oni po ovoj vrućini 
uz polje. 

— Pohitite! — viče Pašan Joldo svojim sinovima i kćeri- 
ma. — Svi ćemo pobjeći iz kuće. Iđemo u Kasetiće. Meni će 
prvom na vrata. Dužan sam još od preklanjske godine. Nek 
provali i nosi što ga je volja, ja to gledati ne mogu! Pokupite 
halat, pa haj'mo... 

— Ne vrijedi bježati, Pašo. Stignut će oni tebe i za Kay- 
dakom. 

Mujo Halvadžija i njegova Aiša već od jutros rade na Ti- 
fanovu Vignjišću. Kupe i plaste pokošeno i osušeno Žito za 
dobru nadnicu. Velike su to tri njivetine, sve jedna do druge, 
otegle se ko gladna godina, a poširoke. Premda je čitava kita 
radnika, neće dovršiti posao sve do pred mrak. Kada se je 
glasina o sekutoru dovaljukala i do te šarene gomile, rad je 
na tren prestao. 

— Blago tebi, Mujo, kad si tankije leđa. Meni će valaha, 
puknuti danas makar hiljadarka. Be, da se na tom razmine! 
U koji nevakat dođoše, šćenad! Ferfluhte i ferdamte huncuti 
vagabundski! Gladnici! Eto, Sejdićko, ne vele ti za teferiča 
obući nove dimije. Treba ih kralj... 

Muju nešto presjeklo oko oznojena pasa. Nisu to asan- 
džije. Strah je to od kog mu se stao na leđima lediti znoj. 
Pogledao Aišu koja je gotovo bezbrižno slušala te jadikovke 
i ljutnje njihovih poslodavaca. Nju te brige ne more. Još prije 
mjesec dana platili su četvrtinu, sad imaju mira sve do pred 
zimu. 

— Nuto, Aiša, belaja! 

— Ih, Mujo! Od nas neće iskati ništa, baš ništa. 

— Eh, od nas, ja od koga? Znaš da sam dug sa svoje kuće 
prekajtio na tvoju, na našu. Ode voko, ha ga podgojimo. Be, 
da ne ode i Suka... 

— Aman, Bože! — zavapi Aiša. — A ja i smetnula s uma 
taj dug. Trči, trči i javi kojemu od djece da Alija ostane s 
hajvanom na Karamustafinijem čairima sve dok ne dođeš 
po njega. Moja Šuka, moj voko... Ne dam! Ne dam, čuješ! 

— razvikala se već uplakana žena na svog muža, kao da je on 
porezni ovrhovoditelj — Prije ću mrtva ostati na svom pragu. 

— De, umijeri se, Aiša, ne vode danas. Samo će, ako zapli- 
jene, ukajtiti — stao Tifan umirivati uzbuđenu ženu, misleći 
pritom: Lahko je vama, dvije-tri koze — i vi ste svoje platili, 
ah ja...4 

Zatim su nastavili rad. Mlitavo. Bezvoljko. Sa strahom u 
srcu i drhtavicom u umornim mišićima. 


k k % 


U sirotinje je mnogo toga udrobljeno u onaj jedini čanak 
što ga ima — tumačila je debela Beguša svojim konama koje 
su se, onako besposlene jer im je sva čeljad u polju, a djeca 
pospala, okupile oko nje da ispiju tanku telvušu — zapravo 
prokuhanu zaslađenu vodu malko zasmeđenu ostacima ka- 
hvenog taloga. I 

— Eto, što u nas mrven potkoženijih, na priliku, zgod- 
nijih, nikako ne može izići, fukara riješi lahko. Brez imalo 
muke i srk/eta. Ne vele ljudi džaba: Gola leđa tvrđa od Budi- 
ma! Uzmite, na priliku, Aišu. Dok se mi mučimo kako ćemo 
po kući poraditi, ona ključ u njedra, ja za pas, pa na njivu i 
još zaradi na'nicu. Nit joj dijete plače, nit joj hajvan muke 
zadaje da ga muze, pa kajmak kupi, sir siri, maslo mete... Mi, 
jadne, živu muku mučimo koje će dijete za ovcama, koje za 
janjcima, koje za govedim', a o konjima da i ne zborimo... 
Ona sve što ima, i koze, i jarad i ovce i ono jedito janje i 
Šuku, pa sad i tele — sve feslimi svom Alijici. Lahko je njoj. 

— Ne bilo meni dabogda tako lahko nikad! — nadoveza 
jedna od Šehuša tresući u smijehu svoj najedrali trbuh u ko- 
jemu se već kobaca osmo dijete. 

Žene sjele pred kućom na cjepala, tronošce, prag i kame- 
nje, ispijaju mrkušu i čekaju da malo zahladi. Poneka plete 
čarapu ih krpi svom djetetu košuljicu, jedna čak donijela be- 
šiku pa je ljulja nogom, premda joj kćerkica spava usprkos 
čitavom roju muha koje se naslađuju sokovima hrane na pr- 
ljavoj košuljici i ljepljivu rumenu lišcu. 

— Moj čo'ek veh — javi se krezuba Alinica, češkajući pri- 
tom svoj omršavjeli smežurani vrat, niz koji se cijede poto- 
čići crnosmeđeg znoja — jah moj čoek veli da će Mujo svog 
Aliju jesenas u školu. Mahnitov! Šta će mu to! 

— Eh, kad se fukara uzjoguni, šćela bi prestići najzgodnije 
u selu. Naš se Mujo pohasi otko je stekao ženu i gotova sina 
i— Suku. 

— Lijepa krava. A. tele, vidjela sam ga jučer, ko da je iz 
najbolje maldovanke ispalo, eto. Bezbeli dobar bio bik. 

— Danas ga je Alijica prvi put išćerao sa Šukom na Kara- 
mustafina čaira. 

— Ih, bona, da vidiš tu udrobljenicu. Jedan čoban čitavo 
čudo razne stoke čuva. A vješt. Dok trči za kozama da mu 
ona bradata šejtančad ne ode u zijan, razlete mu se ovce. 
Kad njih stjera u kakvu dolinu, da ih vidi, odmah poteci za 
Sukom koja je provalila, rijećemo Rizvinu ogradu i pase li 

otavu, pase. 

— Jah, nije dijetu lahko. 

— A bogme ni njima, vazda rade ko mahniti. 

— Vidjela žaba gdje se konji kuju... Nalijder mi još jednu. 

Misleći u sebi skud joj — šejtan joj kosti polomio u vrzinu 
kolu — šta je tolika kahva u taj sitni drob, eno je, već četvrtu 
popis — domaćica nali u findžan Alinici još malo svoje obo- 
jene vodice, pazeći da dotekne i drugima. 

To ugodno popodnevno brbljusanje reduša i vsteškihe 
žena koje nisu sposobne da idu na njive, prekide vika Haše, 
djevojke jedrih grudi i snažnih crvenih bosih nogu. 

— Uh, đe ste se stanile, a ja vas od kuće do kuće tražim. 

— Što seko? Šta ti treba? 

— Dolazi sekutor. Spremili me s Vignjišća. Brzom po- 
šaljite koje dijete na čaira neka čobanima dohaberi da ne 
zgone stoku na pojila dok im mi ne javimo. 

— Kućće ranije, grom ga posred glave strefio dabogda! — 
siktala Alinica, a findžan joj zadrhtao u ruci. 

Djevojka pozva Begušu na stranu pa joj šapnu. 

— Moli te Aiša da dohaberiš Alijici neka ne zgoni Šuku. 
A ako je doćera, nek je goni u našu štalu. Mi nijesmo poreza 
dužni. 

— Baš su mahniti ko djeca ti naši Lokljani. Ko da seku- 
tor ne zna za pasoše svakog grla. Od šejtana se, sinko, ništa 
sakriti ne može... 

Ta nemila vijest raspršila žene, pa findžani ostali neis- 
pijeni. Muhe su veselo nastavile uživanje razbjeglih reduša 
i budućih majki, samo što one neće u svom roju ogovarati 
Begušu zarad škrtosti, kao njezine najmilije kone. 


xrx 


Da Mujo nije jednog jutra zatražio od Aiše kalem, jer 
mu je zatrebao da na nekoj daski obilježi dokle će je otpiliti, 

ne bi kuća Halvadžija ni znala da je Alijica, Bog zna kada, 
ukrao Tahirovu veliku majstorsku olovku, koja je godinama 
stajala zadjevena za gredu u šišetu. 

— Bezbeli ga Alijica odnio sa sobom, ja li izgubio. Što će 
mu kalem? Izmlatit ću ga kad se vrati, — ružila Aiša sina. 

— Nemoj. Nek piše i crta kad mu se hoće. 

— A hajvan u zijan, je 1? Šuku i voku neka pazi, a nije 
hodža da zapise pravi, nit je dunđer da mu kalem treba. 

Tu bi zgodicu i zaboravili da odmah za njom nije iskrsla 
druga, opasnija, zarad koje je mali čobanin dobio prvi šamar 
od babe, a mati se bacila za njim zapaljenom glavnjom s 
ognjišta, pogodivši ga preko leđa, tako da mu se mjesecima 
iza te nesreće vidjela niz hrptenicu crvena pruga. Ali nije 
Alijica bio lud da nju bilo kome pokazuje. Veselje što imaju 
voku i što će ga mališan uskoro izvoditi na pašu, a kako ne 
bi sina svoje Šuke! — smirilo je roditelje, pa su na taj njegov 
grijeh zaboravili prije nego on. Aiša i otplakala zbog svo- 
je aproklete hujea, ta mogla je dijete i unesrećiti, zato mu 
je odmah drugog jutra dala novu košulju a onu poderanu i 
nagorjelu — bacila. Ko da je košulja kriva što je ona mene 
glavnjom preko leđa!e— mislio Alijica više veseo zbog nove 
košulje nego žalostan zbog rane na leđima. 

Tahirova mati, prva Aišina svekrva, bila je vrlo pamet- 
na i mučevnaa žena, Kći nekog seoskog hodže, ona je bila 
jedina pismena žena na Lokvama. Istina, ona nije znala la- 
tinicu, niti se pod alafranka potpisati (što je Mujo znao!) 
ali je umjela vezivati arapska slova i sučiti u Kur'anue. Ne, 
ne baš čitav Kur'an, da joj ga otvoriš gdje bilo, nego samo 
Jasin i još neka ajeta i sureta. Ali ona je znala koje je sajne, 
koje skafe, koje skefe i vrlo je dobro razlikovala stutara od 

steštetac. A to je za seosku ženu mnogo! Imao je zato Tahir 
u kući krasan musaf i još nekoliko sufara, pa i bergiviju. Iz 
njih je starica, dok je bila na životu i dok nije obnevidjela, 
često učila. Kasnije su te knjige čuvali poput svetinja na rafi 
nad banjicom. Aiša nije od posla i briga dospijevala da te 
knjige uzme u ruke, osim uz Bajram, kad ih je skidala s rafe, 
oprašila i buljila u njih pobožno i pokorno, uvjerena da je za 
nju, neuku i priprostu ženu, već i toliko poštivanje svetinje 
dovoljno. Prije nego što bi ih vratila nad banjicu poljubila bi 
svaku redom, prvo Kur'an, pa sufare, pa bergiviju. 

Ispod ruševine Mujine momačke kuće izvukli seljaci još 
zimus, kad su ga prenijeli Aiši, uz ostale dronjke i lonce, još 
i neku knjižurinu. Davno je nju Mušan Halvadžija dobio od 
nekog Švabe da u listove njezina papira savija sebi cigarete. 
Vjerojatno ni Tifan ne bi umio pročitati goticom ispisan na- 
slov aPraktische Bienenzuchte. Slažući dronjke svoga muža 
Aiša nije znala što bi xs tijem ćitabome, pa ga je — za svaku 
sigurnost vako je na priliku isto kakva Berđivija ja li Sufa- 
rax — poljubila i stavila na rafu. Malko se zbunila pritom 
poslu. Da li da tu novu knjigu metne pod Musaf, na njega, 
ili zdesna il slijeva? 2Eh, ko kad insan ne zna! Mogu i grijeh 
počiniti, ali Bog je dobar, pa oprostix — tako je priručnik za 
uzgoj pčela dospio s desne strane Kur'ana pod dvije sufare 
i bergiviju. 
togrđe i mališan možda ni ne bi bio tako izmlaćen pred lju- 
dima da se Šuka nije naglo otelila i to mnogo kasnije nego 
druge krave. Tako je Alijičina najmilija i najvjernija prijate- 
ljica, Šuka, posve bez svoje krivice, prouzrokovala njegovu 
sramotu i onu crvenu prugu na ledima. 


is 

Kada je strah da se Šuka esretno halasia minuo, i voko 
već ležao uz majku koja ga je lizala svojim oštrim jezikom, 
Aiša skuhala halvu i umutila u serbe šećera i limun. (Tu je 
rijetku voćku dobila nedavno na dar od Tifanove Sejde što 
joj je oerala tanku jemeniju pirinčićima da bude na teferiču 
nagizdana kao i gradske cure.) 

— Eh, da imaš rakije! — uzdahnuo Suljo Hodžić. 

— Sram te bilo, Suljo! U ovakvijem se zgodama ne loče, 
nego musaf u ruke i dovu! — reče Tifan kao u polušali. 

— De nam, živ bio, Tifanaga, prouči tu dovu — zamolila 
Aiša. 

— Peke. Daj nam donesi musaf i bardačić vode, avdes' da 
uzmemo. I ti, Suljo, saperi sa sebe grijehe. Pa ćemo, akobog- 
da, džematile i akšam klanjati. 

Uletjevši u halvat, nakon što je natjerala sina da dobro uši 
opere, a pogotovu noge, i to ne samo onako, kao za abdesta, 
Aiša na brzinu, namjesto musafa, zgrabila onu tajanstvenu 
Mujinu knjižurinu. 

— Bismilah! — poče Tifan ozbiljno, dok su sva ostala če- 
ljad već sjedila na koljenima pred kućom, na prostrtoj drolji, 
koju je Aiša iznijela iz sobe. Ali Tifan zašutje čim je otvorio 
knjigu. Kasnije razvukao brkove u smijeh. 

— Iz ovog ćitaba ne bi ni Muharem hodža znao ništa 
pročitati! A ti, magarac! — okrenuo se Alijici — ne šaraj po 
ćitabima! 

Aišu nešto pogodilo na dno srca poput puščana zrna ih 
munjine strelice. 

— Uh, šta kažeš? — vrisnula. 

— Evo. Preko čitavije listova krupno ispisano štampano 
Aa, pa obua, pa scua, pa skua... Ovaj ti stua, sinko, ne valja! 

Nu! Zar ti je to slovo stua? To su, jadan ne bio, vješala, a ne 
slovo stue! 

Mujo zazinuo da nešto kaže. Najradije bi zviznuo Aliji- 
cu preko zuba, ali kako će sada, dok se sprema na molitvu? 
Mališan, koji je sjedio do oca, pocrvenio u licu kao kuhani 
rak i htio skočiti iz ćusteka pa uhvatiti maglu, ali ga željezna 
Mujina mišica prikova za mjesto na kojemu je sjedio kao na 
iglama. 

— Nije to Kur'an, nije ni arapska jazija. Nejse. Aiša, ne 
ruži dijete što je po tom ćitabu piso, to je bezbeli kakav sbe- 
fele iz rata na švapskom jeziku. Samo po Kur'anu ne smiješ, 
čuješ li, jer ću ti ja uši iščupati! Ja! — smješkao se Tifan, a 
Aiša požurila u sobu po pravi musaf. 

vNuto nesreće iznenada!e — pomislila ona, osjetivši pod 
dlanom da na rafi nema ni bergivije, ni sufara, a kad joj is- 
pod Kur'ana poispadaše listovi istrgnuti iz tih knjiga malo 
da nije izgubila svijest. 

+2Mogo nam je grom u kuću zaprašiti iz vedra neba! Alija, 
majčin sine, upamtit ćeš ti mene! 

— Eto musaf, Tifanaga, počni dovu. 

Opet Tifan ne stiže dalje od početnog sBismiletac, jer je 
na rubu stranice uz Jasin naišao na čudne marginalije. Mje- 
šavinom velikih i malih, štampanih i pisanih slova ispisano 
nekoliko puta AlIA H, AliLja Hla, ALIJa Ah Halvah... 

— E, to ti ne valja! Zar po Božijem ćitabu? 

Još kad Tifan na drugoj strani nađe ispisano RISTO i 
kad to naglas pročita, u Muji planu... Onda je zaprašio ša- 
mar, a Alijica skočio i pobjegao u kuću. Aiša za njim. Uskoro 
je istrčao, ali ga je dostigla glavnja i obilježila mu leđa. 

Te se noći Alijica potužio Šuki i voki s kojima je prospa- 
vao u štali. Ujutro ga mati našla kako spava u jaslama i smi- 
lilo joj se dijete, pa mu dala veći grumen sira kada je pošao 
za stokom. Mujo toga dana bio dolje, na ptestia, u Zoviku, 
da kod trgovca Todora vnatoči gasa, kupi šećera, za banku 
kahve i tri palte duhanac. 

— Dajder mi i to jedno pismo, Todore. 

— A! Što će ti to? 

— Ih, misliš ti da Mujo Halvadžija ne umije skititi pismo? 
Daj amo, da turim u njedra. 

— Hoćeš li i marku? 

— Jok! U selu će moje pismo ostati. 


k k %x 


Lako je Alijica prebolio šamar, kad ga je ne mnogo po- 
slije onih batina, upravo u jutro dana što će ga zaviti u crno 
prokleti Pero sekutor, Mujo pozvao malo za kuću da ih mati 
ne vidi. Smislio otac da je mališan dovoljno bio kažnjen i da 
mu već može dati zgužvano pismo. Još u strahu da ga opet 
za nešto ne izruži, jer je bio svjestan svoje krivice, Alijica je 
preko volje pošao s ocem. 

— I naučio te Risto pisati, ha? 
— Još me uči, babo. Neću da budem zadnji od za- 
dnjijen. Dosta se nama rugaju. 
— Neka. Samo ti uči. Ama krij od matere. Ne zna 
ona koliko to valja. Nije to za žene. 
— Za nas muškarce, je li, babo? 
Mujo se nasmija. 

— Da mi nijesi više diro musaf. Zimus ćeš pred 
hodžu pa nek te uči. 

— Već tri zime u mekteb hodim, ama mi sve učimo 
hezbejle. Hodža me je lani, kad sam ga pito za jednu maniju, 
zviznuo prutom po golijem tabanima. 

Ne patri se tebi hodžu pitati. Slušaj, i uči kako on veli. 

Ja bih hotio da znam šta učim, babo, a ne samo riječi. 

— Nu! Bogami ću te opet opatrljiti po tom obrazu, 
magarac! U školi se uči šta se hoće. U mektebu uči samo 
ono, što moraš da ne umreš ko nikakva vjera. 

A hoćeš li me dati u školu? 

— Šuti da te mati ne čuje. Ja ću tebe svesti kad ti 
bude vakat i kupit ću ti čitanjku i tablju, pa piši. A zasad ču- 
vaj naš hajvan i... i maj ti ovo — pa iz njedara izvadi zgužvani 
papir i žutu kovertu. 

Jah, imaš li kaki kalem, sine? 

Snaći ću se ja, babo! — nasmiješio se Alijica. 

Kako mu je u trenu dan postao lijep! I sunce mu nekako 
veselije sja. Danas će prvi put s malim vokom na pravu pašu, 
daleko od sela i ljudi. Bit će zajedno s Ristom. Istina, njegov 
kalem, svezan špagom oko vrata da ga ne izgubi, već je tako 
kratak kao mali prst, ali će još čitav dan moći njime pisati. 
Naučit će još tri slova. Moći će se prvi put u Životu potpisati! 
vE, hodi Vejsile Joldo, na mejdan! Pameti imam i ja, makar 
mi je krava šukasta i tur zakrpljen! Ama je sad i tvoj'e 

Ni on ni Risto nisu primijetili da je podne prošlo, toliko 
ih je zanijela njihova škola. Ponosio se Risto uspjehom svog 
poniznog i poslušnog učenika koji mu iz puke zahvalnosti 
uvijek otrči za zagubljenom ovcom, makar ga trnje izbocala 
po čitavu licu i tijelu. Osim toga ga je veselilo što on umije 

pokazati baš kao i učitelj, pa i bolje od njega. Zar bi se gos- 
podin učo sjetio da je veliko A nalik na dvoje podvore koje 
vise niz plast, ili da je S upravo kao ona vijuga na carskoj te- 
sti koja se vidi s vrha njihova Polja? Danas su, osim pisanja, 
učili i račun. Alijica već zna napisati brojeve do 17, a naučio 
je da je tri puta osam dvadestičetiri i da tri u dvanaest ide 
četiri puta. 

S mukom su kasnije prikupili stoku. Sve su ovce i koze 
prebrojali, a malog Alijičinog jedinca nema, pa nema. 

— Kud se djede to hašarijasto janje? — zabrinuto će 
Alijica.— Boga ti, Risto, pričuvaj mi Šuku i ovo stoke dok ga 
nađem. 

— Pohiti, jer ćemo skoro natrag u selo. 

— Imamo vremena, da mi još pokažeš kako se 
osamnes piše. Jedan, pa osam, ha? Ama to je devet... Zamo- 
tano, pa eto ti de... Nije lahko učevan biti! 

— Dosta za danas. Svo smo već ćage ispisali. 

— A ona žuta kesica? Još ima jedno prazno ćoše. 

— Dobro. Samo ti požuri. Pogledaj da nije kod Hu- 
removijen plastova. 

Dva je sata Alijica lutao dok je našao svoje janje. Zapalo 
nesretno blašće u jednu vrtaču i nije umjelo izaći. Blejalo, 
blejalo pa ušutjelo. Alijica ga našao, podigao na ruke i ponio. 

— Ne vraćaj se kući, Alija. Poćeraj Šuku niže Kara- 
mustafina groblja, tamo su i ostali čobani. Ja moram kući. 

— Paija ću. Vakat je. 

— Jok! Poručila ti maloprije Tifanova Sejda da je u 

selu sekutor. Hoće da vam oćera Šuku i voku. Sitnu ću ti 
stoku poćerati ja, ne brini — hrabrio ga Risto. 

Alijica zaboravio i na pisanje i na broj osamnaest i na 
pretrpljeni strah zbog izgubljena janjeta. Šuku da mu od- 
vede sekutor? Ma neće, makar on nju potjerao zajedno s 
malim vokom u planinu i ostao s njima tamo do zime. 

— Baš po nju, Risto? 

— Eh, nije samo rad vaše krave došo. Ima niže gre- 
blja čitava šuma hajvana. 

— Hoćeš li ti ove moje ovce i koze saćerati u vaš tor 
dok ta frtutma ne protutnji. Ako se ja ne svratim po njih, 
oćeraj ih ti mojoj materi, da ih pomuze. Ja se odavlen ne 
mičem dok ne dođe po mene babo. 

— Hoću, ne boj se. Oćeraću ih tvojoj materi ha mrak 
padne. 

— Jok! Nego ha oni sekutor krene niz polje. 

— Dobro. Ali ti ne ostaj ovđen sam. Hajde greblju. 

— Ni mrtav ne bih međ one čobane. Zar da meni Jol- 
din Vejsil komandijera? Meni — pismenu čeljadetu! Ovđen, 
kod ovog hrasta čekat ću makar i do iza pola noći. Tako ti 
javi mojem babi. 

— Tvrde si glave, Alija. Ama neka bude kako ti hoćeš. 
Mene nije briga. 


Vjetar koji je cijelog dana šuškao lišćem šljiva i krušaka 
po seoskim voćnjacima nekako se pred zalazak sunca uzjo- 
gunio i zazviždao, prijeteći da će s planina svući pljusak ili 
tihu dugotrajnu kišu. Uz strah od sekutora, uznemirio selja- 
ke još i taj strah od kiše, a žito nepokupljeno, zato su se po- 
vorke poljskih radnika s alatom prebačenim preko ramena 


208| ENVER ČOLAKOVIĆ 


vraćale kući spuštenih glava, čak ni mladina nije pjevala, a 
stariji domaćini raspredali razgovore o porezu. Većinu mi- 
nula strava od one prve vijesti o dolasku Pere, čim su čuli 
da je s njim žandar Marko Zvizdić, shavijesno čeljade koje 
razumi naše s'oske jade i nevoljec. 

— Ovo on dohodi do nas opomene. Misli, bezbeli, mi 
zaboravili na porez. Malko će viknuti, natući đozluke, izva- 
diti teftere iz čante i zaprijetiti, pa će potrpati u rusak sirove, 
kajmake i jaja, a od nekih i šišicu rakije i otići s Lokava, eto. 

— Nije njemu vjerovati, Hureme. Ja ću mu pet stoja 
izbrojiti. 

— Pa, de. Makar ti ne vele u Saraj'vo sihoditi. Vidiš, 
još nam i putni trošak šćedi. 

Mubhtar Rizvo nije se slagao s tim mišljenjima svojih su- 
seljana. Zna on da Pero nije čovjek od šale i razgovora. Opa- 
trljit će on svakoga domaćina, i to sad, u nevakat. Požurio 
on zato pred Peru niz polje. Usput smišljao kako će obraniti 
one najdužnije. Žurno preispitivao pamćenje da ne zaboravi 
nijedan razlog koji bi išao u prilog poreznih dužnika. Ovo- 
me sin u vojsci, onome žena bolesna, ovaj je morao popraviti 
kuću, onaj dva sina u školu šalje... 

— Ti se nešto zamislio, muhtaru! — prekide ga sekutor 
Pero u nabrajanju stvarnih i izmišljenih vjerojatnih olakot- 
nih okolnosti Lokljana. — Dobar dan. Kako si? 

— Ko sjerotinja. A, eto, more se nekako trpjet. 

— Svi ste vi sirotinja kad ja dođem u selo. Kad je od dr- 
žave moliti, svi bi vi, muhtaru, i krčevine, i šume, i nekakvih 
servitutnih prava, i da vam se dozvoli da vaše koze obrste 
erarnu mladu šumu, jah, ali kad je plaćati onu mrvičkicu 
poreza... 

— De, vjere ti, nemoj makar meni o mrvičkici. Oguliste 
nas baš ko da smo posječene bukve. 

— Eh, pretjera li, muhtaru, pretjera! Da vas i sad begovi 
gule šutjeli biste i plaćali. Ne znate vi cijeniti slobodu! Svi 
ste vi jednaki. 

— Jest, svi smo fukare. To je, i ništa drugo. Moje je selo, 
Pero, ponosito i pošteno. Voljelo bi ono da nije dužno, ama... 
Štogod kupuješ — skupo, a stjeraš li u grad koje blašće ili 
harar žita — jeftino. 

— Drugačije bi ti govorio da živiš u gradu. Vi i ne znate 
šta je kriza. Sve imate svoje, i hranu, i kuću, i odjeću. 

— Jah, i žuljeve, reci, i dug za porez. 

— Prekinite, ljudi, to natezanje, nego da mi osta- 
nemo od konta — umiješa se žandar Marko. — Kome ćemo 
prvo, a kod koga ćemo Završiti. 

— Počni od mene, Pero. Jesam li ja šta dužan? 

— Samo tri stoje od zadnjeg kvartala. 

— Eto, ja plaćam. Mogu ti ovđen na putu izbrojati. 
Daj potvrdu! 

— Lako je za te. Onda moram do gazda Ostoje. Po- 
dijelili se ljudi, a za ovu godinu još je zadruga dužna. Tko će 
to platiti? Sinovi, ili otac? Šta veliš, muhtaru? 

— Šta velim? Nedo Šarenac u bolnici haman po go- 
dine, ako imaš duše ni ne zaviruj im u kuću. Oni su bogati, 
platit će. 

— Onda moram Huremu. 

— Sin mu je u soldačiji. Jučer mu ja pozajmio pet 
banki da svom Haški spremi u Niš. Piso mu, lopov, da je od 
puške gajku izgubio. 

— Njega moram plijeniti. Nalog. 

— Ih,a on državi svoje dijete dao. Nemoj, Pero. Pri- 
čekaj dok makar žito svo digne i koju ovcu proda. 

— Pa kupi ženi i kćerima haljine, a za porez — brus! 
Ne dam se ja varati. 

— Sramota bi bilo da žene, na priliku, hodaju gole. 
Pusti to, Pero. \ 

— Ne smijem. Zaplijenit ćemo mu kravu. 

— Ih! Da je ima! Još je lani prodo svoju Zekulju. 

Redajući tako seljake koje moraju obići, završiše na Muji 
Halvadžiji. 

— Dužan je trista i šezdeset dinara. Neka da dvije 
stoje, ili ću mu zaplijeniti kravu. 

— A što kravu za taku malenkos'? Dvije koze, brate 
Pero. 

— Ne. Znam ja svoje seljake. Dok mu ne dirneš u 
kravu, vunu ili u ženine dukate, ne driješi on šale kese... 

Ovoga puta je muhtar bio zadovoljan. Pero u svojoj torbi 
nije imao toliko naloga koliko je on mislio. Sve će se razmi- 
nuti na dvije-tri zapljene i nekoliko potvrda onim seljacima 
koji se više vole riješiti vraga zaranije nego čekati ponovni 
posjet sekutora Pere. Upravo je žalio što će Lokljani zadržati 
velik dio stoke na paši pa ih reduše neće pomusti na vrijeme. 
Osobito ga je veselilo što su prve posjete imućnijim selja- 
cima išle brzo i glatko. Čak je i Hurem dao na račun dvije 
stoje i tako otkrio Peri da mu muhtar, usprkos svoje sijede 
kose, nije govorio istinu, što je on — uostalom — znao. 

Mujo i Aiša nestrpljivo čekali sekutora. Risto im davno 
dotjerao sitnu stoku i javio gdje Alijica čeka na oca. Gazda 
Ostoja poručio po sinu Muji da će sekutor doći i k njemu, 
ali neka ga se ne boji, jer on danas ne plijeni, zato mu i ša- 

lje njegov mal. Zabrinuta majka uporno gleda u nebo, na 
kojemu se sve više komešaju oblaci, kao da ih taj prokleti 
vjetar mijesi u crno-sivu sutonsku pogaču nevremena. Kada 
je negdje u daljini odjeknuo prvi grom Mujo se razbjesnio. 

— Još će mi tele, onako ludo, okisnuti i ozepsti! Đe nam je 
glava bila kad smo sinu haber spremili da ne sihodi. Dat ću 
stoju sekutoru, pa neka ga šejtan nosi za Kavdak. 

— Dosta mu je i pet banki. Mi smo fukare. Mora i 
kralj znati da se jako kućimo i da nam je teško. 

— Nuto moje Aiše — nasmija se Mujo preko volje. — 
Bogme besjediš ko 'dvokat. Evo hin. Idu uza testu... Uniđi u 
kuću i ne ishodi pred njih. 

— Stigoše !'? 

— Jok. Unišli Ademu u kuću. Eno Diša plače avaži- 
/e. Dovle se čuje. 

— Šejtani i gulikože! 

— Nemoj tako. Svak svoje zna. More bit je i tom 
sekutoru teško. Nu, opet grmi. Čuješ li? 

— Sve kućom trese. Jadni moj Alijica! Makar da je 
ponio zobnicu ili harar da se po glavi pokrije. 

— Samo da ne stane pod kakvu homaru. 

Čekali Mujo i Aiša sve dok nije pao mrak. Žandar i eg- 
zekutor dugo su vršili svoju dužnost u kući njihova susjeda. 
Čak su isprevrtali neke ćilime i zaplijenili komšinici Diši 
njezina dva zadnja dukata iz ogre. 

— Ja više čekat ne mogu.Eno, sva se stoka vraća, čujem 
klepet zvona. Makar da mi Šuku dijete svede, pa ondar nek 
Pero plijeni koliko ga volja. 

Zna stari egzekutor da su seljaci u svojoj priprostoj luka- 
vosti zadržali stoku na paši i da je ne bi sveli sve dok je on u 

selu, zato je nagovorio jednog korteša da pošalje svoje dijete 
po stoku. Ovog puta njegova izdaja nije bila, kao obično, 
smišljena protiv Lokljana, već naprotiv iz samilosti prema 
njima i stoci. Kad čovjek ne mora zaplijeniti ničije goveče, 
smije onda učiniti i kakvo čovječno djelo, makar bio i pore- 
ski ovrhovoditelj. Veselilo ga je kad je čuo dolazak goveda, 
a kad ih ugleda u crnoj gomili, učinilo mu se da će u ovom 
selu moći naplatiti cio porez, što milom, što silom. Onom će 
Muji Halvadžiji za svaku sigurnost zaplijeniti jedinu kravu, 
makar se i žandar i muhtar urotili protiv njega. Kako je onaj 
činovnik u poreskoj upravi mogao biti toliko neoprezan i 
dopustiti prijenos duga s jednog siromaška na drugu bijed- 
nicu? Tako je to kad ne pitaju službenike s terena. A onda 
po njima — naplati! Šuka će platiti Mujin dug! Jer da se nje- 
gova kravica upravo tako zove i da se nedavno otelila, to je 
Pero već doznao. Ima na Lokvama žena i mladića koji se ne 
mogu pohvaliti ničim, osim duljinom svojih jezika. 

— Ne dođu li još čejrak sahata, Mujo, ti ćeš po dijete, 
a ja ću dočekati sekutora. 

— IH Til... 

— Umjela bih ja njega i sjekirom, kad bi... 

— Vjerujem, ali meni nije do svađe. Još ne dolaze, a 
kiša istom što nije. 

Ta kiša koja je prijetila da će uskoro pretvoriti seoske pu- 
tove u gusto ljepljivo blato spasila je Dišu još većih muka, jer 
je i Peri i Marku bilo stalo do njihovih čizama. 

S Mujom su završili uredovanje u nekoliko minuta. 

Znaš li koliko si dužan? 

— To, gospodin sekutor, ne zna niko u selu. Ne pišemo 
mi vaše teftere, nit nas ko pita kolko možemo platiti. Vi 

skontate onako, kako bih ti kazo, od oka, po njivama, pa 
odrežete: ev' ov'liko je. 

— Sve su to stope, Mujo, i zakoni. 

— Ma hajde, bolan ne bio! Oklen će oni čilovnik u 
Saraj 'vu znati koliko na mojim Vonjavkama rodi, ha? Ne 
znam to, dina mi, ni ja, eto ni sad! Ti meni reci koliko je, a 
ja se ne bunim. Znam, džaba bi bilo. 

— Dušžan si još za svoju bivšu kuću tristaišezdeset 
dinara. 

— Pa, koliko sada moram dati? — upita Mujo ponosi- 
to i nestrpljivo, misleći pritom na svog sina, na Šuku i voku, 
koji mogu okisnuti i stradati ne svrši li brzo ovaj posao. 

— Sve. Ili ću ti zaplijeniti kravu. 

— Oklen meni krava? Plijeni je, ako je nađeš. 

Znamo mi sve. Mi smo — vlast. Odmah ću tvoju kravu 
za rogove pa na pazar, ako mi ne izbrojiš sad-na čitav dug 
za kuću. 

— IH! Ne bi li? Ko ti je još sve dao? Ha? More to na 
rante. Zna čitavo selo da sam ja fukara, a znaš i ti. Pričeka 
nas, seljake, i Todor trgovac, a da ne bi država. Hajde, ne 
prijeti! Nije naš kralj gori od soskog trgovca. 

— Ne vrijeđaj vlasti, Mujo. To je stari dug. Do Nove 
godine mora biti isplaćen. 

— Mora? Ma ne tjeraj sa mnom šegu, gospodine se- 
kutore, čuješ! Da ti danas dadnem pet banki, ha? — i pogleda 
ga ispod oka. 

— Stoju, Mujo! — razveselio se egzekutor, jer je pred- 
ložio da se taj dug u cijelosti briše i čak mu je njegov pret- 
postavljeni to odobrio. 

— Ja rekoh koliko mogu dati, a ti odmah dvojstruko. 

— Danas stoju, a za drugo ću te čekati, eto — do Nove 
godine. 

— Jeli riječ? 

— Riječ. 

— Piši potvrdu! 


k k k 


Ispisao osamljeni čobanin cijelu kovertu, triput oštrio 
olovku koja se već smanjila na dužinu nokta. Šuka podojila 
voku pa legla pod hrast. Mališan pojeo sve što je imao u 
torbi i— zadrijemao. Zatitrali mu pred očima vrhovi stabala. 
Bogate krošnje hrastova, a nad njima, tamo poviše, na brdu, 
vitki vrhovi borića buše u nebo zelene rupe. Naoblačilo se 
naglo, ali kiše neće biti prije noći, tako je bar vjerovao. Skli- 
znuo mu pogled na Šuku. sBaš si lijepa! Volim te neg sto 
volova! Već ti, bona, znam ime napisati. Lijepo, finčukasto 
ime, gospocko, ko da si šeherka, a ne soska krava... Ih, kad 
na ovomer našem maconji izrastu rogovi, što će vući plug... 
Milina!... A ja ću ondar već znati ko i Risto koji je u trećem 
razredu.a Nije Alijica htio zaspati, ali je osjećao da će ga san 
prevariti. +E, nećeš! Pa da mi Šuka kuda klisne. Lijepo ću 
ja nju svezati za hrast, a voko će ostati uz nju, ko uz svoju 
mater.x Ustao i stao razmišljati čime da kravu priveže za 
rog. sSvitnjak!le Spasonosnu misao brzo je ostvario. Izvu- 
kao svitnjake iz svojih šalvarica i gaća, svezao ih međusobno, 
pa onda Šukin rog za drvo. Rukama prikupio šalvare da ne 
ostane golokrak pa legao, ali se u tom poslu razdrijemao. 
Naišle neugodne misli: 


a 

+Hoće li onaj sekutorski pasković čuti od nekog u selu za 
Šuku i voku? Pa ako pritisne babu i mater pitati, a ako oni; 
kakvi su mahniti i pošteni, pa ne umiju lagati, kažu: — Eno 
je, svezana za hrast... Uh! Mogli biše i sekutor i džendar 
spodbiti babu pa ga svezati u lance i dovesti 'vamo... A ja ne 
bih mogao pobjeći s kravom, jer dok opet proturim svitnja- 
ke u pošvu, a jest uska... Valjat će mi ih ugurati prutićem... 
Da ustanem...e 

I Alijica ustao, ali u snu. Borio se sa žandarima, a oni 
ga šamarali. Jedan mu visoki crnobrki žandar pljunuo usred 
obraza. On otrao lice rukom i tukao se dalje, jer je valjalo 
zadržati napadače dok mati odvede kravu. Onda sekutor na 
njega prosuo pun kabao vode, a jedan žandar puko na njega 
iz puške. Sve mu vatra pred očima. 

Alijica se protresao i skočio. Mrak. Nigdje sekutora ni 
žandara. Kiša se složila po njemu kao da se nebo otvorilo. 
U to zagrmje. Vidio je Šuku osvijetljenu munjom. Pritrčao 
joj, ali vrisnuo. Nigdje voke! Zaboravivši i na kišu i na mrak, , 
i na to da lijevom rukom pridržava šalvarice, pojurio da je 
potraži. 


Aišina se kuknjava razlijegala uskim sokakom, a Mujo, 
prokisao do kože, držeći u ruci fenjer, zaštićen rupcem i 
njegovim gunjcem da ga kiša ne udune, objašnjavao suznih 
očiju okupljenim seljacima: 

— Izišo ja na čaira, pa okrenuo onomer hrastu đe 
mi mali Risto reče. Našo sam Šuku privezanu dijetovijem 
svitnjacima za deblo. Prokisla krava, a vime joj nabreklo od 

mlijeka. Jedva sam je sveo po toj kiši i mraku. Džaba sam 
lunjao čairima tražeći i vičući Aliju. Dero sam se iz svega 
glas: Alija!... Alija!... Niđe ni habera od njega... 

— Pogino mi je, srce materino! Uh, uh!... — vriskala 
je Aiša. 

— Stani, ženo. Još ništa ne znamo. Smislio ja, bolje 
je da sletim u selo. Đe bih ga ja, 'vaki topalast, sam našo po 
noći! Zato sam doćero kravu i, evo, sazvo ljude, pa ćemo 
ga tražiti... Torbu sam mu našo blizu krave. Bezbeli dijete 
zaspalo, a kad se probudilo i vidjelo da teleta nejma, jer je 
pobjeglo uplašeno od groma, pošlo da ga traži... Ama je go- 
lokrak, jer su mu svitnjaci na Šukinu rogu. 

Tifan se brzo snašao čim je čuo Za tu užasnu vijest. Pošao 
s desetak seljaka u potragu za Alijicom. Svi su vjerovali da je 
mališan stradao, zato su nagovorili Aišu da ostane kod kuće. 

— Nije to za ženu, po ovakvoj kišurini, Aiša! — blago joj 
reče Suljo Hodžić. 

— Iđem. Da si ti mati, ko bi tebe zadržao? 

— Pa, hodi... 

Mljaskali opanci po ovlaženoj zemlji, klizali se niz kame- 
nje, fenjeri se ispodunuli, pa su munje postale jedine svjetilj- 
ke unezvijerenoj i sablasnoj povorci seljaka koje je nadbrzala 
uplakana žena, grabeći put kao da je tjera čitava vojska pri- 
kaza. Aišu su jedva dostizali mlađi seljaci i Tifan, a Mujo je 
s još nekoliko starijih ljudi ustanovio da se razmak između 
njih i onih na čelu povorke sve povećava. 

— Pohitimo! 

Prvi se na kamenju i blatu čobanske nisputice svaljukao 
Hurem, a za njim pao i Mujo. Drugi ih seljaci podigli i po- 
vorka je nastavila prodiranje kroz kišu i munje. 

— Tu smo! — reče Tifan. — Dvojica uzbrdo, prema 
šumi! Dvojica na čaira! Trojica sa mnom amo, u dolinu. Jok 
ti, Aiša! Ti ne znaš puta! Ne dam da se još i dva zla sastave!... 

Alija! — vikali su tražioci pripaljujući s mukom pokisle 
fenjere. 

Mujo je, premda nesiguran na nogama, pošao s Tifanom 
i Suljom u dolinu, koja se opasno spušta nadesno od čaira. 

vAko se je voko strovalio ovamo, sigurno je stradao. Ali- 
jica ga vjerojatno htio spasiti i sišao Za njim, ali je puznuo i 
pao, pogotovu jer je jednom rukom morao držati šalvaricea 
— tako su razmišljala sva trojica, a glasno je govorio samo 
Mujo. 

— Paz'te, ljudi, za mnom! Ja sam ovđen godinama čuvo 
koze. Znam svaki kamen. Samo ako ga nije grom... 

— Alija!... Alija!... — odjekivalo je u noći. 

Penjači su se spuštali oprezno, često zastajkujući i čeka- 
jući da munja prošara nebo i osvijetli im na tren vratolomni 
put. 

Još se nisu bih spustili ni do pola provalije kad ih odoz- 
gor pozva Huremov glas. 

Vraćajte se! Našli smo Alijicu. 

Je li živ? — zavikaše sva trojica u isti glas. 

Ne znamo. Bajlisan je. Pohitite! 

— Krvavi u licu, izbodeni trnjem i ljeskovinom skupljali 
su se seljaci oko hrasta. Niz odjeću im se cijedile kapi kiše. 
Dvojica su držali na rukama Alijicu. Prokisli voko tužno je 
blejao svezan pod vratom i pridržavan od jednog seljaka. 

— Sreća. Našli smo ih odmah tu, na početku šume. 

— Kako mi se mali nije javio — uščudi se Mujo. 

— Eh, nije pri havijesti bio. 

— Da ga nije ošinuo grom? — pitala Aiša kroz suze. 

— Hajde, ženo, ne budali! Da ga je nebeska strijela 
pogodila pocrnio bi ko da je od ćumura. Bezbeli se dijete 
uplašilo. Visio je obješen o svojim šalvaricama o savijenu 
homarinu granu. 

— Kako je trčo za vokom, bezbeli zaboravio da nema 
svitnjaka pa pustio gaće, a one zapele za granu i dijete se 
istravilo, pa bajlisalo... 

— Haj'mo žurno natrag! Utoplite i tele i dijete. More 
bit će se oboje povratiti. 

— Ti, Suljo, spremi odmah sina po staru Hašu da 
malom stravu salije... Uh, što puče! Bezbeli je grom raskolio 
kakvu bukvu. Požurimo u selo... 

— Svi smo gola voda. Samo da insan ne prozebe. 
Kako bismo sjutra na njive. 

— Fala vam, ljudi! 

— Ništa je to, Aiša. Ko ne bi pomogo kod take nesre- 
će. 

— 0, sekutore, proklet bio! — zaškripnuo zubima je- 
dan od starijih seljaka. 

— Polahko, živi bili! Spušćajte ga amo, na dušek... Ne izu- 
vaj se, Mujo. Da prvo dijete smijerimo... Nu, golo tijelo... 
— Još kad je ugledala na leđima svog jedinog živog djeteta 
crveni trag od zapaljene glavnje, u Aiši nešto puče. Jedva se 
zadržala na nogama. 

Na Hodžić unio i tele u sobu zamotavši ga u nekakvo 
ćebe 

— Da se hajvanče mrven povrati. Spremio sam SVOg 
Adema kući da nam donese šišu s rakijom. Valja i ti, Mujo, 
da potegneš. A i ti, Aiša! — nasmijao se. 

— Jok! Nije to za nas. Hajde, ženo, brzom! Zacvrkni 
masla da njimena zalijemo Alijicu. Diše. Malo će ga ohavi- 
jestiti. Daj i taj drugi jorgan amo. Dok se Zgrije, proći će ga. 
Vas ti je, bona, ukočen od zime i straha. Alahbirum od čega 
se tako prestravio. 

Kada je u halvat stigla stara Haša Jolduša, koju su na br- 
zinu digli iz dušeka, Alijica je već bio otvorio oči. 

Sav se trzajući u tijelu gledao je unezvijereno oko sebe i 
zavapio. 

— Nikad, nikad više po Kur'anu šarati neću... Neću... Pu- 
šćaj me, zmaju ognjeni... Nijesam ja... Nijesam ja... — derao 
se već u ognjici. 

Razgrijala Aiša na ognjištu vatru. Haša rastopila komad 
olova, triput ga onako vrela obnijela u kašiki oko Alijičine 
glave pa uz devet nekakvih arapsko-tursko-staroslavenskih 
molitava i hukanja bacila u lončić s hladnom vodom. Zacvr- 
ča olovo, zavrišta grozničavi Alija, a Haša prošaputa... 

— Amin... Ko što je iz ovoga olova iscrpnula svaka kap, 
nek se i strava s ovog dijeta izcvrkne... Hu... hu... hu... U 
ime Allaha velikog, Alijica se više ne boji... Podajte mu da 
se triput napije ove vode s bismiletom. 

Izvadivši komadić olova iz vode stade Haša znalački tu- 
mačiti. 


— Nu! Vidi! Zmaj! Uplašilo se dijete zmaja i šejtana. 

Desetak je dana Alijica lebdio između Života i smrti, 
Svakog se jutra budio oznojen i drhtav iz teška grozničava 
sna. Čim bi mu oko podne vrućica malko jenjala, pitao je za 
Šuku i voku. 

— Dobro su — šaptala mu mati. — Voko već pase. Hoćeš li 
mrven mlijeka? Ili da ti mati /jusku jednu svari na mehko... 
Malko kajmaka? 

Ali Alijica nije okusio ništa osim vode i čaja, što mu ga 
je smiješala vidarica Haša. Savjetovala se ona sa seoskom 
vdokturicome, Čotinicom, suprugom željezničara iz Paza- 
rića, koja poznaje sve trave i o njima ima nekakvu debelu 
knjigu. 

Gorak je bio taj ljekoviti Alijičin čaj. Tri prsta sljeza 
bijeloga, pet prsta kantarijuna, mrvičku pelina, tri grančice 
preslice, dva korjena od bokvicex i još nekakvih trava morala 
mu je majka kuhati u loncu dotle dok voda sne spane na 
polovicu, evo do ove pruge, Aišac... 

Zanimali se seljaci za bolesnog čobančića, a mali Risto 
ga obišao. Sjeo do njega na minder i obećao da će mu, čim 
ozdravi, pokloniti svoju još do kraja neispisanu teku. 

— Vidio sam zmaja, Risto, i govorio s njim! — šapnuo 
mu je bolesnik. 

— Kako i kada? — htio ga upitati uplašeni školac, ali je u 
tom trenu u sobu ušla Aiša da svog sina opet napoji spaso- 
nosnim čajem. 

— Suko moja, ko da si mi mrven smršala otkad te ja ne 
vodim na pašu. Eh, još koji dan, pa ćemo opet zajedno... 

— Hajde, sinko, da siđemo u Pazarić u džamiju na 
džumu. Polahko ćemo, sve nogu za nogom. Da se Bogu za- 
hvališ što te kutarisa. 

— Hoćemo !'i u školu, babo? — upitao je Muju čim 
su izmakli majci iz vida. 

— Dok ozdraviš. Ja sam te kod upravitelja već ukajtio 
u teftere, u prvi razred. U prvi, hej! Prvi, a jok kaki drugi, ja 
li čak treći. Ti ćeš, sinko, među prvijem biti akobogda... 

— Ne znaš ti to, babo. Kad prvi razred svršim, u dru- 
gi ću, pa tako redom. 

— Jah, tako redom, ja kako bi drukčije. Je I' ti teško 
hodati? Da te ponesem? 

— Nu! Mogu ja i potrčati. Vidi... 

Šuka pase u Rizvinu pokošenu šljiviku. Do nje se, prko- 
sno klepećući mjedenom sbronzome pod vratom igra jogu- 
nasti voko. Popodne je. Ljudi se davno vratili iz Pazarića, s 
molitve. Prostrla Aiša drolju po travi i toči u findžane kahvu. 
Danas je teferič u Hadžićima, pa sva omladina otišla iz sela. 
Muhtar pozvao k sebi u vrto Muju Halvadžiju i svu njegovu 
čeljad. 

— Povedite i kravu, nek pase. 

Takva čast! Aiša se već posve oporavila od niza nevolja i 
sada sve raste od zadovoljstva. Alijica im priča što je doživio 
one kišne noći koja ga je još više povezala s njihovom Šu- 
kom — i kako je ugledao zmaja. 

— Kad sam se probudio i vidio da nejma voke, plaho sam 
se uplašio. Ispustio sam iz šaka šalvare i gaće, nijesam ih mo- 

gao ni držati ni vezati. Uzmem li svitnjake od Šuke, pobjeći 
će mi i ona za teletom... A dok bih u onom mraku protu- 
rio svitnjake kroz pošvu, bezbeli bi mi i krava i tele nestali 
alahbirum kuda... Potrčo sam da potražim voku. Ugledao 
sam ga kako se vere uza stranu. Osvijetlila mi ga nebeska 
svjetlica. Ja poteci za njim, al u tom opet puče grom i ja 
ugledah, Allah selamet!, kako se nebo nada mnom otvorilo i 
kako iz njega slijeće zmaj. Vatra mu iz usta plaminja, a krila 
mu pokrila svo naše brdo. Krila od /fuča, ja li od bakra. Sve 
se cakle. Hotijah vrisnuti i pobjeć, al me oni zmaj poklopio i 
čuo sam kako vrišći, baš ko jejina, ama mu taj avaz zvoni ko 
da hiljade topova grmi. 
+Hoćeš li još šarati po Božijem ćitabu?e 
+ Neću — vrisnuh — dragi zmaju ognjeni. Neću... Pošo sam 

po voku... Neću... Nijesam ja kriv.c... — i ja poletio da po- 
bjegnem, a on me kljunom bocnu u leđa i ne dade mi ni 
makac... Ondar sam vrisnuo i... 

— I moja te molitva spasila, sinko... — šapnula Aiša. 

— Jah. U gluho bilo! Sad je sve dobro — nadoveza 
muhtar. 

— Jest! — smješkao se Alijica nježno prateći pogle- 
dom igru malog voke i dostojanstveni ismireni stav njegove 
lijepe debeljuškaste krave — hranilice, Šuke. 

dni jesenji vjetar koji dovlači s planina mraz 

i prvi snijeg zapuhao te zore tako bjesomuč- 

no, da su se ruke ranoranilaca, reduša i maja 

primrzavale za ručke muzlice, uši crvenjele, a oči im se punile 
suzama. Poljski radovi davno su završeni. Čak je i Mujo Hal- 
vadžija, najsiromašniji Lokljanin, već davno ovrhao svoje žito 
i spremio ga što na tavan, da se suši, što u hambar, što u mlin. 
Kao što se god selo sve više stiska pod okrilje planine, uvlačeći 
se s njiva i vrtova u kućice, koje već kroz svoje crne badže dišu 
sve gušćim perjanicama dima, tako se i seljaci sve više stežu u 
kožuhe, kabanice — i više ne napuštaju ložnicu u prvi cik Zore, 
nego se, kad se probude, obrnu sad na lijevu, sad na desnu stra- 
nu, Zijevnu, i ostaju pod jorganom makar još dekiku — dvijec... 
Učestala večernja sijela i prela. Posljednji komušari sastaju se u 
klanicama prebogatih, koji ne dospješe urediti i posušiti svoje 
silne kukuruze, ili presiromašnih, koji su prvo poradili tuđe za 
nadnice i sad prionuli da svrše i svoje. Tek oni sponajtanjije 
leđax koji su već sada gotovo sigurni da im sijeno i slama neće 
doteći do proljeća, makar zima bila i najblaža, šalju svoju stoku 
na pašu još uvijek ranom zorom, dok se polja bijele od inja kao 
da je već zaprašio snijeg, Čobani iz bogatijih kuća izlaze gos- 
podski, tek na sat-dva pred podne, jer su ujutro položili stoci 
sijena ili zobi. Sada je uostalom milina čuvati stoku! Pusti je 

gdjegod te volja, samo pazi da se ne zaleti u koji neograđeni 
osamljeni plast, jer drugog zijana i nema. 

Taj ledeni planinski vjetar kojega pamte i ponajstariji u 

selu, nikada ovamo na Lokve ne zakasni, niti ne urani. On 
zapuhne desetak dana prije snijega, da ga, kako veli sijedi 
Alija Delija — 2...najavi ko vaktile poljar uz ramazan po noći 
ručano doba. Jah! Nekad on budio reduše da ne odocne pri- 
grijati jelo, jer valja inače zapostiti brez ručka. Sjećam se ra- 
hmetli Mušana, poljara. Fukara je bio, triput gora od Muje. 
Ni njivice, ni ženice, pa bilesi ni kuće imo nije. Dolutao k 
nama odnekud iz Hercegovine preko planina, dopuho ga 
ovaj 'vaki vjetar. Oputni mu opanci droljavi, čorapi — krpe, 
sve se na njima vuna razbucala, ko da su ih vuci drpali zu- 
bima, a prsti mu nožni modri ko šljive. Moj dedo ondar 
muhtar bio. Uzo ga sebi za slugu. Mušan kasnije postao po- 
ljar. Čuvo nam je njive od zijana. Čobančad ga se bojala ko 
da je div, a i jes' bio krupna i goropadna glasa. Uz ramazan 
je po noći ustajao sa svoga dušeka, kojega mu je poklonila 
moja mati, eh, ko dobra duša, uzo rešeto na koje je navuko 
kožu odrtu s lisice — vele, da je ubio golijen rukama kada je 
u Šehića kokošinjcu hršum počiniti htjela — pa udaraj u njeg 
ko u talambas. Čak je i pjesnu neku skunaturio, da mi, Lo- 
kljani, imadnemo, na priliku, ko šeherljani naše ramazanske 
budioce. Stani! Sve mi se čini da je ev''vako pjevo, samo mu 
je avaz bio ko u Sulje Hodžića, ama još krupniji, ne bud pri- 
mijenjeno, ko kad se bik razgoropadi oko mlade junice. Jah! 
"'Vako: Iz dušeka sad ustajte, ručak ljudima kuhajte. Brzo valja 
sofri sjesti jer još sahat smiješ jesti... 

Kažem vam, pjesmenik je Mušan bio. Eh, zeman... pa šta 
ćeš mu de. Njega više nejma, ali vjetar je vazda ovđe... Ih! 

Što sam se nekad smijo svome babi kad bi, ha ovaj ledenac 
puhne, zamoto leđa su tri pasa i sve hukao od bolova, a sad 
ja... Ma jorgan da svežem za slabine, propuhala bi ih ova 
vjetrušinaa 

Za te priče Alije Delića, koje je njegov protivnik Tifan 
davno proglasio +izmišljotinama stara brbljivcaxa, znali su u 
selu mnogi, pa i Mujina žena Aiša, zato joj se jutros učinilo 
da taj hladni planinski nož koji posjekuje posljednje žute 
listove s vršika pocrnjelih šljiva i krušaka u vrtovima, buši i 
u njezinim slabinama krvave rupe. Jedva je pomuzla svoju 
Šuku i dvije ovce pa požurila natrag u kuću. 

rUprav danas ga dovede!... Eh, tugo moja!x — uzdahnu- 
la slažući na ognjište sirove bukove obličice. +Još spavaju, i 
Mujo i dijete. Da hoće bogdo prispati pa da mi onaj moj 
jadnik ne prozebe. Eto, nek iđe u školu. Popušćala sam. 
Ama mi ga je žao. Ovđen, u srcu me boli, kad pomislim da 
će svakog jutra po ovoj studeni... Eh, moj Mujo, da mi nijesi 
čoek i da mi nijesi tako drag, ne bih ja svoje dijete pušćala 
na ovakvom vjetruc... 

Meljući u staru, stoput iskrpljenu okruglu mlincu po- 
sljednjih desetak zrna kahve za vrući doručak, Aiša se sjetila 
svog noćašnjeg razgovora s mužem, nakon što su se vratili 
sa sijela kod Tifana, gdje se ona zapravo i odlučila da će — 
usprkos razlozima koji govore protiv te ludosti — ipak po- 
slati svog jedinca u školu. Sjećanja na sinoćnja brbljanja kod 
Tifanovice toliko su joj razgrijala živce da nije ni primijetila 
kako bjesomučno okreće ručku mlinca, kao da u njemu ne 
mrvi kahvena zrnca nego jezičine zlobnih Lokavki, a upravo 
je postajala nestrpljiva što se muškinje ne budi — ta, zakasnit 
će Alijica u školu, u koju će ići, shoće, vjere mi, selu za inat, 

muci za inat, eto, nek vide da i moje dijete umije ko i njihova 
usklišćad, makar što je poderanije gaćale Sve te misli nisu 
iz njezine svijesti mogle izbrisati sinoć po zlu upamćeni lik 
sijede Alinice, koju je zatekla kada su Mujo i ona stigli na 
sijelo. Nije ona bila prisutna početku brbljarija na prelu, koje 
su žene uzdurisale dolje u halvatu, dok su muškarci gore u 
čardaku vijećali o hodži i mektebu, ali joj se čini kao da je 
tamo, kao da ih čuje kako se zabavljaju njezinom neima- 
štinom. U susjednoj se sobi Mujo davno probudio pa pod 
jorganom sređuje misli, stalno izvirujući i promatrajući kako 
se već razdanilo, ali xima još čejrek sahata vremenac. Mali 
budući školac još je spavao. Ta noćas se do iza pola noći 
preznojavao u razmišljanjima o svom prvom danu u pravoj 
školi pred gospodinom učiteljem. 


kk 


— Kada sam, braćo, nekidan u Hadžićim' na pilani bio 
— objašnjavao je Garči svoj prijedlog na sijelu kod Tifana 
— našao sam tamo jednog malog hodžu, jako mu brci niču. 
Učio je u Saraj'vu, u medresi. Ilumli je da se iskazati ne može. 
A mekam!— ko da tice nebeske pjevaju. Sve su mi suze frcale 
u džamiji od neke, kako bih vam kazo, sreće. Odmah ja sti- 
mo: Ev'ovi će nama zimus djecu učiti i teravije nam klanjati. 
Pa, šta veliš, muhtaru? 

Sjedeći na počasnom mjestu nasred mindera ispod ogle- 
dala i o zid obješene petrolejke, muhtar, Osman Rizvo, šutio 
je i mrštio se. Mjesto njega odgovorio domaćin, Tifan. 

— A, veliš, mlado momče? 


kl 

— Jah. I naočit. Ko djevojka. Tanak u struku, a izra- 
sto, mašallah, ko borić. 

Zakimali okupljeni seljaci glavama izražavajući svoje ne- 
zadovoljstvo. Nakon duge šutnje ispunjene otpuhivanjem 
dimova iz lula, čibuka i cigareta, javio se sijedi Alija Delić, 
kojega je Tifan pozvao više iz poštivanja prema njegovoj 
starosti, nego iz nakane da se s njim pomiri. 

— Ako se, rije' ćemo, u njega zagleda koja od našijen 
cura, ja li ako njemu šejtan zanese pamet za kojom kršnijom 
Lokavkom, ha? Pa kad ti naš hodžica zareda pod pendžeri- 
ma cure pozivati... Moj Garči! 

— Ih, šta je opet tebi na pameti! Vama je asli glavno 
da vam djecu uči hodža sijede brade, a o ilumu vi ne vozite 
brige! Hej! Valja sa svijetom i sa zemanom. Ako smo pod 
planinom, ne moramo Zato biti zatucani. 

— Nu! Što se naš Garči raspričo! — poskočio Alija 
Delić, a domaćin se u tom trenu, više iz nagonske oporbe 
nego zarad toga da dovedu u selo mlada vjeroučitelja, odlu- 
čio poduprijeti Garčijev prijedlog. 

— A šta išće taj tvoj hodžica, koliko para? 

— Hranu i stan i — tu se Garči gordo isprsio — ništa 
više! Ni paklići duhana, jer ne puši. Ni žita, ni vune, ko osta- 
le hodže... 

— Jok! Takvog džaba hodžu ja u selo neću! — zabrun- 
da muhtar. — Ne volim ja, braćo, takve poslove. Ne išćem 
ništa, daj šta daš, a tebe ondar stid, pa zakolješ ovcu i osušiš 

je. "Bujrum, hodž'efendi!k, a žene, ko kad su kratke pame- 
ti, svaka svom dobrom hodž'efendiji hediju. Ondar se stanu 
nadmetati ko da su sekutorke na pljenidbi. Jedna mu nosi 
kačicu sira, druga jungu dvije masla, treća gaće i košulju... 

Eto, tako vam je, kad je džaba! Skuplja pita od tefsije! Pa jog 
mladić... Nejma, braćo, znanja u golobrada čeljadeta. Dok 
on na učkur u svojije čakšira misli, nije on, da oprostite, za 
našije cura. Đe će njega slušati, rije' ćemo tvoja Sejda? Kad 
mu jednom namigne, ode mu pamet u neku stvar, pa zabo- 
ravi koliko je u islama šara. Ja velim: jok! A vi, ljudi? 

— Imaš li kakog drugog? — priupita domaćin. 

— Još nijesam nijednog našo, ali ima vakta. Dok prvi 
snijeg zapane, bit će hodža, haj... 

— Daija svoju kažem? — javi se glas Muje Halvadži- 
je. Seljaci se lecnuše i zgledaše. Zar se upravo on, dojučeraš- 
nji bezemljaš i gradsko potucalo, javlja za riječ? On, koji je 
odlučio sina poslati u školu, a da se prije toga nije sa selom 
ni posavjetovao, ukoliko to ne kani učiniti večeras. 

— De,-— stade ga bodriti muhtar, uvjeren da će podu- 
prijeti njegovu zabranu. 

— Hotijah vam večeras javiti da ću svog Alijicu sju- 
tra sabahile u školu. Zakasnio je više od mjesec dana, ama 
dijete bilo bolesno, pa... 

— Daj ti o hodži, a o tvom dijetu ima vakta. 

— Hani, Garči, ne prekidaj me u riječi — uzljuti se 
Mujo. — Pogledaš li mi u ovaj jediti zub i u ove sijede čupe 
vidjet ćeš da sam stariji. 

Seljaci u čardaku stali s više pažnje slušati Mujine riječi, a 
on upeo sve sposobnosti da im se učini koliko-toliko uvažen 
i ozbiljan. Podilazile ga neka slatka drhtavica. Evo on, kome 
su se još koliko jučer rugali svi u selu, danas već predlaže 
najuglednijim Lokljanima što da čine. Glas mu je sprva bio 
nesiguran, ali se sve više učvršćivao. 

— Uprav sam moro sa svojijem dijetom početi, a nijesam, 
vjerujte, hotio zatezat. Eto. Jednom ga ja poveo u džamiju, a 
ono me usput sve pita: Je I' babo, koliko je u podne namaza 
rećata? Je li se 'vako nijeti? Pa ondar objednom stade pričati 
kako od hodže za tri zime u mektebu nije nijedne manije o 
vjeri čuo. Staru hodži nije, ljudi, do naše djece, već da s mi- 
jerom prezimi i preposti ramazan na račun sela. Kad se sje- 
tim kako smo mi vaktile učili pred Muharem hodžom, ama 
on je bio naš, Lokljanin. Ja bih reko, uzmimo toga mladog, 
more bit će se obiknut u nas, pa nam i ostati u selu. Eto, ako 
koju curu begeniše, pa... 

Ilum nam naškoditi ne može. Još ako je zbilja tako uče- 
van. Mi bi se mogli porefenati, pa svoj mekteb imati vazda 
otvoren. I ljeti, i zimi. Ljeti makar iza popasnog doba. Mogo 
bi nam on u selu i mrtve opremati, i džumu klanjati petkom 
da ne dangubimo po sahat hoda do Pazarića. Još ako je do- 
bro pismen pod alafranku, mogo bi nam i učitelj biti pa da 
se djeca ne lome po vjetru i zimi. 

Slušali ga seljaci i škripali zubima. ?Budala! Nije on dža- 
ba lunjao po gradu! Školu hoće u selo, školu! Lahko je nje- 
mu naše šćeri za kojekakve lutalice udavati. Ahmak i goljo!e 
Ni jedan mu ne htjede glasno reći šta misli, zato je muk, 
što je nastao kada je ušutio, prekinuo muhtar istom kad je 
dopušio svoju cigaretu. 

— Ja velim: jok! A vi? Mujo, ti seoske brige ne vozi, 
nije to tako lahko. Ne znaš ti kakijen sve soffa ima po grado- 
vima. Propalice su to. 

— Pa valjda Garči zna koga u naše selo zove! — po- 
može Tifan Muji, premda se s njim nije slagao. 

— Nejse! Makar on bio vanj taki, mlad je, a to je opa- 
sno. Deder ti nama, muhtaru, nađi kakvog starijeg, prima 
nama i našem selu. 

Razgovor o novom hodži otegao se sve do pred ponoć, a 
onda se seljaci nadovezali Muje. Jedni su ga hvalili što di- 
jete upućuje u školu, a drugi mu prigovarali. U njemu je to 
sve više učvršćivalo svijest da čovjek odluke o svom djetetu 
mora donositi sam, jer staj se nije još rodio, koji je Loklja- 


nima ugodioc. 


Kada je Tifan javio svojoj stopanici da će te večeri sazvati 
sijelo radi općeseoskog posla, ona je odlučila da, uz muževe, 
pozove i žene sebi na prelo. Ima toliko oprane i očešljane 
vune da je ni za mjesec dana urediti ne može, a valja otkati 
Sejdi ćilim za ćeiz, jer će se ona vjerojatno već ove, ili naj- 
kasnije slijedeće, godine susrećitic. Tifanovica je uz to opet 
jednom steškac, trbuh joj već kvasa, svitnjaci na dimijama 
sve kraći pa ne može više sama tako prionuti za posao kao 
dosad. Pristizale odmah iza jacije žene, sjedale dolje u toplu 
halvatu za preslice i razvezale razgovor uz crnu kahvu i stal- 
no pljucanje gomoljica vune, koje su se grudale pod prstima 
pri predenju pa su ih odvajale od prepuklih niti. Beganovica 
i Suljinica podbadale mršavu staru Alinicu da joj razvežu 
jezik, jer ona zna kako tko u selu diše, šta koja domaćica ima, 
tko se kojoj curi pod pendžere javlja, u koje je komšinice 
krava zasušila i zašto, ukratko: Alinica zna sve. Neke žene 
čak vjeruju da ona zna bolje gatati iz plećke i kahvenog ta- 
loga, nego bilo tko, a zna i grah baciti i faletati, pa i iz dlana 


UH 

budućnost kazati bolje nego da je pod ciganskom ćergom 
odrasla. 

Vrteći svoje već oteščalo vreteno među crnim prstima, 
Alinica se pomalo zasitila pričanja o Šarencima i Hasanovu 
topalastu vrancu, kome su nogu još ljetos ozlijedili čobani, 
jašući ga bez sedla i gonjajući da preskače ograđe, spa konj- 
če nezgodno palo, eto šćete, koja se, Bog i vjera, ispraviti 
ne može! Ko današnja uskliščad! Bezbeli hin to naučio oni 
učitelj dolje u Pazariću, koji naš evlad od vjere i obraza oti- 
ma, pa ih švapči i vlaši. Ide u tu školu svaka sorta, pa bilesi i 
curice! Sjede u klupi jedno uz drugo aginski sin i— rije'ćemo 
— gologuzo ciganče, uh...a 

— Čujem da će i Aiša svog spremiti, i to sad u neva- 
kat, kad školci već više od mjesec dana sihode svakog jutra. 

— Bogme moj već povazdan šara njake slovove po 
onoj tablji. 

— A bezbeli te ne sluša ko prije. 

— Otima se, ama ja ne dam. Neće mom dijetu škola 
kumandijerati! 

— Be čujem, brez šale, da i žensku djecu zovu. 

— Ih! Pa ima već dvije-tri godine kako pusule s of- 
šćine dolaze. 

— Daje u Muje šći — javi se zlobno Aliničin britki 
mesnati mač, kojim iz krezubih usta kolje svakog vještije i 
ubitačnije nego najiskusniji ratnik, — jah, da mu je uprav ko 
vila, on bi nju spremio... Bi, kad vam kažem. 

— Estagfirulah! Đe će još žensko, pa muslimansko, 


u školu? — čude se neke prelje, a od uzbuđenja im popucale 
niti, 

— Bogme Zovičanke već i šćeri šalju. Zakon je to, 
Sreća je naša što smo daleko od carske džade i od Skole, jer 
bi i ti, vaka s trbuhom morala pred učiteljku, pa mjesto pre- 
slice — kalem u šake. 

— Hajde, ne budali. Ta nije se valjda svijet prevrnuo 
naizvrat! 

— Jašta je. Kad i naš Mujo Halvadžija aga postade. 

— Mrven se čoek potkožio. Neka! Zar ti je krivo? 

— Uzo udovicu, pa sad njih dvoje upelo iz petnije 
žila da se obogate. Rade ko mahniti. Ama to meni krivo nije. 
Nek zaimaju. Samo, zašto Mujo tuđe dijete posvoji, pa ga 
još mimo svijet u školu sprema. 

— Zašto mimo svijet? Iđu i tri tvoja unuka! — uščudi 
se domaćica, Aišina dobra prijateljica, koja je i nju i Muju 
pozvala da večeras +po jaciji na sijelo i prelo dođue. 

— Iđu,iđu — zasikta uvrijeđena starica i stade takvom 
brzinom vrtjeti svoje vreteno da je upravo zviždalo nad nje- 
zinim krilom natrunjenim otpacima vune. — Ali, seko, svak 
prina sebi... Koliki je u nas porez, a koliki u njih. Nije za 
kozu sijeno, ni za fukare — škola. 

— Nu, zar se, Alinice, pamet po porezu konta? Eto, 
ja znam u Dejčićima jednog seljaka, on je, čini mi se, naj- 
zgodniji u svoj Bosni. Ima pe'-šest stotina ovaca i— nije šala! 
— devet pari konja, a sin mu — budala. Eto. 

— Nemoj tako, Tifanovice. Valja znati za red. Ko je 
fukara, s njimena za vrata, a ne u školu! Kad se, bona ne bila, 
sjerotinja pohasi, gora je od sto sekutora i džandara. 

Sigurno bi Alinica nastavila još pogrdnijim riječima ogo- 
varati Aišu Halvadžušu da se ova nije pojavila na vratima i 
vjerojatno čula dio za nju neugodna razgovora. 

— Sjedni ovamo, Aiša, mi uprav o tvom sinu... 

Mučila se ona i jedva suzdržavala suze čitave te večeri, 
a muškarci gore u čardaku otegli-do sitnih sati. Sada, dok 
melje kahvu za doručak, razmišlja o svojoj smionosti kada je 
Beganovici odbrusila. 

— Jest! I nek pisar bude, a ne soska šuga. Dat ću ga 
i u medresu il u glilmaziju, pa nek bude šumar, ili učitelj, ili 
sekutor... 

— Tu u gluho bilo! Pomahnitala nam Aiša! Allah 
selamet! Tako ti je, kad se prosjaci pogospode! 

+Da, sigurno su nešto takvog šaputale one ženetine, kad 
smo se razilazilea... Onda skuhala doručak, pa zavikala: 

— Mujo, Alija, ustajte! Da mi još ne odocnite u školu. 
Sinu zamotala šal oko ušiju, u torbu mu pometala bukvar, 
tablicu, hljeba, sira i dvije pole pečene tikve mehkokore. 
Na pragu ga poljubila: 

— S hajrom, sinko! — a Muju posavjetovala: 

— Ostani dolje u Pazariću dok se škola ne svrši, pa ga do- 
vedi. Sjedni u kahvi s ljudima. Ja ću ovđen sve poraditi sama. 
Znaš kako je, prvi put... 

Kad su očuh i sin zamakli za susjedne kuće, sva isprepu- 
hana od ledenog snjegovjesnika, Aiša je ušla u kuću i otrla 
suze. Samu je sebe htjela utješiti prijevarom da ih joj je na 
oči navabio vjetar, a ne ona topla bol u grudima. 


Držeći se jedan za drugoga da ih vjetar ne odnese, seoski 
su školci žurili niz polje. Više nego strah da ne zakasne u 
školu tjerao ih je taj nesnosni ledopuhac koji svija grane, na- 

ginje plastove, izvaljuje kolje iz ograda i koluta niz strnište 
zaboravljene fenećke i ibrike klepetajući njima kao da kakav 
kotlar prolazi kroza selo i nudi domaćicama svoje usluge, 
Djeca trče i ne osvrću se, pa zato niti vide Muju Halvadžiju 
sa sinom, niti čuju kako ih Alijica s vrha polja u sav glas 
doziva: 

— Stan'te! Zaje'no ćemo! 

Videći da nikako ne može dostizati svog oduševljenog 
sina koji trči niza polje, nošen vjetrom, Mujo se, sav zadihan, 
zaustavio i viknuo: 

— Kud si poletio, nalet te bilo! Ima do njihan kilu- 
metar. Nek samo trče. Mi ćemo polahko, ko ljudi. 

— Baš me, babo, nekako strah hvata od te škole! — 
zasopta zajapureni dječačić, slušajući kako mu ssrce u grlu 
tučee. 

— Nu! Vas si se oznojio. Nek te sad još propuše, pa 
ćeš opet u dušek. A jedva si mi ozdravio. Maj! Deder se i 
ovijem mojijem gunjcem ogrni. 

— Bit će tebi zima, babo. 

— Hajde, ne budalesaj! 

Žureći se uz oca, Alijica je tužno ustanovio da su djeca 
ispred njih već zamakla u dolinu, među planine. Još malo 
pa će na džadu, na državni drum koji vodi prema Pazariću. 

Tamo ne puše tako užasno kao tu, na otvorenu polju. Sigur- 
no će do škole doći bar pola sata ranije nego oni. Kako im 
hladnoća i žurba ne dadoše da razgovaraju, Alijica je imao 
dosta vremena da u sebi, u svom malom uplašenom i UZ- 
buđenom srcu, raspreda zamršene niti svojih čuvstava toga 
jutra kada će prvi put u životu zakoraknuti u školu. Svo je 
ljeto sanjao o toj zgradi. Poznavao je njezine prozore izvana, 

znao je za onih pet stuba što vode do ulaznih vrata, a njegov 
mu je prijatelj Risto ispričao mnogo toga i o unutrašnjosti 
škole, o klupama, ploči, spužvi, koju djeca moraju svakog 
dana oprati pod česmom u hodniku, i o — učitelju. Toga se 
visokog, mršavog čovjeka, koji u lijevoj ruci drži prut, a u de- 
snoj kredu, Alijica bojao, premda mu je Risto govorio, da je 
dobar kao majka, ssamo strožan i ljut, a kako i ne bi bio taki, 
kad smo mi — ko a/ašas. Nikako Alijica nije mogao sebi pre- 
dočiti razred i klupe, premda je već tri zime pohađao njihov 
seoski mekteb na Lokvama. Nije ni pokušao uspoređivati te 
dvije škole. Mekteb je vjerski, to je ono više, ono što se mora, 
da se duša ne okalja, a škola je ono — što se hoće. Da, što se 
hoće! On u mekteb nikad nije otišao od svoje volje. Uvijek 
ga gonila mati. Nije Alijica loš vjernik, niti je neposlušan, 
ali je ponosit. Ne da da ga bez razloga mlate, a hodža često 
imao na njega spike jer je sirotinjsko dijete, a voli zaupitki- 
vati. Ma kako pristojno molio da mu bilo šta objasni, hodža 
ga je samo tukao. Alijica je često otplakao od tuge što mu 
taj vefendijaa zagorčuje slast njegovih molitava. Ako ga sad 
i učitelj stane odgajati šipkom po glavi...e Budem li kriv, 
neka, neka samo mlati, ama ako budem prav... Ali, šta ja 
mogu? Dijete sam, pa valja da trpim...x 

Stigavši sav promrznuo i uplašen kao kakvo u kavez za- 
tvoreno ptiče, u onaj uski hodnik, koji odvaja dvije učionice 
od sobe učiteljeva stana, Alijica nije znao šta se s njime zbi- 
va. 

— Stani tu i čekaj! — čuo je te očeve riječi i zinuo od čuda 
kad je primijetio kako njegov babo vješto zaokrugljuje desni 
kažiprst i ponizno, nježno kucka njime po vratima. Kada 
je Mujo nestao za tim vratima Alijicu obuze strah od sa- 

moće. Ubrzo je čuo galamu djece iz susjedne učionice, koju 
je učitelj vjerojatno napustio dok je razgovarao S njegovim 
babom. 

— Hodi, sinko, ovamo! — čuo je topli, mekani glas. 

Ne, ni toga kako je ušao u onu čudno namještenu sobu, 
ni svega što se toga prijepodneva s njime zbilo, Alijica dugo 
nije bio svjestan. Bilo je to preuzbudljivo. 


k k k 


— Ovdje ćeš se lijepo izuti, sinko, i ostaviti opanke tamo, 
na onoj klupi. Onda ćeš sjesti ovamo do male Klare. Vidiš, 
tu u četvrtom redu, klupa do prozora. 

Stotinjak sitnih, modrih, smeđih, crnih i zelenih očiju 
uprlo svoje radoznale poglede u Alijicu. Muškići su se, radi 
straha od učitelja, bezglasno smješkali, keseći svoje bjelkaste 
i žućkaste zubiće. Eto, tog novaka zapade da sjedi uz žen- 
sku, uz onu malu smrdu, koja kod kuće čuva jarad pa všćavi 
iz daleka ko da je kozac. Ona sitna, snema je tri učiteljeva 
pedljac, a on uzrastao ko momčuljak, xistego se haman uči- 
telju do bradec. Djevojčice, smještene u četiri reda klupa do 
prozora, po tri u jednoj, dobiše sada dopunu. One dvije uče- 
nice u četvrtom redu klupa nisu se poveselile svom susjedu. 

Jedna od njih, mala Anka, bila je obučena u gradsku haljini- 
cu i imala u pletenicama po crvenu svilenu mašnu. Ona se 
upravo ljutila na tu pridošhcu. Bit će im tijesno. Ankica se 
uz to pobojala ušiju, jer bi joj mama i opet namazala kosu 
smrdljivim petrolejem i iščešljala je onim prokletim gustim 
rožnim češljem koji joj raskrvari tjeme, pa joj sve suze frcaju. 

— Dobili ste novog druga — javi se strogi učiteljev glas. — 
Kako se zoveš, sinko? 

Uščudilo to Alijicu, koji je još bio zabavljen raspetljava- 
njem oputa na svom lijevom opanku. Ta maloprije ga je isti 
taj sgospodin upravitelja — tako ga je zvao Mujo — upisao u 
onaj ogromni tefter, deset puta veći i deblji nego onaj u ko- 
jega gazda Todor unosi vjeresije. Rekao mu je sondar i ime 
i brezimex, i babino ime, i to da je posinak, i koliko godina 
ima i sve, eto, sve. 

A sad ga opet pita, i to pred tolikom djecom. Alijica je 
uzalud tražio po klupama svog Ristu. Svako lokavsko školče 
prepoznao je odmah, ali ih nije našao tu ni polovicu. Svu- 
kavši s mukom opanak Alijica se uspravio, pa onako u čara- 
pama pošao prema katedri. Gledajući u učitelja nije primi- 
jetio da su i onaj njegov čudnovati stol, i ona ogromna crna 
pločurina smješteni na posebnom postolju, na koje se treba 
popeti. Zato je tako nespretno pao da se odjednom složio 
posred učionice raširivši i noge i ruke, kao da je prikovan za 
pod. Djeca prasnuše u glasan smijeh, a on osjeti kako mu 
suze nagonski naviru na oči, a iz nosa mu stala kapati gusta 
krv. Kako je bio skinuo s ramena svoju torbu i ponio je u 
ruci, ona je pri njegovu padu, načinivši širok luk po zraku, 
tresnula o pod takvom snagom da su iz nje poispadali crni 
hljeb, sir, bukvar i pločica koja se raspala u nekoliko komada. 
One dvije pole tikve mehkokore prilijepile su se, jedna za 
katedru, druga za prvu klupu, tako da je na podu uz raspe- 
tog dječačića ležalo čitavo tužno razbojište. Učitelj skočio 
od katedre, strogim pogledom zaledio smijeh svojih učenika 
prvog i drugog razreda u skupnoj učionici i prišao mališanu 

pa ga nježno podigao. Alijica je prestravljen drhtao držeći 
obje ruke na raskrvavljenu nosu. 

— Malo si se okliznuo, sinko. Jesi li se udario? Bolt li? 

Alijica zatresao niječno glavom i stisnuo zube o zube 
samo da ne zarida pred tom djecom u kojima je tog tre- 
nutka vidio neprijatelje. Stid, što je sav sirotinjski sadržaj 
njegove torbe izložen pogledima te školčadi, žalost, što mu 
je slomljena pločica, na kojoj je još jučer ispisao sva slova da 
ih pokaže učitelju, i uzbuđenje, što hljeb, Božji nimeć, leži 
na podu pa je apritisko melećea koji zarad tog bogohulnog 
nedjela plaču, toliko su ražalostili Alijicu da nije ni mislio na 
svoj nos. Učitelj naredio Klarici, Alijinoj susjetki u klupi, da 
pokupi njegove stvari s poda. Razbijenu ploču digao je sam. 
Okvir i veće komade smjestio na katedru, a sitnije bacio u 
košaricu za otpatke. Zatim je izveo Alijicu iz razreda, poka- 
zao mu u hodniku česmu gdje će sprati s lica i ruku krv. Na- 
redio mu da digne u zrak lijevu ruku i da ga pričeka. Onda 
se vratio u razred da umiri djecu. Klarica je u međuvremenu 
odlijepila tikve pa ih vratila u torbu i -iskoristivši priliku što 
učitelja nema u razredu — oblizala prste. 

Alijica je stajao u hladnom hodniku držeći uzdignutu 
ruku i čekao. Krv mu je davno prestala curiti iz nosa. Drhtao 
je cijelim tijelom. Jedinoj misli: A. šta će sada s mene biti?e 
— odgovarala je savjest uplašena ponosa: sZlo! Sramota!k... 
Tek kada se i učitelju i djeci učinilo da su zaboravili na no- 
vog prvoškolca, došla po njega Klarica. 

— Hodi! Unidi! Ne boj se. Ja sam sve tvoje pokupila. 

Praćen pogledima onih stotinjak užagrenih očiju, koje su 
ga motrile poput roja gladnih osa da mu isišu svu krv iz 
obraza, Alijica je sjeo u svoju klupu. Nenaviknut na takvo 

tijesno sjedište vrpoljio se i mučio, a skoro je vrisnuo od boli, 
kad je osjetio da ga odostrag iz petog reda klupa bočnu u 
leda šilo kojim ga je Joldin Meho, Vejsilov brat, htio uUpozo- 
riti da su — eto — susjedi. 

— Jesi li ovo ti napisao? — upitao ga je učitelj, pokazujući 
cijelom razredu dio ispisane pločice. 

— Jah.Ja. 

— Bi li nam znao na ovoj velikoj ploči štogod napisati? 
Ponos i zanos ozariše Alijicu. 

— Bih. Samo još ne znam kad se sve meće malo, a kad 
veliko slovo. 

Pohvalio ga učitelj i ukazao djeci za primjer. 

Onda je došao odmor. Đaci nazuli opanke, pa trk u škol- 
sko dvorište. Njega pozvao učitelj k sebi, u onu čudnu sobu. 
Poklonio mu novu pločicu i dugo razgovarao s njime. Brzo 
se mališan otkravio. Taj prvi Alijin dan u školi, koji je tako 
uzbudljivo otpočeo, završio se nekako brzo, tako da je svom 
ocu, koji ga je dočekao pred izlazom, rekao: 

— Lijepo je u školi, babo. Ja se, eto, već i obiko. 

— I baš tako dobar, ha? 

— Jest, mati. Dobio je crveno ćage. Najbolje. 

=At? 

— Bijelo. Nedovoljan. Nije to za me. Lijepo naše Lo- 
kve! Ljutila se Beganovica što njezinu sinu ne pomogoše ni 
darovi, sonakav sir, onako krasno maslo i puna kačica birin- 
dži jabukova pekmezale Eto, njezino dijete propalo. A onaj 

Aišin goljo najbolji. Ne bi ona ni školala svog Mujicu, al; 
Began navro, hoće silom da mu sin postane pismen. 

— Nek nije ćorav kod očiju, ko ja. 

— A šta tebi, jadan ne bio, fali? Eto, Bogu šućur, ima- 
mo svega — tješila ga. 

— Dasi ti, ko ja, uz rato, lunjala po svijetu, vidjela bi 
ti kako je teško biti stume Bošnjake i kako te neđe u srcu, 
ja I' u džigericama zaboli, kad ti kaplar kaže: Ti ne me- 
reš frajter postati, Begane, jer si nepismen!c... Šta ti ondar 
vrijedi što si najbolji kosac tu, kod kuće, na selu i što, koja, 
imaš šljivik ljepši neg i jedan Lokljanin. Pa još kad te dolje 
u Saraj'vu stanu vijati i premotavati oni 'dvokati i poreznici. 
Da mi nije teška ruka i ja bih učio 'vaki star. 

Kada je otac namlatio Mujicu radi onog prokletog bi- 
jelog ćageta i zarad toga, što mu je efendija rekao da je i u 
mektebu neposlušan i najgori đak, Beganovica stala još više 
mrziti Muju Halvadžiju i njegovo usklišće. Zar je onda čudo 
što se na sijelu kod Alinice Delićke okomila na te sprišipet- 
ljex svom žestinom svog jezika. 

— 1 s kijem se druži? S Vlašetom. Vazda s onijem 
Šarenčevim Ristom u školu sihodi. 


— Ama hodža veli da je dobar i u mektebu — prekide 
je jedna od žena. 

— Muka onomer golobradiću dobar biti! I ono je 
Švabo! Kako je tankovijast i vižlast, sve će cure za njim po- 
mahnitati! 

— E, nemoj tako! Otkad nam ga Garči u selo dovede 
djeca nam uče, klanjaju i poštuju starije. Dobar je on, uče- 
van! Kad god kroza selo hodi preda se gleda. Valjan! 

— Hajde, bona! Ne znaš ti hodžinske palitike! Vreba 
on koju će od našije cura, čeka da se uhaviza koja je ponaj- 
zgodnija pa da joj se uvali u dušek, a puncu na ognjišće i 
zemlju... Dina mi, ne znam kako ću za njim teraviju klanjati. 
Usklišće! Zar to mlado momče da bude hodža, ha? 

— Govorila sam ja — povlađivala Alinica — ama dža- 
ba. Obrlatio taj žutokljunac i našeg muhtara svojijem šej- 
tanskijem ilumom. 

— Večeras će Muji na prosjački jemek i sijelo. Nu, 
lopova! Neka se ne veli da samo bogatijem u kuću zalazi. 
Palitika! 

— Da nas Bog sačuva novine i mladine! — uzdahnula 
Alinica primičući usnama vreo findžan. 


k k %k 


— Još ni hefta i eto nam ramazana. Ove će se godine la- 
hko postiti. Dan kratak, a zima stegla. Ne bi čovjek ožednio 
sve da vazdan drva cijepa. 

— Jah. Sjetim li se ljetnije ramazana, kad smo kosili 
i od žeđi haman vratali ko mamena šćenad ja li zaobadali 
bikovi, sve mi drago u srcu što ovi mubareć danci padaju 
u zimu. Jesi li ti, Tifane, upamtio ono ljeto, kad rahmetli 
Hašku Mehinu od žeđi i gladi stala krv curjeti iz usta, nosa, 
pa bilesi i iz ušiju, a on se ne šćede omrsiti. Bilo je to na Gu- 
njima. Upeklo ko u džehenemu, a on kosio ko mahnit. Da 
zaboravi glad priono preko mjere, pa otkosi padali ko da ih 
sijeku munje, a ne njegove mišice. 

— Dijete sam ja ondar bio, Mujo. Čuo sam đe pričaju 
o tom. 

— Jel'istina da će nam naš novi efendija svakog dana 
iza ićindije ders kazivati o vjeri? Ih, plaho bi to bilo! 

— Neće baš svaki dan, tako po jednom u hefti. 

— Ja nješto kontam, da ne bi otpadno bilo, kad bi, 
rijećemo, ponekad govorio i našemu ženskinju. Obraz, bra- 
te, utanjio, a znanja nema, pa... Da ga večeras ti zamoliš, ha? 

- More. 

— I ne zaboravi mi na večeru doći. 

— Ja bih iza jela, na sijelo... 

— Jok! Zaklo sam onu svoju dvizgu još jučer. Nešto 
ću osušiti, a nešto Aiša ispekla. Eno je, kuha burek. Znaš, da 
i mi jednom musafire okupimo. 

— Pa, kad baš hoćeš... 

Zaredao Mujo Halvadžija po selu sazivati goste i upozo- 
riti već pozvane da ne zaborave večeras doći k njemu. Ponos, 
uzbuđenje i radost, što je, eto, i on domaćin, koji čak na 
jemek k sebi u kuću poziva, toliko su mu razgrijali srce da 
nije ni osjećao kako mu hladnoća zimskog dana brije i ocr- 
venjuje čitavo lice. 

Aiša se već od ranog jutra pripremala za tu skromnu 
gozbu, izmišljajući što će i kako će, samo da ne padne još 
gore na jezike seoskih klepetuša. Sin joj u školi, muž obilazi 
uzvanike, a ona sama. Potrla je odaju, ilovačom oblijepljenu 
polurazvaljenu limenu pećicu premazala nekakvim crnilom 
nabavljenim dolje, na stestia, kod trgovca Todora, pa se sada 
ljuti što ta nesretna boja supravo šćavi ko da kožicu učinjaše. 
Dva je skupocjena sata izgubila zračeći odaju i krpeći jedini 
olinjali ćilim. Već prije nekoliko dana oprane okolice bošča 
i dvije vezene abdestne mahrame (koje je još kao djevojka 
donijela svom prvom mužu u ćeizu), nikako da se osuše, a 

valja ih uglačati i razvući. Muka je to! U kući ih nigdje ne 
može razastrijeti radi čađi i dima, a vani se na snijegu po 
ovoj studeni rublje ukruti, i ti čekaj dok iz njega ishlapi vla- 
ga. Pomisao da ima svega sedam kašika, od toga tri limene, 
koje je s mukom trljala lugom sinoć sve dok je u lampi tra- 
jalo petroleja, a ipak joj ostale nekako šarene, hrđa ih previše 
izjela, toliko joj je zadavala brige da se ipak odlučila suzbiti 
stid i posuditi kašike u komšinice. Svu bijedu svoje sirotinje 
spoznavala je istom sada, dok se grozničavo pripremala za 
tu večeru, na kojoj će proslaviti sinov uspjeh u školi i mek- 
tebu i pokazati Lokljanima da se žilavim radom za nekoliko 
mjeseci može učiniti čudo! A može li se? — mislila je Aiša 
rastežući među rukama još poluvlažne mahrame. Zumra, 
debela i Ijepušna stopanica njihova bogatog zaštitnika, Su- 
lje Hodžića, ne dade joj da izvede konačni zaključak, jer se 
pojavila na vratima sva natrpana darovima. 

— Da ti mrven pomognem. U tebe je večeras sijelo. 
Maj, ja skuhala lokume i — evo ti kašike. Nove. Dvan'es ko- 
mada i jedna viljuška za hodžu. Nuto, su čijem šeherljani 
jedu! Vile! Bezbeli im je i jemek ko sijeno, a usta ko pojate. 

— Baš ti fala, Zumro. 

— Hani, evo ti kahve. Sama sam je ispržila, jer ja 
imam oni pod alafranka $iš. 

— Ih. Ne mogu ja to primiti. Imamo mi... 

— Znam, Aiša. Kako ne biste imali... Makar. Mala 
hedija nije na odmet... To tvom sinu, kad je taki valjan. Daj 
da ti pomognem razvući tu okolicu. Nu, pitu pečeš, ha? 

—Jah. I čorbu ću svariti. Mesnu. Bih li u nju bacila uz 
grah i koji kompijer? 

— Moreš. Koga ste sve sazvali? 

— Muhtara, pa Tifana, pa tvog Sulju, starog Begića ; 
Delića. Bogami ne znam koga još... Mujo saziva. 

— Što nijesi Alijicu ostavila kod kuće da ti makar 
hajvan prigleda i vode nanese. 

— Ih! Đe bi ti on brez velike nevolje iz škole izosto. 
A sad će već i izbiti kući. Još po sahata. Samo je od togar 
slaba fajda. Ha stigne pojede nešto na brzu ruku, pa trkne i 
položi Šuki, voki i ovcama, pa ondar sufaru u ruke i ne vraća 
se iz mekteba do iza akšama. Šta ćeš, dobar im efendija, pa 
ga djeca vole. Samo, na ovoj Zimi... 

— Jest, baš je stegla. Ma, molim te, u mene se usred 
odaje smrzla voda u bardaku, pa on puko, ko da si u njeg 
livorom gađala. Subhanallah, kako ćemo izdeverati. 

— De, živa bila, pomozi mi da ovi cilindar nataknem 
na lambu, još ću ga razbiti. 

— S mijerom, Aiša. Sve će biti kako treba. 

— Šta je ovo? — uščudi se domaćica ugledavši istom 
sada na minderu par cipela. 

— Alijici od mog sina. Njemu su već tijesne. On više 
u školu ne sihodi. 

— E, baš ti fala. Jutros mi dijete pošlo niza stranu u 
takijem opancima da me je sve strah: spast će mu usput s 


nogu. 


Stigavši u razred s velikim zakašnjenjem lokavska su se 
školčad poredala iza Alije Halvadžije, učiteljeva miljenika, 
koji je svojim pomodrelim kažiprstom kucnuo na vrata. 

Jeste li vani, pred školom, stresli sa sebe snijeg? — upitao 
je učitelj čim je Alijica promolio glavu u razred. 
Jašta smo. 

Ulazite, ali polagano da nas ne ometate. 

Stala djeca pred katedrom. Njih desetoro. 

— Gdje su vam Vaso, Mujica i Vejsil? 

— Vaso je bolestan, Vejsil osto da s babom u šumu ide, a 
za Mujicu ne znam — odgovorio Alija. 

— Zašto tako drhtiš, sinko? 

Pogled u modre učiteljeve oči zbunio ga je. Zar da mu 
kaže kako mu je usput spao s noge opanak, pa ga djeca uza- 
lud tražila u snijegu. Onda on zamotao desnu nogu šalom, 
jer bi se u samoj čarapi smrzla na toj cičoj zimi, koja sve 
gricka kožu i navabljuje suze u oči. 

Dok su se djeca izuvala i uvlačila u svoje klupe, učitelj je 
prekinuo predavanje. Jutros mu i onako rad ne ide glatko, 
kao obično. Sve do ove školske godine on se u svojoj drža- 
vici seoske djece osjećao kao pravi demokratski predsjednik 
republike. Školom je vladala njegova ljubav, a njime želja da 
unese što više prosvjete u ovaj tako divan, ali zaostali kutak 
Bosne. Već poostarjeli neženja, sav se je posvetio djeci. Vrlo 
je rijetko, i to samo kada se ukazala neodloživa potreba, sjeo 
u vlak, a u Sarajevu se, namjesto da se provede i zabavi posli- 
je čamotinje i samovanja, uvijek navraćao u antikvarnice da 
nabavi jeftinih knjiga i — na prosvjetni odjel da ostvari svoj 
dugogodišnji san — još jednog učitelja. 

+2Tako bismo mogli razdvojiti treći i četvrti od prvog i 
drugog razreda. Upravo je sramota, gospodine predstojniče 
(ili načelniče, već prema tome da li je to govorio prije dvade- 

setak godina ili lani), da, upravo je sramota da jedan učitelj 
radi sa gotovo stotinjak djece.e 

U svom pisaćem stolu imao je puna tri fascikla pred- 
stavki, molbi i prijedloga. Prvu molbu napisao je još 1908. 
godine, kao mladi učitelj... Kada je premješten u Pazarić, 
obradovao se što uz jednu veliku učionicu u zgradi ima lijep 
stan za njega. Dvije sobe, kuhinja, i upravo gazdinska smoč- 
nica. Preživjevši svoj ljubavni roman bez težih posljedica, 
on se upravo herojski odrekao braka. Njegova zaručnica, kći 
bogata trgovca, nije htjela na selo. 2 Tu čovjek propada! Ili 
se upiši na Visoku školu u Beču, ili dođi k tati u dućan, ili... 
Ne, nećeš me poseljančiti!e... A on, nahranjen do sitosti li- 
teraturom i prosvjetiteljskim idealima, osjećao da je njegovo 
mjesto ovdje — među seljacima koji u svojim šarenim tor- 
bama nose budućnost, slobodu, autohtonost i snagu otpora 
protiv svakog denacionaliziranja i koloniziranja. On je još 
kao učenik shvatio tragediju Bosne, već stoljećima odvajane 
od svoje relativno slobodnije braće i uvučene u sukob Istoka 
i Zapada. Vjekovima pod Turcima, pa onda pod aŠvabomx, 
Bosna je vapila za slobodom, za svojim pravom na mjesto 
pod suncem, pa zar da se on za to pravo ne bori, zar da po- 
stane trbušasti buržuj, trgovac svoga naroda, vjerni podanik 
cesarsko-kraljevskog Veličanstva — dok u Zagrebu živi duh 
spaljivača madžarske zastave, a u Beogradu raste slobodna 
Srbija? Ideali, a ne časti i gomilanje novaca! — znao je sa- 
mome sebi govoriti gledajući u fotografiju snevjerne ljubex, 
kojoj je posvetio tanku sveščicu loših soneta. Pretrpio mno- 
ge progone, promjene sgorex na vladi, pa i sdoljec, tu, u Pa- 
zariću, ali je on uvijek ostao isti. Kroz generacije je provlačio 
duh bratstva i zbližavanja ljudi triju vjera i uspio uvući u sela 

napredniji rad. Naučio seljane pčelarstvu, nabavio im poseb- 
na sjemena, žene savjetovao kako će najbolje siriti kiselinu, 
a domaćinima održavao predavanja o kalemljenju voćaka, 
koje daju i ovdje, pod planinom, sočne plodove. Ispratio je 
mnogo komandanata žandarmerijske stanice, tri svećenika i 
pet-šest hodža; gubio, pa opet nalazio trećega za preferans, 
ali ostajao tu, u Pazariću, kao sastavni dio škole, njezina duša, 
njezin neizbježni inventar. Svoje bivše učenike susretao kao 
brkate domaćine i rado s njima razgovarao o prošlosti, kada 
su mu dovodili sinove u školu. Jedan čak doveo i unuka! 
Vrijeme prolazi, generacije se mijenjaju, valja se brinuti za 
nasljednika, jer je već sazrio za mirovinu. 

Bilo je to davno. Njegova trinaesta predstavka sSlavnoj 
Zemaljskoj Vladi za Bosnu i Hercegovinu, na ruke veleuče- 
nog gospodina... ležala je još nepredata na njegovu stolu. 
Ponosno je čitajući po dvanaesti put, vikao je samome sebi: 

— Sada mora upaliti! Neće to državu stati ni forinte!... 

Sami seljaci dobrovoljnim radom probili zid između dvi- 
ju soba njegova stana, kojih se odrekao u korist škole, pre- 
tvorivši smočnicu u kuhinju, a ovu u sobu za sebe. Sada ima 
dvije krasne učionice! Svijetle! Higijenski uređene! Samo 
učitelj mu treba. 

Seoske općine same će ga izdržavati... Ali molbi nije 
udovoljeno i učionica je ostala prazna. Za Svjetskog rata po- 
služila kao ambulanta, a poslije, kada su zaredale nove mol- 
be pazarićkog čudaka, u njoj rasli paučina i prašina. Nijedan 
sreski načelnik, nijedan prosvjetni referent nije htio riješiti 
tu molbu prerevnog upravitelja. Još kada je radi nekih izjava 
i nadstranačnosti postao nepoželjan sad ovoj, sad onoj vladi, 

prijetili tom zanesenom naprednjaku premještajima, ali mu 
je ipak uspijevalo ostati u Pazariću. 

Lani se osmjelio čak do Beograda. I — upalilo! Dobio je 
novog učitelja. Mlad, visok, razbarušene crne kose. 

— Vi uzmite treći i četvrti razred. Igrate li preferans? 
— Ne. Tablića. 

Već od prvog trenutka se nisu slagali. Novi se učitelj na- 
ime od samog početka svog boravka u Pazariću nije trpio s 
Čotinicom, vrijednom majkom šestoro budućih intelektua- 
laca. Posvadio se i s popom Gavrom, jer ovaj nije bio radikal. 
Unio on u svoj razred netrpeljivost. Muslimanima naticao 
na nos Kosovo, katolicima frankovštinu i neoportunost shr- 
vatskog pitanjax, a pravoslavnima na sva usta isticao kako 
su ovi vodeći narod, snek sada bivše age i Švabe vide šta 
je rajac... Ipak ga nisu zavoljeli, jer im je govorio: + Vi niste 
pravi Srbi. Vi ste prečani. Da postanete dostojni nas, morate 
se isticatile Takav stav zbunjivao Pazarićane. Djeca ga nisu 
ni shvaćala ni voljela, pa su kajmaci i ostali darovi pristizali 
k njemu sve rjeđe. Počele svađe i tužbe. Stari učitelj postao 
vprotudržavni elemente, shrvatski propagatorx, ycrveni ko- 
munistx i — dobio jučer novi dekret. Premještaj u Surdulicu. 

— Nakon više od četvrt stoljeća rada na istoj školi! — uz- 
dahnuo... 

Da uzbuni Pazarićane i skupi deputaciju? Da zamoli mi- 
rovinu? Da spere sa sebe nedostojne objede? Ili — da pokupi 
svoje prnje i knjige i počne sve iznova — na novoj školi? Ne, 
jutros njegovo predavanje nije bilo kao obično dosad. Samo 
da djeca ne primijete... Starom se učitelju maglilo pred oči- 
ma. Zar je moguće da mu ni izvještaji svih nadzornika, koji 
su ga uvijek hvalili, nisu mogli pomoći? Pogled mu se na 

trenutak duže zadrža na Alijici, koji je hučući u prozeble 
prste upravo sjedao do Klarice. Jadno dijete! Takva ambicija 
i tolike sposobnosti, ali će propasti, ostat će tu, na Lokva- 
ma, kao siromašak, a to bi bio možda dobar budući narodni 
zastupnik... Bosno moja, kukavice sinjaxe... sricao već stih 
i— nastavio ispitivati račun učenike drugog razreda. 

— Ako hoćeš meni dati pet olovaka, a gospodinu učitelju 
Velji triput toliko, koliko moraš ponijeti olovaka iz kance- 
larije? 

Mali se Mitar zamislio. 

— Moro bih imati triput po pet — petn'es'— i vama 
pet -dva'es!! Ama ja ne bih nosio onomer učitelju, on ne voli 
djecu. 

— Šuti! Kako možeš takve gluposti mljeti? 

— Ni mi njega ne volimo. Ne da nam da se gonjamo 
po onoj sobi na odmor. Veli: vi tamo vašem starcu! 

— Tako i treba. Učenici nižih razreda ne smiju u uči- 
onicu viših. Reda mora biti. — Onda se obratio Alijici. 

— Zadaća? 

Alijica izvadio iz torbe u debelu lanenu krpu umotane 
svoje knjige i teke, da mu ih ne ovlaži sir i ne umrlja gnjeca- 
vi ječmeni hljeb. Stravu, koja mu je utren rumenilo obraza 
pretvorila u sivo bljedilo, izazvala je bolna spoznaja da mu 
je neko od školčadi, dok je on na putu tražio svoj izgubljeni 
opanak, natrpao u torbu snijega. 2Neće mu danas zadaća 
i opet biti najbolja! Fukarsko šćene! Ja, aginsko dijete, pa 
bijelu cedulju, a ono — crvenu!a Videći kako se nesretnom 
Alijici nakupljaju suze u oči dok drhtavom rukom razmo- 
tava svoju teku, učitelj je jedva suzdržavao svoje, i upravo S 
naporom stiskao usne, da ne vikne. Snijeg u torbi topio se u 

toploj učionici i završavao svoje razorno djelo. U teci se sva 
slova slila u veliku nejasnu mrlju. Sarno Zadnje rijeći deset 
puta napisane rečenice sNa Gunjima stoji visok plast na- 
zirale su se iz tog modrikastog mora sljevenog na iscrtkanji 
list teke. 

— Lijepo. Baš lijepo pišeš! Ti si, sinko, dobar dak. Ti 
nisi kriv što ti je u torbu palo malo snijega. 

— Nije mu palo. Djeca mu natrpala, gospodine! — 
tužakala Klarica lokavsku školčad, ali se učitelj na nju nije 
obazirao. 

Vrativši se katedri stao razmišljati o svojoj bilježnici, koju 
mu, kao i ovom djetetu, nakon čitava ljudskog vijeka rada, 
iznakaziše mrljama. Onda zaurla tako strogo kako ga još ni 
jedan dak u Pazariću nije čuo. 

— Neka ustane onaj magarac koji je Halvadžiji natrpao 
snijega u torbu. 

Djeca se skamenila. Tišina. Škripa klupa kao da navje- 
šćuje zatišje pred buru. 

— Još ne ustaješ? Vidim te! Vidim! Digni se! 

Svako dijete osjeća učiteljev pogled na sebi, upravo vidi 
njegovu majušnu sliku u svojim zjenama. 

— Ustani, dok te nisam za uho digao! Kad si imao 
hrabrosti učiniti nekome nepravdu i pakost, ne budi ni sada 
kukavica! Priznaj, pa nećeš biti strogo kažnjen. Ne ustaneš 
li, onda ćemo svi znati da si jadni podlac. 

— U drugom redu klupa nasta žamor. Blijed, kao da 
će se tog trenutka srušiti u nesvijest, ustao je Ramo Hodžić, 
sin jednog od najbogatijih Lokljana. Glas mu je drhtao. 


— Ja sam. 

sjedni, oda nisi više nikada! Alijica, oprasštaš li 
mu 

Ib! Ništa je to. Djeca smo mi! —- protisnuo je kroza 
suze, Nije on njemu oprostio, niti će mu to ikada zaboraviti, 
ali čemu da se sada još više o tome govori? Hodži će on nje- 
ga kazati danas u mektebu, pa neka mu on iskanta kako će 
ga zarad toga Bog kazniti. 

— Neka mu kupi novu teku! — zagrajaše djeca. 

"Novu teku?a — sinulo učitelju u glavi. — +Da, u novu 
školu! U Surđulicu! Ali, tko će još jednom ispisati uništena 
slova, promašeni Životni san?a 

Djeca ga nisu shvatila kada je ljut i strog dotrčao do ma- 
log Rame i udario ga tri-četiri puta šipkom po rukama. Tu 
u Pazariću se ne pamti da je on kada upotrijebio tu šipku! 
Poslije sućutno pomilovao Ramu po glavi, zarivši mu svoje 
košćate šake u kosu. 

— Ti si još dijete. Popravit ćeš se. Ne plači. Odrasle lju- 
de ne možemo ni batinama popraviti, a njihove pakosti su 
gOTE... 

To već djeca uopće nisu shvatila, zato su ga zbunjeno gle- 
dala i teško su dalje pratila njegovo predavanje. Već pri kraju 
sata, kao da im nešto nevažno kani saopćiti, rekao je razredu 
tupim, bezbojnim, skrhanim glasom. 

— Ja vam više neću biti učitelj. Kad ima tako zločeste dje- 
ce koja od šale tuđu muku snijegom mrljaju... 

Djeca zagrajala. Ramo doletio pred katedru i uzviknuo 
glasno da ga svi čuju. 

— Izmlatite me još i više, sve po turu, ja li po glavi, ali nam 
ostanite vi, jer u onog drugog ne bih mogo ni pogledati. 


252| ENVER ČOLAKOVIĆ 


Kriv sam. Kriv sam. Kupit će moj babo Alijici deset teka... 
deset... samo vi ostanite. 

Istom tada je stari učitelj pustio maha svojim osjećajima. 
Djecu raspustio kućama, a Alijicu pozvao u svoju sobu i dao 
mu neke knjige. 


k kk 


Žureći se sam uz Lokavsko polje onako napola bos, Ali- 
jica je sve plakao od hladnoće, koja mu je prodirala u kosti, u 
mozak, u krv. Razmišljao je sprva o svemu što mu je učitelj 
govorio, ali se kasnije njegove misli ukočile, čekajući trenu- 
tak kada će sjesti uz toplo ognjište i napiti se vruće varenike, 
da nekako razgrije drob, srce i ušia, jer mu se činilo kao 
da mu već včitav vuđud trnee. Samo da mu se nos i uši ne 
promrznu pa ne otpadnu! Zna on da ih valja, kako je učitelj 
govorio, natrti snijegom, ali nema snage da to učini. 

Majka ga je dočekala darom. Ima nove cipele. Ubrzo je 
veselje zagladilo preživjeli strah. Još kada je u štali pomilo- 
vao Suku i zagrizao u onaj zdrobljeni lokum, kojega mu je 
mati dala, jer ga ne može na siniju pred musafire, Alijica je 
zaboravio da je malog Ramu kanio tužiti hodži. 

— Da danas ne odeš u mekteb, ha? 

— Zašto, mati? Pa da me hodža ruži? Ja sam naučio 
napamet e/lemterekej/fe. Da ti ga proučim? Danas će nam ka- 
zati maniju. Moram otići. 

— Pa, de. Ako đe usput vidiš babu, spremi ga kući da mi 
još nacijepa drva. 

— Hoću. 

— I nemoj kasniti. Valja da ti još preobuku dadnem. Znaš 
da je večeras u nas sijelo. Pohiti kući. 

U mekteb je stigao s velikim zakašnjenjem, ali to ovdje, 
na selu, ne znači ništa. Dođi kad stigneš, a otići možeš kad 
ti dosadi, ili kad te kod kuće kakav posao čeka. Nije to kao 
u školi. Hodža sjedi uz peć na kožici i govori, a oko njega 
na Žasurama, ili na golu podu, ili na kožicama koje sami do- 
nesu, sjede na koljenima, ili spod ala turkax savijenih nogu 
djeca, momci, cure, a i pokoji stariji čovjek ili žena, koji vole 
ovako u toplu mektebu prodrijemati koji sat i — yuhvatiti 
neku pametnu o Allahu dželešanuhue. 

Najžešći oporbenik protiv Garčijeva prijedloga da tog 
efendijicu dovedu u selo, Alija Delić, sada upravo zavo- 
lio toga hodžu i svakog ga dana možeš zateći u mektebu. 
Sjedne u ćoše blizu peći, koju sam loži, zapali svoju lulu i 
sluša kako djeca uče. A kad dođe ikindija i hodža okrene 
skupnu molitvu, on je uvijek mujezin. Drago mu što ovaj 
efendija drukčije tumači nego stari lutajući vjeroučitelji. I 
taj je hodža seosko dijete, odnekud čak iz okoline Visokog. 
Sirotinja, pa jednu zimu podučava djecu, a drugu nastavlja 
vlastito učenje u medresi. Ne vjeruje Alija da je on izbačen 
iz medrese u Sarajevu i da je lažni hodža, premda se i takve 
glasine pronose po Hadžićima. Kako bi ovako uljudno i pa- 
metno čeljade izbacili? 

Kada je Alijica nazvao selam i sjeo kod vrata, hodža ga je 
samo pogledao i nastavio pričati o dužnostima muslimana 
prema bližnjima. Završivši svoje predavanje upitao Alijicu 
da li je naučio zadaću. 

— Jesam. 
— Pa de, kaži nam je, da čujemo. 

— Mašallah! Vrlo dobro! — pohvalio ga je nakon što 
je mali Halvadžija bez pogreške izrecitirao molitvu. 

—- A bi li nam sad maniju reko? — upitao učenik. 

— Zakasnio si. Već sam je kazao. 

— Šćeta. 

— Pa, da nam je ponovi Ramo Hodžića. Nek te on 
nauči. Nešto bocnu Alijicu pod rebra. Vrag li je, prkos li je? 

— Baš on? 

— A zašto ne bi on? 

— Pa, eto, efendija, kako vi hoćete... 

Tek te večeri, nakon što je Alijica svim sijeldžijama za- 
želio laku noć i pošao spavati, šapnuo mu je hodža da mu 
je Ramo priznao svoju pakost i da žali što je to učinio. Za- 
vodeći se u san, vani, kod ognjišta, Alijica nije požalio što 
je na sijelu ispripovijedao kako njihov učitelj mora seliti iz 
Pazarića, obezbeli porad palitikea. 


Mnogi od Mujinih uzvanika došli su te večeri više radi 
ljudi i novog hodže, nego da domaćina počaste svojom po- 
sjetom, a očekivali su da će o tom +prosjačkom sijelux moći 
dosta toga prepričavati za dugih ramazanskih večeri. Širo- 
kogrudnost i iskrenost kojim ih je Mujo dočekao brzo ih je 
razoružala. 

Nejmam baškaluka, ko tijesna kuća. Zato nijesam ni sa- 
Zivo žena — ispričavao se je, a kada je, poslije jacije, mladi 
hodža stao pričati o nevoljama na koje je nailazio u gradu, 
domaćin ga je itekako shvaćao. 

Teško je biti siromah, a željeti nešto nauke donijeti na 
naša sela. 

Jah, šta ćeš, efendija, utanjili i obraz i berićet. 

Rat, pa eto ti de. Dok se insan od jednog rata oporavi!... 
Ih, ljudi, smislite samo ovo. Izgori ti kuća, pa eto — deset go- 
dina dok se mrven povratiš, a uz rat pogorjelo sve od Pijave 
pa gore do Rusije... — mudrovao T'ifan. 

Nije samo to,— nadovezao hodža. — Ljudi izgubili vjeru u 
sebe, u svoje snage, pa očekuju samo od Boga. 

Ja od koga ćemo, moj efendija? — uščudi se muhtar. 

Od sebe samih. Ujedinite se! Nemojte se svađati i pre- 
knadati, nego prionite svi zajedno za dobro sela. Dok se vi 
ne osvijestite i ne uvidite da su ljudi medu sobom jednaki i 
da ima samo onih koji vas gule, i vas, guljenih, dotle vam ni 
Bog neće pomoći. 

Uh! Đe to piše? — uzljuti se Began, koji je večeras došao 
Muji upravo poslom, ali čeka zgodu da otpočne svoj razgo- 
VOT. 

Ako hoćeš pravo, čak i u Kur'anu. Ne smijete dozvoliti 
da vas gule i varaju, da vas rasparčavaju u stranke, u radikale, 
zemljoradnike, JeMO i šta ja znam kako se sve zovu ti ka- 
puti vaših narodnih otaca! 

U Boga se uzdamo, efendija, ja u koga ćemo drugog? 

U sebe, braćo, u svoju snagu i poštenje, u narod, u brat- 
stvo, pa će vam i Bog pomoći. Nije istina da jedan mora biti 
prosjak, a drugi bogataš! To nije pravedno! 

Ah! — i seljaci se stali zgledati oko sebe. 

Da prekine taj razgovor Tifan brzo nastavi pričati o ra- 


mazanu i moliti hodžu neka i ženama održi nekoliko pre- 
davanja. 

- Ama o vjeri, a ne o kakijem palitikama. 

Kada se sijelo stalo već razilaziti, a petrolej u lampi je- 
njavati i peć pucketati od usijanosti, osmjelio se Began da 
upita nazočne: 

Ljudi, šta velite za mog Mujicu? Slabo uči. 

Pa i što će mu škola. To su, da oprostiš, vlaška i švapska 
posla. Odvlače nas od vjere, eto. 

.E, ljudi, ljudi! Zar baš ništa drugo ne znate nego ovakve 
gluposti mljeti? Treba škola. Nikoga znanje na krivi put od- 
velo nije! — reče hodža. 

E, moj hodža, mlad si ti! Dok nije bilo škole, pune dža- 
mije i crkve i hambarovi, eto. 

To nije istina! — uzvrpoljio se efendijica. — Čiji hambaro- 
vi? Aginski, gazdinski, begovski, a narod ostao neuk i gla- 
dan, go i bos! 

Opet vi! — prekide ga Tifan. — Šta si ti, Begane, htio o 
svom sinu... 

Ma, eto, ja hotijah da nam efendija dadne nasihat o 
štrukcijama. 

Zgledali se sijeldžije i ni da probijele. Kakva je to sad 
opet riječ, i to iz Beganovih usta. Tifan se lecnuo, muhtar 
stao sukati svoj brk, a Mujo pogledao ispod oka u Garčija, 
kao da ga pita: Sta mu je to? U odaji nasta tišina. Osjećajući 
da sada svi razmišljaju o njemu, Began se stao nelagodno 
vrpoljiti na minderu. Da ipak prvo upita muhtara? Zato mu 
se obratio nekako mekanim glasom. 

Znaš, Osmane, mene je dosad stoput peklo što ne umi- 
jem nikakvu jaziju čitati. Kad siđeš u grad, pa — rijećemo 
— tražiš ,Okruglia sud, svi ti se nasmiju, vele nije okrugli, 


nego "Okružni... Ih! A ko bi to nama znao kazati, ako ne 
naš učitelj... Zato ja... 

Tah, jah, tako je — počeše se seljaci otkravljivati. 

Ili na priliku tražiš kakvu ulicu, a ona ti se gospoja, koju 


Jah, nezgo'no, pa de... Ama pametno ćeljade neće zamje- 
riti. 

De ti po gradu traži pametne i obrazli ljude! Ja, braćo, 
mislim da naš hodža pravo govori. Valja da se i mi ohavije- 
stimo. Da je kabi/, ja bih svog sina naučio i švapskim jezi- 
kom govoriti, nek zna ko i ti, Tifane. 

Šta će mu to? Nek prvo nauči hezbejle ona sureta, koja 
mu za namaza trebaju. 'Vako ti je nikaka vjera! Eto, ja danas 
čuo u mektebu... 

Nemoj tako strogo suditi, Alijaga! Mlad je, naučit će... 
Neka mi samo redovito dolazi... — umiješa se hodža. 

Kad sam neki dan bio dolje u Pazariću, da za njega pi- 
tam, reko mi gospodin upravitelj da ga tvom Aliji, Mujo, na 
štrukcije spremim. Pa ja sad pitam, bismo li to? 

Jok! — upade Tifan.— To nikako! Ako mu već mora neko 
štrukcije davati, podaj mu ih ti sam, ko njegov otac! 

Ja, na priliku, kontam — upade Garči — da je bolje neka ih 
daje sam učitelj. Nije to za djece. Uzme štrukciju u ruke, pa 
je, ko nevješt, more i slomiti, i eto ti belaja. 

Osjeća Began da nešto nije u redu, a vidi kako se mladi 
efendijica smješka sebi pod bradu, pa bi najradije okrenuo 
razgovor na nešto drugo, ali seljaci navrli, hoće silom da ri- 
ješe to pitanje njegova sina. 

Znate šta — upade domaćin — ja ću vama rijeti pravo. Ja 
sam tankije leđa, jedva nekako skupim ono malo za pore- 

za i haljina i hrane, ja vam, braćo, zasad, štrukcija nejmam, 
Kupio sam i bukvar i novu sufaru, i teke i ćageta, | gumu | 
tablju, ali više ni dinara dati ne mogu prije pramaljetja, a on- 
dar ću opet na poso. Ti, Begane, ako misliš da ti moj Alijica 
more od pomoći biti, kupi štrukcije i njemu i svome sinu, pa 
nek ih zajedno uče. 

Ama, braćo, vi o jednom, a Began o drugom — prekide 
ih hodža. — Ne treba ništa kupovati. Neka Alijica pokazuje 
Mujici zadaće i neka ga podučava, pa će biti sve dobro i bez 
posebnih seštrukcijac. 

A ja ću mu još i žita dati. Eto, za svako slovo — oka šenice, 
je pravo? 

Slijedećeg petka, kada je posjetio učitelja, ispričao mu 
hodža tu zgodu, moleći ga da ga ne oda Lokljanima. 


kk 


Kako god što Lokljani vjeruju u vanrednost svog sela, 
tako oni poštuju i neke stare običaje, kojih se — bez velike 
nevolje — ne bi odricali. Oni su već uzakonili da se među 
Bajramima ne žene, a uz ramazan da se ne svađaju među 
sobom i ne putuju u Sarajevo, osim uoči dvadesetisedme 
noći da se klanjaju u Begovoj džamiji i nabave bajramlu- 
ke. Svake su godine, ma kako slaba bila ljetina, plaćali svog 
hodžu već od kasne jeseni i u mektebu u dnu sela, skupno 
obavljali večernju molitvu — teraviju kad je god ramazan 
padao u zimsko doba. Ovog im se ramazana sve to pore- 
metilo. Premda Mujo Halvadžija nije u tom razbijanju skla- 
da pridonio upravo ništa, ipak su Lokljani u mnogočemu 
okrivljavali baš njega. 

Već prvih dana. ramazana došao u selo shabera da ne- 
koliko najuglednijih domaćina siđe sutra u prvu mašinu i 
priključi se sdeputancijić zbog učitelja. 

— Zari ti, Mujo? — upitao ga tog jutra muhtar, iznenađen 
i pomalo ljutit, gledajući njegov pohabani gunj. 

— Reda je ići. On moje dijete pazi ko da mu je rođeni 
otac, pa kako ne bih... Rijet ću ja onomer gospodinu sre- 
skom glasno i jasno: Ako je dobar nama s'jema, neka i vama 
budne. Eto... 

— U svašta se već petlja! Digni sirotu na svoju sramotu! 
— gunđao sebi pod bradu gazda Ostoja Šarenac, koji je, uz 
muhtara, bio vođa Lokljana. 

Ne bi Mujo toga jutra uranio ni za pet učitelja, pogotovu 
kad valja platiti vlak, pa tramvaj, i još možda zakasniti u 
akšam kući na iftar. On je morao krenuti, upravo morao. 
Navečer uoči tog odlaska deputacije, Alijica nije kao obično 
otišao Beganu na iftar i podučavanje Mujice, nego došao 
kući. Sjeli otac i sin u toploj odaji, a Aiša ostala kod ognjišta 
zabavljena nekim poslom. 

— Babo, šta smo mi? — upitao ga sin i trgnuo ga iz uživanja 
u debeloj cigareti, smotanoj još za dana, kada je u nju gledao 
sa žudnjom. Sjećao se tada priče o nekakvu Arapu, koji se 
zavjetovao da neće jesti hurme, ali nakon četrdeset godina 
nije mogao odoljeti svojoj žudi i nabavio čitavu oku na čar- 
šiji. Navečer došao kući, stavio datulje preda se, pa uzviknuo: 
+ Na, nefsu, najedi se očima, jer kroz usta nećeš!a — s Nijesam 
ja ni evlija, ni ilumli čovjek, sitan sam i jednozub, od mene je 
dosta što ću čekati na ovaj cigar duhana do iza večeres. I eto 
ne da mu ovo usklišće da provede svoj ćejf A šta ga pita? Bu- 

dalaštinu. sHiću-lurmi! Šta smo mi! Fukara i seljaci, eto!-... 
Zar to on baš njega da pita, ali Alijica nastavio. 

— Šta smo, babo, Hrvati, Srbi, ili Slovenci, ha? 

— Nu, otkud ti to? 

— Jedan učitelj veli: Hrvati, drugi: Srbi, a ja bih da zna- 
dem, jer djeca sve mene pitaju. 

— M2 zar vas to uče? Ljudi smo, reci, težaci, seljaci, Lo- 
Kkljani, eto... 

= Gospoja Cotinica mi reće da smo mi Hrvati, to kaže i 
gospodin upravitelj... 

— E, kad on veli, onda je tako. Eto. 

— Ali njega poradi toga hoće maknuti od nas, pa... 

— Ma, ne budalesaj, dijete! Ko bi njega, en 'nako valjana 
dizo iz Pazarića? Ublehe su to! 

— Pitaj hodžu večeras, iza teravije. 

Potvrdio hodža Muji sinovljeve rijeći i još mu napričao 
ćitava čuda o učitelju. 

Svi sutra sabahile na vlak, pa u srez. Ne dajte da vam tog 
vrijednog čovjeka premjeste. 

Tako je. A deder mi ti, hodža, molim te, reci, šta smo 
na priliku mi, Bošnjaci, planinjaci, ko Lokljani, eto. Jesmo 
li Srbi, Hrvati, U more bit Slovenci? Znaš, ja sam neuk, ne 
znam, ne umijem ti kazati, kako me je nešto stid bilo kad me 
većeras moje dijete to upita. Da Švabe nismo ni Talijani, to 
znam, ali dalje, ko bi još to u glavi konto... 

— Braća smo mi, Mujo, proleteri, drugovi. Eto, to smo. 

— Nu, zar i take insanske pasmine ima? 

— Islam ti veli da smo svi braća, a ljudi se dijele samo 
u gazde, koji gule, i u proletere, koje gule. Tako je to, moj 


Mujo. 

— E, baš ti fala kad mi kaza. Proleteri, proleti kroz život 
bez ikakva uživanja i zevka, sve u radu za ono malo hljeba... 
Pametna lakrdija. Još večeras ću to rijeti mom sinu. 

— Ne, ako si pametan. O tome se djeci ne govori. Šuti, i 
gledaj svoga posla. 

— Zar valja da krijemo ko smo. Tuhaf! 

— Sutra zorom kreni u deputaciju. 

— Moram li baš i ja? 

— Upravo ti. Neka vide da se i proleteri dižu i traže svoja 
prava, a ne samo bogati. 

— E, kad ti kažeš, hodž'efendi, onda ne beri brige. Mujo 
neće ostati kod kuće. 

Zar je onda čudo što je i on pošao? 

Okupili se u predsoblju gospodina sreskog načelnika se- 
ljaci iz nekoliko sela. Skori izbori pomogoše im više nego 
njihovi opravdani razlozi da sačuvaju svog učitelja do kraja 
školske godine. 

Prepričavali Lokljani kako je Mujo sreskom rekao: +Herr 
presvijetli, molim te za onog našeg proleterskog učitelja, ne 
daj da nam ga Hrvati radikali maknu, dobar je on ko soska 
majka i valjan jec, premda se ni on sam, a ni oni ne sjećaju 
točno njegovih uzbuđenih riječi, na koje ga je načelnik po- 
gledao s visine, promrsivši kroza zube. 

— Dobro, dobro. Sve ću vam ja urediti. 

Nije prošlo ni desetak dana iza tog prvog poremećaja li- 
jepog ramazanskog reda Lokljana, kad, kao grom iz vedra 
neba, puče glas: 

— Došli džendari na Lokve. Eno, Marko, i još trojica. Nije 


to obična patrola. 

, Kevina i oktime 
Potrčale žene na pendžere pa stale noževima i noktima 


strugati i krčiti nakupljene ledene šume s okana da vide 
koga to traže i kud su pošli. 

— Nu! Ni muhtara nijesu zovnuli! Da nije kakav švercer 
iz Hercegovine po ovoj crkavici donio rusak-dva duhana, pa 
neđe ovđe sakrio? — mudrovao Tifan žurno obuvajući opan- 
ke. On to mora vidjeti. 

Stali žandari pred mektebom. Marko ušao sam. Djeca se 
uplašila, žene zavriskale, a Alija Delić, koji je — onako gladan 
od posta — drijemao uz peć, zavikao: 

- Šta je to? 

— Ništa, Alija. Tražimo lopova. Protudržavni element. 
Komunist. U ime zakona, lažni hodža, kupi stvari i — za 
mnom. 

— Ja sam ovdje vjeroučitelj. 

— Imam nalog u džepu i znam dobro ko si. Ti si hodža? 
Ti ni u Boga ni u Kralja ne vjeruješ! Moskove jedan! U ime 
Njegova Veličanstva... 

— Zar našeg hodž'efendiju? — uščudi se Tifan stigavši 
pred mekteb. 

— Ti da si hodža? — viknu jedan od žandara uhapšeniku 
čim je ovaj izašao i udari ga kundakom u prsa. — Ti? Buniš 
narod! Izbacili te iz medrese, a ti u naše mirno selo! Tu bi 
htio svoje vražje sjeme sijati... Naprijed!... 

— Stanite, braćo, da ga i ja pitam! — drhtao je od uzbu- 
đenja Alija Delić viđeći da je vrag odnio šalu i da se žandar 
Marko mršti pa režeći gleda u onog svog mlađeg druga, koji 

je, tu pred seljacima, bez potrebe mlatnuo uhapšena mladića. 

— A šta ćeš ga pitati? 

— Jesi li ti musliman i hodža, sinko, ili si — meaza//ah! ko- 
monist? Reci im, bolan ne bio, da je to laž. Reci makar šta... 
Nemoj nas sada ovako usred ramazana bez hodže ostaviti. 
Ma, progovori... 

— Reci, reci tko si! Nek čuju — razvika se onaj žandar koji 
ga je tukao i sad mu već lancima vezuje ruke. 

Mladi efendija šuti i sjetno gleda u topli mekteb. 

— Hoćeš li malo rakije, da se omrsiš? — priupita ga jedan 
od žandara i turnu mu pod nos bočicu. On je odgurnuo gla- 
vom tako žestoko, da se našla u snijegu. 

— Vrši svoju dužnost i ne muči dalje ove poštene seljake. 
Da li sam vaš hodža, ili šejtan, to prosudite sami. Hajdemo! 
A ti — obratio se onda žandaru — nastaviš li ovom metodom, 
nećeš od mene čuti više ništa. 

— Osim jauka, je li, ti huljo crvena! 

— Ma nije on — pokušao Tifan. 

— Bolje će ti biti, Tifanaga, da se u ovo moje ne petljaš. 
Noćas ti klanjaj teraviju, a sutra nađite novog hodžu. Lako 
ćete ga platiti. U mojoj odajici ima svega. Sira, kajmaka, no- 
vaca... To je vaše... Htio sam to na Bajram podijeliti siro- 
mašnoj djeci... 

— Dobrotvor si, je li? Lopužo jedna! Marš! 

— Ne rekoh li ja — tužio se te večeri muhtar — da ne do- 
vodimo u selo tako mlada hodžu. Znate li vi, ljudi moji, da 
smo svi mi mogli izgorjeti poradi njega. 

— Ma, da vam pravo kažem, nije on otpadan bio. Fin i 
pošten. Sve bih reko da je to neka objeda na njega. Nego da 
mi i opet... 

Požalio je to Mujo, čim je iskazao. Ali natrag nema kuda. 
Sreća što je Tifan nagovorio seljake da ne idu ravno u Sa- 


264| ENVER ČOLAKOVIĆ 


rajevo na srez, nego da sutra prvo siđu u Pazarić, učitelju i 
majstoru čotiju. On je pametan čovjek, načitan, vlakovođa 
i pravi palitičar.a Neka ih posavjetuju obadvojica kako će 
spasiti očito nevinog hodžu. 

Vraćajući se u selo, penjući se onako gladni uza stranu, 
Lokljani nisu Muji prigovorili ni riječi radi tog njegovog 
prijedloga, koji ih je mogao stati slobode. Svi su bili zahval- 
ni Tifanu što ih je uputio da prvo potraže učitelja. On ih je 
dočekao kao prave prijatelje i spasitelje. 

— Koje dobro, ljudi? 

— Zlo, gospodine upravitelju! Odvedoše nam džendari 
hodžu. Rekoše da je crveni, komonist. 

— Znam to. Ostavite se vi toga. On je mlad čovjek, zave- 
den. Vi o njegovu radu ne znate ništa, ma tko vas to pitao. 
Netko od vas rekao samom načelniku da ste vi proleteri. 
Moglo bi to zaviti u crno i mene i mnoge pismene ljude u 
Pazariću. Vi, braćo, i ne slutite kako je danas teško doći do 
pravde. Objede vas da ste za Švabu, Austrofili, ili da ste za 
Ruse, komunisti, ili da ste protudržavni element... Zato je 
najbolje — kraju lađu. Radite svoj posao, to je od vas dosta. 

— Ja, ja sam to reko, — javio se Mujo. — Ne znam ja te 
švapske riječi. Meni to kazo hodža i lijepo mi leglo u pamet. 
Ko je fukara, jednak je, bio musliman ili katulik, eto... 

— Nikom to više da spomenuo nisi. Mi smo Hrvati. Ali 
ni to ne moraš govoriti. 

— Aman ja Rabbi! Ja šta da ondar kažem? 

— Ime i brezime i kućni broj. Eto... — posavjetovao ga 


Tifan. 


Majstoru Cotiju nisu ni svraćali, nego krenuli odmah na- 
trag na Lokve. 

Zašto da glasamo za Radića stranku, kako veli ućitelj, 
kad Todor kaže da je pošteno biti uz vladu. Uh, teško je 
seljak biti! 

— Ćorava posla! Baci ti kuglju đe god te volja, ista je stvar. 
Ko god došo ni džendare ni sekutora Peru maknuti neće! 

— E, baš smo ovog ramazana bihuzur. Sve obavljamo nja- 
ke palitične poslove. Na Boga haman i zaboravismo. Jadno 
Lokve šta si dočekalo... 

— Da zovnemo Adem hodžu iz Korće? Bezbeli će htjeti 
da nam dođe. 

— Ta ti valja, Hureme — prihvatio muhtar i u trenu se 
odlučio koga će poslati da propješači gladan pola dana hoda 
i dovede hodžu. 

— Mujo, sevap ti je da nam ga ti zovneš. Usput možeš 
obići svoju sestru Muliju ili Hašu, pa u jedne od njih iftariti, 
a u druge prenoćiti. 

— Hoću, hoću! — ponosno se isprsio Mujo Halvadžija, 
osjećajući veliko olakšanje što mu je muhtar, glava čitava 
sela, oprostio što je lanuo da je — proleter. 

Toliko neprilika toga ramazana, uz to zima, snijeg, dva- 
put čak vukovi dolazili u selo, pa zar je čudo da su Lokljani 
bili nezadovoljni i da su zaboravili ogovarati Mujinu večeru 
i štrukcije njegova Alijice. 


Neprijateljstvo među učiteljima odrazilo se i u učioni- 
cama. Sva djeca iz trećeg i četvrtog razreda zakašnjavala u 
školu i nerado izvršavala svoje dužnosti. Nisu mladu učitelju 
koristili ni pretjerana blagost, ni strogost. Nezadovoljstvo 


pa 


Đ 

što je samo djelomično uspio, jer će na jesen morati bilo u 
mirovinu, bilo u Surdulicu, toliko je mučilo starog učitelja, 
da je negdje pred Bajram obolio. Djeci objavio da petna- 
estak dana ne dolaze u školu. Pribroji li taj raspust onom 
dugačkom zimskom koji spaja dva Božića, mora ustanoviti 
da će ove godine izgubiti mnogo od nastave, a kako to na- 
doknaditi? U proljeće većina djece izostane, jer čuvaju stoku, 
ili idu za plugom. Zato je zadao velike zadaće, pa neka bolji 
učenici u svakom selu podučavaju i preslušavaju slabije. S 
lokavskim prvim razredom radit će troje djece, među nji- 
ma najviše Alijica. On ponosan i sretan. Dotrčao toga dana 
kući, ali se iznenadio kada je Muju zatekao žalosna i namr- 
gođena, a majku uplakanu. 

— Šta je i ope'? 

— Ništa, sinko. Ti uči svoje. Tetka Mulija ti je hasta. Teška 
hasta,— reče mu mati, a Mujo nadoveza. 

— Suha, tu u gluho bilo... 

Kako se Alijica, vrativši se iz štale, gdje se svome voki 
pohvalio da je sada on učitelj polovici lokavske školčadi, nije 
kao do sada žurio da krene u mekteb, Aiša ga blago opome- 


nu. 

— Kam'ti sufara? Hoćeš li pred hodžu? 

— Ja danas ne bih. 

— A sutra? — priupita ga Mujo, gledajući ga ispod oka. 

— Ako se mora... 

— Od svoje volje zar ne bi? 

— Nikada. Lanjski hodža samo mlati i ništa neće da pro- 
tumači. 


— Tako i treba. Samo ti sutra hajde preda nj. Što nam 
manje tumače, to je za nas bolje, Nalet hin bilo!... Ta njihova 

znanja sve u džehenem gone. Da te bogdo nijesam u školu 
davo. Nije to za nas, sjerotinju. Dok nijesam s ilumli ljudima 
muhabetio, makar nijesam znao da ne znam ko sam i šta 
sam. Eh!... Da ti pravo kažem meni onaj naš hodža ne iđe 


iz glave. Proleter... 


Kada je učitelj raspoređivao učenike koji će kod kojeg 
učiti i zadaće mu predavati na pregled, nije vodio računa o 
njihovom imovnom stanju, niti o tome da se uz selo Lo- 
kve, posve bespravno, prilijepio zaselak — Crepljani, zapravo 
skupinica od kojih desetak brvnara, koje zimi jedva vidiš 
ispod snijega. Tako je Alijicu zapalo da uz Mujicu Bega- 
nova, Ahmu Huremova, Vejsila Mešanova i Pašana Joldu, 
podučava i nestašnog Jovicu Luburu, unuka nekad slavnog 
siledžije Janka Lubure. 

Kako je Jovica negdje pred Bajram obolio, a do tada uop- 
će nije silazio u Lokve sna nauke Halvadžijia, Alijica je tog 
svog petog učenika izgubio iz vida. Ta imao je toliko novih 
doživljaja i spoznaja! Svaki mu je dan zapravo donosio nove 
obrate i zanimljivosti. U njihovu se domu, a i u selu, mno- 
go toga promijenilo. Babo postao tiši, sve nekako zabrinut i 
mrk, a mati strožija. Upostili se, pregladnili — mislio Alijica. 
Veselili se roditelji što im je sin sko na priliku, učitelje, ali 
se Aiša nikako nije mogla pomiriti s time da Alijica zalazi 
djeci u kuće, pa se tamo sbezbeli zaigrajua, a u mekteb, ili 
da nacijepa drva — to ne. Uoči Bajrama zaredali darovi ma- 
lom učitelju. Ljudi znaju da je Mujo sirotan, a sad, kad im 
njegovo dijete u kuću zalazi, vide kako je uljudan i valjan i 

kako rado posluša svakoga, pa mu se upravo vesele kad iz- 
bije na vrata... a Došo sam zadaću da vidime... Nosi Alijica 
majci i ocu poklone i smješka se, ali oni kiseli, tužni. Uskoro 
se uvjerio da to raspoloženje nije samo posljedica ramazan- 
skog gladovanja, ima ono neki dublji razlog. 

Iza posljednje teravije ljudi ostali u mektebu na sijelu, 
koje je sazvao muhtar. To su već tradicionalni lokavski noćni 
ispiti. Hodža tada sakupi oko sebe odraslije svoje učenike i 
preslušava ih pred roditeljima, koji darivaju prvo hodžu, a 
zatim i dijete bajramlucima. 

Žene za to sijelo nakuhaju halve i lokume, obično odva- 
de iz tepsija priređenih za preksutrašnji blagdan, a muškarci 
daju hodži svaki po paklić duhana, fišek škijei kutijicu 2 Dra- 
vax, nZetac, pa čak i sDrinax, već prema svojoj kesi i obrazu. 

— Rekao mi hodža da i tebe mogu povesti, makar što 
nijesi redovito dohodio u mekteb ko ostala poštena djeca! — 
strogo mu kazao Mujo, a Alijica se samo nasmiješio. 

— Vidjet ćemo ko bolje zna, druga djeca, ili — ja. 

— Da me ne osramotiš! 

— Ne boj se, babo. 

Korčanski hodža, zapravo težak kao i ostali seljaci, samo 
što je kao dijete pred dobrim hodžom shezbejlisao čitavu 
Amenu sufarus i kasnije naučio priređivati nekakve zapise 
protiv uroka i stočnih bolesti, isticao se neobičnom strogo- 
sti, zato ga djeca nisu voljela. 

Zamirisao mekteb od dima i raznih jela. Djeca posje- 
dala u ćoše kraj vrata, a očevi i majke uz peć, dok se hodža, 
premećući bobe svog tespiha među prstima, smjestio poput 
kakva paše uvrh odaje na čitavu gomilu poklonjenih mu ov- 
novskih kožica. 

— Deder nam ti prouči Innaeatajna — viknuo bi i dugač- 
kom šipkom kvrenuo neko dijete po glavi. 

Roditelji se uznojili od treme da im njihov deran ne 
pogriješi koji harf, a ono — istupivši nasred mekteba — ćuti 
kako mu srce u vratnim žilama bije. Uspjeh je bio neobično 
dobar. Djeca su znala sve što ih je hodža pitao, jer njemu nije 
bilo teško nastaviti ono što je s mnogo više ljubavi i znanja 
započeo všejtanski ja/lan hodža, crveni poganace. 

Došao red i na Alijicu. 

— Deder nam ti, magarac koji dohodio nijesi, kaži koliko 
je u jacije rećata i kako se vitre nijete. 

Alijica rekao sve ispravno, ali na svoju nesreću nadodao: 

— Zanijetiti se more i našijem jezikom. Ako čo'ćku, rije' 
ćemo lakše ide od srca da moli onako, kako i sam razumije, 
to se smije, jer Bog nije Arap, zna on svaki jezik. 

— Nu ešeka, nalet te bilo! Je li te to onaj tvoj firaun nau- 
čio? — razvika se hodža i udari ga svojim prutom preko leđa, 
tako da mu frcenuše suze, a mektebom se razliježe zlobni 
smijeh Lokljana. 

U malom školcu nešto puče, i on je, više nego bol od 
udarca, osjećao poniženje i uvrijeđeni ponos i onaj tako čud- 
ni bijes siromaha, koji ga može navesti da stvara čuda kao 
njegov otac, Mujo, ili da zamrzi čitav svijet. Ne, neće on to 
pustiti samo ovako! Kazat će on ovom sijedom hodži istinu, 
pa makar mu brada bila još sivlja i još triput duža. 

— A što me udari kad nijesam kriv? More se zanijetiti 
i hrvatskijem jezikom. Piše to tu, u ilmihalu. Evo — ja ga 
imam. Nu! Pročitaj! 

Hodža, a i svi seljaci zanijemili. Takvu drskost Lokljani 
ne pamte. To da je dijete? Sejtanče je to! I ono ponijelo il- 

mihal hodži... Hoće li ga još jednom prutom, ili... Ali hodža 
ga nije udario, nego mu uzeo knjigu iz ruku i stao prevrtati 
među svojim kvrgavim prstima. Onda je odjednom bijesno 
poderao preko polovine i zafrljacio u dno mekteba. 

— Ako u njemu to piše, onda to nije dobar ćitab. Ama ti, 
Alija, nijesi kriv. Reko si kako si naučio. Hajde sad... 

Sve do kuće nisu o tome progovorili ni riječi, Aiša čekala 
šta će reći Mujo, a on je — šutio. Već kad je mališan pošao 
da se na svom šiljtetu odmara do zore, Mujo mu blago reče. 

— Aferim ti. Ne daj na se nikomer... Ama, pazi, nemoj ni- 
kad reći da nešto piše rvatskijem, srpskijem ili slovenskijem 
jezikom, nego kaži, kaži... eto, lokavskijem... 

Okrećući se sad prozoru, sad zidu, Mujo nikako da zaspi. 
Čudi se što i njegova stopanica bdije, ali šuti, nikako da za- 
počne razgovor. Eto — sutra će Bajram. Nabavili su i šećera, 
i meda, i kahve, bujrum, nek dođe putnik i namjernik i 
musafir, neće otići gladan.x Odmah iza blagdana on će na 
pilanu, na rad, da stekne za nešto sjemena na proljeće i za 
najpotrebniji alat... Samo da mu je znati je li Muliji bolje. 
Nikako da zaboravi onaj pogled izmučene bolesnice koju 
je muž-pijanica doveo u to jadno stanje. Htio onda, kad je 
išao po hodžu, zanoćiti kod njih, ali nije mogao izdržati uz 

jecanje svoje sestre i trabunjanje njezina Safeta. Djeca im 
pomrla, osim najstarije kćeri, bljedunjave Haše. On im obe- 
ćao da će na ljeto malu dovesti k sebi, na Lokve. Nek sitnu 
stoku čuva i neka se malo povrati. Kada je to kazao Aiši, ona 
se naljutila. Da li od gladi, ta postila je toga dana, ili stvarno 
radi ono malo hrane što će dati njegovoj sestrični. Sve do 
ove noći o tome nije s njom razgovarao, premda ga je to 
grizlo. A grize ga i sad gore nego čitav tovar ušiju ili stjenica. 

sMa nije Aiša tijesna, pa zašto... Eto, ja njezino dijete volim 
i pazim i školam, a ona... Istina, ja sam domazet, priženi-ca, 
ali sam za ovu nepunu godinu dana dokazao da sam vrije- 
dan i dobare... 

— Što ne spavaš, Mujo? Još malo, pa ti valja po mraku u 
Pazarić na Bajram namaze. 

— Ne mogu zaspati. 

— Baš naš Alija sinoć svašta iskanta hodži. 

— Neka je. Nek ne da na se kad je prav. A zašto, molim te, 
ne bi mogao insan i našijem jezikom nijetiti? 

— Ne znam ja to. Mogo si ga ipak izružiti... 

— Što nisi ti? Tvoj je. 

— Žao mi ga. Nije ništa ružno hotio. Dijete... 

— Jah, dijete... Djeca, Aiša, nikad ni za šta nijesu kriva. 

— To ti, Mujo, na drugo okreno. 

— Jesam. I neka znaš, nije mi pravo. 

— Ni meni. 

— Ma, dina ti, zar se ti baš ljutiš radi male Haše? 

— Ljutim, eto. Tolike sestre imaš i ni jedna te nikad ne 
obiđe, ko da si šuga, a ti, ha kojoj šta usfali — odmah trčiš i 
pomažeš." 

— Brat sam. Muška glava. 

— Ako ti onaj pjano pošalje i mater za djetetom? 

— Neće valjda. 

— Čuj, Mujo. Da ti je ijedna sestra došla kad si bolovao, 
pa ti makar crno ispod nokta pružila, ja bih im svakoj čorape 
isplela i ne bi mi žao bilo za njih mjesec dana raditi, ali ova- 
ko — one Za me ne znaju, pa neću ni ja za njih. 

— Dijete nije krivo, sama veliš. 

Pa nek dode, Neću ja mimo fvoju rijeć, bamo Znaj, stid 
hin bilo, te tvoje sestre, 
Mula je fukara, 

Baš zato je mogla doći makar da me vidi. Tvoja sam 
ženu, 

— Stani, dok zaimadnemo, doći će one, svaka redorn. 

—1ti ćeš ih dočekati i primiti, je li? 

— Zar da izbacim iz kuće svoju kost? 

= Ma, insanu, jesi li ti čo'ek, ili pekmez, reci! 

— Ja sam eto taki. 

Aiša se malo zamislila, otrla suzu iz lijevog oka i šapnula 
mu Zzavodeći se u san. 

— Halali mi što sam se ljutila. I ostani mi taki. Eto. 

Toga Bajrama Alijica osjetio promjenu na roditeljima. 
Nisu više smrknuti ni ljuti. Opet se paze kao prije. I prema 
njemu su se promijenili. Govore s njim kao s odraslim če- 
ljadetom. Ne ljute se više što odlazi podučavati djecu, nego 
ga čak šalju. 

Stari Janko Lubura, koji je prije čestitao Bajram samo 
muhtaru i dvojici-trojici najviđenijih Lokljana, izbio i Muji 
Halvadžiji. 

— Je li ti sin na domu? 

- Otišo je, čini mi se, Mujici Beganovu da se s njim po- 
igra. 

— Mudro dijete. Otvoreno. Donio sam mu čejrek od s/e- 
/je, pa nek mu mati s grahom svari. Onaj moj Jovica kašlje. 
Materešina ga nije dobro utoplila. Već od Božića nije kako 
treba, 

— Jesi li dohaberio Čotinici da mu pošalje trave? Mog 
spasiše Bog 1 ona, 

— Sve će to izliječiti med, kajmak i — sunce kad grane. 
Nego, molim te, Mujo, bi li ti pustio svog sina da ga po- 
vedem sebi u Crepljane na dan-dva, nek onog mog Jovicu 
nauči. 

— Pitat ću mu mater. Znaš, zima... 

Aišu toliko obradovalo što je čak stari Janko došao po 
njezinog sina, da je oduševljeno rekla svome mužu. 

— Kako ti odrediš. 

— Povedi ga, samo nek ne ishodi na izvan dok se dobro 
ne utopli. 

— Ne beri brige. 

Izlazeći iz kuće Janko pruži Muji pet banki. 

— Ovo nek mu je nadnica. Valja znanje platiti, a ko ga ne 
zna cijeniti ostat će nepismen koja i ti. 

Mujo strpao novac u džep od čakšira pa tek onda kazao. 

— Nije to trebalo. 

— Hajde, bolan... Širije sam ja leđa. 

Kada je Alijica pošao u Crepljane, majka mu dade novu 
košulju i čarape, pregleda ga da li je dobro oprao uši i vrat i 
posavjetova neka se tamo pristojno ponaša i ne čini skoje- 
kakijen budalašćina, nek sijeda Stanka ne rekne da si sojsuz, 
nego da si iz obrazli kućex... 

— Ne boj se, mati, sve ću ja Jovici pokazati kako treba. 

I zaista, on se čak trudio da bude prekomjerno uljudan. 
Nekoliko puta toga dana učinio Janku manje usluge, prinio 
mu žar da pripali lulu, za ručkom jeo tek da utoli glad, a 
ne koliko je želio, tako da se mnogo više dopao roditeljima 
nego svom lošem učeniku kojega je uzalud mučio pokazu- 
jući mu kako se piše skukavacea, ili mu po dvadesetak puta 
čitajući kratka štiva. Nikako Jovica da poveže slova. Zna on 

pročitati ba-ti-na, ali to sastaviti u trosložnu riječ sbatinac 
nije mogao, 2pa ubij me, etol!la 

Produžilo to teško shvaćanje malog Jovice boravak kuć- 
nog učitelja i na treći dan. 

— Neće se tvoji brinuti za te. Javit ću im po Huremu koji 
će danas doći u Crepljane. Samo vi radite! 

Kada se je navečer trećega dana stari Janko vratio kući, 


Alijica mu ponosno pokaza Jovičinu zadaću. 
— I već umije pomalo čitati. Nek svakako za koji dan siđe 


k nama na Lokve, da još radimo. Jeste li javili mojima da ću 
sutra kući? 

— Jesam. I da znaš. Kod vas ima danas gost. Tvoja tetka. 
Ona što je za bogatog Turčinovića udata, a ne ona Mulija. 
Mati ti poručila da sutra rano kući kreneš da je još zatekneš 
i vidiš. 

Alijicu to prenerazilo. Eto — došla tetka, a njega ne našla. 
Ne valja mu posao! On će kući. I to — odmah! Ta nije davno 
pao mrak a do Lokava nema više od pola sata hoda, sve ako 
će nogu za nogom. A vukova valjda neće biti. 

— Ja odoh sad kući. 

— Ne iđi po mraku, sinko. Valja da kraj groblja prođeš, 
mogo bi se još i istraviti. 

— Nije mene strah. Lahku vam noć. 

— Stani, da ti žene skupe kakvu hediju, pa ponesi materi. 

— Fala. Ne treba meni ništa. 

Ipak se obradovao kad mu je Jovičina majka dala punu 
torbu graha, pšeničnog i kukuruznog brašna, a po vrhu još i 

vruću pogaču, upravo izvađenu ispod sača. 

Vedra zimska noć. Ubijelila mjesečina nebo, pa ne znaš 
cakle li se tamo gore zvijezde, ili zaleđeni vrhovi snijegom 


okićenih stabala. Hladnoća stegla snijeg po prtini pa sve 
škripucka pod cipelama, koje se tako kližu da jedva hodaš. 
Alijica žuri u svoje selo i razmišlja. Sjeća se kako je neki dan 
pred džamijom poljubio ruku svom nikad ranije neviđenom 
tetku, bogatom Omeragi Turčinoviću, a ovaj mu odmah dao 
banku bajramluka. Bibo još kod kuće pričao da je kod njega 
prenoćio kad je po hodžu u Korču išao. Alijica je slušao taj 
razgovor majke i oca pokriven jorganom po glavi, gradeći 
se da spava. 

— Bina, kažem ti, ko usred Saraj'va. Sve ćilim na ćilimu. 
Šeherska prostijerka. Pa sofra, pa onaki iftar. Age, prave 
age... Ali Muli oni pomoći neće, jer Safeta ne vole... 

I sad ta tetka došla, a on upravo u Crepljanima. Ta mu 
misao davala sve više snage da se žuri. Pogled u nebo, koje se 
pružilo široko i beskrajno, kao da je od stakla, zabavljao ga 
je. Tražio je poznate zvijezde o kojima mu je govorio učitelj. 
Tako se sjetio na njega. Kako li mu je? Da li je ozdravio? 
Eto, još tri dana, pa će svakog jutra u školu. Osim radosti 
novih spoznaja, njega je sada uz Pazarić vezivalo još mnogo 
toga. Klarica i Ankica, obje tako dobre i vole ga, pa ona gos- 
poja Cotinica koja ga uvijek zovne kad izlazi iz škole da kod 
nje popije šalicu bijele kahve. A ta šalica nekako kićena. Sve 
po njoj crveni Ženovi. Ima i ona sinove — svi školci. Ali ne 
idu više tu, u njihovu školu, nego su na velikim naukama su 
Saraj'vu, Zagrebu i Biogradue. Kad mu je jednom majstor 
Coti kazao da ima oko sto svjedodžbi iz različitih razreda 
različitih škola koje je pohađalo njegovo šestoro djece, on 
se tako zadivio da dugo nije ni o čemu mislio, nego o hrpi 
crvenih ceduljica koja raste, raste poput plasta. A on — po- 
stao učitelj, pa sam djeci pokazuje kako se slova pišu. sAma 


VI 

ja neću šipke ni usjeci. Jok! Sve lijepom... Nek djeca uvijek 
spominju dobrog učitelja Aliju Halvadžijuce... 

Put do Lokava istezao se pred njim sve duži i duži, a mi- 
sli nadolazile, kovitlale se, izrastale poput mjehura i pucale 
na studeni, rasplinjujući se u zgusnutoj pari ispred isproze- 
blih i popucalih pomodrelih usana.. . Zagreb... Pričala mu 
gospoja Čotinica o tom gradu čuda. Ima u njemu kuća na 
devet bojeva, a nasred srijede te velike košnice ljudi — trg i 
na njemu od željeza čovjek na željeznu konju, nekakvi ban... 
Taj trg, to gradsko gumno, veliko kao pola Lokava, pa onaj 
željezni konj... vidio ga je na razglednici koju je gospoji po- 
slao sin, javljajući da mu treba novaca za neke knjige... Ima 
on knjiga više nego naš učitelj... Ne, ne! Više ih ne može ni 
biti! Valjalo bi ih brojiti od jutra do mraka i opet prebrojiti, 
jer se pometeš u tolikoj gomiletini... 

Praćen tim mislima dospio i do groblja. Da nije svraćao 
pogled s neba ne bi zapazio kako se bijeli nišani pred njim 
svjetlucaju u tom sivom polumraku mjesečinom osvijetljene 
noći. Ali — uzalud! Čim je zapazio groblje odmah se raspli- 
nule sve misli o gradu, školi i bogatoj tetki, a namjesto njih 
— zagospodario njime strah. Pravi, tvrdi, jedri i nepopustljivi 
strah lokavskog čobančeta od groblja u kojemu se prikazuje. 
Nije on više bio školac, nije se ni sjetio bogohulnih riječi 
onog mladog hodže da vukodlaka i zmajeva, vještica i prika- 
za uopće nema, naprotiv! On je sada, sav naježen od strave 
navukao svoj fesić na čelo i stao šaputati molitve. 

Da se othrva svojim čuvstvima i pokupi dovoljno snage 
da prođe još tih nesretnih stotinjak koraka, pogledao opet u 
nebo, ah se u tom trenu sav ukočio i umalo da nije vrisnuo. 

IX. SKOLAC 


Učinilo mu se da opet vidi krila nebeskog zmaja koji mu 
se prikazao jesenas dok je ćuvao svoju jednorogu kravicu, 
šuku, blizu Karamustafina groblja. Ovaj put je to krilo bilo 
nekako svjetlije i veće, zahvatilo čitavo nebo. Među peruška- 
ma zmaj drži mać, isukanu dimiskiju poput one kojom maše 
onaj željezni ćovjek na željeznu konju. Srmogao je još toliko 
snage da zažmiri i onako zatvorenih oćiju potrči korak-dva. 
Onda zapeo za odvaljeni parmak grobljanske ograde. Stao i 
otvorio oći. Pogled u naherene svjetlucave nišane porazio ga. 
Ne jedna, nego desetak prikaza iskesilo svoje bijele zube iz 
dubokih crnih ralja. Ne pomože na čelo spušteni fes. Allahu 
dragi! Skamenio se i vrisnuo bi, ali nema snage. 

Vrhunac napetosti i strave ublijedio ga je poput mrtvaca, 
2 još kad je ćuo kako prikaze pjevaju — Alijica je izgubio 


svijest i srušio se u snijeg poput vreće. 


KG 


— E, baš sam ne bih ovuda krenuo! 

— Hajde, budalo! Ne smiju prikaze na ovakijen pet mo- 
maka! Zapjevajmo! 

Lokavski mornci koji su pošli u Kasetiće, Dupovce, pa 
ćak i u udaljeno selo Griviće, da sve do pred zoru proašikuju 
pod djevojačkim pendžerima, odlučili skratiti put, pa pošli 
kroz groblje. Da se osiguraju od prikaza, navukli kape na 
ćelo, ponijeli svaki od kuće po ćesnicu bijela luka i držali je 
u lijevoj ruci, a da pokažu jedan drugome kako se ne boje, 
zapjevali iz svega glasa. Taje pjesma sirotog školca srušila u 
nesvijest. 

Hurcmov Hasko prvi ugledao nešto crno na putu. 

— Subhanallah! Stan'te! 

Potecimo odavle, dok nije kasno! 

— Naprijed! Pođemo li od njih bježati, vukodlaci će nam 
selo poharati i sve krave poklati, pa im krv isisati. U ime 
Allaha! Imam ja glogov kolac — probost ću ga posred srijede. 
A bijeli luk mi je u lijevoj šaci, ne može me zaskočiti. 

Ta smionost Joldina Pašana spasila je Alijicu da se ne 
smrzne tu, pokraj groblja. 

U kući Osmana Šehića mališan je brzo došao k svijesti, 
kada ga je, pošto su ga momci unijeli u najbližu kuću, dobra 
Osmanovica zalila vrućom varenikom. 

— Ja ću te do kuće odvesti — ponudio se Osman, ali Alijica 
to ne htjede. 

— Idem sam. Da se još babo i mati ne istrave. 

— Pa de, sinko. Ima šćenadi po putu, lanut će svako, ha 
glas pustiš iz grla. Sad se ne boj. Ti si, bolan ne bio, već po 
čovjeka. Skolac — nije šala! 


k k k 


Ko to kuca u ovo doba? Ulazi! — viknula Aiša čuvši glas 
svojega sina. 

Kako si mi blijed, sinko. Ko te je sveo iz Crepljana? 

Sam sam došo, tetku da vidim. 

I nije te bilo strah? 

— Pa, jes'... Opet sam zmaja vidio, mati... Krilo mu za 
nebo svezalo. Ali sad mi nije ništa. Ono, što sam jesenas 
šarao po Kur'anu i zarad čega se na me naljutio, ja sam iz- 
brisao gumicom i poljubio svaku stranicu triput. 

X. NAJMLAĐI LOKLJANIN 

aluborili proljetni potoci, najedrali izvori i samo što 

toće ledenu planinsku krv, koja pjenušavo skakuće s 

kamena na kamen pa vragoljasto ćupka i trese istom 
procvjetalo cvijeće oko obala, kupajući mu šarene glavice svo- 
jira kapljicarna. OZivjela polja. Obeharala stabla divljih treša- 
nja. Plugovi već pročešljali masnu kosu zemlje, a ozima pše- 
nica pokrila njive, koje se, poput velikih sagova, razastrle po 
Lokavskorn Polju, kao da je mnogo divova iznijelo prostirke i 
pustećije da na već dosta toplom zraku promuhabete o prošloj 
zirni, Otegla se ta zima dulje nego što je rnislio najoprezniji i 
najzimogrizniji Lokljanin, Alija Delić, koji uvijek nakupi sijena 
i slarne dovoljno da i dvije zime prehrani svoja goveda, konje i 
ovce, Uzalud su Lokljani međusobno isposuđivali stočnu hra- 
nu, ranogi su ipak morali na saonicama dovlaćiti sijeno čak s 
pazara 17 Sarajeva. Stoka smršala i isprozebla, ali ta nevolja nije 
pogodila samo nju, nego i ljude. Gotovo polovina Lokljana ku- 
pila je prvo Žito već negdje oko Božića i odonda muku muči 
vukući na leđima ili na konju harar kukuruza, nabavljenih za 
skupe novce. Čak ni siromašniji mlinari nisu imah dovoljno 

žita, jer su odnedavna seljaci izmislili da — namjesto ujma — 
meljavu plaćaju novcem, kojega se ipak lakše saleti nego žita. 

— Gladna godina! Izmučila nas ova studen! — otpu- 
hivao često muhtar, Osman Rizvo, a bogatiji seljaci, Tifan, 
Suljo, Omer ili Ostoja, znali su govoriti: 

— Bogami, ne znam hoće li mi svi moći vratiti što su 
za sjemena od mene uzajmili. Ali reda je dati, jer će sirotinja 
inače posijati kupovnu šenicu, a ta nije nikad berićetli, ko 
Ova. 

— Ku'će bijeda van na svoje dijete! — tužno su uzdisa- 
li siromašniji Lokljani, prosijavajući zrnevlje pšenice, ječma 
ili zobi kroz velika rešeta. 

— Eto, namjesto da nahranim kljunove onih našijen 
tičica, te gladne džamogladije, valja e'vako lijepo žito dati 
zemlji. Šta ćeš, i ona je gladna... Jah, kad je vakat sijati, onda 
je njiva preča, neg', da oprostiš, gladna mati, ja šći, ja lohusa 
žena... 

— Makar insan i brez večere lijego, samo nek više ne pušu 
oni vjetrovi, i neka se digo snijeg. Ma, nije šala, zimus u troje 
školčadi nožni prsti promrzli, a neku kotlarku ciganku našli 
mrtvu u planini. Smrznula se kao caklo. Srećom na nju ne 
naiđoše vukovi, pa su je en'naku čitavu snijeli u Dejčiće i 
zarovili u greblju. Allah selamet! Baš je žestoka zima... 

Zaboravljali seljaci pretrpjele muke i izlazili na sunce, 
kupali svoju isprozeblu kožu u zlatnom moru njegovih to- 
plotnih zraka, praćakali se u valovlju proljetnih vjetrova i 
sa sve većom snagom i voljom prianjali za poljske radove. 
Siromašnijima nedostajale jake muške ruke, jer je duga zima 
mnoge radnike otjerala u Zovik, Hadžiće, ili čak u Tarčin, 
na pilane, da zarade koricu kruha, hararčić ječma ili kuku- 

ruza i koji frtaljčić šećera, pola litre petroleja, te neizbježni 
paklić grubog crnog duhana. 

I na Lokve, zabitno bosansko selo pod Bjelašnicom, koje 
već desetljećima prkosi provali svih novotarija, doselila se 
ove zime — subota. Nisu Lokavke sve donedavna znale da 
postoji jedan poseban dan, koji donosi u kuću hranu, veselje 
pregladnjele djece i miris muževe lule ili u novinski papir 
umotane cigarete, dan njihove radosti i odmora muževa, su- 
bota — skad se dolje na pilanu i na pljacu plaća dižex. Do ove 
zime odlazili su iz sela na posao ranom zorom samo želje- 
zničari: dva brata Šcehića, jedan od Hodžića i Joldin Vejsil, 
te onaj Zimonjin Martin, koji se još za Švabe prislonio uz 
carske jasle, primivši se nezahvalna posla cestara, ali su svi 
oni bili amjesečaric, plaćeni od prvog do prvog! Još su nešto 
lokavske žene naučile te nesretne dugotrajne zime. Sada već 
svaka zna da je na sKašikovića pljacu njakav Talijan vrlo 
opak placmajstora koji kažnjava svakog nadničara vako ga 
zateče s cigarom u zubima, ili da na priliku prečesto nuždu 
vrši pa ostaje na /Ža/i i po čejrek sahatax. Te su kazne na- 
vabljivale na usta Lokljana kletve. Zvijezdu mu njegovu! 
Ogulio me opet za banku! Mačkožder! Ih! Kud ga nijesam 
uz rat našo na Monte Grappu, ne bi, ne bi on nama sada 
pravdu krojio!a Da nekako suzbiju u sebi bijes, što radi plac- 
majstorove žandarovitosti, što radi male nadnice, a velike 
bijede, što radi očaja da se po ovoj zimi moraju potucati po 
pilanama i nadničariti kao bezemljaši, namjesto da se, kao 
i ostali pošteni seljaci, odmaraju i prikupljaju snagu za pro- 
ljetne radove, lokavski su se nadničari svake subote zadržali 
vena testi, kod Todorax i strusili koji čokanj vljutec. 

Gazde okolnih pilana rado su davali posla tim na silu 
radnicima, koje je snijeg stjerao na posao. Još nenavikli nad- 
ničarenju, oni su radili svojski, znojili se i natjecali koji će 
bolje, koji će više, kao da su na mobi, kao da za sebe ili ko- 
mšiju rade. Osobito se u poslu isticao ponajsiromašniji Lo- 
kljanin, Mujo Halvadžija, kojega je gazda Sabetaj zavolio 
zarad njegove iskrenosti i dobroćudnosti pa mu dao lagan 
posao uz veću nadnicu. On je nadgledao rad desetorice se- 
ljaka, među kojima je bio i jedan njegov Lokljanin. 

— Šta dočekah da mi gora šuga od mene koman- 
dijera! — ljutio se Hasko Begića na Muju, ali se je uskoro 
pokajao, jer je ovaj s njime bio i te kako pažljiv i dobar. 

— Ma ne pregoni tako, Hasko. Polahko. Stići će se. 

— Samo da ojuži, pa da se na naše njive vratimo. 

— Ih, pretutnjat će i ovo... 

I — pretutnjalo je. Hasko je već desetak dana opet svoj 
goso, on je već poorao skoro sve svoje njive, ali Mujo još 
uvijek radi na pilani. Svoje je njivice obrađivao subotom po- 
podne i nedjeljom. Sina nije htio zadržavati od škole, nego 
prionuo sve poorati i zasijati sam sa svojom dobrom ženom 
Aišom, koja mu je pomagala. Radili su mimo svijet sve do 
mrkla mraka. 

— Krtica! Mrav! Baš valjan, pa šta ćeš mu de! Svaka mu 
čast! Insan je od obraza i pameti, pa ako zaimadne, tako i 
treba!... Nijesmo ga znali cijeniti dok je gola fukara bio i 
sestre udavo, a svog bolesnog oca pazio... 

Tako su o Muji govorili tog proljeća Lokljani, ni ne slu- 
teći zašto je on, koji toliko mrzi nadničarenje i potucanje 
izvan svog lijepog sela, ipak ostao najduže na pilani. 

— Bezbeli da kupi još koje hajvanče — mudrovali neki se- 
ljaci, a neki opet zajedljivo govorili: 

— Hoće da onomer svom sinu, školcu, kupi nove ha- 
ljine! Neće njegov Alijica više za hajvanom. Aa! Eno mu 
sama mati i Šuku i ovce na pašu goni. Hićulurmi! Žena, 
žena kućanica, pa ona, namjesto da svoje ognjište čuva i 
odaje mete, ha opravi sina u školu, a muža na pilanu, ključ 
zadjene za dimije — pa za hajvanom. I — ko prava čobanka — 
usput plete ja čorape za Muju, ja priglavke za se, a neki dan 
ponijela na čaira Mujinu košulju, pa mu je, čuvajući hajvan, 
krpila... 

— Kućenici! — govorili jedni. 

— Poganci i mimosvjetovići! — siktali drugi, ali se tročlana 
vkuća Halvadžijac na to kanda više nije obazirala, ta dosta 
su ih se naogovarali i napeckali, nego lijepo ygleda svoga 
poslacx. 


Prve subote prije Jurjeva, kada je sezonski rad na pilani 
gazda Šabetaja posve dokrajčen, pozvao on k sebi u kance- 
lariju starog Muju i blago mu rekao: 

— Posla zasad, kako i sam vidiš, nema više, ali ti mo- 
reš ostati kod mene. Radit ćeš oko gafera. Prenositi frenicu. 
Brzo ćeš naučiti taj posao. 

— Fala ti, gazda Finc, đe čuo i ne čuo, ja ostati neću. 
Eto mene tebi opet na zimu akobogda! Znaš, i ja bih već 
davno otišo kući da mi ne treba para... Ima u mog komši- 
je jedna krčevina. Nije šta, Valja na njoj izgubiti još mjesec 

dana dok se panjevi povade. Ama će biti za kumpijera plaha 
njivica. F 

— A pošto? — upita gazda Šabetaj. 

— Hiljadu i osam stotina. Ja već skrpio osam stoja, a 
onu hiljadarku. 

— Pa, šta misliš? Uzajmiti? 

— Jok! Dug je zao drug, gazda Finc... Imao bi ja ušte- 
đenije i više para, da mi nije sve na dinaru, ko da sam, na 
priliku, u šeheru, a ne na selu. U srijedu ću svesti na pazar 
svoj sitni hajvan, koze i ovce — i još snijeti petoro kokoša i 
sepetić jaja, pa ondar nešto u selu pozajmiti, u onog stoju, u 
onog pet banki, nek je lakše vraćat', i... Ma, gazda Finc, da ti 
pravo kažem, kad Bog pomaže i kad insan ima shoćuc... Aja 
haman brez zemlje, pa se mora... 

Zamislio se gazda Šabetaj trenutak-dva, a onda pogledao 
Muji u oči. 

— Imaš li ti konje i kola? — upitao. 

— Oklen mi, moj gazda? Jednu šukastu kravu — i to 
mi je sve. Ama je dobra! Lani mi otelila voku; vanj tako bla- 
šće. Samo mi je hajvan mršav... Zima... 

—- A bili ti na mojim kolima i s mojim konjima sno- 
piće drva po Sarajevu prodavao? 

— Uh, kako da ne bih! — ushićeno mu odgovorio 
Mujo. 

— Ne sada. Na jesen, kad sve poslove smiriš. Nadnica 
će ti biti dobra. Možda i osamdeset dinara... Samo pošte- 
no... 

— Ja kako bih drukčije? 

— Dobro, Mujo. Nemoj prodavati hajvan. Dat ću ti 
unaprijed hiljadarku, pa mi druge zime odradi. 

Muji svanulo. Promucao neka zahvaljivanja, ali se gazda 
Šabetaj nasmijao. 

— Ne treba ti meni ništa da se zaklinješ. Znam ja 
tebe. Nepošteni furmani opljačkali su me za mnogo više. Na 
tebi ću ja još i zaraditi. 

— De, kuću akobogda! Čuvat ću ja tvoje bolje neg' 
svoje. Još ću i sina svesti pa nek u tebe zanat uči. Znaš, on je 
školac. Vanj taki! 

Blagajnik se začudio kada je dobio nalog da nadničaru, 
koji — kao ni svi Lokljani koji su ove zime radili na pilani 
— nije bio prijavljen bolesničkoj blagajni, isplati hiljadarku 
predujma. 

— Šta to opet snuje stari gazda Šabetaj? — mislio je 
uvjeren da će ovaj Mujo itekako skupo platiti svoj veliki pre- 
dujam. 

Mujo se te subote radostan žurio na Lokavsko Polje 
svojoj Aiši. Kod trgovca prije kupio ofrtalj gasa, po frtalja 
šećera, pet kila šeničnog brašna i za pet dinara kahvex, a 
kad je ugledao u nekim fišečićima sjemena cvijeća i raznog 
nšvapskoga povrća, o kojemu su i učitelj i gospoja Čotinica 
iz Pazarića, koja voli i razumije seljake, govorili da dobro 
čorbe začinjac, nije odolio žudi da i to nabavi, pa upravo 
ponosno rekao Todoru, trgovcu. 

— Dajder mi i tijen sjemena. 

— Koja ćeš? Hoćeš li mrkve, paradajza, ili možda 
ovog cvijetja? 

— Od svega po jedan fišek. Moj će sin pročitati kako 
se koje sije i zalijeva, presađuje i gnoji, pa nek mi se u vrtlu, 
osjem kupusa, šarene i gospodski zerzevati. 

Gazda Todor pogledao tog bivšeg pogrbljenog i iskrplje- 
nog poljara i progunđao sebi pod bradu: 
— Lud!... A luda su i vremena, kad od ovakve jade 
aga postaje! 

Mujo Halvadžija nije kupio krčevinu zbog koje se za- 
dužio vlasniku pilane. Dobivenu hiljadarku potrošio je za 
mnogo preče izdatke. Ipak nije požalio što je uzalud slo- 
mio i onako polomljene nogex na radu u Zoviku. Radostan 
je bio, zadovoljan, upravo bogat, bogatiji od svih Lokljana, 
premda ga je bijeda cijedila poput žilavih mladih ruku T'ifa- 
nove Sejde, najjedrije lokavske djevojke, kad prione na vodi 
gnječiti izaprani čaršaf, što ga je prije, kao Muju život neda- 
ćama, mlatila svojom velikom bukovom pratljačom. 

Kada je tog jutra pošao na rad, nije, kao obično do tada, 
otišao još za mrkla mraka, prije nego mu se Alijica i probu- 
dio, nego je lijepo doručkovao sa ženom i sinom, pa su sve 
troje zajedno izašli iz kuće; Aiša da istjera stoku na Kara- 
mustafina čaira, Alijica u svoj prvi razred, a on — na pilanu. 
Usput, silazeći niz polje, Alijica je s ocem pričao o školi. Još 
kratko vrijeme i — eto raspusta. Koliko se god veselio odlič- 
noj ocjeni, toliko je tugovao za svojim drugovima, osobito 
za djevojčicama, Ankicom i Klaricom, s kojima sjedi u istoj 
klupi. Ankičina ga smamicax jednom pozvala k njima. Otac 
te apo gospodskua odjevene curice žandarmerijski je nared- 
nik, vrlo strog i ljut čovjek, ali joj je zato mamica nekako 
krhka i mehka bijela ženaa — tako je objašnjavao ocu — sko 
da je sva od pamuka, a govori nekako tuhafli i gospocki, da 

je haman ne mereš ni razumjeti. Ama je dobra, ko da je, 
ne bud' primijenjeno, melećanskog sojax. O Klarici je svom 
babi ispričao da je xvaljano seosko dijetea, da sha iz škole 
kući dođe, trči da kozama baci lijeske i materi svašta po kući 
pomaže, zato joj zadaće nijesu nikad dobre. Mrven je, kako 
bih ti kazo, tupave glave, ko naša seokača! Ama, za nju je, 
babo, dosta što se umije potpisati, kad to ovđen na Lokvama 
ne zna ni Suljinica, pa ni Alinica Delićkac... 

Veselilo oca što se tog jutra ne mora žuriti, jer je on za- 
pravo posljednji iz slokavske partijex. Samo će spredati ra- 
čun i počistiti pljac od kora, otpadaka okoraka i pomesti ga 
brezovom metlomx, a to smogu sve do na sahat Žir iza pod- 
ne brez po muke poraditi — i eto ti haman džaba na'nicas, 
zato se raspričao sa sinom. Usput su promatrali njive. Na 
nekoj žito upravo niče, na nekoj ga već ima kolik Ostojin 
palac (a on je najrukatiji na Lokvama!), na nekoj se crni 
neki dan razastrto đubre, jer je ostavljena da se u nju kasnije 
sjeme baci, a neke se već veselo zelene pod visokom ozimom 
pšenicom, u kojoj bi se mogla sakriti omalešna lisica, o zecu 
da ne govorimo... 

— I ti okrenuo baš do zadnjeg dana, sinko — pogledao 
u Alijicu. — Ja bih te mogo izvaditi već danas iz škole, pa da 
pođeš za hajvanom. Sramota je da ti se mati lomi. 
— Za čas će i prvi raspust, bibo. Ne iđe to, da ja, ko 
na priliku, najbolji đak u razredu, izostanem prije vakta! I 
onako nas je već malo, pa učitelj sve kaharniji. 
— A tvoja mati? Zar ti je on od nje preči? 
Alijica se zarumenio. Bijeda u kojoj je odrastao, prvo kao 
sin osiromašene udovice, a kasnije kao pastorak, odnosno 
posinak ovog Muje, donedavnašnjeg seoskog posprdala, 

kome su se djeca smijala: s Ni u žabe dlaka, ni u Muje para- 
aaa, Alijica je vrlo rano naučio šta znači riječ: Nema! Nekada 
je razmišljao kao već odrastao seljak, nekad čak tješio majku 
sne boj se, nejma greblja u koje fukaru što od gladi umrije 
kopajua, a nekad je, pogotovu otkad i oni malo 2zaimadoše i 
glavu podigošea, umio upravo smudru lakrdiju kroz dječinja 
usta propušćati, da sve vičeš ja Subhanallah, ja Mašallahx. 
Sada se zamislio na te očeve riječi i dugo mu nije odgovorio. 
Zar on zaista tog svog učitelja toliko voli? A mati? Zar je za 
nju to, što čuva stoku, tako velika žrtva? A neće to potrajati 
dugo, još ni mjesec dana. 

—- Ti nešto ne pušćaš avaza, Alija? 

Te su Mujine riječi na mališana djelovale kao čudna 
opomena. Nije mu, kao obično, tepao Alijica, već ga nazvao 
imenom, kao da je odraslo čeljade. 

— Pa de, babo, izvadi me iz škole već u ponedjeljak. 
Žao mi je, kazat ti ne mogu, ali mati je preča. 

— Pa dogodine odmah s jeseni... 

— Ne znam, bibo. Ne ostane li naš učitelj u Paza- 
riću... Ti znaš da je on premješten. A onaj mladi nije mi 
nimalo drag. 

— Ih! Neka on tebe nauči. To je glavno. 

— Jok. Znaš, babo, od nekog upamtiš kad ti jednom 
veli, a od nekog ne mereš, pa ubij se. Kad učitelj ne govori 
od srca... Ma, još ćemo zakasniti kako se geljamo. Hoćeš 
večeras ti govoriti gospodinu upravitelju da me pusti, ili da 
ja... 

— Ostani, sinko, do zadnjega dana, kad ti je tako dra- 
go. More tvoja mati tebe zamijeniti, a mogu i ja. Eto, na 
pilani sam svršio posao... 

Alijica je veselo odskakutao prema Pazariću. Mujo je 
dugo gledao za njim. Zatim je sjeo na kamen, smotao ci- 
garetu, pripalio i otpuhujući dimove otrao iz ugla oka suzu. 
vOdocnilo se, pa insan nejma od svoje krvi evlada. Kako li 
bi mi jako moje bilo drago, kad ovog pastorka tako mahnito 
u srcu ćutim'!e 

Sada, na povratku, s hiljadarkom predujma u njedrima i 
punom torbom na ramenu, i opet sjeo na taj kamen, da ova- 
ko u prvi suton ispuši cigaretu i nagleda se neba, njiva, zele- 
nila. Pustio maha svojim mislima o krčevini koju je u mašti 
već kupio, već je na njoj i trnokopom krči trule panjeve isko- 
pavajući ih duboko iz žila, da zemlja ostane prhka, rahla, li- 
jepa... Već sa svojom Aišom preorava komadić očišćene nji- 
ve, a Alijica pod onom homarom koja je sada njegova, jer je 
na njegovoj krčevini, sjedi u hladu i reže krumpire za sjeme. 

— Po četiri klice na jednoj kriški ostavljaj! — viče mu i ra- 
ste, raste do pod nebo od sreće. Rasplinjuje se u mislima kao 
i dim iz njegove cigarete. 

— Šta si tu zasio, Mujo, ko da je ljeto. Ozepst ćeš. Mer- 
haba ti. 

— Merhaba, Suljo. Odmaram se. Eto, ni ja više neću 
sihoditi na pilanu. Lijepe naše Lokve! Sad ću i ja za posao. 
Valja mi još Vonjavke zasijati, pa ondar okopavati, pa... 

— Lahko ćeš ti svoje poraditi, vrijedan si. Pohiti kući! 
Čuo sam da žene govore da je tvojoj Aiši nešto pozlilo. 

— Nu! — skočio Mujo. — Kada? 

— Ne znam. A i sestra ti došla na Lokve. Dovela ti 
svoju šćer. Reko mi tvoj Alijica, ako te sretnem, da ti kažem: 
+ Pohiti kući!a 

— Iđem. Baš ti fala što mi kaza. 


249 

San o krčevini rasplinuo se u dim briga za kuću i ženu. 
Grabio je koracima put uz njive kao da se zemlja pod nje- 
govim opancima skuplja i sav usoptan stigao do Hodžića 
gumna, nazvao selam tamo okupljenim ljudima, pa požurio 
kući, ali ga zadržao Tifan. 

— Stani, Mujo, kud si navro? 

— Čujem da mojoj Aiši nije dobro. 

— Ih! Ko žene. Mrven se bajlisala. Prošlo je to. Ma- 
loprije je već sa dvije breme vode na ramenima prohitjela 
ovudan kući. Jeste li smirili posao u gazda Finca? 

— Jesmo. 

— I ti više nećeš sihoditi u Zovik? 

— Jok. Ima se i na Lokvama šta raditi. 

— Ima, baš u mene, Mujo. Da ne sazivam mobare 
i ne tražim nadničare, biste li mi ti i Aiša pomogli... tako, 
desetak dana. , 

— Žena mi mora za hajvanom dok se dijete škole ne 
halasi. Ja mogu. 

— Baš si ti tuhaf narave, Mujo. Svi Lokljani haman 
povadili djecu iz škole, a ti... 

— Nek ne uči na pola. Šta se radi, valja da se i doradi. 
Tako ja kontam. 

— Mogu tvoj hajvan čuvati i moji čobani. Sjutra mi 
dođi na kahvu da skontamo kako ćemo. 

— Peke. 

— I da znaš, platit ću ti — ako hoćeš — žitom. 

Eto sreće u belajua — mislio Mujo dok je žurio prema 
svojoj kući. Uz ognjište zatekao dirljiv prizor. Njegova Aiša 
sjedi na tronošcu. U krilo uzela poodraslu Hašicu, kćer nje- 
gove bolesne sestre Mulije, koja se skutrila kraj vatre i kašlje. 

Alijica pak sjedi na pragu kućnih vrata, na tronožac preda se 
stavio teku i koristi još posljednje tračke danje svjetlosti da 
dopiše svoju zadaću. 

— Kad to stiže, Mulo? — upitao sestru. 

Prije nego je ona dospjela odgovoriti, njemu je 
strelovito projurilo kroz mozak čitavo nemirno krdo mi- 
sli. Ona je najmlađa, a eno je — starica. I poružnila. Zube 
pogubila, a oko očiju joj crni kolobari. Koža joj žuta, samo 
se na obrazima crvene dvije truhle jabuke bolesti. Ruke joj 
drhte, a droljave i prljave dimije vise na njoj kao na drvenim 
rašljama plašila za pticex. Nešto ga steglo u grlu dok je u 
mislima promatrao veselu, jogunastu i neposlušnu djevojku 
Muliju, koja nije htjela raditi na njivi, ni u kući, nego samo 
pjevala, ašikovala i brbljala, a on sirotovao i mučno vezivao 
kraj s krajem uz bolesna oca. Sjetio se i kako joj je morao 
kupiti baš svilu za dimije za teferič u Hadžićima, jer ona ne 
bi u dimijama od običnog očita ni za živu glavu. Za te se di- 
mije zadužio. To mu je bio prvi dug! Kada se je udala, tražila 
je uporno svoj miraz, a njezin muž, pijanica Safet, natjerao 
ga je da joj dadne kravu i da proda svoju posljednju njivu, 
Vonjavke, i ostane bezemljaš, go, jadan i čemeran. Kako se 
vriskalo i pjevalo na njezinoj svadbi, a sad... Nije ona nikad 
bila dobra sestra. Kad je on bolovao, ni posjetila ga nije, a 
kad bi god nešto zaimao, ona bi se, kao da je to nanjušila 
poput dobrog lovačkog kera, pojavila i odnijela mu sama 
čak i jorgan s tijelac... Ipak sada s mukom zadržava suze dok 
bulji u njezino napaćeno lice. A njegova dobra Aiša? Prvu 
bračnu svađu pretrpio je upravo zbog te sestre, za koju Aiša 
ni čuti nije htjela, a eno je, sada miluje Mulijino dijete. 

— Jedva sam se nekako digla, braco, i dovela ti Hašu. 
Nek ostane u vas. Ja ću samo prenoćiti i sutra odoh natrag u 
Korču — zakašljala se i zarumenila. 

— Ostani, bona, dan-dva, da k sebi dođeš — reče Aiša, 
a Mujo nikako da se snađe, pa stao skidati s ramena torbu. 

— Kako je tvoj Safet? Što nije on izveo Hašu? Kud 
ćeš, taka hasta. 

— Ne pitaj za njega — zaplakala se Mulija.— U zatvo- 
ru je. Alahbirum ka' će ga pušćati. U pijanstvu ubio komši- 
ju... Tu u gluho bilo... 

— A zemlja? — upitala Aiša. 

— Poradili mi komšije... — i Mula kroz plač stala pri- 
čati o svojim jadima... — Eto, ako biste vi šćeli, imam u štali 
tri krepane ovce i jedno konjče. Nije šta. Uzmite taj hajvan i 
moje dijete, a ja... ja ću bezbeli u špitaj, pa... 

— Ne govori tako, Mulo. Imaš ti brata, pa imaš i 
mene, hej! — plakala i Aiša. — Ovđen pod planinom svaka se 
bolja izliječi. 

Mala Haša, izmršavljelo dijete, iskočila tetki Aiši iz krila, 
pa se naglo zatrča među noge Muji. 

— Dajđa, dovedi naše ovce. Ja ću ih čuvati. Umijem 
ja... Umijem i plesti. Nu, evo viđi, već mi se i ovi prst uokru- 
žio ko kuka, sve od igala... I nemoj me tući ko babo. 

— Kad odvedoše Safeta? — upitao Mujo digavši pri- 
tom Hašicu u naručje. 

— Ima hefta dana. Valjat će mi u Saraj'vo sići i fdvo- 
kata platiti. 

— Ne bih ja za njega ni prstom makla. Ma ni ev' 
ov'liko ne bih za nj učinila! — šapnula Aiša pokazujući vršak 
svog malog prsta. 

— Dosta je i tebe, moja seko, mlatio. Eh, govorio sam 
ja tebi, ne udaji se za sarhoša i ukoljicu. Ma, sad je kasno... 
Ne prigovaram ti ja, suđeno tako, šta li... Muka, pa eto ti 
de... Koga si u kući ostavila? 

— Nikog. Komšije čuvaju. A nejmaju ni šta... Sve 
smo isprodavali. I sina ukopali. Da sam makar zdrava... Br- 
koloza... Suha... 

— Hajde, ne budali! — prekide je Aiša. — Pij kozjeg 
mlijeka i ne radi prekoviše, lezi na zelen pa seiri i sve će ako- 
bogda proći. Mujo, ti bi mogo u ponedjeljnik sići u Saraj'vo 
pa izvidjeti šta je s onijem hajirsuzom. Ondar nam izvedi 
Mulin hajvan. 

— A šta ćemo s kućom? — upitao. 

— Ih, ko da Safet nejma svoje famelije. Mulo, ti ha 
ozdraviš, hajde kadiji nek te pušća i ostani skrozile kod nas. 
Tijesno je, ama ćemo se već stisnuti. Šta ti veliš, Mujo, ha? 
.— pogledala Aiša u muža, koji od ganuća nije mogao ni pro- 
govoriti, zato ona nastavi: — Bila sam ja udovica. Znam ja 
šta je neimaština. Haj'mo sad da večeramo. Alijica, dosta tog 
pisanja u vakrsuz doba. Ustani, i dodaj mi lambu. 

Evo, povadi iz torbe šta sam donio — nadoveza Mujo dr- 
žeći još uvijek malu Hašu na rukama. 

Osvijetljena plamenom s ognjišta Mulija je, onako zaja- 
purena od kašlja naličila više na prikazu, na oživjelu lešinu, 
nego na još mladu ženu nekada zamamnih ziftocrnih očiju. 

— Nejmam dva dušeka, Mulo. Evo ti naš, pa se odmori. 
Lezi sa svojom šćeri, a mi ćemo vani, kraj ognjišta, na šiljte. 
Ti, Alijica, uzmi ono golemo ćebe, pa hajd' na pojatu. 

— U štalu ću ja, mati. Uz moju Šuku. Tamo je meni lijepo. 

— Ja ne bih u halvat da vas bihuzurim. Mogu ja ovđen, 
kraj ognjišta. Toplije će mi biti... samo — i namignu Aiši da 
joj priđe i šapne joj nešto na uho. 

Mujo je, sjedeći uz ognjište, promatrao svoju Aišu, dok 
je slušala kako joj Mulija šapće. Lice joj se svo izmijenilo. 
Pojavile se na njemu neke velike smećkaste pjege, oči joj 
se ispunile suzama pa zasjale poput zvijezda koje se izvlače 
ispod jorgana oblaka a donja joj vilica zadrhtala tako da mu 
se učinilo kao da čuje gdje joj zubi cvokoću. Aiša je pak 
osjećala da je pred tom bolesnicom, kojoj je zamjerala što 
je uvijek iskorištavala njezinog Muju, ona zapravo krivac, 
nepravedni sudac, jer njezina patnja zavređuje da joj makar 
ona, siromašna kao i Mulija, ali zdrava, ne samo oprosti, već 
daje i tješi i pomogne joj. Drhtavi glas sušicave majke parao 
joj srce. 

— Znaš, — šaptala je — ne zamjeri mi, ama nek Haša s 
vama spava, a ne uza me. Ima dvije godine da je poljubila 
nijesam. A i onog mog sina, što umrije, poljubila sam tek 
mrtva... Ova suha vrlo je pogana bolest... Prelazi na djecu. 
Pusti mene ovđen, ako me po noći ufati neka sam bliže kuć- 
nim vratima... Ili mi kaki /eđen ostavi uza me... Znam ti se 
ja zakocenuti, pa mi, da 'prostiš, čitav čanak krvi sa srca na 
grlo navre... A ta je moja krv — otrov... Ni mačka je ne smije 
polizati, krepala bi u taj čas... Zato ni tvog Alijicu, pa ni 
tebe nijesam zagrliti šćela... Neću ja ostati u vas. U spitalj ću, 
pa pod ilovaču... Eto, nek makar znam da će Haša u dobre 
žene biti... Mati joj ti budi, eto... I ne govori ovo Muji, on 
je mehak. 

Nije joj Aiša odgovorila ni riječi. Stisla je njezinu hladnu 
koščatu ruku i prostrla joj kraj ognjišta dušek. Muji kazala: 

— Haša nek spava na minderu s nama, u halvatu. 

Već kad joj je muž legao, ona izašla iz sobe, prišla Muliji 
i šapnula joj: 

— Neću zatvarati vrata od halvata. Ako te ufati, vikni. Ja 
sam lahka sna. 

Bolesnica glasno zaridala. 

— Otkad mi niko nije ovako besjedio! Kukavica sam ti 
sinja... A nejma mi ni tri'es' godin... Muka je to... 

— Hajde, ne rujaj se. Sve će biti dobro, akobogda... 

Uzalud se stiskajući na usku šiljtetu, na kojemu se ni Ali- 
jica ne može smjestiti kako treba, a nekmoli njih obadvoje, 
Mujo se upravo uplašio svoje zaboravljivosti: + U onoj frtu- 
tmi oko Mule nijesam Aišu ni upitao kako se danas bajlisala 
i šta joj bi? Eh, baš sam edepsuz'!a 

Čim je Aiša legla uz njega, on se, da ona to ni ne primije- 
ti, svaljukao sa šiljteta na goli pod sneka je makar pod njom 
mrven mekše, moja su leđa jačax i upitao nježno je uhvativši 
za ruku. 

— Tebi danas nešto pozlilo, ha? 

— Jah. Ko ti kaza? 

= Nejse, A šta je? Da i tebe svedemo na dokture s Mu- 
lijom? 

— Hajde, jadan! Nije to ništa. Ufati me često mučnina, 
sve bih bljuvala. I ne mogu mlijeka ni kukuruzna brašna, a 
crkoh, da mi je šenične pogače i grahove čorbe. 

— Nešto ti u drobu ne valja. Da se nijesi sfruni/a? 

= Ma, ne pitaj, Mujo... Tako mi je bivalo kadgod sam... 


U , , ., . . ve 
Cekaj... kazat ću ti sjutra — i ona se nasmiješila. 

Već se zavodeći u san Mujo se naglo trže. Aiša zadrhtala 
od tog trzaja. sNaslutio!a — pomislila i sve joj se koža stala 
ježiti što od radosti, što od stida. Ali Mujo nije znao Za te 
sženske stvaria. Otkud bi to mogao i pomisliti! On je poža- 
lio što joj nije odmah s vrata javio da je dobio hiljadarku i da 
će krčevina postati njihova, jer tada još nije ni slutio u šta će 
potrošiti nagradu za buduća dva mjeseca teškog furmanskog 
rada — snopićara. 

— Dao mi gazda fine pare da njivu kupimo. Imam sada 
haman dvije hiljade. Jednu u krupnu! Ih, što je lijepa ta para! 
golema, ko... ko... dječinja pelena da oprostiš... Eh, ja danas, 
idući kući, sjeo mrven na kamen, pa... znaš, Aiša, da j je insan, 
na priliku, mlađi, da ovaj... kako bih ti kazo... 

— Ti si mi vaktile govorio, da nijesmo stari još, ha?... 

— A ja jednozub. 

— Ama si mi jak. 

— Eh!—i on potražio rukom njezin struk. 

— Pusti! Nije sad za toga vakat... Znaš, kad je žena.. 

— Šta, kad je žena? — zadrhta Mujo od neke slatke slutićije. 

— Pa... Ma ne pitaj... "Vako ti je kad... I nek te nije strah 
ako se i opet kad bajlišem... Znaš, ja nekako teško nosim... 

Ama lahko rađam... 

— Aiša! — šapnuo Mujo i skočio na noge. — Aiša! Ma ne- 
moj mi reći... 

— Zar ti nije drago? 

— Uh! Uh! Ma, vidi, bona, plačem! Jest, plačem od dra- 
gosti... 

— Još ako bude sin... 

— Ja šta će drugo?... 

— Zar šćer ne bi isto volio? 

— Ali sad da mi se čuvaš! Nećeš ti više na njivu, dok se, 
akobogda, ne halasiš... Veliš graha i šenice... Kupio sam, 
bona. I sve ti meni kaži šta zaželiš... Sve... Ima Mujo para i 
ruke da zaradi. 

Legao opet do žene i stao je milovati, ali ih trže Mulijin 
kašalj, pa Aiša skoči i zatvori za sobom vrata. 

— Nije za te sestrinu muku da gledaš. 

— Ko prst. Kupala sam svakakve mejfe, ali 'vako iz- 
mučeno tijelo još viđela nijesam. Tu u gluho bilo! Neka joj 
Allah dadne lijepi rahmet!... A ja joj, šta je sudbina, baba 
bila. Našla se ja u Mušanovice kad je malu Muliju rodila... 
Eto, ja joj pupak odrezala, ja joj i zadnji gasul dala. Jeste li 
dohaberili hodži u Korču da još danas dođe, nek se jadnica 
smijeri... 

— Već je i došo. Eno ga kod Muje u kući. Došla i 
njezina sestra Haša. Tifanaga još fabuf nije skovo do kraja. 
Zaovit će je još prije mraka... Moj joj Alija raku kopa. Do 
matere i oca će je metnuti. 

— Tifanovica, nije šala, dala novi čaršaf za ćefine, 
bezbeli ga je bila spremila Sejdi u ćeiz... Aiša ga nejma, pa 
šta ćeš mu de... 

— Sevap je to. 

— Sreća da je na Lokve došla. Tamo je u Korči ne bi 
imao ko ni u zemlju spušćati. Umrla kod svog brace. 

— I dijete mu ostavila. 

-Itri ovce. Kake su šuge — jedva se na nogama drže. 

— A konj? Taku krepašćinu samo Mujo more podgo- 
jiti. F 
— Jah... A onaj poganac u zatvoru. Mujo, nije šala, 
pameti i obraza, uzo mu 'dvokata i platio... 

a Sem PMRETI 

— Deverli je glave taj Halvadžija. Ama čo 'jek! Svaka 
mu čast! 

— Dosta smo o njemu naše jezike brusili. Sramota! 

— Bilesi ga i gazda Ostoja Sarenac fali. Reko jučer 
mom čo'jeku da valjanijeg kućenika na Lokvama ne pamte 
od tog siromaška, što nam je poljar bio. 

— Nije bogme ni Aiši s takvom hastom lahko bilo. 
Deset joj dana i deset noći uz dušek provela. 

— Nju stisla vatra i suha. Šta je samo krvi iz nje izišlo! 
Ostala ko grana. Dok sam je kupala sve me strah bilo, moje 
seke, da joj kosti ne popucaju. 

— I, veliš, mrtva da je lijepa bila. 

— Ko curetak. Na licu joj se uravnala koža. Zuta ko 
vosak, ama tanka i mehka ko u djeteta. Samo joj noge i svo 
donje tijelo pomavjeli... Dajder mi natoči još jednu da se 
mrven povratim. 

— Ja hoće li Aiša ono njezino dijete kod sebe ostavi- 
ti? 

— Ku'će š njimena? Zar da ga oću u hafs spremi? 

— Ima Safet brata. 

— Surgun ga učinio još odavno. Poganac! Na vješala s 
en''nakom sortom! 

— Privirider Suljinice. Sve mi se čini da se već skuplja 
dženaza pred Mujinom kućom. 

I — Samo da Aiša od tolike muke i devera ne pobaci. 
Sćeta bi bilo! 

— Nu! A neki si dan na sva usta govorila da je sramo- 
ta u tijem godinama... 

— Eh, neki dan... Pusti sad to... Mrt'ac je u njih u 
kući... 

Dok su žene, okupljene oko Suljinice Hodžićke, tako 
razgovarale o smrti nesretne sestre Muje Halvadžije, on je 
na groblju dovršavao uređivanje rake. Šutio je i samo po- 
nekad rukom pokazivao kopačima kuda će izbaciti još tih 
nekoliko lopata. Kada je raka bila dogotovljena, skočio je u 
nju i dlanovima stao uravnavati zemlju. 

— Nek joj je makar u toj posljednjoj postelji lijepo i nek 
joj Bog oprosti što je za života bila pomalo hašarijasta i sa- 
moživa! — tako je nešto mislio dok se s mukom savlađivao da 
ne zaplače vavazile ko ženac. 

Alijica, koji je tih dana izostao iz škole, odveo još preksi- 
noć malu Hašu Tifanu u kuću, da dijete ne gleda kako mu 
se mati muči, ali je jutros, na glas da je suoči sabaha tetka 
preselilaa, dotrčao kući. Mati ga dočekala na pragu. 

— Ne ulazi u kuću! Maj ti torba i nešto hrane. Odvedi 
stoku i vrati se oko ićindije pa ćeš na dženazu rahmetli tetki. 

— Je li se mnogo mučila? 
— Što to pitaš, magarac! Umrla — pa eto. 

— Volio bih je vidjet. 

— Hajde, dok te nijesam... Nije to za djecu. 

— Kako se umire, mati? Vidi li se duša kad izleti kroz 
usta? 

— Ih, živjeti u takvu 4ururetu uz takvog sojsuza pa još i na 
srce i dušu misliti. Maloj Haši ni riječi da niste rekli! 

— Eno je, igra se s Tifanovom djecom. 

— Povedi i nju za hajvanom. Nek ne bude u selu dok joj 
mater opremaju. Siroče! — rasplakala se Aiša. 

Mali školaec kao da je shvatio ozbiljnost tog trenutka, pa 
nije više ništa pitao, nego uzeo torbu i pošao u štalu. 

Dok je Mujo trčao, prvo buli, pa Tifanu da tabut načini, 
pa sazvati ljude da raku iskopaju, Aiši pristizale žene: sMejt 
da čuvamo!lk i svaka njoj, kao da je Mulija bila njezina kost 
i krv, šaptala: 

— Bašasagosum, kono! Šta ćeš, dever-dunjal 

Ona, iscrpljena od napora i umora, jedva se držeći na 
nogama, izmučena što nesnom, što mučninama svog ranog 
sblagoslovljenogxe stanja, hodala po kući na vrhovima prsta, 
skinula s rafe Kur'an pa ga metla umrloj uz glavu, na ognji- 
šte naložila veliku vatru i stavila kotao vode da se zagrije za 
kupanje preminule. 

Dok je Alinica naređivala ženama koja će pomoći oko 
opremanja, koja će polijevati, a koja pamuk dodavati da se 
usta, uši i nos zatisnu, Aiša je sjedila uz ognjište i tiho jecala. 

— Ti se ne prikučuj. Ne valja da žena, koja pod srcem 
evlad nosi, u mrtvaca gleda. Iziđi na zelen dok mi to iz- 
deveramo. Nu! Što sad kahvu pečeš? Nije nama do toga!... 
Znamo mi, seko, na koje si muke udarila. 

Dopustila je da je izvedu u vrto. Sjela tamo na tronožac, 
pobulila glavu boščom i skupljala svoje razasute misli kao da 
na širokim čairima okuplja raštrkano stado. Ni čula nije kad 
su joj se približile Tifanovica i Suljinica, pa sjele do nje na 
istom malo ojačalu proljetnu travu. 

— Muka pa eto ti de... — otpočela Tifanovica koja je svu 
noć prosjedila s njom uz bolesnicu. 

— Eto i to bi — nadovezala Suljinica. — Baš nek si je tako 
hjepo pazila. Jazuk! En' naka mlada, haman bi nam šći mo- 
gla bit"... Šta od žene poradi zulumćar! Haram mu bilo na 
oba svijeta! 

Aiša samo šutjela i razmišljala. Kako bolest i nesreća iz- 
mijene čovjeka! Mrzila je ona tu Muliju, dok je još bila jo- 
gunasta djevojka, sohola Halvadžijac koja svoga brata i oca 
u prosjake goni, a sama se liza i gizda i uznijela se kao da 
je aginska šći, a ona, mlada Tahirovica, sretna mati četvo- 
ro djecea, koja su već odavno u grobu. Kasnije njezin Tahir 
umrije i ona se udade za Mulijina brata, osiromašena i po- 
nižena jednozupca. Onda ta mržnja još više narasla. Mulija 
dušmanski muzla dinar po dinar od svog brata — dobričine. 
Zimus mu javila da će mu utrpati i svoje dijete, a evo je sad 
došla i ona — i umrla tu, u Aišinoj kući. Umrla, slaba je to 
riječ! Ne, Aiša nije tu bolesnicu više mrzila. Raznježena što 
svojim izvanrednim stanjem buduće majke, što pogledima 
u tu nesretnicu koja se mučila na dušeku, Aiša je nju čak 
zavoljela. Zavoljela iskreno s mnogo shvaćanja za njezine 
slabosti, kako samo siromašna mučenica života može voljeti 
drugu još siromašniju mučenicu. Sada se sjeća razgovora s 
Mulijom, kad bi je muke malo popustile i kada je smrtono- 
sni kašalj na pola sata ispuštao iz svojih krvožednih kandža. 

Kad umrem, Aiša, dina ti, pričuvaj mi ono mog siroče- 
ta. Valjana je, pametna. More ti već sada sitnu stoku čuvati. 
Mrven je po neki put pomiluj. Znaš, željna je lijepe lakrdi- 
je... Maksum. 

— Hajde, ne budali Mulo. Ozdravit ćeš ti. Hoćeš li da te 
u špitalj snesemo? 

— Ako sam vam preveć na smetnji... Znaš, ja nijesam bila 
dobra svom burazeru. Šta ćeš, taka sam. 

— Hajde, bona. Šta ti fali? 

— Srce, Aiša. Eto. 

— Ih! Živjeti u takvu bururetu uz takog sojsuza pa još i na 
srce misliti. Nejmam ga ni ja. Nije srce za sirotinje! 

— Eh, moja Aiša! Ti si sva srce. Uh, opet me fata... Sve 
zebem, jado, zebem... 

vjest! Upravo se smrzla sirotica!a — zaključivala Aiša, dok 
su Tifanovica i Suljinica nastavile svaka za se i na svoj način 
da je tješe. Ona nikako da progovori. Sjećanje na zoru kad je 
Mulija umrla bilo je preživo. 

Sjede Tifanovica i ona kraj dušeka i svaka se zanijela u 
svoje ponavljanje molitava uz £/espih. Čulo se kako staklena 
zrnca T'ifanovičinog ili drvena njezinog padaju na ostalo zr- 
nevlje. Tišinu prekidali uzdasi bolesnice, koja je s mukom 
dolazila do daha. Uvrnut fitilj lampe škiljuckao je sa zida i 
svojim žućkasto-crvenkastim jezičcem plamena lizao poča- 
đali crni cilindar. Ona se zavodila u san, ali je odmah prisko- 
čila dušeku kada je bolesnica prostenjala. 


— Aiša, đe si? 
— Evo me, bonićko... Treba 1 ti šta? 
— Leđen... — prostenjala... — Sada će mi srce proletjeti 


kroz usta... I vidjet ćeš kolihno je... Nejma ga ni dram... Ne- 
moj ga baciti šćenadima... Nemoj! 

— Allah selamet! Zor duši došo! — šapnula Tifanovica. 

— Đe mi je Haša? — stenjala bolesnica. 

— Spava u Tifanovice. 

— Ne dajte je onomer lopovu... Uh!... Ne!... Vidi, još nije- 
ste ovrhli šenicu... Ma nemoj na me konje nagoniti, Mujo... 
Nijesam ja gumno... Slaba sam... 

— Deder, smiri se... Sva goriš. 

— Jah... Gorim... Džehenem... Ne, sad mi je nešto lahko. 
Letim... Dajder me podigni... Još... još... da ustanem... Eno 
me zove moj sin... Lijepi moj Vejsil... Hodi, Vejsile, materi... 
Na, maj ti sise... Mislila mati: ti umro... 

Aiša nije mogla dalje pratiti u sjećanju taj jezoviti pred- 
smrtni prizor. Pokrila lice rukama i zaridala. 

— Ma, saberi se ti, ženo. Još ćeš i ti suhu svezati! Sad će je, 
još malo, iznijeti iz kuće... Imaš ti sad djecu. Troje... Dvoje 
svojijen i njezino. 

— Jah, djeca... — to su joj bile jedine riječi nakon dugog 
uzdaha. 


Mala se Haša brzo oporavljala kod dajđe Muje. S takvim 
je veseljem čuvala stoku, osobito troje janjadi i dva jareta, da 
je obično ona budila Alijicu. 

— Haj'mo već za hajvanom. 

Mujo s tugom u srcu ustanovio da su ga sestrin ukop, pa 
onaj 'dvokat u Sarajevu i drugi troškovi lišili velikog dijela 
ušteđenog novca i da o krčevini zasad nema ni govora. 

— A ko bi i radio? Ja moram nešto pod na'nicu, a nešto 
na svoje njive, 

Aiša, premda u drugom stanju, pomagala i sama oko 
poljskih radova. Okopavala krumpire i kukuruze, plijevila i 


zalijevala u vrtu lijehe raznovrsnog povrća i cvijeća. 

Jedne srijede došao Mujo iz grada pokasno. Nije, kao 
obično, ušao u kuću da spusti torbu s nab avljenom najpo- 
trebnijom robom, nego viknuo s dvorišta: 

— Aiša, Alija, Haša, amote, da vidite šta sam vam doveo. 

— Vidi! Konjo! I kako je lijep! — zapljeskala mala Haša 
ručicama, a Alijica zinuo od čuda, videći oca kako ponosno 
goni pred sobom natovarena ze kana. 

— Našoj kobili parnjak! I kola ćemo nabaviti, pa zimus 
gazda Fincu s našijem konjima Poe snopiće. Ako ih 
lijepo uščuvamo, bit će vanj raki par! Ha, Aiša? 

— Hoće, akobogda. Baš neka si ga kupio, sa srećom... 

— Da nijesam to konjče nabavio, pojeli bismo i onu hi- 
ljadarku... Vidi, što sam još donio. Ulišće i čele... Imat ćemo 
meda. 

Navečer je u dušeku dugo šaptao s Aišom o svemu što je 
u gradu obavio. 

Bio sam na sudu. Odveo me gospodin doktur do glavnog 
poglavitog suca koji i na vješala sudi. Pametna glava! Sijed 
ko ovca, ama mu lice nekakvo mlađahno i neobično naoči- 
to... Đozluci mu zlatni na nosu, a i zubi prošarani suhijem 
zlatom. Dade nam onu nekakvu crvenu pusulu i ja ti s njom 
— u zatvor. Vidio sam Safeta ko sad tebe što vidim. Propo. 
Mršav ko grana, a u licu podbuho. Naučio se insan piću, a 
tamo nejma, pa i od togar vehne. Teško ga je i pogledati... 

— Pa, šta veli? 

— Sve je plako kad mu kazah kako je rahmetli Mulija... 
Ama mi se ne sviđa što se opet kleo ramazanom da neće 
više piti i ludovati... Krv, kad ti kažem, krv je u njega pogar 
na... 

— Kopilan! Na /ičine bih ja njega 

- Ti... Što bi ti, Aiša, lahko bismo Za to, ali se i gospodin 
'dvokat boji... Znaš, nije on samo tako u pijanstvu ubio in- 
sana... Govore da mu je i pare njake uzo... Gore je to neg'i 
samoubojstvo... Sramota, pa šta ćeš... 

— Šta ti je kazo za svoju kuću i zemlju? 

— Sve je to Hašino... Neg'da ti kažem i to... On mene sve 
sa suzama u očima molio da Hašicu uzmem pod svoje, nek 
se — kad se bude udavala — ne govori da je šći hrsuza... Ama 
ja u dijetov miraz neću dirati. Moremo mi nju, akobogda, 
podgojiti. Zemlju ćemo dati kojemu od Korčana u napolicu, 
a kuću pod ćesim, ja li prodati pa novce u banjku. Ove će 
godine Safetov brat Hašim obraditi sve. S njime ćemo lahko 
svidjeti račun. Obrazli je on, nije ko njegov brat... Govorio 
mi je da će on i njegova žena Hašicu, ako mi ne bismo šćeli. 
Reko mi je i to, dolje u Saraj'vu, da on o Safetu neće ni da 
čuje. Neka ga, veli, objese, i nije za drugo... 2Nemoj tako — 
velim mu ja — ima Bog, možda će se popraviti!e A on meni: 
Ne popravi to ni hafs ni niko živ. Odrekao ga se, veli, još 
prije, ama za Žafor meni i za ono nevino dijete, uredit će sve. 
Haša njegovo brezime nosi... 

— Ja koliko će Safeta suditi? 

— Dvokat veli: smrt, a možda i samo dvadesetak godina... 

— Ih, zar ćeš ga sve dotle plaćati, jadan ne bio... 

— Ma jok! Ni dinara mu više dati nećemo. Ja sam sada 
Haši, ko na priliku, tuntor... Od suda sam dobio ćage da sam 
joj ja ko otac... 

— Pa... i jesi. 

— Čuj, Aiša, šta veliš za naše novo konjče? Moj će ga, 
akobogda, sin uzjahati, ha! A kako ćemo ga zvati? Ja bih da 
mu dadnemo ime Mušan, ko što mu je i dedo bio. 

— Kako ti hoćeš, ama ima do togar još dosta vakta. Neđe 


oko ramazana. 
— Eh, jedva čekam... Ama, doći će i to... 


seko 


I — došlo je. To je ljeto Muji Halvadžiji protutnjalo brže 
nego obično. Radio upravo s dvostrukom voljom i žilavošću. 
Dospio pokupiti sve svoje žito i opet pripomoći bogatijim 
Lokljanima, koji su ga zvali što na mobu, što pod nadnicu i 
natjecali se tko će mu više pomoći. Čaki oni najgrlatiji ismi- 
javači i peckala prestali su se davno šaliti s njim, priznajući 
mu da je skućenik i ljudinac. 

Da je kasna jesen ustanovio je kako po svom umoru, tako 
i po oteščalu Aišinu disanju, jer se ona već jedva kretala pod 
teretom njegova budućeg sina. On nikada nije htio ni po- 
misliti da bi mogla biti i kći. sKaki sam baksuz, samo da 
mi na pamet kaki išaret dođe, naslutio bih dimije namjesto 
čakšira, a ja hoću sina, pa eto... Nije Bog Lokljanin, neće on 
meni ŠĆET...ć 

Zaredali jesenji radovi, učestala sijela i prela, a Mujo sva- 
kog dana sa zebnjom u srcu čekao sretni trenutak. Vrpoljio 
se kad bi god pogledao na svoju ženu, koja se nekako pro- 
ljepšala i pomladila, upravo najedrala. Donosio joj darove 
kao kakvom djetetu. Kada je posljednji put bio u Sarajevu, 
kupio joj grožđa i narandžu. 

— Donio sam tebi i onomer malom prtoka/! 

— Hajde, na šta pare trošiš, moj Mujo! 

Zapuhali hladni vjetrovi, zaprašio i prvi snijeg, ali Aiša 
nikako da rodi. Počele žene dolaziti svake večeri, kao tobože 

na sijelo, sve u strahu da je ne uhvate trudovi, pa da nije bez 
pomoći, ali ona još radila po kući i uveliko plela haljinice za 
svoje novorođenče. 

Tifan je jedne večeri došao na sijelo i donio im peškeš. 

— Ovu sam bešiku sam izradio za tvog sina, Mujo! — 
smješkao se. 

Kako je Mujo odlučio ne micati se od kuće dok mu se 
žena ne oslobodi slatkog teretax ispod srca, došao mu ha- 
ber s pilane. Pozvao ga gazda Šabetaj da sutra siđe na dogo- 
vor. Teška se srca otputio, naredivši Alijici: 

— Ne sihodi danas u školu i — ako bi materi, na priliku, 
došlo zlo, pa zastenjala, trči po Tifanovicu. Jesi li razumio? 

Jesam, babo. 

— Jah — viknuo mu već s praga — i, ako bi bilo, Hašu od- 
mah odvedi u komšiluk, pa po mene ja siđi sam, ja spremi 
koje dijete na testu. | 

— Ne brini, bibo. I kupi mi dolje u Todora dvije teke, 
pisansku i računsku, zapamti! 

Hašica nadodala: 

— A meni glođalo. Ono crveno, slatko... Babo!... 

Prvi put ga i to dijete oslovilo sbabox, a ne dajđa. On se 
sav rascvao od ganuća i usput pričao Sulji Hodžiću, koji je 
pošao u Sarajevo s2porez da svidia kako anejma veće sreće 
od dječice. Ko pilići, bolan ne bio, a ti, 'vaki star, ko kvočka. 
Kvoc — kvoc — ovom teku, onom glodalo, a onom što jako 
dohodi — pipu, gumu, cucnu...a 

— Hajde, što će ti to? Moja Zumra svu svoju djecu brez te 
besposlice odgojila. 

— Eh, da ne plače... More se od golema plača i prokinuti, 
okilaviti, tu u gluho bilo! 


= 

— Idi, ahmače, da ne kažem, mahnitove. Podjetinjio si i 
sam. A kaki si vojnik na fronti bio! Junak! — smijao se Suljo. 

Gazda Šabetaj dočekao Muju kao nekog starog prijatelja, 
a ne kao dužnika. 

— Davno je prošlo vrijeme da se dogovorimo, Halvadžija. 
Zima već stegla, a tebe nema. Valja snopiće prodavati. 

— Imam ja sad par konja, a i kola sam nabavio. Skoro će 
biti gotova. Zadužio sam se i za njih, ama živa glava dugo- 
vanje plaća. F 

— Dobit ćeš po snopiću krunu. Četiri snopića — dinar! 
Natovariš li trista komada i prodaš li ih, eto trista kruna, 
sedamdesetipetdinara! Konji, ti i dijete, u vrh glave da po- 
trošite tri-četiri banke, ostalo tebi nadnica... Carska plaća! 

— Nije baš carska, ama dobro će biti. Zaboravio si ukon- 
tati kandžije na putu, pa han u Saraj'vu, a i sam znaš pošto je 
zob... Muka je, gazda Fine, po sarajskijem mahalama snopi- 
će prodavati. Sirotinja je to. Pet snopića u jednu kuću uvrh 
glave! Pa išću na veresiju... 

— A ti nedaj! 

— Kako ćeš pušćati da golotinja po zimi mrzne? Teško, 
pa eto ti de... 

— A kad ćeš početi? 

— Tako, za petn'es' dana... Ne boj se, ja ondar mogu sve 
prekodan u poso... Sad je zima. Nejma se šta u selu raditi. 
Samo moram još nekoga naći da mi pomaže. 

— A tvoj sin? 

— On je školac! Đe bih ja njega na furmane! 

Gazda Šabetaj se samo nasmiješio, ponudio Muji ciga- 
retu i već ga htio otpustiti, onda, kao da se nešto sjetio, sjeo 
natrag za svoj pisaći stol i rekao mu: 

— Sjedi još malo. Da kahvu popijemo. Sad si ti moj kao 
kompanjon. 

— Šta mu je to, gazda Fine? Kompanjon? Aman ja Rabi! 
Čudnije li ima lakrdija u ovom našem jeziku!... 

Mujo se vrpoljio na stolici. Nervozno otpuhivao dimove 
i osjećao kako mu se niz leđa cijedi znoj uzbuđenja. Kud 
se gazda Finci sjetio da ga kahvom časti! A njegova Aiša 
sigurno rađa... Jest, jest, muči se ona i viče, i trza rukama i 
nogama. Zna on to, osjeća on to... 

— Što si se tako uznemirio, Mujo? Malo ti kruna po sno- 
piću? Drugima dajem samo po dvadeset para, pa ipak jedva 
dočekuju tako dobru zaradu. 

— Ma, fala ti, gazda Fine, nije meni malo, nego... U mene 
žena, da oprosti tvoj rz i obraz, teška, pa... Hitim kući, na 
selo... 

— Samo ti s mirom popij kahvu — široko se zasmijao gaz- 
da Šabetaj — ti joj kod toga posla i tako ne možeš pomoći. To 
svaka žena mora sama... Pa, hajirli bilo, Mujo! Čestitam! E, 
onda kahva nije dosta. Hodi ovamo! — i poveo ga do malog 
buffeta kojega je držao u uglu nasuprot pisaćem stolu. Izva- 
dio dvije čašice i napunio ih rakijom. 

— Popij! 

— Ne pijem ja! 

— Danas! Kad otac postaješ. 

— Pa, živ mi bio i ti, gazda Fine, i tvoja gospoja i djeca. 

— 1 tvoj sin, Mujo! 

"Dobra čeljadeta!e — pomislio Mujo dok se žurio Todo- 
ru u dućan, ali ovaj, kao za inat, nekud otišao, pa ga čita- 
va povorka seljaka čeka. Videći da će se zadržati makar sat, 
Mujo prešao u kahvu i naručio jednu svrućue. Nikad on nije 

običavao moliti kratke dovice, makar je vrlo često bivao u 
teškom položaju, a sad mu one same dolazile na usta. Sprva 
natucao svoje arapske molitvice, ali kasnije u njih sve riječ 
po riječ uplitao svoje želje jezikom kojemu ga je naučila nje- 
gova majka dok je još bio golokrako dijete. 

sAllahu, bismillah, daj da bude sve kako treba... I nek mi 

se jadna ne napati prekoviše... Znam ja, Allahu, da je teško 
dijete na svijet iznijeti, ali njoj je u životu toliko toga bilo 
teško, pa Ti, Milosniće, daj da se lahko halasi... Jah, Allahu, 
haman sam zaboravio, i molim Ti se pokorno, neka bude 
sin... Ama, ako je Tvoja volja, more i šći biti, pazit ću ja nju... 
Kako ne bih svoj evlad... Nu, Allahu, ja baš ko da nijesam 
muško, ni fukara, pekmez sam, mehak... Ama, muka je to... 
Znaš, Allahu, ona je dobra, dobra ko Tvoj nimet, ko hljeb... 
Kako Mulino dijete pazi ko svoje... Nu, još i o tom Tebi da 
govorim, baš sam ko hajvanče... Allahu...a 

Nabavio kod Todora sve što mu je trebalo, pa se požurio 
uza stranu. Mekan, vlažan snijeg krpimice prašio s nebesa i 
trunio mu se u Oči. 

— Što usu!... 

Već blizu sela susreo malog školca, Ristu Šarenca. 

— Pohiti, Mujo. Mene spremio mali Alijica po tebe. Ne 
dadoše mu žene da bilo koga po tebe šalje, ali on meni do- 
bacio haber, pa sam se iskrao od oca... 

— Trćim = viknuo Mujo i opet nastavio šaptati molitve. 

Pred svojom kućom našao Tifana, koji kao da gaje 
— premda je snijeg prašio s nebesa — uporno čekao da ga ne 
upušta u kuću gdje žena rada. 

— K meni, Mujo! Nije sada muškinju mjesta u toj kući. 

- Je |' više? 

— Ih! Misliš ti, lahko je to. Moja se je s malom Umijom 
mučila od zore do mraka, a deveto dijete! Dok mi popijemo 
dvije crne— i to će pretutnjati. 

Okupili se oko Muje besposleni seljaci. Došli Tifanu da 
wtješea budućeg oca i smalo prokenčijaju s postarijim ba- 
buškome. 

Mujo je tupo odgovarao na njihova blaga zadirkivanja. 
Sve stariji ljudi. Muhtar, pa Alija Delić, Tifan, Omer Hod- 
žić i još neki. 

— Što si se uzvrtio ko zvrk? Ne boj se, bolan ne bio. Ništa 
je to. Božijim emerom sve će se lijepo svršiti i dijete će za- 
cviljeti... 

— Ne vele ti zimus spavati od cike i plača... 

Znaš, Mujo, nije loše da te nasjetujemo. Ti se mlad nijesi 
ženio, pa nijesi tomer vješt. Valja da i ti nekad dijete previješ 
— mudrovao jedan od seljaka s mukom zadržavajući smijeh. 

— Ne rujajte čovjeka, dosta mu je njegovijen jada. Rađa. 
Nuto — što je problijedio. I zub mu drhti... Hajde, Mujo, 
saberi se... 

On samo pušio i šaptao molitve. 

Porod se otegao sve do mrklog mraka. Onda dotrčala 
jedna od žena. 

— Muštuluk, Mujo! Sin! 

— Sin! — zavikali seljaci i stali mu stiskati ruku. 

— Pecite halvu, žene! Mubareć! Rodio se najmlađi Lo- 
kljanin... 

— Nije Mujo Halvadžija brez evlada! — razvika se on, sav 
razdragan.— Sina imam! Hej, sina!... 


sk 

Od toga se zimskog dana uselila radost u sirotinjsku 
kuću Muje Halvadžije. Rastao mali Mušan, napredno crm- 
purasto dijete, a otac svu zimu prodavao snopiće po Sarajevu 
i navečer žurio kući, na svoje Lokve. Čim bi ispregao konje 
i položio im u štali, on je — ne zaboravivši oprati ruke — uzi- 
mao svog nasljednika u naramak i pjevušio mu: 

— Na... na... lijepi moj pišonja!... Nuto! I opet mo- 
kar... Pazi, Aiša, da ne ozebe... 
— Gore si dijete od njega! — smijala se majka. 

Pretutnjala i zima, snijeg okopnio, njive ispod njega izra- 
njale, vlažne, gasne nakon jesenje žeđi i gladne sjemena, 
željne đubreta, pluga, zubače i motika... 

Mujo isplatio dug za kola i još skupio novaca da kupi kr- 
čevinu pod šumom, pa je već uveliko čisti oštrim trnokopom 
ispod kojega sve iskre frcaju. Alijica završava i drugi razred 
s odličnim uspjehom. Mala Haša poodrasla u pravi curetak 
pa već i Suku na pašu istjeruje... 

Iznijela Aiša sitnog Mušančića na krčevinu, stavila ga 
pod homaricu u hladovinu i pomaže svom Muji kod posla. 

— Eh, zimus ćemo, akobogda, imati kumpijera koli- 
ko ti duša želi. Moći će i mali već zagristi u varen bijelac. 
— Stani, dok mu zubi narastu... — smješkala se žena. 

— Sjećaš li se, Aiša, — rekao joj prekinuvši posao i pripa- 
livši cigaretu — kake smo fukare bili kad smo se uzeli. Ono, 
kad si ti mene uzela pod svoj krov. I eto, već nam kola, Bogu 

šućur, iz blata ishode... Baš je ovaj mah berićetli... Ovo je 
njegova krčevina. On je to babi i materi pribavio... Kućenik 
je još u pelenama... 

Rastao mali Mušan Halvadžija, najmlađi Lokljanin 
(tako su ga zvali svi u selu, jer su to bile prve riječi njegova 
oca kada se Mušančić rodio), rastao i protepao: 

— Ga... ga... ga... Ma... ma... ma...— pa dorastao i do dup- 
ka. Rastao on, a raslo i žito u polju, jedralo voće na stablima, 
zelenile se peruške luka u vrtlovima, grah trešnjo uspuzao uz 
kukuruze ili pritke, sve bujalo, zrelo i praćakalo se u valovlju 
sunčanih zraka. 

Mujo Halvadžija, najsretniji Lokljanin, radio toga ljeta 
veselije nego ijedan momak, čak se i natjecao u koševini pa 
pretekao mladog Joldina Hurema, koji se nedavno vratio iz 
vojske, za čitavu suru i po otkosa... Znojio se i žurio, kao da 
hoće svima dokazati kako je on još mlad, premda sdosta 
pamtim i svakakijeh deverova preko ove ćelave glave pre- 
turihx... 

Na sijelima se stao razgovarati i s omladinom. Savjetovao 
ih neka se što prije žene. 

— Nejma vam, sinci moji, veće sreće za seljaka od zemlji- 
ce, kućice, ženice i... jah, jah... i evlada... 

Pozvao ga Tifan jednog petka na mobu. Jesen već zavla- 
dala svojim žutilom i spržila ponosno zeleno perje lukovih 
glavica po vrtlovima. 

— Da dignemo žito na mojem Tinjku. 
— Peke. Eto me sabahile s Aišom. 
Kada se pojavio na njivu bez nje, Tifanovica ga upitala: 
— Kamtti Aiša? 
— Ostala kod kuće. Dijete mi noćas slabo spavalo... 
Sve se nešto drečalo. Strah me je da mu nije šta u drobu. 

— En' nakom junaku? Ma jak ti je ko Hrnjica Halile! 
Hajde, bolan. 

Tifanovica donijela mobarima za ručak grahovu kalju s 
mesom. Zaklali debelo bravče, neka se ne kaže da oni svoje 
Lokljane vi mesom i svakakijem ljepotama ne hrane. Mujo 
zagrizao svojim jedinim zubom u masni komad od butine, 
ali se u trenu zakašljao i — u ruci mu osta njegov posljednji 
zub. 

— Ih, okrezavih sveosve! — nasmijao se. 

— Jok! Sad više nijesi krezav. Sad si ko i tvoj sin... 

Kada je u akšam stigao kući, noseći u rubac umotani svoj 
posljednji zub, dočekala ga Aiša sa smiješkom. 

— Muštuluk, Mujo! Naš Mušan ozubatio! Niko mu prvi 
zubić. Nuto, pogledaj! 

— A moj ispo. Tako ti je to! Od čeg vakat od tog i vrije- 
me! — nasmiješio se i on, a Aiša se ogledala lijevo i desno, 
pa ustanovivši da u odaji nema djece, zagrlila svoga muža. 
Takvo se čudo nježnosti rijetko zbivalo na Lokvama čak i 
među mnogo mlađim bračnim drugovima, ali nju, eto, nešto 
ganulo. 

Meni si lijep i taki! 

— Ih, nije sada važno kako sam ja. Mogu ja sebi dolje u 
Saraj'vu zimus načiniti od kosti nove zube... Pa dati prođem 
kroz Lokve zubat, ha? 

Mališan, koji se nekako iskobeljao iz dupka, učinio dva- 
tri prva koraka i pao pred roditelje zacvilivši: 

— Ba... ba... ba... ba... 

— Lijepi moj najmlađi Lokljanine! Nije se tvoj biibo dža- 
ba na svijet rodio! Hodi, hodi mi na ruke, da te u štalu pone- 

sem, da nam vidiš novog Žždrijepca. Njega ćeš ti, akobogda, 
uzjahati, kad u vojsku pođeš... 

— Kako to govoriš, Mujo, ko da tepaš. 

— Valja da se obikneš na ovaki govor... Sad sam ti ja gori 
od ovog maksuma... Nu! I ono se smije! Vidi, sine, kaki ti 
je babo, ko baba Zineta — i on zaokruglio pa uvukao usne, 
cupkajući svojim praznim desnima. 

Kad su izašli pred kuću susreli su mobare, koji su se s pje- 
smom na usnama vraćali s Tinjka. Tifanova Sejda, ugledavši 
malog Mušana, zapjevala na narodnu kajdu, poravno: 

Ej, najmlađi Lokljanine, 

svoga babe lijepi sine... 

Mujo se, da se pred tolikom mlađarijom ne rasplače od 
sreće i ganuća, brzo povukao u štalu. 

NAPOMENA 


Prva tri poglavlja ovog romana (zapravo prve tri pripovi- 
Jetke) napisane su još 1936.-1939. godine, ostalih sedam napi- 
sane su od oktobra 1953. do marta 1954. Premda sve pripovi- 
Jjetke ovog ciklusa čine zaokruženu cjelinu, svaka za sebe je ta- 
kođer cjelina. Time je autor htio pomoći zaposlenim čitateljima 
da ne moraju knjigu čitati u nastavcima. Druga pripovijetka: 
vBuđenjexa objavljena je negdje u Bosni oko 1954. godine, pa ju 
Je autor nanovo napisao 1975. godine, jer se rukopis zagubio. 
Oko izrade rječnika pomogli su mi filolozi i književnici 
prof. Alija Nametak i prof. Mirko Jurkić pa im se ovdje naj- 
toplije zahvaljujem. 

lagi se sumrak spuštao na selo. Maje su po ku- 

ćama dovršavale večeru; na njivama su se kosci 

žurili da obore još koji otkos zrela žuta Žita; 
čobani po okolnim brežuljcima već su frulom ili skakutanjem 
medu šibljem skupljali raštrkanu stoku. Samo još sat-dva i ve- 
čer je, svi će grnuti s posla u kuće, na večeru, pa stariji pod jor- 
gan a mlađi u ašikovanje. 

Kasetići su malo selo iznad Hadžića, u srcu Bosne, iz- 
među vječno sniježne Bjelašnice, i niže, a ipak divlje pla- 
nine Igmana. Sve su kuće u tom selu brvnare s kamenitim 
temeljima, ili čak cijelim prizemljem. Stanovnici ni bogati, 
ni siromašni, žive, životare od sabaha do akšama, od ljeta do 
zime, pa opet do ljeta. Jednolikost njihova postojanja po- 
muti tek koji svježi humak na malom groblju, koja svadba ili 
porod. Ovaj je potonji izgubio mnogo od svoje zanimljivo- 
sti, sjer žene, mašallah!, rađaju od god' do god'e — i gotovo 
je sreća — tako bar seljani misle — da ni pomor dojenčadi 
ne zaostaje za porodima. vsKud bi, pobogu, toliki svijet? Ta 
ni ovako se ne može nasmoći dosta kukuruze. Zna Bog šta 
radi! Da ti dijete, pa ti ga opet lijepo uzmete 

Po jednoj svojoj osobitosti razlikuju se Kasetići od obli- 
žnjih sela; po tome su nadaleko i naširoko poznati. Ovo 
dalekog i širokog ne prelazi, razumije se, granice deset- 

satnog pješačenja, ali zar i to nije dosta? Kasetke su, naime, 
najljepše djevojke, najbolje prelje, najvrednije maje, a uz to 
su, što je najzapaženije, najjedrije, najveselije i najzdravije — 
pjesma im dukata vrijedi! (Možda zato onih pravih žutih 
ispod vrata imaju sve manje.) Čak ih zovu momci u Herce- 
govinu, mnoge su otišle blizu šeher Sarajeva, u polje, mnoge 
su ukradene za zvjezdanih noći, ali ni jedna nije ostala u 
selu! Kod njih, u selima oko Sarajeva, veće bruke nema nego 
kad se momak iz istoga sela oženi! A to i ne valja! sŠirok je 
svijet! Po čem bi se, molim te lijepo, poznavali, već po rodu. 
Kako bi bilo kad izvan svoga sela čovjek ne bi imao fame- 
lijedža Eto, taj zakon, nigdje nenapisan, ni od koga neizdan, 
poštuje naš seljak mnogo više nego onaj po kom se ne smije 
iz državne šume sjeći bukovina. Tu šumu naš seljak iz nekog 
strahopoštivanja i sad naziva scarevinomc, jer verar, brate, 
slaba je riječ, naliči na onu harar, a kako bi, molim te, držav- 
no blago s vrećom u jedan tor, bruka!e... To običajno pravo, 
tako su ga bar krstili da bi imalo legalno ime, čvršće je od 
onog =pozitivnogx koji termin Kasetljani dovode u vezu sa 
riječi spozicijac. Premda nikada ne bi patrola došla u selo da 
zabrani Kasetki Hanki poći za komšijina Muradifa, ipak bi 
to i nju i njega u selu onemogućilo. Prezreli bi ih kao sfira- 
unex, znikakvu vjeruc, bezobraznike i kršitelje njihova mo- 
rala. Ovaj je običaj mnogoj curi oči napunio suzama, mnoge 
momke otjerao u grad na posao, a neke čak i u crnu zemlju... 
Ljubav naime ne pita je li to komšijska cura, ili neka iz tre- 
ćega kotara... 
Elem, Kasetke su naj... naj... i opet naj...-cure, ali u Kase- 
tićima ne ostaju, jer ona koja bi, ne daj Bože, ostala, izgubila 

bi sve te naj-ove i Zaradila nekoliko novih superlativa, ali u 
protivnom smislu... 

Alija Delagija seljak je koji se može pohvaliti da ima 
onoliko djece koliko komada slaborodnih njiva, najvred- 
niju domaćicu, koju je, kada joj je petnaestak godina bilo, 
doveo i7 Dejčića, s planine, iz najzadnjeg sela, visokog nad 
morskom razinom preko 1500 metara. On je za vrijeme one 
vfrtutme između 1914. i 1918. obišao po svijeta i opet nešto 
jačec, bio je su Lembrgu, na Pijavi, na Romuniji, elem na 
svijem fruntamac, obišao je po Rusije, po Njemačke, a za 
Austriju i Hundžurovinu i ne pitaj!e Vrhunac njegova po- 
nosa ipak je to što je zanatlija, kovač! Umije on uZ to i i po 
njemački, i po madžarski, i po ruski govoriti — a otac je naj- 
ljepše Kasetke — Delagijine Sejde, o kojoj bi, da su još stara 
vremena sevdaline, sdina mi, posjegurno stotinjak pjesama 
skunaturili...a 

Kuća mu je bila naherena, krov ko krov, kaplama ko ka- 
plama, a vjetar ko vjetar! Pa nakrivio ga ko fes u sarhoša 
momka, nek se znade čija je kuća vesela! Glavno: nit pro- 
piruje, nit procuruje. Svaku rupicu na kući začepio je, osim 
ona dva sdžamace na prozoru velikog čardaka, kroz koje Sej- 
da po noći ašikuje s momcima, a po danu su zatisnuta sta- 
rim dimijama, jastučićima, a jedan Dervinom torbom skad 
u školu ne silazia. 

Te je večeri Sejda još tkala za stanom sebi opremu i spir- 
hita mahramu, Dervo je, sjedeći do nje na podu, pisao zada- 
ću iz računa, Ibrica, Vejsil i Zulejha igrali su se s kokošima 
i teletom na gumnu, Hasan je čuvao ovce i koze, a Šafija — 
goveda, dok je babo s najstarijim sinom Omerom još kosio 
raž na njivi -'Pinjku 

-— dolje, u polju. Sedam njiva — sedmoro djece! Prave- 
dan je Bog, inače bi ih, da su sva živa, bilo baš jedanaestoro — 
golem broj! Točno za osam manje nego što ima godina kako 
je doveo Fatušu Mujčića iz Dejčića. Ovdje nije uračunato 
ono prvo koje je Fatuša spobacila dižući harare s kompijeri- 
mac, ono peto koje se ssmaklov u četvrtom mjesecu — i ono 
lanjsko koje je — sšućur Bogu otklonila baba Katina travax. 
Ne zna za to Alija, jer bi se njegova splaninkac loše provela 
kad bi on dočuo da je travama uklonila ono što je dragi Bog 
dao, pa jedino On ima pravo da ga oduzme kakvom bolešću, 

ili da mu dodijeli nafaku, pa neka živi ko i ostala čeljad... 

U dnu Kasetića, tamo odmah do izvora, već posve blizu 
njiva i pravoslavnog dijela sela, koje je potokom odvojeno, 
iako inače svi tu žive u slozi jer su se više bavili onom olju- 
bite se i množite sele nego spalitikoma — dakle, na kraju 
sela bila je kuća Uzejra Klopare i njegovih sinova. Uzejra 
ama baš nitko nije volio, premda ga javno nisu mrzili, jer je 
imao dvojaku tjelesnu zaštitu, šest odraslih i kao od brijega 
odvaljenih sinova i sdozvalua, odnosno sedam dozvola za 
nošenje oružja, spuški, dvocjevki i raznijeh livora raznijeh 
kalibura — ama, haj, haj!, lahko je njemu, pasjem skotu, sva- 
kom sinu na drugo oružje dozvala i eto 

- | kuća mu cijela barutana!e Uzejr — kog su još nazivah 
i Uzejr-aga radi mnogo nakupovanih njiva, golema stada i 
podvoljka — bio je u suštini dobričina i vrijedan radnik, ali 
on je stamo prije bukadar vremenax ocrnio svoj obraz tako 
da ga nitko ado Kijametskog danac očistiti ne može! On se, 
naime, nije oženio, već - udao! Jest! Vjerujte, udao se 
za rahmetli Biberovića Hanku. Bio je, pričaju, Arnautin, 
gradanin. Prodavao xčifoves, što li? Dolazio u selo, zavolio 

Hanku, koja je, razumije se, bila prava Kasetka pa prema 
tome naj... naj... i opet naj... — cura. Ama-ha! 

A jedinica bila. Tu su: i kuća, i dvije klanice, i sedam- 
osam njiva, i dukati, i stoka... Pa se — sučkopilan grackicx 
— udao. Istina — donio je sa sobom i — miraz. 2Nekakijen 
švapskijen forinti za koje pokupova pola kasetskije" njivax. 
Pokušao se Uzejr približiti Kasetljanima, ali jok! Za tride- 
setisedam godina, otkako se doselio, nije stekao prijatelja, 
pa ni sinovi mu nisu baš omiljeni, premda Fadila već svi 
zovu na mobe, premda Ismet čitavu selu molbe piše, jer u 
Saraj'vu gimlaziju sedmu pohodix, premda Vejsil svakome 
posuđuje svoje volove, ponajbolje u selu, premda, konačno, 
Hasan potajno ašikuje s Delagijinom Sejdom... 

— Sejdo, Sejdooo! — razvika se u to predvečerje majka iz 
skućea, kako još od pamtivijeka nazivaju zemljom nabijeno 
prizemlje s glavnim ulaznim vratima i ognjištem u kutu, ili 
uz neki zid. 

— Evo me, mati, samo dok ovaj odbrojani pirlit utkam... 

— Pohiti!... Eno, već Safija goveda doćerala. Valja pomust 
Kitu i Bjelavu... Valja tele izlučiti za vakta... 

— Ama, evo me! — vikala je djevojka za stanom ljutita, ali 
ne ostavljajući tkanje, tako da su joj se riječi gubile u ritmič- 
kim udarcima nogama u podnožnice razboja. 

Majka je zasula mahune u lonac; bit će večeras splaha 
čorbac, sva djeca to vole, samo što njezin čo'ek, Alaga, ne voli 
egraha ni u zrnu, ni u mahunicić. On za njega veli: +To ti je 
po madžarski bab, po švapski — fizul, a po naški — posljednja 
hrana! Napne ti drob ko mješinu. Ama poradi djece... vari 
ga, ženo, samo porijetko...x Zato je na tavi, onoj s dugačkim 
rukatkom za zsijedoga spremila sčimbur od četvero jaja; 

razgrnula žar na ognjištu, glavnje poslagala pod lonac koji je 
visio na veripi, spustivši ga tik nad vatru, neka brzo proklju- 
ča. Prije nego je ćučnula da tavu drži nad Zarom pogledala 
je kroz otvorena kućna vrata na gumno, a kako ju je kasnije 
dim ognjišne vatre sve više sjeo za očia, ona se opet razvikala 
da bi je Sejda gore u čardaku bolje ćula. 

- Sejdooo! Silazi brzom! Eno, djeca pustila tele pa doji 
Bjelavu. Pohiti! Ne može ga sama Safija odbiti!... Hej! 

— Ma eto — već uznemirena odgovori kći — još samo glavu 
ovog ibričića da utkam. 

— Đavo te odnio, i tebe i tkivo, pasji skotu ženski. Silazi! 
Ja pečem babi čimbur, ne mogu... Dervo, hajd' ti, sine, nek 
Sejdićka otka... 

Sad je jadnu majku odozgor s čardaka istom zasula vika, 
ali takva da bi je pola sela moglo čuti, kad bi je slušali, jer 
Kasetljani nisu toliko radoznali kao ostali seljaci iz obližnjih 
mjesta. 

— Mati, ne mogu ja... valja mi pisati... Ubit će me učitelj- 
ka... Nek ide Sejda! Sto ti laže da završava stari pirlit — eno 
jako novi započela... Hoće da joj je mahrama gotova ko da 
će je noćas voditi momak... 

— Laže učkopilan... Uh, ako te mlatnem... 

— Vidi je, mati, bije me... Hodi, dodi gore... Auh!... 

Dim u kući je gušio, jaja su cvrčala na vatri tako da je 
stalno morala treskati tavom, grah u loncu počeo klokotati 
na jakom plamenu, dernjava odozgor iz čardaka zaglušivala 
joj uši, pa još svijest da će Bjelavino mlijeko podojiti avokog 
— sve je to Fatušu s Dejčića toliko raspalilo da je izrekla svo- 
ju najtežu kletvu: 


SEJDIN GRIJEH 1325 


— Šutite, kopilad! Post vam se okamenio! A ti, Sejdo, ne 
mlati dijete, nego silazi odma', jer ako te... 

Njezine su riječi polučile potrebno djelovanje i jedra, vi- 
soka, u sgranalix dimije i crvenu bluzu obučena djevojka, 
naj... naj... i opet naj... Kasetka, štrcala je bosa niz drvene 
stube i pohitala na gumno. Njezin mlađi brat, koji je na 
svojoj, tako teško odvojenim dinarom kupljenoj sračunskoj 
tekia, namjesto zadaće šarao karikaturu učiteljkina sluge, 
zgurenog Fehima, čim je sestra izašla, skoči i — da se osveti 
za dobivenu ćušku — svojim joj vtintali plajbazome, još na- 
kvašenim jezikom, zašara nedovršenu maramu na stanu. 

Pošto je zatvorila voku u štalu Sejda brzo pomuze obje 
krave, dok joj je sestrica, kojoj misle da je oko desetak go- 
dina, kršna i crnomanjasta Safija, pomagala držeći dagaru 
pred Kitom, koja je tako jogunasta krava da se ne da pomu- 
sti ako joj se pritom puna dagara ne drži rukama. sMilostiva 
Kitac lijena je da sagiba glavu, okićenu s dva polijepa roga. 
Taman je dovršila rad oko krava i uvela ih u štalu, kad Hasan 
pjevajući dotjera sitno blago. On je samo godinu i po mlađi 
od Safije, ali je ostao sitan, bljedolik, uz to ima i smahanuxa, 
slabo čuje na lijevo uho. Nosili su ga i hodžama i babama, 
čak i egospodinu sreskom liječnikua, on im kazao vizići će 
tox — ama, eto, zdo sada ne iziđe, pa što ćeš mu de... 

Pomuzla je ovce, koze, smjestila zajedno s oboje čoban- 
čadi hajvan u klanicu i požurila u kuću, jer se već vidio otac 
kako s kosom o ramenu žuri kući preko polja. Za njim je sa 
skupinom mladića išao njezin sburazerx Omer, jedini koji u 
kući zna da ona ašikuje s Hasanom Kloparom. Tukao je spr- 
va, ali otkako se je s Hasanom sprijateljio, ne zabranjuje joj 

više tu ljubav. Zna i on što je sevdah, uzdiše i on za svojom 
curom, ali valja prvo vojsku obaviti... 

— Sejdo, pohiti! Hajd'u kuću!... 

— Evo me, mati... Slušaj, Safija, okidajder ovo mrven 
ispred klanice, ne more se proć, a ti, Hasko mali, deder, živ 
bio, položi voki i kravama. 

Djeca odoše za poslom, a Sejda u kuću, iz koje se čula 
dernjava dvogodišnje joj sestre Zulejhe. 

— Vidi, Sejdiću, dušo, što su djeca poradila. Eno se Gaća- 
roš (tako su nazivali četverogodišnjeg Vejsila) ubio u nogu, 
pa se raskrvario. Ibrica (godinu dana stariji od ovoga) opet 
je na turu izderao pelengaće, a Zulejha se opoganila nasred 
kuće pa sad plače. Očistider je i operi, ama časkom, dok joj 
nejma babe, jer će biti... 

— Šta uradi, pasjačo! — nasrnu Sejda na sestricu, iznese je 
pred kuću i opra, a između dva prsta, gadeći se, uze djetinje 
gaćice i protrlja ih što je brže mogla na avliji, polijevajući 
sama sebi iz ibrika, što ga je vješto držala među koljeni- 
ma. Valja joj još i vode nanijeti, a izvor podaleko. Ama eto, 
pretkala se, zaboravila se, pa sada mora navrat-nanos... A 
nije mogla otići od svog stana. Dok onako tka i odbrojava 
pirlit, misli joj stalno bježe k njezinu Hašku kojega osjeća 
negdje u srcu, su drobu, u mozgu, gdje lie, pa joj milo i toplo 
kad može buljeći u razboj, namjesto šara — gledati u njegove 
blage oči... Često ona u posljednje vrijeme ovako zakasni, ali 
onda požuri pa ipak nekako stigne..." 

Kad su otac i njegov prvijenac prešli kućni prag sve je 
bilo spremno. Žena poli Aliji, te on opra ruke i sjede na tro- 
nožac očekujući večeru. Sejda sva zadihana doletje s izvora 
noseći na jakom desnom ramenu bremu vode. 


Noe 

Poslije večere Sejda odvede djecu na spavanje. Bilo je 
tada i piske i vriske, ali je ona već naučila kako ih treba us- 
pavati. Vejsil, čim tutne cijelu lijevu šaku u usta — zaspi, Zato 
bi mu je Sejda prije spavanja namočila vodom pa u šećer, ili 
pekmez od repe. Zulejha opet zaspi ako joj se nježno trlja 
potiljak. Ibrica, već odraslo dijete, ne bi mogao zaspati dok 
mu se noge ne operu. Ostalo dvoje čobančadi zaspalo bi i ne 
svlačeći pelengaća. Zato je Sejda svako drugo jutro morala 
bišćati uši iz plavih Safijinih pletenica i namazati joj cijelu 
glavu petrolejem. Omer je svake večeri redovito odlazio pod 
pendžer Emini, ljepotici — čak u selo Lokve. Oni su već pola 
godine vjereni, dali su jedno drugom biljeg i samo čekaju 
da on ode na osamnaest mjeseci platiti skralju i otadžbinic 
dug svakog seljaka, jer prije 2soldačijex neće dovoditi majci 
snahu. Stari bi dosta rano polijegali, tako da se je već na 
esahat-dva iza jacijex Sejda mogla na vršcima prsta izvući iz 
malog čardaka, gdje je s ostalima spavala, i prijeći u veliki, 
uvijek prazan po noći i ostavljen za smusafire i namjernikexa, 
iz prozora izvući Dervinu torbu i proašikovati sa svojim mi- 
ljenikom, Hasanom Kloparom. 

Te joj je večeri obećao ranije doći i ispričati joj što je vidio 
u Sarajevu, na pazaru. Zato se je jadnica žurila, ali baš kad 
djeca pospaše dođe im na sijelo Rizvan Kobiljaković, seoski 
muhtar i poslije +selamaca sjede na skrevea (tako u nas, u 
Bosni, zovu drveno uzvišenje na koje se prostiru kožice za 
sjedenje). 

— Eh, moj Alija, kako si mi? 

— Po švapski gut, po madžarski jo, po ruski harašo, a po 
naški — kako Bog hoće, 

— Ti se uvijek šališ. Kako ti je bilo danasker na njivi? 

— Moj muhtaru, zimi — zima, ljeti — vruće, u proljeće — 
kiša, ujesen — preveć posla, pa kada ondakarcena da valja?... 
Eh, što ima u tebe? 

— Ništa vrijedno da insan lakrdije troši, ama ja sam tebi 
mahsuz došo. Nosim ti sramotan i ružan haber. 

— Hajrulah, govori! — reče Alija sav crven u licu. 

— Nek iziđe Sejda. 

Ona se, uplašena, upravo i htjela povući. Naslutila je za- 
što je taj estari lopova došao. Selo šapće, pa on, kao starješina 
svih domaćina, došao eto da uredi stvar. 

— Idem i ja leć'— javi se i majka, koja je dotle sjedeći kraj 
ognjišta plela Vejsilu čarape. Ona se od muhtara nije sakri- 
vala, niti seljaci muslimani od svojih susjeda uopće sakrivaju 
svoje žene. aObrazli su to ljudi, nejma šuć/he, pa zašto onda 
žene kriti?a Alija Delagija svoju splaninkux nije skrivao ni 
od pravoslavnih suseljana koji su mu često dolazili na sijelo. 

— Jok, Alaginice, ti ostani. Ti si joj mati i valja to i tebi 
čut'. More bit vi i znate. Ima godina i po kako tvoja Sejda... 

Sejda se gore sakrila i pokušala da čuje dalji razgovor, ali 
osim čestih majčinih krikova +Post mu se okamenio, kopi- 
lan arnautski!c... + Volim je i mrtvu vidjeti, nego...x — i oče- 
vih: aKocem ću ja i njega i nju po glavi! Za kose, pa na pasja 
preskakala! Skandal! Hudič! Ferdamte Arnaut!k— nije ništa 
mogla nazrijeti. Dovoljno joj je bilo i to da se brzo uvuče u 
sobu i pokrije jorganom po glavi. Uzalud je željela zaspati, 

utaman je zadržavala suze, ali ona ga ipak voli... Voli nekako 
iz srca, koje se grči pri pomisli da ga neće vidjeti, a oko kog 
joj zatitra neka blaga toplina — kada ga ugleda. Sa Hasanom 
kada progovori ma šta, nešto je guši i, htjela — ne htjela — 
mora šaptati... Već se bila zavela u polusan kad joj hladna 

očeva ruka strgnu jorgan s glave. Strogi očev glas, premda 
je zbog ostale djece, koja moraju spavati, bio tih, naježio je i 
napunio strahom. 

— Ustaj i silazi u kuću! Hoćemo ja i mati da te nešto 
pitamo! 

Vruća suza kanu na očevu žuljevitu ruku. 

— Babo, Boga ti, ostavi to za sjutra, ako ikako more 
biti. Čas-dva se Alija promišljao, pa onda još strožije proci- 
jedi: 

— Dobro. Spavaj! Ama ako onaj muhtar bude klepetao 
istinu, onda, onda... Spavaj sad! 

Uzalud se te noći Hasan bacakao kamenčićima cijelih 
pola sata u prozor, nitko mu se odazvao nije. 

Kada se Omer već skoro pred zoru vratio kući i tiho pro- 
vukao u čardak, čuo je jecanje svoje nesretne sestre, zato je 
šapatom upita: 

— Što ti je, Sejdo? — a ona kroz ridanje procvili: 

— Babo sve znade, rekao mu muhtar. 

— Pa, bolje i jes', Sejdićko. Nek jednom prsne. Pa ja I' poć 
za nj, ja Pjok. Ovako se ne može dalje. Svo selo brblja. Svak 
znade osjem babe... A on je dobar, dozvolit će ti. Dat će ti 
izun da podeš za Hasana, vidjet ćeš, sekice moja. 

- Misliš? 

— Znam. 

— Kako znaš, pobogu? 

— Dorat nam krepaje, poreza smo dužni, a Uzejraga ima 
para, pa će babi dati... 

— Ih, zar da me prodaju? Jok! Volim, Omere, i ne udati se. 


Njihovo šaputanje probudilo majku. 

— Lez'te, djeco, rano je još ustajat'. Što ti, Sejdićko, šćeri, 
plačeš? 

— Majko! 

Ustala je s dušeka i prišla kćeri. Omer se polagano izvu- 
kao iz odaje da im ne smeta. 

— Sejdiću, dijete, je ' istina da ti s onijem Kloparom... 

— Mati, ne pati me! 

— Mati sam, dijete. Reci mi sve. Volim ja tebe i razumjet 
ću te. Ih, moja lijepa šćeri, ku' ćeš u selo... Da ti se smiju... 
A je I ti drag? Ne trebaš mi govorit, po očima ti vidim i 
ovako u mraku... A ja, nesretnica, gojila te i odgojila, kad 
ti je po godine bilo, u Saraj'vo te snosila, jer si vrućicu ima- 
la. Tri noći nismo ja i bibo spavali... Pa te ondakar ufatio 
šarlak. Golijen obraza, otkrivena pred dokturima, tri hefte 
te je majka u bolnici čuvala i svake noći ruke kršila moleći 
Allaha da te spasi, a kuća sva ostala na babi, i Omer od dvije 
godine... Moja Sejdo, pa sve svoje majka isprodava samo da 
te nagizda i nakiti — dukata sam dala za tvoj ćilim i seharu... 
Svoj biljeg koji mi je dao tvoj babo još dok smo ašikovali 
prodala sam za pamuk, nek ti je čeiz najljepši iako smo puka 
fukara... Pa zar sve to za Kloparu, za Arnauta, u selo? Pa zar 
da majka gleda svoju sramotu?... Drago moje dijete... 

Plakale su obje, ali tiho da ne probude djecu i oca, čije 
glasno hrkanje odavaše dubinu njegova sna. Čule su kako 
dolje u klanici kašljucaju ovce i kako se Kita nešto uznemi- 
rila... 

— Draga mati — poče Sejda, ali joj riječi zapeše u grlu. 

Fatuša iz Dejčića, planinka koja je cijelog svog života ra- 
dila u kući i na poljani, rađala i ukopavala djecu, nepismena, 
prerano ostarjela — bila je majka, prava majka, premda =seo- 

kača, glupa ko bukva, ni svijeta vidjela, ni Dunava čak, pola 
joj dinara cijela pamet vrijedic, kako je za nju muž govorio 
u šali, bila je ipak sposobna da shvaća i oprašta i da riječima, 
mekim kao melem, zaliječi rane na kćerkinu srcu. 

— Ne plači, dijete moje — pa joj uze glavu u krilo — 
drag ti, ha?... Eh, voliš ga. Nešto ti u drobu govori, u džige- 
ricama, da od Haške boljega nema. Mora da ti je nešto pod- 
bacio! Čini su to! Otići ćemo hodži da ti ogleda i zapiše... 

— Jok, majko! 

— Što? 

— Drag mi je... Nije on kriv... Ja sam. Ne mogu bez 
njega, pa me ubijte, zakoljite... 

— Otkad govorite? 

— Ima i tri godine. I više... Zajedno smo koze ko 
djeca čuvali. 

— Uh, ja ćorava i glupa, budalasta majka. Pa što mi 
prije ne kaza? 

— Mislila sam da znaš... 

— 1 znala sam, ama ja mislila: mladost — ludost, proći 
će vas to. Dok nagrnu momci. Eto, šćeri, ima u Dejčićima 
plah momak, ko upis lijep, Muradif Ćamilaginice, ha? Ima 
on, na priliku, i do stotinjak ovaca. Bogat... 

— Ne pati me! 

— Pa Vejsil, en' oni iz Lepenice, ja li hodža Pašo iz 
Griviča, ja ' iz polja onaj lijepi plavi Sejdaga... 

— Mati, nejma za mene osim Haške momka na svi- 
Jet. 

— De, de, isplači se, pa bjež' u polje dok babo nije 


ustao, ja ću već njega... 


Kada je slijedećeg jutra Hasan Klopara ustao s prvim pi- 
jetlovima sa slame na pojati, gdje je poslije neuspjelog aši- 
kovanja bio legao, otrčao je do potoka, umio se i pošao kući. 
Oca je zatekao pri skahvie. 

— Babo, imam ti nešto rijet'. 

— Znam. Hoćeš Delagijinu Sejdu dovest u kuću. 

— Jah. 

— Od mene ti je slobodno. Ako hoćeš i većeras. I 
para ću vam dati. Možeš se odmah i odijeliti. Isplatit ću ti 
svu tvoju zemlju pa na braću prekajtiti. 

— Šta to, babo? 

— Da mogneš sa ženom ić' preko bijela svijeta. Što 
dalje, sinko, to bolje. 

— Kako to misliš, babo, pobogu? 

— A Zar si ti smislio ostat'? 

— Ostati, raditi, stjecati, podići kuću ko i ti. 

— Ko i ja? — nasmijao se gorko starac.— Zar ti ne znaš 
da sam ja preko trideset godina ostao Čerkez, firaun, Arna- 
ut, čovjek koji se udao, došao u selo, domazet, nevaljalac... 

— Boga ti, babo, ušuti! 

— Eh, sinko, Zar ni svom djetetu da ne kazujem jade 
svoje? Amra ja ću ti sve kazati, pa se znaj ravnati. Moram. 
Hoću da te spasim belaja, muka i patnje i boli kroz koje smo 

prošli tvoja mati i ja. Kroz koje i sad stari prolazimo. 

Sami su sjedili pred kućom na velikom balvanu, otac je 
staračkom rukom točio u findžane kahvu, kao da je sve bio 
pripremio za taj razgovor. A muhtar je jučer i s njim raz- 
govarao na njivi, Dozrela stvar sve u tajnosti. Hasko joj je i 
biljeg dao, Svoj ssahata, ono najmilije što je imao, a od Sejde 
je dobio njezin zeleni stakleni derdan, tu njezinu najmiliju 

vgizdue i još vezeni rubac i sedam li, osam li mahmudija. 
Valja, dakle, raskopati, ako se ikako moglo. 

— Hasko, sine, reci mi muški, otvoreno, bosanski: moreš 
li Sejdu zaboraviti? 

— Jok, babo! Ako bi me ti i išćerao iz kuće, ja bih nju uzeo, 
pa makar s njom morao u kolibici noćivati i za nju svijetu 
sluga i preorač biti. 

— Lijepo, a bi li zarad nje oca i majku ostavio? 

Dugo je, znojeći se, lijepi Hasan oklijevao, tako da ga 
otac dotače rukom za čelo. 

— Govori! Ja se ne ljutim, a ni mati... 

Bih, i zemlju, i vas, i sve... Ja li Sejdu, ja li nikakvu. 

— Muško si, Hasko! Vidi se ko ti je otac. Neka vam je 
sretno i berićetno! Sijeda! Ženo, hej! Ma, dođi amo! — razvi- 
kao se starac. — Sin joj se ženiti hoće, a ona odvaruje suđe. 
Baš si mi ti neka mati — uz blagi osmijeh prekori staricu koja 
izađe iz kuće i sjede do njih. 

— Hasane, dušo, — procvili majka — pa zar baš Sejdu? 

— Zar si i ti protiv, majko? 

Nijesam ja, već selo, a što svijet govori i Bog je kazao... 

— Pravo ima majka, prođi se toga, Hasko, tako ti svega na 
svijetu. Eto, ja ti kao otac... 

— Dosta! — skoči Hasan i otrča prema njivama. 


Kasetići, kako rekosmo, leže u pitomini između Igmana 
i Bjelašnice. Većinu njiva iskrčile su vrijedne žuljevite ruke 
seljana i otele ih od divljine. Kloparova Gunja graničila su s 
Delagijinima. Na medi se našli Hasan i Sejda koja je iz nje 

polagano cupkala travu za voku i trpala je u harar. Oboje su 
se uplašili tog susreta i zarumenjeli. Ona već htjela pobjeći 
kad je omilova pogled njegovih plavozelenih očiju. Od toga 
pogleda ostala nemoćna. Ruke joj klonule, a dah u bujnim 
grudima zastao, tako da je odmjerene udarce svoga bila čula 
i osjetila na vratnoj žili. A on? Strast, ljubav, bol i tristatride- 
setitri drugih osjećanja rovarilo je u njegovoj nutrini. Baba 
Kata, seoska gatara, ona koja yplaho porod otklanja imala 
je svoj stručni izraz za takva stanja: zufrtutmio sex. 

— Što mi se sinoć ne javi, Sejdiću? 

— Nijesam smjela. Bibo znade sve. 

— Pa? — uplašeno uzviknu mladić. 

— Ne daju mi više govoriti s tobom. 

— Što, zar sam gubav? Zar sam lopov, ubojica? 

— Što se na me dereš? Pitaj mog babu! 

— Pa, ni ti me, biva, nećeš? 

— Hasko! 

Stari je naš narodni običaj da momak djevojku, dok s 
njom nije vjenčan ili bar javno zaručen, ni prstom ne smije 
dotaknuti. To je nemoguće provoditi u gradu, ali se na selu 
još na taj način čuva sobraze i uzalud bi bilo uvjeravati selja- 
ke da rukovanje, ili čak i neki bliži dodir nemaju veze s tim, 
jer odlan obraz nijee. Sve bi to osudili i djevojku koja bi se 
dala poljubiti nitko više ne bi smatrao curom. 

Zar bi tko mogao zamjeriti Hasku što joj je priskočio 
na njezin poziv, što ju je zagrlio, ili pak njoj — što se nije 
oprla? I poljubac, jest, pravi pravcati poljubac — bio je pečat 
na Sejdinu izgubljenu obrazu. I to samo zato što ih je, osim 
sunca koje je upravo izvirivalo na nebu, vidjela još i Varata- 

novkina pjegava Uzejfa, jedina Kasetka bez naj-ova, osim 
jednog: najlavija... 

Za zimskih sijela duhovite seljanke pri prelu ili čupanju 
vune postavljaju među sobom zagonetke ydašto mi ti daštox 
ili stko zna što jex i slične. Kad su jednom tako upitali Diki- 
ju Mušana Plemića šta je oštrije od sablje, rekla je — jezik, a 
šta je brže od ata — pakostan glas i— konačno — šta je teže od 
smrti — ona ih opet nadmudri, jer kaza — sramota. 

Ta je Dikija imala pravo, jer je zločin poljupca za nepu- 
nih pola sata oštrim jezikom Almase Duzovke bio Šefiki 
Selimovićki predstavljen ovako: 

— I sastali se u ranu zoru u polju, pa je izljubio. Uh, lijepa 
kono, sramote! Pa joj dimije raščupo, pa se po žitu valjali... 
Kopilad pasja!... Zato nam četeres' godina neće roda biti! 
Pas im trag... U kamenice zasuti firaune... 

Brzina pak te glasine nadmašila je atovu, jer je Alija 
Delagija za sramotu svoje kćeri doznao prije nego što se je 
Sejda vratila kući, premda se je ona odmah poslije poljupca 
i nekoliko riječi razgovora s Haskom požurila, zaboravivši 
čak ponijeti harar s počupanom travom za voku, što joj je 
bio iskliznuo iz ruke. 

Da je sramota teža od smrti, da se ona podnositi ne može, 
da su rz i obraz veće blago od stotinu Kloparovih volova i od 
svih kasetskih njiva, to je tog jutra stari Alija Delagija, inače 
najvedrija šaljivčina u Kasetićima, osjetio tako čvrsto da mu 
obrazi planuše, oči se zakrvaviše i da na pisku i vrisku svoje 
žene i djece uopće nije obraćao pažnju. 

Tek što se bio digao sa pustećije na kojoj je klanjao sabah 
i zahvalio se Allahu što mu je poklonio tako divnu obitelj 
i tako velik sabur, takvo pravo islamsko strpljenje, te noćas 

nije nasrnuo na svoje dijete, kad mu sva uplakana dohrli u 
sobu njegova Fatuša s Dejčića. Oči su joj kolutale, krvave, 
mutne, bijesne, a niz uborano, još ljepuškasto lice kotrljale 
su se netom proljevene suze. 

— Laže, laže! Hodi, Alaga dragi, išćeraj mi je iz kuće! 

— Štati je, bona ne bila? Koga da išćeram? Zašto? 

— Eno, došla kona. Hajdarova ona lajava Hanka, pa... 

— P2? Daj, ženo, ne zanovijetaj, valja mi na njivu. Omer 
već odavno radi. I umorilo se dijete, bezbeli! A što da je išće- 
ram? Beli nešto išće od tebe na zajam. Nejmamo, pa eto... 
Ne imati nije sramota, sramota je... 

— ... ono, što ona laje! — planu planinka, a grudi joj se 
uzbibaše kao da će srce materino iz njih izjuriti, pa veliko, 
crveno, svo krvavo, nasrnuti na susjetku koja joj je donijela 
vijest da je njezinom Sejdiću, njezinom očnjem vidu, nje- 
zinoj najmilijoj, najljepšoj kćeri onaj sučkopilana na obraz 
udario, | 

- A sto to laje? Ona nam nije dušmanka. 

— Hodi, pa ćuj sam, pa je izmlati, jer naša Sejda... 

Kad je Alija ćuo ime svoje kćeri, učas problijedje, pa po- 
vuće svoju ženu za sobom niz smerdevinea dolje u kuću, 
gdje mu je komšinica Hanka u tri riječi rekla sve, više od 
svega. 

— Izgubila je obraz! 

U našim lijepim Kasetićima nema žandarmerijske kara- 
ule, a i sto bi tu? Dosta je da patrola mjesečno jednom zađe 
u sela j ustanovi kako je sve u redu, Samo se s jeseni češće 
pojavljuju u selu ljudi u odorama, jer Kasetljani nerado šalju 
djecu u kasabicu Pazarić, u školu. Ima, brate, sahat puta, 
a da ore i kopa i zubi i kosi i porod uzgaja i drva usiječe u 

šumi i koji tovar žita, ja kokoš, ja, jaja zamijeni za dinare, za 
gas, za šećer, kahvu, porez, dancije, opanke i ono drugo što 
još u kući trebuje — za to čovjeku slova, ni teke, ni čitaljke 
ne trebaju, za to je mnogo bolja i korisnija prednaobrazba — 
čobanski prut.x — 2Samo Klopara i njegov drug mogu slati 
sinove po glimazijama, njima se to i patri, a pravu, čestitu 
seljaku namjesto pera — plug! Misli onaj golobradi učitelj 
da djeca kući seoskoj ne trebaju, pa da, biva, mogu slaziti 
u školu, eh!... Ko gradska glava! Oklen on zna, molim te 
lijepo, šta sve zimi naša djeca tegle? Oklen? Ne trebaju u 
kući? Jah! — Tamo ne trebaju ni ljeti, samo ženama smetaju... 
Ama trebaju u aharu, u šumi, tko će lijesku usjeci kozama, 
ha? Zar stari ljudi? Ih!... Nama škola ne trebuje, a kad je pod 
moranje, ko u soldačiju, peke, nek ih škola i odjene i obuje i 
nahrani, jah, jah! Ko i vojska!e — tako je nekako svake jeseni 
Alija Delagija objašnjavao svojim mještanima razloge selja- 
ka protiv učiteljevih prijetnji. A žandari? Briga njih, hoće li 
Huremov Vejsil, kad odraste pod =pozivkuc pritisnuti prst, 
ili potpisivati svoje ime, tvrdo, nečitko, polupismeno. Pogo- 
tovu kad svake jeseni zbog te djece bivaju dobro čašćeni. 

— Napiši, živ bio, da je dijete još slabo, da nije — ne dao 
Bog! — na nogama kadro ići, jer, vjeruj, gospodine naredniče 
boso je, neodjeveno i — treba nam kod kuće, kod koza... 


, 


Toga jutra sjedio narednik pred karaulom u Pazariću i s 
poštarom uvelike igrao domina, kad pred njega ispade sav 
zadihan, raskrvavljen i razbarušen — Alija Delagija. 

— Gospodine naredniče,— progovorio je bez ikakva uvoda 
ili pozdrava — evo me. 

— Pa? Šta ima nova? 

— Ništa, gospodine naredniče. Ja sam opro sramotu sa 
svoga obraza... Jutros se umih u krvi... Ubio sam svoju šćer 
Sejdu sjekirom. Eno i nje mrtve i sjekire krvave u mene pred 
kućom. Svijet se kupi, selo šapće sFatihex, žena i djeca cvile. 
Kone ih tješe, a ja ne htjedoh svezan kroza selo. Ja joj Bo- 
žijim sevapom Život dao, pa je podgojio, pa je i — ubio. Eto. 

— Čovječe, jesi li lud ili pijan? — skoči poštar, a narednik 
samo duboko pogleda u oči Aliji Delagiji — poznaje on svoje 
Kasetljane! — pa ga uvede u karaulu i upita blago prijekor- 
nim glasom: 

— Što to poradi sa svoje djece? 

— Sa svoje siročadi, gospodine, reci samo... Što? Eh, klela 
mi se je da nije, nije, ali, ali... rekla: drag mi je! Drag mi je, 
rekla mi, i da je hotio, ja bih pušćala... da je hotio, a kako on 
ne bi hotio, gospodine?... Uhvatila me huja, pao mi mrak na 
oči... I — neka je pao, gospodine! Neka je! 

— Alija, zar onu svoju vilu da ubiješ? 

— Ako je bila kriva, kažnjena je, a ako je bila objeda da je 
jutros obraz izgubila s onim Kloparovim Hasanom — onda 
je šehit, svetica... Otac je, gospodine, učinio svoje, oni ostali 
moji crvi bit će siročad, bit će fukara, ama neće biti pod 
biljegom sramote... Daj mi, vjere ti, da zapalim, i nemoj mi 
vezivati ruku... Neću bježati... Boga ti, reci Mehi Husinom 
da mi poradi mrven po njivama s mojijem Omerom dok se 
vratim, ja li ne vratim... 

— Alija, nesretniče, kako to bi? 

— Kako? Ni sam ne znam. Sinoć mi muhtar reče da s 
njim ašikuje, da hoće u selo, za nesoj, za Arnautova kopilana, 
žena mi jutros sabahile htjela glavu napuniti da je pustim, da 
učinim djetetu na volju, da je on, biva, zgodan, pošten, da bi 
njoj bilo drago imati bar jednu šćer u selu, da... ama... 

— I ti zato ubio kćer? Alija, brate, on je pošten momak! 

— On pošten? A curi na obraz udario, jutros je na nji- 
vi, dok je travu brala, ali da ne govorim o tijem sramotnim 
stvarima... 

— Ne vjerujem ja to, Alija! Poznajem ja i Sejdu i njega. 

— Ti? — nasmija se gorko gorštak.— Ti da nju znaš? Ma ni 
ja, koji sam joj otac, ni ja je nisam do jutros znao. Kad mi je, 
sva izvan sebe došla pred kuću, upitao sam je: 2Sejdo, jesi li 
bila s Haskom?a — A ona? Moja krv? Jok! Ona je krv moje 
nesretne majke koja je za mog babu na silu došla i kako pri- 
čaju... Znaš, šta mi reče?... Jesam — veli — babo! Volim ga, 
volim, bit ću njegova!a — xA. je li ti na obraz udario, kopilan 
firaunski?a -+Nije, ama da je htio ja bih, ja bih mu dala, a ti 
me — ubij!e... I — ja sam je ubio... Da je samo jednu riječ ka- 
zala, jednu samo, da se kaje, da... Ama, vodi me, ne muči me 
dalje... I daj mi još jednu cigaru, tako ti oba svijeta, u hitnji 
zaboravih kutiju... 

— Pazi, Alija, kad budem pisao saslušanje, ne zaboravi 
izjaviti da si bio posve uzrujan, da nisi htio, da te je ona 
izazvala... 

Nakon više od pet mjeseci tog je jutra na malim primitiv- 
nim pazarićskim zatvorskim vratima škljocnula brava. 

Veseo je bio Alija onoga dana na suđenju u Sarajevu, kada 
je pred tolikim ljudima i pred svojom ženom i troje djece, 
koju je svela da vide oca, čuo nalaz liječnika koji su pregle- 

dali leš njegove Sejde da ona nije bila izgubila obraza. Bio 
je veseo, premda je dobio osam godina tamnice, premda su 
mu djeca kod kuće gladovala. 

Kad su ga stražari sprovodili natrag u zatvor poslije pro- 
čitane osude, susreo je u sudskom hodniku mladog Hasana. 
Stajao je oslonjen o stup, blijed, neobrijan, smrknut. 

— Halali! — doviknuo mu je, a on, Hasko, samo što ga je 
pogledao tužno i bolno. U tom pogledu nije bilo ni mržnje, 
ni prijetnje, ni — oproštenja, halala. 

Nije se Hasko više iz suda vratio u selo. Ni sam stari 
Uzejr-aga ne zna kud mu je sin pobjegao od uspomena, od 
humke svoje drage, od svog sela, od svega što boli... Odlutao 
je, nesretnik, u lučke radnike, daleko, daleko nekud preko 
Dubrovnika u tuđe zemlje, na tuđe obale... 

Kasetići su, da ponovim, selo, u kojemu su djevojke naj- 
ljepše, najvrednije i najpoštenije, ali se čuvaju grijeha i sra- 
mote, pa ne ašikuju s mještanima, jer će čak i njihove prau- 
nuke pričati pri sijelima i mobama o grijehu Delagijine Sej- 
de i teškoj kazni koja se sručila na malu kuću Alije Delagije 
koji je umro od muke i grižnje savjesti negdje u najmračnijoj 
ćeliji kaznionice u Zenici. 

ad Sarajevo se nadvila topla proljetna noć, 
oblaci su nekako nesigurno visjeli na nebu kao 
u nedoumici da li da se polagano provuku kroz 


omorike Trebevića i daleke vrhove Romanije, ili da se sruče nad 
grad željan osvježavajuće kiše. Ulice su bile življe nego obič- 
no, prolaznici zastajkivali pred izlozima, grabili od bosonogih 
dječaraca posebna izdanja sjugoslavenskog listac na čijim su 
jedinim listovima bili otisnuti krupnim slovima naslovi: DA- 
NAS JE PALO SKOPLJE; U BEOGRADU JOŠ NISU 
PREBROJANE NI SAHRANJENE ŽRTVE AGRESIJE; 
VLADA SE POVUKLA NA JUG; PRVI USPJESI NAŠE 
JUNAČKE ARMIJE... Žene, premda prestravljene ratom što 
je, evo, pokucao i na naša vrata, ipak ulazile u dućane da kupe 
djeci za preksutra, za prvi ratni Uskrs, možda posljednje novo 
odijelce, kaputić, džemper. Muškarci se gomilali pred plakati- 
ma što su objavljivali mobilizaciju i razmišljali o besmislenosti 
da se sada javljaju, kad je i tako gotovo sve. Eto, Skoplje je palo, 
danas su iz daljine čuli huku aviona, sutra će sigurno bombar- 
dirati Rajlovac, vojni aerodrom nadomak Sarajeva, pa čemu da 

oblače uniforme i pojure u zagrljaj sigurne smrti ili zaroblje- 
ništva kad su svi — pa čak i dječarci — svjesni da se protiv sile 
Trećeg Rajha ne može ništa! Utaman su mnogi nekidan na 
protestnom maršu kroz grad oduševljeno vikali: BOLJE RAT 
NEGO PAKT! BOLJE GROB NEGO ROB) večeras su bili 
svjesni da se silnoj snazi Hitlerove soldateske može oduprijeti 
samo silna snaga, a nje, eto, nema. Vlastodršci naše lijepe do- 
movine brinuli su se kroz četvrt stoljeća više za svoje dividende, 
bankovna konta u Švicarskoj i vile nego da organiziraju narod, 
da steknu njegovu ljubav i povjerenje. Narod — taj naš dobri 
narod — stajao je sad u gradu pred zakašnjelim oglasima za mo- 
bilizaciju i stiskao pesnice, bjesnio, uzalud bjesnio. Ali ne baš 
sav narod, pogotovu ne svi građani šeher Sarajeva. Neprijatelj 
je umio iskoristiti nezadovoljstvo lošom i sebičnom državnom 
upravom, težnju za hegemonijom jednih nad drugima i vješto 
je organizirao svoju petu kolonux regrutiranu najčešće od za- 
vedenih primitivaca i lukavih desperatera kojima je bilo zaista 
svejedno tko će i kako vladati njihovom domovinom, samo ako 
njima bude dobro. A nebo se dvoumilo da li da sruči kišu ili 
da se smiri i da Sarajlijama -prije ratnih užasa što ih čekaju — 
pokloni još jednu, posljednju, beskišnu mirnu noć. I nebo se 
smilovalo Sarajlijama, negdje iza devet sati pojavile su se prve 
zvijezde, prve te noći, a posljednje predratne. 

U čaršiji osvanula drugog dana najtužnija subota otkad i 
najstariji šeherljani pamte. Već u rano jutro svi uredi prestali 
da rade, blagajne isplaćivale po tri, po četiri plaće, muškarci 
zakrčili lokalne vlakove što su ih odvozili u Butmir i druga 
okolna mjesta gdje se na brzu ruku vršila mobilizacija, se- 
ljaci iz prigradskih sela, osobito katolici koji su na tu veliku 
subotu sišli u grad da prodaju nešto od svojih proizvoda i 

kupe šećera, boja za jaja, ili koji odjevni predmet za djecu, 
zastajkivali pred dućanima, kupovali ne pitajući za cijene a 
čaršinlije, uznemirene, uzvrpoljene, samo što su ispijali ka- 
hve i skupljali se na ćefencima, sašaptavali se, očekivali: što 
će donijeti ova noć? 

Najžalosniji su, naravno, bih Židovi. Hadži Mošo Bara- 
ron, siromašni krpedžija-obućar sa svojim lojavim crnim fe- 
som na glavi, samo je kuckao u džon teških bakandži velike 
čavle i očito se žurio, danas će mu doći Marijan, radnik na 
pilani, po tu svoju jedinu pristojnu obuću, pa mora Završiti 
posao premda mu se ne radi, jer mu je jučer unuk rekao da 
će pred podne u Butmir da se javi u svoju jedinicu, četvrti 
artiljerijski puk, a Marijanu je sutra Uskrs, a hadži Mošo 
mora unuku dati bar petobanku, a nema dok mu Marijan 
ne donese... Te su ga brige morile možda više nego rat i 
opasnost od dolaska Hitlerove vojske koja će sigurno i nje- 
ga, kao pripadnika niže, nevaljale rase, uputiti u neki kon- 
centracioni logor, ako starac, razumije se, prije ne umre od 
straha. A njegova Rebeka? I onako već jedva hoda, a slabo 
vidi... +Eh...x — zamislio se stari hadži Mošo — proći će i 
to... Nije prvi put udarilo zlo na ovaj naš jadni svijet...c—i 
kuckao dalje. Mnogo su teže žalosti mučile gazdu Salamo- 
na, veletrgovca, nije se, luđak, sjetio pobjeći ranije — a sad je 
kasno. Pa, što bude sa svima, nek bude i s njim. 

Bilo ih je u čaršiji koje je čak obradovala vijest da je Sko- 
plje jučer palo i da se vlada zajedno s mladim kraljem-dje- 
tetom povukla tko zna kamo, možda, ne dao dragi Allah 
džešanuhu, i ovamo, ravno u stari turski Konak, u kojemu su 
nekad stolovali namjesnici-valije, u kojemu su 1914. ležali 
mrtvi prijestolonasljednik Ferdinand i njegova morganat- 


ska supruga zajedno s ugušenim djetetom u utrobi, da je 
u Beogradu poginulo na tisuće nevinih žrtava nenajavljene 
agresije. Očekivali su oni to, ta Hitler hiti i doći će u Bosnu, 
i donijeti med i mlijeko i potjerati opake ćifute i podijeliti 
njima, svojoj dragoj vjernoj petoj koloni kolajne, a vrag će 
odnijeti i sve proklete komoniste i brezvjerce i...= — ali su u 
bila: čekati i dočekati — i eto: dočekali su, pa zašto da se sada 
prerano otkriju pa da ih policija pendrecima, a komšije im 
u svom opravdanom bijesu demoliraju trgovine pa možda 
još i pronađu skrivene zastave s kukastim križem koje će za 
dva-tri dana objesiti na dućan neka se zna tko je bio, a tko 
nije za snaše spasiteljee, jer eto dolazi Švabo-bibox — kako 
su govorili — naravno — samo za dobro zabravljenim vratima. 
Većina se čaršinlija, neđutim, uznemireno vrzala oko du- 
ćana, ispijala kahve i — očekivala. Bilo bi dobro zatvoriti du- 
ćan, pa kući, na Vratnik, na Bistrik, na Hrid ili u Nadkovače, 
u podnožje brda, bliže šumama u koje se možeš sakriti od te 
sfrtutme što pada iz havea, ali ostajali u čaršiji, stakav je red, 
a insan ne smije biti kukavica, a sjutra je katulički Uskrs, pa 
će biti i mušterija, a Bog što daje — daje, pa valja s mijerom 
čekati — ali taj mir nikako da im se spusti na srca. Nije šala, 
Hitler dolazi u Bosnu, bit će zlo i naopako, pogotovu nama, 
muslimanima, koji smo kao i jehudije — ali neće nam, val- 
jda, čakšira svlačiti — pokušavali neki stariji čaršinlije bacati 
brigu na veselje, ali smijeh nikako da im se prikrade među 
rijetke zube, stisnute u strahu od neizvjesnosti sutrašnjice. 
Neposredno pokraj Begove džamije, najljepše u šeher- 
Sarajevu, koju je birvaktile podigao Gazi Husrefbeg, osni- 
vač i najznačajniji dobrotvor Bosna-Saraja, isti onaj koji je 

na drugoj obali Miljacke dao sagraditi i znamenitu Carevu 
džamiju s višom i vitkijom munarom, jer je Padišah ipak viši 
i časniji nego bilo koji njegov vojskovođa, da, upravo samo 
ćošak dalje od džamijskog harema bila je velika magaza 
Ibrahimage Hadžikadića, veletrgovca ćilimima i nakitom. 
Ibrahimaga je bio ne samo jedan od najbogatijih i najugled- 
nijih čaršinlija, ne samo bivši narodni poslanik i dobrotvor, 
već i vlasnik najljepše kuće gore, na Hridu, u podnožju Tre- 
bevića, i otac najljepše djevojke u šeheru, plavokose a cr- 
nooke Almase za koju se vjerovalo da joj u Sarajevu nema 
momka; tko će se usuditi zaprositi takvu ljepoticu od tako 
bogata oca? 

Ibrahimaga je u svojoj magazi, u odaji iza dućana u kojoj 
je ljeti tako divna hladovina, a zimi tako toplo od ogromne 
savatli mangale na kojoj se uvijek pušilo nekoliko šerbetnja- 
ka mirisave kahve, imao oko svih zidova poredane mekane 
mindere, a sav je pod bio prekriven svilenim perzijskim ćili- 
mima koji nisu bili za prodaju, već da na njih posjedaju gosti 
ako bi svi minderi već bili zauzeti, jer su se u Ibrahimaginoj 
magazi skupljale ugledne čaršinlije, sva gradska ulema, pa i 
oni inovjerci koji se nisu sramili da pred ulaznim vratima 
svuku ljeti cipele, a zimi samo kaloše, jer ni Ibrahimaga, niti 
itko od njegovih namještenika u tu odaju, u kojoj se od ala 
franka namještaja nalazio samo pisaći stol s jednim jedi- 
nim kožnim naslonjačem na koji je vrlo rijetko — samo kad 
bi morao što zapisati — sjedao isključivo Ibrahimaga sam, 
te ogromne željezne kase s ponosnim natpisom +Siemens 
Werke G.M.B.H.x- nije ulazio obuven. Poslovne prostorije 
i skoncularija za čilovnikea bile su smještene u druge odaje. 

Poslovični su bili trgovački, politički ili samo čaršijski sa- 
stanci u toj Ibrahimaginoj magazi u kojoj je ćesto vrvjelo kao 
u košnici, pa i te posljednje još koliko-toliko rmirnodopskev 
velike subote uoči uskrsnuća sukopacijec, ali mnogo gore i 
mnogo opasnije od one kad je u šeher ujahao K.u.K. general 
Filipović. 

Sjede na minderima dva-tri muderiza, direktor Begove 
medrese, imam Begove džamije, pet-šest trgovaca, hadži 
Imšir — Arap koji već godinama dolazi u Bosnu neposred- 
no poslije hadža što ga je kao bede! obavio za kog bogatog 
umrlog ili već onemoćalog Sarajliju, pa tu gotovo cijelu go- 
dinu čeka na novu mušteriju da ga uputi u njegovu daleku 
domovinu kako bi u ime njega obavio svetu dužnost sva- 
kog bogatog muslimana — hodočašće na Ćabu. Hadži Imšir 
efendija naučio i naš jezik smesela, ne dobre, ama za mene 
more palite, stalni je gost u hanu Kolobara u kojemu ima 
svoju odaju gdje prima stranke da im sastavlja azapise protiv 
uroka i zlijen očiju, efendi si benumx ili da im sbaci ramu na 
sve četiri strane svijetaa i pretkaže budućnost, jer je vrlo uče- 
van hodža, a osim toga svakog ramazana u nekoj od mno- 
gih sarajevskih džamija zuči mukabeluc, jer je skahbvi hafizs, 
zna napamet čitav Kur'ani azimušani, i to i sprijeda natrag 
i odostrag naprijed, a on ga — za razliku od mnogih sarajev- 
skih i osobito pokrajinskih hafiza — i razumije, jer je — zabo- 
ga — pravi pravcati Arapin. Osim njih, tu su i gazda Nikola 
Prnjatović, gazda Ante Pekota, pa i još neki nemuslimani od 
kojih je najzaplašeniji doktor Jurjević, Ibrahimagin advokat 
koji se našao u čaršiji, pa navrnuo na mrkušu i šerbe. 

— Eto, i to bi! — progovorio imam-efendija. — Sada 
gdje si — tu si. Srce u se i trpi. Nadajmo se da nam neće bom- 

bardirati grad. Ako su pametni oni tamo u armiji — predat će 
ga bez borbe. 

— A zašto bez borbe, mesela? — uzljuti se direktor medre- 
se — zar da nas dobiju na dlanu, pa da kojekakvi ugursuzi 
poput Junuzage ili — ama da ne spominjem imena — liku- 
ju? Malo otpora dušmaninu ne škodi, pa makar otišla i ova 
moja sijeda glava. Jest, ne velim, ne valjaju nam ni vlada ni 
kralj, ali ipak svoji smo na svome, a Švabo navalio... 

— Trebalo je na to misliti prije pakta — javio se tiho i Ibra- 
himagin advokat. — — Nije se smjelo mimo narodne volje 
uplitati u tu visoku politiku i prići osovini koju mi, naš na- 
rod, nećemo i ne možemo htjeti... 

— Ama kakav pakt, doktor efendija! — ozbiljnim glasom 
reče Ibrahimaga, pa nastavi: — Ušli mi u pakt ili ne, postali 
mi sateliti ili ne, Hitler radi ono, što ga je volja, on name- 
račio na Jugoslaviju, bezbeli mu treba kao zaleđina da udari 
na Ruse, ili kao polazna točka da navali na Afriku, ili jed- 
nostavno kao kolonija u kojoj ima mnogo svojih ljudi, kako 
Švaba, onih pravih, tako i Junuzaga i njemu sličnih... 

Nastavili bi tako politizirati da se na vratima odaje iza 
magaze nije pojavio gazda Šabetaj, najbogatiji i najugledniji 
trgovac brašnom i žitaricama na veliko u gradu. I 

— Hosgeldum! Bujrum! Baš neka si mi došo, gazda Sa- 
betaj! Eto, sjedni tu, u tu fotelju! — progovorio Ibrahimaga, 
a svi se osupnuli. Ta on nikada nikome ne nudi to mjesto. 

U magazi nastao tajac. Čuje se kako klepeću džezve, 
kako pojedini posjetilac srće kahvu, ali riječi nema. Svakoga 
nekako strah da progovori. Toliki su Zidovi već prije mje- 
sec-dva pobjegli, a gazda Šabetaj, evo, pije šerbe, a sutra, ili 
možda još i noćas— Hitler je već u gradu. Da ga tješe? Da ga 

savjetuju? Bolje je šutjeti. A teško je gledati u osuđenika bez 
osude, u tog stasitog trgovca sijede glave koji tu srče slatko 
šerbe i sjedi, a nalik je na žrtvenog ovna uz Hadžilarski baj- 
ram, na nevinog, lažno optuženog i osuđenog Amerikanca 
kojega čeka električni stolac. 

Ibrahimaga prvi poče. 

— Jesi li čuo da su već u Bosni? Ja hoće li bombardirati 
grad? 

— To ne znam — rekao tiho gazda Šabetaj,— ali znam da 
će mene i meni slične u logor smrti, u safun, a eto imam i 
dosta sala — nasmiješio se čak. 

— Ma nemoj, vjere ti, kome si ti načinio išta zla? Dobro- 
tvor si, svi to znamo... — upao mu u riječ direktor medrese. — 
Ako uniđu u grad i ako tebi i dlaka spadne s glave, svi ćemo 
u deputaciju komandantu, svi, i vi, doktore, je li? 

Advokat uzdahnuo: 

— Ako se ne nađemo u istoj situaciji kao gazda Šabetaj... 

— Vi ste bar čista rasa! — nasmiješio se Židov gorko. — 
Meni nitko nije kriv osim mene samoga. Ne idite vi ni u 
kakvu deputaciju, ne izlazite sebe i svoje obitelji opasnosti 
zarad mene, a, vjerujte, džaba bi vam to i bilo, džaba! I pasoš 
i kartu za brod i kuće u Montrealu, sve sam to nabavio dav- 
no, sve to imam u svojoj kasi, sve, a ja, glupan ostao, svjesno 
ostao, razumijete li, svjesno, ej... To vam je moja sćifutska 
mudrost... Volim, braćo, ovu zemlju, ove ljude, spreman sam 
i da se borim za njih makar što sam star. Šabetaj više ne 
bježi, jer neće, pa gotovo! Bježali su moji pradjedovi iz Špa- 
njolske, naučili ovaj vaš jezik, zavoljeli ove ljude koji su ih 
bratski primili, a za Hitlera smo svi, vjerujte mi, svi mi u 
neku ruku Židovi, jer nismo Nijemci... Volim ovu grudu pa, 

eto, ne mogoh pobjeći od njezine sudbine. Tebi sam, Ibrahi- 
maga, došao s jednom čudnom molbom. Ne bi se to smjelo 
pred svjedocima, ali sad više nema vremena da čekam da 
budemo u četiri oka... 

- Možerno mi, gazda Šabetaj, ima u ovoj magazi još oda- 
JA 

- A i mi možemo — hadži Arap se digne, a za njim i svi 
ostali, 

— Ma nemojte, ljudi, nisam došao da rastjerujem goste... 
Opet nastao tajac, zatim gazda Šabetaj otpoče tiho: 

— Možda je i dobro da je tu toliko časnih ljudi... Ja imam 
nećto da ti kažem, Ibrahimaga, što se tiče svih nas, Sarajlija, 
i to baš u ova tvrda vremena... — ali nije nastavio, jer su sire- 
ne sa svih tvornica i zvona sa svih crkava najavila da dolaze 
avioni Nove Evrope. 

Tićina kroz koju se probijao taj fijuk pritiskala debele 
zidove magaze kao neki divovski nevidljivi kamen, kao ne- 
kakva crna Ćaba velika koliko i sav grad u kotlini što će, 
evo sad-na pasti na nju, zdrobiti sve pod sobom, progurati 
munare i crkvene tornjeve kroza zemlju koja će se od tog 
pritiska smekšati kao vosak pa progutati i džamije i crkve 
i bolnice i izbeharale voćke, pa čak i onog ćoravog konja 
pod tovarom što ga seljak Milan upravo drži za ular pred 
Imaretom. Gluha, nepodnošsljiva tišina i resko, upravo bolno 
zavijanje sirena kao da sve tri sestre, i Buga i Vuga i Tuga, 
nariču nad otvorenom rakom svete majke Slobode koja — 
evo umire pod pritiskom te usirenjene, uzvonjavljene tišine. 

Potresla ta tišina magazu kao i cijelu čaršiju u kojoj se, 
osim sirena i zvona, čulo samo kako voda na abdesthani pred 
Begovom džamijom ravnomjerno curi, a iznenađene su oči 

prolaznika koji su žurili da se bilo kamo skriju u smišiju 
rupu skuplju od tisuću dukatae unezvijereno gledale kako 
se, čučnuvši pred jednu od slavina na okrugloj abdesthani, 
stari derviš hadži Mujaga Harba mirno umiva uzimajući na 
sebe abdest i spirajući sa sebe sve ovozemaljsko baš kao što 
i te sirene spiraju sa lijepoga grada na Miljacki taj kakav- 
takav mir što ga je uživao (ili propatio) kroz četvrt stoljeća 
vladavine kraljevske kuće Karađorđevića. Te su sirene, evo, 
objavile smrt još jedne kraljevine koja se pridružila Grčkoj, 
da zajedno s njom podnese sudbinu Čehoslovačke, Austrije, 
Poljske i još mnogih žrtava nezasitne gladi za vlašću rođene 
u Miuinchenu, dorasle do moći usred Berlina. 

Još je u ušima svih nazočnih zvonio odjek sirena kad se 
zbilo čudo neviđeno otkad valjda postoji zidana magaza 
pred Begovom džamijom u kojoj Ibrahimaga već desetlje- 
ćima dočekuje svoje goste. Protrčavši kroz otvoren dućan, 
nezadržan niti od jednog prestravljenog Ibrahimaginog na- 
mještenika, u odaju je ujurio sav zadihan, sa svojom uvijek 
jednako niz usne obješenom trakom sline, hridski kilavac, u 
crne šalvare i crnu košulju odjeveni Balo. 

Tko u čaršiji, a pogotovu gore, na Hridu, nije poznavao 
Balu? Djeca su ga se bojala, ipak su ga naganjala kamenica- 
ma i čak mu za šalvare lijepila oblizana slatka sglođalac ili 
dugoljaste arnautske bijele bombone prošarane crvenim ni- 
tima, da se kasnije na njih kupe muhe, a jadni Balo utaman 
udara rukama po stražnjici i odljepljuje taj prokleti slatki 
namaz sa svojih preširokih šalvara. Znali su ga zadirkivati i 
odrasli, ali se on na to nekada uopće nije osvrtao, a nekad je 
pak znao zaurlati svojim neartikuliranim guturalima gluho- 
nijemog poluidiota za kojega su stariji u čaršiji znali da nije 


rođen takav poluslijep, gluhonijem i kilav, i to do te mjere da 
je jedva koračao raskrečenim nogama što ih je više vukao po 
kaldrmi nego gazio po njoj. Znali su stariji ljudi za njegovu 
davnašnju tragediju, a to rdavnox i nije bilo tako davno, jed- 
va prije kojih dvadesetipet godina. 

Zabezeknuli se i Ibrahimaga, i gazda Šabetaj, i hadži 
Arap,i direktor medrese i svi — i inače sirenama i zvonjavom 
zaplašeni odličnici što su kao ukočeni sjedili po minderima, 
neki još s fildžanom kahve ili čašom šerbeta u ruci. Balo je 
uletio u odaju i stao urlati vukući Ibrahimagu za rukav. 

— Grh... grh... Hrd... Hrd!... 

Ta poluriječ sHrde koja je značila njegovu mahalu, nje- 
gov mali svijet u podnožju Trebevića, ono divno izletište 
nad Sarajevom gdje se, nešto više od Koštrinog turbeta, na- 
lazi velika kahva s još prostranijom baščom u kojoj se ljeti 
zna okupiti nekoliko stotina Sarajlija na sladoledu, ili kasni- 
je, pred akšam, na rakiju i meze, ta poluriječ u toj polutišini 
proparanoj zavijanjem sirena i grmljavinom crkvenih zvona 
djelovala je jezovito. 

Ibrahimaga problijedio još više nego u trenu kad su sire- 
ne prekinule gazda Šabetajevu izjavu zarad koje je i došao 
u magazu i — na čudo svih — nije izbacio obuvenog Balu sa: 

— Sikter! Napolje, pasji skotu! — nego mu je čak prišao, 
oteo ruku iz njegove, pa ga omilovao po lojavu fesu i viknuo 
mu na uho iz svega glasa: 

— Ne boj se, Balo! Smiri se! Popij šerbe. 

Nesretni se kilavac, međutim, nije smirio, već je i dalje 
gledajući prema onoj strani gdje je Hrid, urlao: 

- Grh.. Hrd... Hrd...— i vukao Ibrahimagu iz dućana. 

Istom onda ušao u odaju neki od Ibrahimaginih namje- 
štenika i izveo napasnika iz odaje, premda ovaj nije prestao 
sa svojim urlanjem. 

— Istravi nas ovaj budalasti Balo više nego te proklete 
sirene! — prošapta jedan od nazočne uleme. 

— Nemoj tako, mesela, nije on proklet, on je, efendum, 
hašarijast, al je dobre duše... Kada sam prvi put dolazio u 
ovaj šeher, još kao mladi hadžija, upoznao sam mu rahmetli 
oca... Bio je fin insan, nabas... — razvezao hadži Arap, a di- 
rektor medrese, tek da ga prekine, upao mu U riječ: 

— Nesretan, da, a vele da predosjeća zlo... 
Ibrahimaga ušutkao učenjaka jednim jedinim unez- 
vjerenim pogledom. 

Svi su shvatili njegov strah. Gore na Hridu, u njegovoj 
prekrasnoj jednokatnici sada stanuju njegova žena i kći, a 
sin mu je, Bogu hvala, daleko, kupuje ćilime u Perziji i vrlo 
vjerojatno se neće ni vraćati u Seher, u Bosnu, u Jugoslaviju, 
na Balkan, u Evropu sve dok ovo zlo ne prođe, ako prođe. 

Dvije žene i posluga sami, gore na brdu, a on, otac i glava 
obitelji, ovdje u magazi, a avioni se čuju, ili ne čuju, već mu 
se samo čini, a onaj gluhonijemi kilavac koji posigurno na- 
slućuje neko zlo, inače ne bi obuven ulazio u njegovu odaju, 
a ovi ljudi tu mudruju, a sirene, evo, upravo prestale tuliti, a 
zvona još zvone, a rat je, eto, stigao u šeher zajedno s uskr- 
snim šarenim jajima i strahom što se nadvio nad grad gore 
nego sinoćnji oblaci... 

alo je rijetko silazio s Hrida u čaršiju. Njemu je 
trebalo vrlo malo, ono nešto hrane što je sebi 
sam skuha, ili mu skuha komšinica Sedika ha- 
nmuma, dobra supruga kazaza Salihage, koja mu katkad opere i 
rublje, nabavljao je gore na Hridu, a zelen i voće su mu obično 
poklanjali Hriđani, premda on nije bio siromašan, nije prosio 
ni bio, kako su na Hridu govorili amuhtač nikomer osjem Alla- 
hu, jer mu je rahmetli otac priskrbio nafaku makar poživio i 
pedesetak ljeta, a neće, ovako kilav i mutav, Allah selamete... 
Smucao se po Hridu, dolazio čak i u džamiju premda je cijelo 
vrijeme molitve prosjedio, jer se nije mogao sagibati na sedždu 
i pogotovu dizati s nje, lijegao obično s prvim mrakom, von nije 
u onu kuću ni uvodio ilitrik, a ni svijeće uždio nije ima, valaha, 
i deset godin'...e, a ustajao u samu zoru i — bilo ljeto ili zima — 
izlazio na bašće, na čistine, a počesto se penjao i do udaljenog 
bridskog groblja pa na njemu dugo stajao +sam ko stuha, tu u 
gluho bilo, pa ondar čučne uz neki bašluk ili sjedne na mezar i 
šapće, asli, s mrtvijem govori, a more bit da mu se koji ispod ze- 
mlje i javi, jer je on ko dijete softa bio, učio arapski, čak je, kako 
pričaju, umio i turski, pa i švapski, ama lažu, đe će ono kilavo 
i rmutavo i haman ćoravo, a brez đozluka... ama što jest — jest, 
pogan nije, niđe u njega baje, a mogao bi sav ušljiv biti da mu 
jednom u mjesecu ili more biti rjeđe Sedika hanuma ne potare 
kuću — ch, baš će ona dženet zaraditi... 
Rijetko je silazio niz Bistrik, a kad se ipak osmjelio da se 
donjiše s onim otešćalim mošnjama sve do čaršije, za njega 
je to očito bilo niz muka, od onih u slabašnim nogama, pa 

sve do onih od navale napasnika koje su dražili ona nit sline, 
pa lojav fes, pa crne široke šalv vare, I pa buljooki izraz napa- 
ćena čovjeka koji — istina — ne čuje što mu dovikuju, neja- 
sno vidi kako mu djećurlija pokazuju s obje ruke produženi 
nos ili mu na leđa kredom napišu 2VOs, sKILONJA=, JA 
SAM BUDALA! 

Silazio je u grad obićno do svog brice na Bistriku kojemu 
je uvijek plaćao, a ovaj mu vraćao novac i rado besplatno 
obrijao proćelavu glavu 1 rijetku bradu, onda bi se tako ure- 
den donjihao i do Careve ćuprije, pa ušao u čaršiju i tu neg- 
dje redovito poskliznuo o kakav otpadak ljeti, a o naslazu 
leda zimi, pa pao, pa zajećao dok ga koji dućandžija ne bi 
podigao i doveo na svoj ćefenak: 

— Sjedni, Balo, otur, odmori se, popij kahvu (ljeti) ili salep 
(zirni), pa hajd natrag na svoj Hrid. 

On bi svojim: 

— Krgh.. hrd.. 111... — zahvalio, posjedio malo i vraćao se 
istim putom. 

Jednog mu petka Salihaga kazaz, kad mu je došao na će- 
fenak, poklonio nekakav kvrgav štap. 

— Maj ti, Balo, bastun, pa se poštapaj i brani od dječur- 
lije... 

On ga uzeo i odonda se rijetko od njega rastajao, razma- 
hivao s njim oko sebe da rastjera zloćestu balavćad, ali nikad 
ni slučajno nijedno dijete nije udario, pa čak ni one koji su 
mu, usprkos štapu, hijepili na tur oblizana glođala. 

— On je Božji čovjek, lud je, ali dobar! — govorio za njega 
Salihaga, a mnogi su stariji ljudi, osobito Hamid efendija, 
hodža, protuslovili dobrom kazazu: 

— Božji čovjek jest, ali lud nije, samo je nesretan. On nosi 
svoju bijedu kao mi svoje radosti i patnje, nosi je strpljivo i 
živi u sebi svoj život, eh, svoj, Salihaga, razumiješ li? Njemu 
je teže nego ikom, jer nema nikoga da mu se potuži ako ga 
što boli, niti da mu se nasmije, ako ga, jadnika, nešto još 
može razveseliti. 

Da, Balo je stvarno živio svoj život za sebe i samo za sebe, 
nije on sebe sam izolirao od svijeta, već ga je svijet kao glu- 
honijema kilavca, neizlječiva bolesnika, odgurnuo od sebe, 
ne treba mu — nakaza. A Balo nije uvijek bio Balo ni nakaza, 
imao je on svoje lijepo ime Ešref i svoju ljubljenu majku 
Zehra hanumu i bogatog oca, uglednog sahačiju u Velikom 
Ćurčiluku, jer u sarajevskoj čaršiji ni za turskog vremena niti 
za Austro-Ugarske, a pogotovu za ove Jugoslavije što, eto, 
umire pod nožem kukasta križa, nije bilo posebna sokaka za 
sahačije, sahačiluka, a i što bi u tom relativno malom gradu 
čitava ulica urara. 

Bio je Balo lijepo dijete, jedno od najljepših na Hridu, 
materina maza a očev ponos. Već sa pet godina ga otac upu- 
tio u Begov mekteb, čak ga sam ujutro svodio kad bi pošao u 
čaršiju, a pred podne bi otišao po njega i odveo ga na dućan 
pa s momkom uputio kući. Mali Ešref učio, završio Begov 
mekteb, upisao se i u školu, opismenio, pohađao i ruždiju, a 
od Beha efendije, vrlo uglednog hodže učio arapski i turski 
jezik. Njemački nikada nije učio, to su mu, kako se ono veli, 
vprišilia. Čitao je kao dijete mnogo, zanimao se Za sve, a otac 
cvao, a majka cvala, a Hriđani već zapažali lijepog dječaka 
što je tako učevan, dobro odgojen, sma ko cura, efendum, 
svijet'o i eto ti de...a 

Onda iznenada došao šarlah, a već mu je bilo petnaestak 
godina, pa kao posljedica meningitis i od lijepog 
malog Ešrefa postao Balo kojega su bolovi toliko mučili da 
se od njih sprekino, tu u gluho bilo, hotio mu vas vuđud is- 
curjeti kroz mošnjec... Ta tragedija prerano ukopala njegovu 
majku, a kad mu je i otac umro, mladi je Balo već bio gotovo 
posve nijem, zavukao se u sebe i u kuću, susjedi sradi seva- 
pax rasprodali sahačijski alat i svu robu, a gotovinu pretvorili 
u dukate i dali ih Bali: 

— Čuvaj, sinko, to ti je nafaka... 

Rastao nesretni Balo, rastao sam, vukao svoju sudbinu i 
kile, koje mu u bolnici više nisu htjeli operirati, a nije se on 
za to mnogo ni brinuo. Sprva je, dok je u njemu još tinjala 
životna volja i nada da će koliko-toliko ozdraviti, čak čitao 
svojim jako oslabjelim očima, pa i pisao nekakav dnevnik, 
ali je postupno napuštao sve to, pa i sebe... I sigurno bi Balu 
praznina njegova života već davno spravila u grob pa ne bi 
ni dočekao ovaj rat da mu prije kojih godinu dana nije u 
njegov isprazni život ušla napast, strast, ljubav... Da, i on, na- 
kaza, znao je da voli, i opet samo u sebi, samo za sebe na svoj 
sebi svojstven gluhonijemi i kilavi način, čak i bez onanije 
i bez ikakvih seksualnih ili društveno odobrenih primisli o 
braku — recimo — o kojemu svatko, pa i nakaza, ima prava 
bar da mašta. I da je Balo za svoju ljubav izabrao bar djevoj- 
ku za sebe, sprina sebia — kako bi rekli Hriđani, a bilo jei 
takvih cura na Hridu, recimo šepava Uzejfina Ševala, ružna, 
ali dobra cura već u godinama, mršava i gurava — ona bi, čini 
se, možda bila i pošla za Balu, ta ima kuću, dukate, a blag je 
i dobar, a što se onoga, zarad čega se nićah i sklapa, tiče, ona 
to nije čak ni toliko strastveno željela kao, recimo, jednooka 

Nurka za koju se govorkalo da joj zalaze novaci iza jacije, 
kad joj gluha mati, udovica, već tvrdo spava... Ali Balo je i 
u ljubavi, kao nekad u mladosti u knjigama što ih je birao i 
čitao, bio esteta, znao je on što je lijepo i volio je ljepotu, pri- 
rodu, a iznad svega — zdravlje, ono jedino što nije imao i Za 
što je vrlo dobro znao da ga nikada ni imati neće... Griješili 
su i oni koji su Balu smatrali za Božjeg čovjekas, smjerno 
i dobrodušno ostarjelo dijete što je ostalo bez gotovo svih 
osjetila, pa i bez muškosti, baš kao i oni što su ga smatrali 
običnom hridskom ludom, ili čak — kao Uzejfa Mehaginica, 
debela hanuma mršavog hridskog kasapina Mehage — zšej- 
tanovim amidžićem, tu u gluho bilo! On je zavidan vidjeli- 
ci na oči, pjevaču na avaz, dobročujnom za uši, a pogotovu 
muškarcu za ono, namjesto čega vuče te svoje kiletine gole- 
mije od kravljih vimena, daleko mu kuća od moje, nalet ga 
bilo... pih... pih...x— i otpljunula bi triput kad bi ga ugledala 
na dnu sokaka i odmah bi promijenila smjer, ili zakucala na 
vrata komšinici pred čijom bi se kućom našla, pa pričekala u 
avliji adok oni đenabet prokleti projdea. 

Griješili su, ali i nisu, jer je Balo bio neka sinteza ovoga, 
i bezazleni dobrodušni Božji čovjeka i 2hridska ludax, koju 
je jedno vrijeme više glumio nego stvarno bio, i zavidnik, i 
to žučni zavidnik svima onima koji vide, čuju, govore, ljube, 
ukratko žive kao ljudi, a ne kao on, koji nije životinja, nije 
ni cucak ni mačak, nije ni uškopljeni vol, a nije ni čovjek, 
premda bi to umio biti i to tako savršeno dobar kad svega 
što jeste ne bi bilo, a kad bi bilo svega što nije. 

Nekada je Balo, i to prije dobrih nekoliko godina, možda 
i desetak, svjestan svoje nesreće daleko više nego oni koji 
su ga bilo žalili, bilo prezirali, htio glumiti budalu — seto, 

neka mi se bar imaju za što smijati, kad mi se već i tako 
smiju!x Odlučio on tako, pa se svaljukao u čaršiju i počeo 
urlati i razmahivati rukama kao da poteže sablju dimiškinju, 
ali čaršinlije, namjesto da se smiju — zinule, gledale u njega 
žalosnim očima, a Salihaga kazaz, kad ga je ugledao, uzeo ga 
za ruku i doveo do svog ćefenka: 

— Smiri se, Balo, zašto od sebe praviš budalu? 

Malo smiren pošao gore na Hrid. Kad ga na Bistriku 
presrete gomila djece, opet zaželio da se poigra prave bu- 
dale pa stao urlati na djecu, a mališani ga pak čupkali za 
tur i mlatili prutovima sve dok ga nisu stvarno razbjesnili i 
on stao mlatarati rukama oko sebe, a djeca bježati. Stvarno 
nenamjerno udario nekog plavokosog mališana i on pao pa 
raskrvario glavu, a Balo u tom trenu opet postao Ešref, zaža- 
lio dijete, digao ga prije nego što su trgovci dožurili iz svojih 
dućana, dlanom mu zatisnuo ranu i — Jašar, bistrički bakalin 
to pamti kao da je bilo jučer — szaplakao kao dijete pa iz 
dubokog džepa izvadio novce i kupio djetetu veliku krišku 
karpuze. Dobra je ono budala, jadni naš kilonja Balo, ne dam 
ja na njega... Neće on zlo ni dušmaninu, ne bi on pogazio ni 
mrava, ne zavidi on nikom ni na čemuc... 

A pogriješio je Jašar, jer je Balo i onda, a pogotovu ka- 
snije, kad se onako na svoj način strastveno zaljubio, zavidio 
svakome zdravome na zdravlju, svakom okatom na vidu, 
svakom glasatome na govoru, svakom uhatome na sluhu, a 
osobito svakom muškarcu na muškosti, premda on, uspr- 
kos kilavosti, nije bio baš potpuno impotentan, pa je zato, i 
to možda najviše, zavidio svakom ljepotanu na ljepoti. Balo 
u svojoj kući već godinama nije imao zrcala. Sedika hanu- 
ma je davno pričala svojim komšinicama da je jednog dana 

našla sva ogledala porazbijana, sdočćuo, valjda, jadnik, da 
polomljena ogledala donose nesreću, pa ih mahsuz sasuo u 
komadiće, a i ruka mu je toga dana bila sva krvavac. Kada je, 
istina, rijetko sjedio kod svog berbera na Bistriku pred onim 
ogromnim ogledalom, obično je žmirio, a ako bi kad slučaj- 
no i pogledao na svoje lice, nagonski bi obrisao sline, koje 
su se — na njegovu nesreću — odmah počele ponovo skupljati 
kao neuništiva nit paučine onog ogromnog pauka što mu 
ždere zdravlje iznutra nezasitno i neumitno, ali u njegovu 
tijelu ima još dosta života, iz onih napnutih mošnji dolaze 
sokovi sve do usta, a on ih se gadi, tare ih rukama, drhti od 
nekog unutrašnjeg bijesa dok promatra kako mu lice pod 
bijelom bradom guste sapunice i nije tako izobličeno ni ruž- 
no, pa ni nepravilna se guša baš ne vidi ispod bricina čaršava, 
eto, gotovo da je malo i nalik na onog Ešrefa za kojim bi se 
možda bar osvrnula njegova — ljubav. 

Zavidio je zato, osobito sjedeći na stolcu kod brijača, i to 
tako strastveno da bi se ta zavist mogla nazvati i krvoloč- 
nom mržnjom, svima muškarcima, a možda najviše samome 
sebi, onom zdravom Ešrefu — na zdravlju. Zavidio je — ali 
kakve od toga koristi? Pa zato prestao zavidjeti i pomirio 
se i s tim, samo što je češće odlazio gore na groblje i sjedao 
na nepoznate mezare (na očev i majčin nije odlazio nikada, 
osim svakog Hadžilarskog bajrama, kada je — a to je osim 
Salihage i Sedika hanume, malo tko znao na Hridu — dao 
kod dobrog kazaza zaklati dva kurbana i podijeliti svo meso, 
baš svo, ni bubrega nije ostavljao za sebe, hridskoj sirotinji 
i osobito Ciganima, a zamolio je različitim gestama i Zna- 
kovima neka ne kazuju nikom da je od Bale, jer od njega 
ni najgora fukara ne bi htjela sadake ili kurbanskog mesa), 

ili čučnuo uz koji bašluk i satima meditirao, o čemu — to je 
znao samo on. 

Najružnija hridska nakaza, kilavi Balo, na čitavu Hridu, 
gdje je bilo bar djevojaka na izbor, izabrao za sebe upravo 
najljepšu i najbogatiju djevojku, jedinicu veletrgovca ćilimi- 
ma Ibrahim-age, Almasu. A ta ljubav došla iznenada kao 
ljetni pljusak ili grad, kao prerano proljeće kad okopni snijeg 
i ispod njega izviruje prvi cvjetić, premda je tu ljepoticu po- 
znavao od njezina djetinjstva i čak se još sjeća kako je, upra- 
vo kad je on obolio, Ibrahimaga pozivao na šerbe svakoga 
na Hridu, jer mu se sAllahovijem emerom našlo žensko di- 
jetec. Rasla je, tako rekuć pred njegovim očima, a on — ništa, 
prolazio mimo nje kao mimo stotine drugih. Dorasla i do 
ljepotice, a on opet ništa. Onda, lani, jednog toplog i ljetnog 
dana... Ali da se toga bar ne sjeća, uvijek, svugdje, čak i u 
džamiji, u koju odlazi više iz navike nego iz uvjerenja, jer je 
on, bivši mali softa, davno raskrstio s vjerom. 

Čudan i mukotrpan bio je put do tog raskršća, do tog 
otuđenja i od xonoga svijetac, kad se sovaj svijete otuđio od 
njega. 

Ako njega svi odbacuju, mislio je, može i on odbaciti ne- 
što, eto, makar da se nekako oduži čaršiji, koja ga, istina, trpi, 
kao što čovjek trpi buhe na tuđoj, na psećoj koži, ali ga ne 

prima, što će joj nakaza od koje ni koristi ni štete, samo plaši 
djecu— a i taj silni Allah koji je izvor i dobra i zla (hajrihi 
ve šerrihi) bio je prema njemu malo prestrog, što je on još 
kao dječak zgriješio da bude tako surovo kažnjen? Zar što 
je volio čitati pa pročitao i neku pod ala franka knjigu, čak 
i onu od nekakva Freuda pa i onu od, čini mu se da se zvao 
Darwin, po kojoj je čovjek postao od majmuna, a on eto 

od čovjeka postao majmun, i to kilavi majmun koji se ni na 
šljivu popeti ne može, a kamo li na palme za koje knjige vele 
da su visoke kao munara Begove džamije, ili možda zato, 
što je gledajući u mjesečinu kao dječarac zamišljao da gore 
na nebu vidi gole hurije, lijepe kao upis, gotovo kao što je 
Ibrahimagina Almasa, pa im lijevom rukom dobacivao po- 
ljupce, a desnicu držao na svojoj istom propupaloj muškosti 
i muzao iz nje strast dok je mjesec sjao, a hurije pjevale o 
sevdahu... Ne, nisu to toliki grijesi da zarad njih izgubi baš 
sve, osim, možda, dženeta kad umre, ali za taj dženet i za te 
kasnije, nikada za života neviđene hurije valja prvo umrijeti, 
a smrt ne dolazi, a sline cure, evo već godinama, a otešćale 
mošnje bole, a bespomoćne ruke mlataraju i — evo sad još i 
ona čudna ljubav što mu trza čitavim tijelom gore od bolova, 
gore od džehenemskih muka, ako ih uopće ima. Eto, jed- 
nom da je uz Almasu... Ali zar da njezinu ljepotu opogani 
svojom nakaznošću? — a samo gledati u nju? Ne, nije to do- 
voljno, nije i nije, pa makar što je kilavi Balo... 

Onaj ljetni dan, kad je kao krijesnica u svibanjskoj noći, 
kao svijeća u dubokom mraku — planula ta njegova sumah- 
nita ljubav... Kako ne misliti na njega? 

Pošao Balo u sokak kraj Koštrina turbeta (to je nekakva 
švapska carska šći što se zaljubila u muslimana — askera koji 
je još za vrijeme prokletog princa Jevđenija bio zarobljen i 
odveden u ćesarski Beč, pa se tamo u njega zagledala i za- 
željela se njegove vjere — ama jok! mudrovao Balo, koji je tu 
legendu čuo još kao dijete — nije ono, što je ona begenisala 
bila vjera, već njegovi brci, njegove mišice, noge i... ne, ne, 
nije on bio kilav ko ja, a umio je i govoriti, reći sve što ja 
osjećam, ali ne tako lijepim riječima kakvim bih ja da nisam 

koji jesam...), pošao i ne misleći na to što će ga snaći. Nikada 
as snaći, čak ni kad to, ili nešto 


mi ne mislimo na ono što će n 
sve mu se čini, nešto toga ljet- 


slično, predosjećamo, a on je, 
nog dana stvarno slutio, jer je bio nemirniji nego obično... 
Na sokaknoj česmi neke djevojke točile vodu i, ugledavši 
ga, zahihotale: sBalo, da te okupamo nek nisi džunup kaki 
jesi!a — pa jedna od njih prstom stisnula slavinu i uperila na 
jadnika gusti mlaz. Zaurlao, gotovo zaplakao, voda mu se 
cijedila s fesa, s lica, poprskan po čitavim prsima on se, jad- 
nik, izmicao, okretao, a djevojka mlaz usmjeravala uvijek u 
njega, sad u lice, sad u tur, a ostale su hihotale... Onda, onda 
se zbilo ono čudo zarad kojega nije žalio što je na sunčanom 
danu okisnuo gore nego po najžešćem pljusku. 

Odnekuda se stvorila Almasa, baš kao nekada u prvoj 
mladosti one hurije na mjesečini, dotrčala do djevojaka, ra- 
stjerala ih, skopilice, kud ste navalile na jadnika, a ako bi vas 
on kamenicama, vikale biste: Lud!a, prišla mu i nekakvim 
rupcem stala trti lice, čak se tom maramom dotakla i njego- 
ve ovelike guše, a on, onako nijem — zanijemio posve, gledao 
u nju kao što valjda ameleći gledaju u Allaha kada im se 
ukaže ko ružica, ja li ko kadifa, ja 11...c ne, ne, ni to čak nije 
mislio, ništa on nije mislio, već samo zurio u te crne oči, u 
te mekane plave kose što su prkosne izvirivale ispod tanke 
jemenije okićene šarenim "keramaa izvezenim poput vpi- 
rinčićaa kao da se kosa rascvjetala, u onaj vitki stas stegnut 
svitnjakom šarenih dimija i iskoristio jedino osjetilo što su 
mu ga šarlah i meningitis ostavili, zaboravili ga valjda, svoj 
istančani njuh... Ne, nije on mirisao jaki đulijag kojim se 
Almasa tog jutra namirisala, već vonj, najslađi vonj mlado- 
sti, ljepote, mekane bjelkasto-ružičaste napnute puti i prvi 

put u životu očima svlačio tu, nasred sokaka, onako mokar, 
jadan, sav rastopljen kao olovo kad ga rastale da ssaliju stra- 
vux nekom uplašenom momku na selu pod Romanijom koji 
je sam u šumi naišao na čopor gladnih vukova i spasio se 
jedino sretnom odlukom da na brzinu podigne suhu granu 
ispod nogu i zapali je kresivom i udom pa njome razmahuje 
oko sebe... Balo je, kanda, osjećao, kao i oni vukovi u planini, 
vrelinu užarene grane, ali ne oko sebe, već u sebi, on je bio 
taj oganj, on — probuđeni muškarac u nakazi. 

Čim mu je koliko-toliko osušila bar lice, uzela ga za ruku 
— o, kako je ta jadna kvrgava Balina ruka drhtala! — i povela 
ga u svoju avliju. 

— Hodi, dat ću ti šerbe, jadni moj Balo, baš su one cure- 
tine bezobrazne, nemaju merhameta ni koliko je crno pod 
noktom. 

Na kućnim se vratima neka od Ibrahimaginih služavki 
prestrašeno povukla u kuću i vrisnula: 

— Nakaza! Meazalah! Kud ga vodite ovamo? Sikter! Na- 
polje! Ako bi te teška žena, ne dao Allah dragi, ugledala 
ev'vako mokra i ružna — rodila bi šejtana! 

Ta vika čiji smisao Balo srećom nije shvatio, urazumila 
nesretnika i on se, pogledavši zahvalno, zahvalnije nego gla- 
dan pas kad mu baciš kost, na ljepotu što ga je vodila, naglo 
okrenuo i izašao iz avlije na sokak pa žurnim koracima stao 
grabiti prema vrhu Hrida, prema groblju na kojemu je ostao 
sve do mrkla mraka tako da su se Hriđani, izlazeći iz džami- 
je, sa jacije, posljednje molitve tog ljetnog dana, sašaptavali: 

— Nejma nam noćas Bale, da nije hasta, jadnik? 

— A kad on nije hasta, moj Salihaga? Bezbeli je gore na 
greblju, razgovara s mrtvima... Allah selamet! 

Da li je Balo razgovarao s mrtvima, kako su mnogi Hri- 
dani vjerovali, ili sam sa sobom, to nitko nikada saznati neće, 
ai kako bi kad to ni sam Balo nije znao, kao ni to što tamo 
radi, ali se među mrtvima, među onim bijelim kamenim 
bašlucima, osjećao dobro, jedino tu, gdje ga nitko ne vidi, ne 
zadirkuje, gdje ga se nitko ne gadi i ne sakriva ispred njega 
svoju djecu da ne vide nakazu. 

Maštao je on gore, na groblju, o svemu i svačemu, ili pak 
o ničemu. Bio je on gore, tamo među mrtvima, ravnopravan 
svim ljudima, lijep, mlad, zdrav, dobar, pravedan, ugledan 
i — učeni hodža ili uvaženi kadija, ili čak neki viši oficir s 
onim zlatnim širitima na ramenima i na kapi, ili sretan muž 
i otac i tepao svojoj djeci, donosio im u zembilju bombone i 
onakva glođala kakvima su ga dječurlija obljepljivala dok se 
nalazio među živima. 

A tog ljetnog dana njegovo maštanje zauzelo drugi, dr- 
skiji, muškiji smjer. Jahao je na zlatnom ormom iskićenom 
atu sav u svili 1 kadifi, ili se u tren oka presvukao u tijesno 
evropsko odijelo, u jedno oko zaturio ono staklo, što ga je 
kao dijete vidio u oku onog gospodina u fraku, istom ona- 
kvom repatom kaputu kakav je visio i niz njegov vitak stas 
ljepotana i u fijakeru, u kojega su bila upregnuta četiri bijela 
arapska konja došao pred Ibrahimaginu kuću, a Almasa ga 
čekala na ašikli pendžeru... Onda se ta drska mašta zavukla 
u najraskošnije namještenu odaju, svu u zlatu i dragom ka- 
menju, posjela Almasu na dušek i gledala je, gledala pa po- 
čela polagano, perverzno kako to umije samo mašta kilava 
i gušava gluhonijema i poluslijepa nakazna jadnika, svlačiti. 
O, kako polagano! Prvo, najprvo jemeniju, pa rasplitati kose 
koje se rasipaju po bijelu vratu, pa svlačiti bluzu, pa nervo- 

zno trgati košulju i gledati kako iz nje ispadaju dvije alaba- 
sterne grudi kao dva bijela goluba, a na njima bradavice kao 
dva pupoljka divlje ruže, pa... kad je mašta došla do svitnjaka 
brokatnih dimija, Balo glavom udario u bašluk, gotovo da ju 
je raskrvario... Ne, ne može dalje, o mrtvi, pomozite! 

I griješne i lijepe bile su te slike njegove mašte, i dražile 
su ga i veselile, i začuđivale i unesrećivale gore nego njegova 
nakaznost pogotovu kada se njegov ljepotan u zlatnoj odjeći, 
ili onaj oficir sa širitima, ili u frak utegnuti Švabo ili Francuz 
pretvarao u široke šalvare i pod lojavi fes stisnutog Balu koji 
više ni sama sebe, pa čak ni u mašti, nije htio zvati imenom 
davno umrlog, u njemu živu umrlog mladog Ešrefa. 

I od tog je ljetnog dana stalno, neprekidno, usprkos tisu- 
ćama odluka: nikad više!e, usprkos tome što je zaobilazio 
Ibrahimaginu kuću, pa čak odlučivao zagledati se u bilo koju 
drugu djevojku — živio u snovima o Almasi. Svake je noći, 
svakog jutra, u svako podne svlačio, sad već posve, posve 
golu, ona je pred njim trčala onako gola uza sokake, skakala 
po njegovu dušeku, sjedala na mezare, čučala uz bašluke, a 
on u nju zurio i... da, nikad je, nikada nije ni dohvaćao pr- 
stom, jer se bojao da bi njegov pogani prst probušio, razorio 
sliku mašte, nikada njegove usne, ni u najluđoj mašti, nisu 
dotakle njezine, premda mu je jedina želja bila poljubiti tu 
ljepotu — pa umrijeti, nestati, prestati biti Balo i bar mrtav 
postati opet onaj ljepušni Ešref, što ga je, otkako je zavolio 
Almasu, Balo upravo strastveno mrzio: zašto si nestao kad 
si ja, kako bih ja bio dobar musliman, dobar kadija ili hodža, 
trgovac ili esnaflija, hamal ili car da sam ostao ti, ti koji bi 
smio ljubiti Almasu, a da nisam postao ovo, što jesam. Da 
ona ugleda jednom, samo jednom ovu moju kesurinu među 

nogama — crkla bi, prepukla kao džam, rasprsla se kao mje- 
hur sapunice na suncu, kao ja dok ovako mislim... 

A mislio je, mislio stalno, jednostavno je morao misliti, 
jer mu je ta gola Almasa bila sva svrha i punina njegova pra- 


znog i besmislenog života. 


HI 


plašile sirene čaršinlije, pogotovu kad su iz da- 

ljine čuli huku aviona Nove Evrope. Drhtali su 

i oni koji su se bojali toga rata kao novog zla i 

nove sukopacijec, kojih im je, pogotovu starijima, bilo dovoljno 

i za pet života, a ne za ovaj jedan jedini što ga sad valja gubi- 

ti pod pritiskom bombi blagoslovljenih po novim popovima 

novih germanskih crkava čiji je križ dobio četiri velike kuke 

vješala na koja treba povješati sve snižea rase. Jedna za Židove, 

druga za Slavene, treća za... ah, premalo su za glad tih aviona 

one četiri kuke... Drhtali su i oni, koji su taj kukasti križ očeki- 

vali kao nekakav spas, kao nagradu za svoje agitiranje po čaršiji 
protiv vlastodržaca, pa protiv komunista, klerikalaca, naciona- 
lista, internacionalista, ukratko protiv svega i svakoga tko nije 
za sHitlera koji hitix da oslobodi Evropu od slobode. Stariji su 
esnaflije, zahvaljujući fatalizmu svoje duboke vjere bili, za čudo, 
mnogo mirniji od mladih, ta oni su već proživjeli ne polovinu, 
ne tri četvrtine, već sigurno i više od četiri petine života, mnogi 
još pamte i Hadži Loju i onu ukopaciju iz 1878, pa onu anek- 
siju iz 1908, pa rat, pa novu vladu i novog kralja 1918, pa... seh, 
što je od Boga, slađe je od meda, a ako Allah, silni Milosnik 
ne htjedne, bomba more prsnuti tu, pokraj mene, a meni ni 

dlaka da spadne s ćelave glave, a ako pak htjedne da mi ovo 
bude vakti-sahat, mogu ja prevrnuti kašiku i brez bombe, a nije 
mi, valaha, ni preveć žao ostaviti ovaj dunjaluk njegovu Hitle- 
ru i Stojadinoviću i kako se svi ti fireri zovu, samo da umrem 
s Kelimei šehadetfom na usnama: Ešhedu...x i šaptali molitve i 
kuckali čavliće u džonove papuča ili sukali tkanice ili zabadali 
igle u čohu. 

Možda čak više od sirene i huke aviona iz daljine uplašilo 
čaršinlije kad su ugledale Balu kako onako kilav i sav ra- 
skrečen bez svoga sbastunac gotovo trči kroz Kazaze ravno 
u Sarače. Nisu Sarajlije, osobito Hriđani, uzalud vjerovali da 
Balo predosjeća zlo, da je neka vrst nijemog proroka. On je 
prije desetak godina predosjetio zemljotres i uzbunio čar- 
šiju, a kad je izgorio han Kolobara, Balo je uoči toga dana 
čitavo prije podne lutao oko te najimpozantnije svratišne 
zgrade u čaršiji i puhao i mlatarao rukama kao da se brani 
od požara i nije se ni osvrtao na djecu koja su mu Za tur 
ljepila svoja glođala tako da su mu se ti slatki mamci muha i 
pčela njihali po stražnjici kao kakav nakit na nedoličnu mje- 
stu. A sad osjeća bombex — šaptali čaršinlije, brzo zatvarali 
dućane i bježali kud koji. 

Kada je Balo izašao iz Ibrahimagine magaze, premda se 
u njoj zadržao najviše minutu-dvije, najživlja ulica čaršije, 
Sarači, kao da je izumrla. Neki ćefenci podignuti, ali nesti- 
snuti prečkama niz koje ne vise katanci, neki spušteni i na 
njima roba, ali je nitko ne čuva, a gore na nebu, vedru i lije- 
pu, plavu i osunčanu proljetnim suncem već se u daljini vide 
srebrene bubice, mušice što zuje, zuje... Ali Balo te mušice 
ne čuje, ne vidi — on vidi samo golu Almasu kako juri, bježi 
od neke željezne nemani što se valjuka s neba poput ogro- 

mnog zmajeva jajeta iz kojega će se sada uz užasni prasak 
izleći devetoro zmajeva sa po sedam ognjenih glava koje će 
razgristi bistričke i hridske krovove, sasuti u prah i crvotoć- 
ne grede ćerpićne kućerke i ispod njih zakopati mladosti, 
nevinosti, nade, starosti, grijehe i strepnje. Balo žuri, mošnje 
mu se njišu, udaraju o slabašne noge, guša mu se napinje, 
nit sline pleše pred njim kao pomahnitala paučćina na vjetru, 
šalvare se tresu, a trese se već i zemlja, jer je negdje dolje, 
valjda kod vojnog logora ili duhan-fabrike već usulo, pao je 
prvi čelični pozdrav Nove Evrope kao ubojito uskršnje jaje 
na slabašne sarajevske krovove. 

Balo je grabio uz Bistrik, čudio se što su ulice prazne, 
što privezani za neke stupove ržu napušteni tovarni konji 
nakostriješene dlake, potrzavajući uzalud užeta, a jedan se 
rastovareni seljački konj čak već i otrgnuo i kopita mu mah- 
nito lupaju o kaldrmu dok ispred kilavca nestaje gore, na 
vrhu Bistrika. 

Avioni su brži i od mladića i od konja i od one jadne pa- 
ljbe rijetkih protuavionskih gnijezda, pa kako da ne stignu 
Balu koji se utaman, znojeći se i dašćući, penje uz strmu 
mrtvu ulicu na koju — eno — već pada, runi se krov prve po- 
godene kuće, a neki pakleni vjetar, neki nadnaravni tlak, kao 
da nešto šamara zemlju, izbacio na krov nepogođene kuće 
dušeke, krevet, bešiku iz koje je ispalo dijete — i eno ga, leti 

odozgor s nebesa, kao da ga je roda prije vremena ispustila 
iz kljuna i sad će, sad pasti Bali na glavu... Ali onaj jedva jed- 
nomjesečni ratni neprijatelj silne osovine Berlin-Rim nije 
pao na glavu nakaze već na krov obližnje pekare. 

I Balu srušio tlak, posuo ga prašinom i ubrašnjenim mor- 
tom, ošamutio ga, zbunio, pa on pomislio; eto, dolazi smrt! 


BALO 


— ali nije, nije došla, a gola Almasa još uvijek trči pred očima 
njegove mašte, a nebeske nemani lete, zato on, podbočivši se 
rukama i ođuprijevši o kaldrmu, ustao, stresao sa sebe mort, 
opipao noge: zdrave su! — pa nastavio prema Hridu. Tko 
da ga zaustavi? Zar Hitler, zar bombe?... Nemoguće! Njega 
vuku ljubav i strah za tu ljubav. 

Balo je već opet trčao, dahtao je i gotovo se ponovo stro- 
valio posred ceste uz bistričku željezničku stanicu, ali ga je 
nadljudska volja vukla, vukla prema Almasinoj kući. On 
mora, da, da, mora nadbrzati bombe i spasiti svoju ljubav 
za bilo koga, za onog Ešrefa što ga mrzi, za one mladiće što 
se kupe pred Ibrahimaginom kućom premda bi ih najradije 
poubijao kao pse, ali ne, ne, nije važno čija će biti, samo da 
ostane živa, živa za svoju mladost, za onu ljepotu, za one 
stvarno nikad neviđene raspletene kose, za onaj ružičasti pu- 
pak, za... Balo je trčao, spoticao se, padao pa se dizao, ali nije 
prestigao — bombu. Stotine konjskih sila jaki motori ipak 
su bili brži od njegovih slabašnih nogu. A i pilotu se žurilo, 
i čitavoj posadi bombardera, aerodrom je daleko, bombe su 
bačene, ostala je samo jedna posljednja, a evo planina je već 
blizu, a tamo nema ratnog cilja, mora da su ipak preletjeli 
dalje od onog na karti naznačenog vojnog objekta pa je sad 
zaista svejedno kuda će pasti njihov ubitačni teret, glavno da 
padne još na grad, na naselje, da ubije — ta zato je i načinjen, 
a ne da u šumi ili čak u stijenju probuši neki suvišni krater. 
Otpustiti polugu, baciti bombu pa nek je vjetar nosi kuda 
hoće i — Auf Wiedersehen Sarajevo, morgen, pa ćemo se 
napiti u kantini, ah, taj prokleti rat... 

Balo je već bio kod Koštrina turbeta, učinilo mu se da 
vidi i tu švapsku princezu kako se u strahu od bombi izvlači 

iz svoga groba onako tankovijasta i ukočena, sva umotana u 
bijele ćefine ublaćene zemljom pa pokušava da bježi, ali joj 
noge sputane plahtom pa samo stoji u Rdajeća ograđenom 
četverokutu i nešto viče što Balo niti čuje niti želi čuti, ne 
može joj on pomoći, on žuri k svojoj Almasi koja, eto, gola, 
upravo toga trena nestade ispred njegovih očiju, a njega tlak 
bacio na zemlju takvom snagom da ga je jedino Oštra bol u 
mošnicama zadržala pri svijesti. Prvi pogled što ga je po- 
digao sa zemlje ispred turbeta, iz kojega je i ona u ćefine 
umotana silhueta švapske princeze Koštre nestala negdje u 
magli suncem pozlaćene prašine, zabušio mu se u daljinu, u 
smjeru Ibrahimagine kuće otkuda su došli i tlak i onaj oblak 
zlatnožute prašine razdrobljenih ćerpiča, crijepova, greda, 
cementa, morta, života i krvi... 

Balu nešto steglo u srcu, suze su mu frcale iz očiju i još 
gore zamaglile njegov i bez te prašine slabašan vid, osjetio 
bol tisućput težu i ubitačniju od one u mošnicama i strelo- 
vito mu prohujalo mozgom: Kasno! 

Ustao je, potrčao i ... namjesto Ibrahimagine kuće ugle- 
dao — hrpu prašine i rupu, krater u koji su iz neba još padali 
komadi zdrobljene i u zrak bačene zgrade. Ogledao se po 
zasutom sokaku. Nigdje nikog, čak ni pas ili mačka, a on 
sam, bespomoćan, a tamo negdje u ruševinama — Almasa. 
Popeo se na hrpu morta i ćerpiča pa skočio u onu rupčagu 
i polulud unezvijereno tražio, onda mu se pogled odjednom 
ukočio, stao kao presiječen ili ubrtvljen, ni lijevo, ni desno, 
ni gore, ni dolje... Ne, to nije slika mašte, jer Almasa, eno 
tamo daleko, u dnu bašče stoji uz drvo, odjevena, lijepa, ali 
ukočena i niz krasnu joj usnu polagano curka crvena nit 
krvi. Stoji, ni da padne, ama niti da se pomakne, otvorene 

joj oči gledaju prestravljeno, ruke spuštene niz tijelo, zar ju 
je netko, ne dao Bog, prikovao uz tu krušku jeribasmu? Balo 
nikada kasnije nije znao ni koliko je tako gledao u to čudo iz 
one duboke rupe, ni kako je izvukao zdrobljeni Ibrahimagi- 
čin leš iz ruševina, ni kako se oslobodio one odvaljene ruke 
neke od služavki za koju se bio zapleo, ni kako je došao do 
Almase, ni otkud mu snaga da je, onako kilav i sav umrljan 
krvlju i blatom, podigne na ruke i kroz puste sokake odnese 
sve do svoje kuće. 

Unio je još neukočeni leš svoje jedine ljubavi u odaju, 
položio mrtvu ljepoticu na dušek, zaključao vrata i ... one- 
svijestio se. 

Sunce je prpošno sijalo kroz nezastrti prozor i obasja- 
valo mrtvu ljepoticu kada je nesretni Balo, umoran i kao 
probuđen iz nekog groznog sna, došao do svijesti. Osjećao 
je užasne bolove po čitavu tijelu, dugo nije mogao ustati, a i 
ne bi da nije ugledao roj drskih muha što su se okupile oko 
Almasinih hladnih usana i sisale poluzgrušanu krv. Vidio je 
u mašti kako na zvuk sirena, što ih je sada nekom unutraš- 
njom čujovitošću čuo jasno kao zavijanje vukova u planini 
ili iskrivljeni prestravljeni ezan sa šerefe neke džamije koja se 
upravo ruši pod udarcima bombe, Almasa bježi iz kuće, trči 
u bašču, skriva se za krušku jeribasmu i kako je šamar one 
bombe pljuska po obrazu, priljubljuje uz krušku, ubija ne- 
ratno i nerazorno, tako da je za grob ili za njega, da, upravo 
za njega, najnesretnijeg Balu, najnezgrapniju nakazu sačuva 
i u smrti lijepu, prelijepu da bi živjela... A te bezdušne razor- 
nice muhe sad po njoj plešu: +Išle — vrisnuo bi im da može, 
ali on samo grgoče: 


= Krgh... krgh... hrd... 

Onda ustao, oteturao do banjice, sasuo pun ibrik vode 
po svojim rukama i licu da opere sa sebe bar krv i blato kad 
rugobu sapun ne spire s lica, obrisao se pažljivo, svukao s 
nogu teške firale i onako bos dopuzao do mrtve ljepotice... 
Brzo oteturao do stare sehare još iz materina čeiza, pa ner- 
vozno iskopao iz niza polupljesnivih mahrama i čaršafa tko 
zna kada spremljenih u ovaj sanduk najljepšu bezli mahra- 
mu izvezenu zlatom i kleknuo do Almase, pa joj stao brisati 
usta, nježno, o kako nježno, ni sam nije znao da njegova 
gruba ruka umije biti tako lagana, lakša od golubova pera. 

Kroz omaglicu suza zurio u tu mrtvu ljepotu i stao joj 
nešto govoriti, kako divno, kako biranim riječima, i sam se 
čudio otkud mu, tko mu ih šapće. Znao je: ne čuje ga, kao 
što i on ne čuje sebe, kao što te birane riječi i ne izgovara, jer 
govoriti ne umije, zaboravio, a to je isto kao da ih nikada nije 
ni znao, ali mu godilo što ga tako mirno, tako blago i tiho 
sluša, što se ne opire, ne bježi od njegove rugobe, a gleda u 
nju, jer su joj oči otvorene, samo što imaju tako staklenast, 
tako jezivo ukočen pogled ozaren pramenovima sunčevog 
sjaja kroz zatvoreni pendžer. 

— Almasa, dušo, ljepotice moja, dženetska hurijo, zaka- 
snio sam, a trčao sam, spoticao se, padao, dizao se, znaš, jati 
nisam snažan, dušo, teške sam sape, ne da mi ova guša zraku 
u grlo, a i ova ružna kesurina među nogama, oprosti mi, 
dušo, hurijo, ne da da trčim, a htio sam, vjeruj mi, htio sam 
doći da te još živu odvedem, a osjetio sam da ti se sprema 

zlo, meleću moj, hurijo moja, oprosti... Ne bih ja bio silazio 
u čaršiju po tvoga biabu, dušo moja najljepša, alemu moj ne- 
beski, zvijezdo sjajnija od Danice, sunce moje najčarobnije, 
ne bih da sam se pouzdao u svoju snagu, ili da mi Allah 

nije uzeo dar govora, pa da ti dodem, da kucnem na vrata i 
kriknem: sPohiti, hodi sa mnom, vidim ti nad kućom zmaja 
ognjena jezika, vidim ti nad krovom čelična zmaja što svoje 
ubitačno jaje baca iz nebesa i razgriza krovove ko mehke 
gurabije...s Ali bi me ti otjerala: +Iš, rugobo! Iš, šejtane!e A 
more biti da i jeste šejtan u meni, a more biti da i nije, jer 
šejtan ne umije voljeti kao ja... Uh, koliko te volim, Almasa, 
dušo, meleću moj, hurijo, čuj me, volim te, tu u srcu te nosim 
ko zlatnu jabuku, ali kud će zlatna jabuka u pogano srce jed- 
noga Bale kojemu i sad bale vise... Čekaj, otrt će ih Ešref... 
jest, Ešref mi je ime... odnosno bilo mi je ime dok sam i ja 
bio insan, dušo, momak i po, dosta lijep da ga i živa očima 
gledaš, a ne samo ovako mrtva... 

Onda zašutio, gušio se u suzama, ali i opet, i sada kad ona 
leži na njegovu dušeku, nije ni dodirnuo mrtvo tijelo. 

Dugo zurio u djevojčine otvorene oči, onda kriknuo tako 
da su se zatresli zidovi odaje. U tim je očima vidio svoj lik 
kao u dva zrcala, 

Oprosti mi, Almasa, dušo, hurijo, što sam te rukama 
taknuo, ali sam te morao donijeti ovamo... Tu ti više nitko 
ništa na Zao učiniti ne može... Oprosti! 

Onda ustao, izašao na sokak koji je još bio pust kao izu- 
mro, premda su čelične ptice poodavno odletjele s Hrida, 
ali nije dugo izdržao onako sam na ulici, pa se opet vratio 
k svojoj mrtvoj ljepotici, Ugledavši je onako opruženu po 
duseku u trenu mislio da je — eto — poludio! Opet gola! Opet 
raspletene kose, a one grudi kao dva bijela najljepša peksi- 
mefa, a _na njima bradavice kao pupoljci, a nožni listovi kao 
dvije najljepše tankovijaste munare nad džamijom strasti... 
onda, ni sam nije znao kako, doteturao do dušeka, rasko- 

račio se, s mukom se spustio u namjeri da je poljubi u čelo, 
ali se brzo užasnuto trgnuo i skočio, da, skočio na noge, jer 
je bio osjetio kako mu kroz šalvare oteščale mošnje dodiruju 
njezine dimije. 

— Ne! — zavapio u sebi — ovakvu ljepotu ni mrtvu dota- 
knuti ne smijem! 

Doteturao do banjice da rashladi u sebi krv. Nigdje kapi 
vode. Izjurio na sokak, pa na česmu i natočio pun đugum, 
nikada on inače nije nosio toliku vodu. Otkud mu snaga i 
volja, čudio se samome sebi, oprao ruke i lice, ali strast nije 
mogao oprati sa svoga srca, sa svoje probuđene muškosti. 

— Oprosti, Almasa, ali ću te makar mrtvu omilovati, njež- 
no kako samo ja umijem, ja, Ešref, još dijete, jest, dijete, ne 
boj se, neću ti ja ništa sramotnoga učiniti, ne bih pa makar 
prsko od nefsa ko džam, ko tvoja kuća, dušo, ali eto da te 
omirišim, da te smišime kako mi je tepala nmioja rahmetli 
majka kad sam bio posve malešan ja, Ešref, a ne onaj mrski 
Balo što si ga ti, dušo moja, hurijo moja dženetska, golube 
moj bijeli, onda spasila od onih poganih cura i obrisala mu 
lice i more biti s njih i te bale kojih se ja sam gore gadim 
nego koje bilo živo čeljade, vjeruj mi... 

Sve joj je to i mnogo više tepao, šaptao u mašti dok je 
stajao nad njom i promatrao leš čije je lice bio prekrio zla- 
tom izvezenom maramom, onim istim dugačkim peškirom 
kojim se je njegova majka obrisala u zoru poslije prve bračne 
noći. Pokušao se smiriti, ali nije uspio. Njezina ga je blizina 
dražila, a njegov njuh, jedino zdravo osjetilo, upijao u se mi- 
ris još svježeg, premda mrtvog, ali ipak ženskog, ženstvenog 
tijela. 


Nije Balo znao da li je to, kako joj je strgnuo vezeni nuč- 
nik s glave bilo nježno, pobožno, dostojno mrtvaca kojega 
otkrivaž, ili grubo, mahnito, kako to ćini strast, ali se stre- 
sao kad je ugledao ukočene, još uvijek širom otvorene oči i 
stisnuta usta, Spustio se do nje i— u ludilu svojih nagona — 
prvi i jedini put u životu poljubio hladne usne, svojim vrelim 
dotakao stisnute zube i onda, onda... Ne, on nije bio kriv Za 
ono što je iza toga učinio.Prvo je nježno, a zatim nervozno 
raskopčao, pa čak i pretrgao bluzu, ugledao jedre ukoćene 
dojke i... i nije mogao da ne krene dalje... Dahtao je, cvilio 
kao pas, urlao od boli i pomahnitalog zanosa — pa kasnije 


izjurio u prvi sumrak tužnog bombardiranog Hrida. 


IV 


Kada je iste većeri doveo rasplakanog Ibrahimagu u svo- 
ju odaju, Almasa je ležala na njegovu dušeku lica prekrivena 
vezenom maramom, a tijela pak bijelim čaršafom i nitko, 
čak ni otac, nije primijetio ništa, nije posumnjao u ono straš- 
no, u ono jezovito — što se zbilo. Dobri je Balo, eto, našao 
mrtvu djevojku tamo pod jeribasmom, kuda je bio odveo i 
ucviljenog oca, pa je odnio u svoju kuću, hvala mu, Bog mu 
platio... A i platio mu je. Još iste su ga jeseni kao pravog lu- 
đaka odvukli u bolnicu iz koje se nikada nije vratio na Hrid. 
Gdje je ukopan i tko ga je ukopao? Zar je to važno? 

DNEVNIČKI ZAPISI 
ENVERA ČOLAKOVIĆA 
O LOKLJANIMA I 
PRIPOVIJETKAMA 


Isplati se čitav jedan život, ili bar njegov dobar (najvred- 
niji) dio, posvetiti toj Bosni, koja je prije vremena sahranje- 
na u vlažnu raku lažne civilizacije, lažne industrijalizacije i 
perfidne vsocijalizacijea. 

(Dnevnik, 12. VIII. 1953.) 


Početne tri pripovijetke Lokljana Enver Čolaković na- 
pisao je između 1936. i 1939. godine. Istodobno je pripre- 
mio niz pripovijedaka i humoreski iz života muslimanskog 
sela i sarajevske čaršije. Ove pripovijetke, Lokljani, Knjiga 
majci i roman Melun prethode Legendi o Ali-paši i drugim 
Colakovićevim proznim ostvarenjima. Između 1939. i 1945. 
Čolaković je objavio u Zagrebu i Sarajevu dvadesetak pri- 
povijedaka, među kojima su najuspjelije Bajram Muje Hal- 
vadžije, Lokljani, Mujića Hanka, Suljaga Dženaza, Priča iz 
Golodarice, Sejdin grijeh, Usidjelica, Papudzžija i dijelovi iz ro- 
mana Melun (Koštra, Lijepo li si, Šeher Sarajevo, Dva pisma)' 


1 Bio-bibliografijske podatke navodim u knjizi Enver Ćolaković: Izabrane pjesme; iza- 
brao iz rukopisne ostavštine i dnevnićkih zapisa, pripremio i bio-bibliografijskim bilješ- 
kama popratio dr. Zlatan Ćolaković (Zagreb: HKD sv. Ćirila i Metoda, 1990). Podrobni 
popis i opis rukopisne ostavštine pokojnoga Ćolakovića objavio sam u časopisu Kroni- 
ka Zavoda za književnost i teatrologiju JAZU br. 20, god. VII, Zagreb, 1981. 

Nakon II. svjetskog rata Enver Čolaković punih dvade- 
set godina ne može objavljivati (1945.-1965), — poslijeratni 
književni historičari i kritičari svjesno prešućuju njegov do- 
prinos hrvatskoj i bosansko-hercegovačkoj, a napose mu- 
slimanskoj književnosti, a urednici odbijaju tiskati njego- 
va djela. Razlog je tome upravo apsurdan: nagrada Mafice 
hrvatske za najbolji hrvatski roman u 1943. godini, koja je 
Čolakoviću dodijeljena za sjajno, duboko humano i virtuo- 
zno napisano djelo Legenda o Ali-paši (1944; 2. izd. 1970, 3. 
izd. 1989). 

Godine 1954. dogodilo se nešto neobično — Čolaković 
je uspio u Republici br. 9 objaviti pripovijetku JVesanica iz 
Lokljana. Pripovijetka dobiva odmah pohvalne kritike kako 
u nas (Zlatko Tomičić), tako i u Americi (Nada Kesterča- 
nek-Vujica). Nadajući se da je anatema s njegova djela i oso- 
be skinuta, Čolaković pun optimizma, a na nagovor Maka 
Dizdara, užurbano priprema knjigu pripovijedaka Iz Bosne 
o Bosni i Lokljane za tisak. 

Ipak, sčudoc se nije zbilo. Sve do 1965. Čolaković neće 
moći više ništa objaviti. Godine 1954. ponudio je za tisak 
svoje knjige i u Zagrebu i u Sarajevu. U Zagrebu su ru- 
kopise odbili tiskati Orešković i Dončević, a nešto ranije i 
Krklec, a u Sarajevu Čolakovićev prijatelj Mak Dizdar. Re- 
cenzent Hromadžić ocijenio je naime, prema Dizdaru, da 
su tekstovi xreakcionarnia, a Hamza Humo je izbjegao dati 
ocjenu. Tekst recenzije Čolaković čak nije dobio na uvid. O 
tim žalosnim zbivanjima iz naše nedavne prošlosti govore 
Čolakovićevi dnevnički zapisi koji slijede, kao i o nastanku 
Lokljana, a sadrže i autobiografske zapise koji upućuju na 

toda je u liku Muje Halvadžije Čolaković portretirao sebe 
sama. F 

U najzanimljivijem dijelu dnevnika Colaković opisuje 
svoje podrijetlo i navodi da je njegov otac, Vejsilbeg Cola- 
ković, koji je ostao siroče kao jednogodišnje dijete, bio od- 
gojen i proveo svoju mladost u Lokvama. Kada je stasao do 
punoljetnosti Vejsilbeg je naslijedio očevinu i preselio se u 
Sarajevo, ali je do kraja života ostao vezan uz Lokve. Enver 
Čolaković očigledno je izvanredno dobro poznavao Lokve 
i okolna sela i tamo boravio tijekom mladosti. Uz Lokljane 
i Pripovijetke, o muslimanskom selu govore Čolakovićev u 
našoj književnosti jedinstveni roman u stihovima Jedinac i 
roman Mati svijef. Prema mom uvidu u rukopisnu ostavšti- 
nu Envera Čolakovića, on je upravo u opisima musliman- 
skog sela i življa ostvario svoja najbolja prozna djela. 

Ljetni odmor 1954. Čolaković je sa suprugom proveo u 
Sarajevu, Beogradu i na Lokvama. U Sarajevo se otputio radi 
parnice koju je poveo za povrat ekspropriranih i nacionali- 
ziranih imanja tragično poginulih roditelja,— majke Ilonke- 
Fatime i oca Vejsil-bega. Zanimljivo je da je ovu parnicu za 
povrat od strane države opljačkanog imanja poveo uvjeren 
da će je izgubiti, što se naravno obistinilo. Mnogo je teže 
doživio neočekivanu iako slućenu spoznaju da se Sarajevo 
vodrekloxa njegove književnosti. O tome s gorčinom piše: 

vJa sam ipak Enver Colaković, autor A/i-paše, opasno je 
oživljavati tako sposobnu lešinu. Živjela literarna konku- 
rencija! Heureka! Pronašli smo ključ opstanka loših pisaca! 
Valja onemogućiti one koji pišu takvu literaturu za kojom 
čitalac čezne. Mene se sslatko čitax, pa šta će biti s raznih 
Hromadžića, ako se mrtvi Enver povampiri. 

Da, moja su očekivanja izjalovljena. Nove borbe, novi na- 
pori, ali ja se ne dam. Osjećam se jači nego ikada prije. 

..-Čudi me da je taj recenzent proglasio reakcionarnim 
novele sSuljaga Dženazac, +Sejdin grijehe i sUsidjelicuca, 
jer te tri moje priče smatram uspjelima i dosta dobrima ne 
samo za sarajevsku ediciju, nego i za neku antologiju naših 
pripovijedaka, a dosta sam objektivan da mogu prosuditi 
vrijednost kako mojih, tako i tuđih beletrističkih radova. 

---Dakle — Bosna me se odrekla. Ona me ne treba. Nju 
danas reprezentiraju Mak Dizdar, Hromadžić, Ilija Kecma- 
nović itd. 

Mogao bih o tome pisati još mnogo, ali mi se pomalo 
gadi. Dosta. x 

(Dnevnik, 1954, odjeljak: Izjalovljena očekivanja, Razgo- 
vori s Makom Dizdarom) 


Napuštajući u ovome dijelu dnevnika metodu kronolo- 
gijskoga bilježenja događaja, Čolaković živo opisuje svoje 
razgovore s Makom Dizdarom, susret s Gabrijelom Jurki- 
ćem, tijek izgubljene parnice, te iznosi biografske podatke o 
svom ocu i autobiografske zapise o svome predratnom bo- 
ravku u Beogradu. U sklopu ovih zapisa opisuje i svoj trod- 
nevni boravak na selu Lokve. 

Enver Čolaković pokušao je još jednom, neuspješno, 
objaviti svoje Lokljane 1975. godine. Tada sam rukopis na- 
tipkao za tisak prema njegovim uputama i sjećam se kako 
je pisao završnu verziju poglavlja Buđenje. Godine 1978. 
uvrstio sam Lokljane u Čolakovićeva Izabrana djela u pet 
knjiga. Predao sam ih Svjetlosti za tisak na nagovor Alije 
Isakovića, kome zahvaljujem što me je potaknuo na taj du- 

gotrajni zadatak. Nakon nekoliko godina čekanja rukopise 
sam povukao. Sve do danas u Sarajevu nije izašla nijedna 
knjiga Envera Čolakovića. Lokljani, kao i pripovijetke Sej- 
din grijeh i Balo objelodanjuju se dakle s gotovo četrdeset 
godina zakašnjenja. 


ČOLAKOVIĆEVI 
DNEVNIČKI ZAPISI 1953. 


Noćas me, kad sam se u gluho doba probudio, posjetila 
moja mašta, sjela mi na uzglavak i stala me strogo ispitiva- 
ti o mojim namjerama. yZašto ne napišeš novelu o Bali, o 
onom kilavom, ružnom i nakaznom nesretniku koji se za- 
ljubljuje u ljepoticu i umire uz nju — pogođen bombom... 
Hrid. Sunčani dan. Roj aviona nad gradom... Sunce kroz 
oblak prašine i izvaljenih greda šara svoje slike svjetlosti i 
sjene na leševima poginulih. Balina ruka pala na njedra lje- 
potice, kojoj je bomba poštedjela lice, pa joj modre oči traže 
u nebu, na suncu, na vedrini dana uzročnika njezine prerane 
smrti...x Nasmijao sam se svojoj mašti u brk, i upitao je: A 
kada?a 

(16. IV) 

...Danas mi se, kako se ono veli, motala po glavi davno 
zamišljena novela o nijemom kilavom poluidiotu s Hrida, 
koji ljubi ljepoticu Aišu i uspijeva da je cjeluje tek kada je 
nalazi mrtvu, zdrobljenu bombom. Svojim nezgrapnim ru- 
kama čisti s razmrskana tijela prašinu, ostatke cigala, ćerpi- 
ča i morta, pa — kad mu među prstima osta komad njezina 

mesa, možda srce — od boli progovori premda je cijelog ži- 
vota bio nijem. Te riječi nemaju ni boje, ni ljepote, ipak su 
najljepša ljubavna pjesma. Nad Šeherom još jure njemački 
bombarderi, a kilava nakaza na rukama nosi svoju mrtvu 
ljubav nekud pod zaklon da je bombe ne zdrobe potpuno 
i da je mogne ukopati. Jedna se bomba smilovala i njemu. 
Sunčani dan osvjetljava posljednji i jedini smiješak na licu 
nakaze... Osim te novele htio bih napisati i priču o Bošnja- 
ku, koji u ovim krajevima doživljava prevrat i komunizam. 
A moj Hajro? A +Fatimin mali svijete? Da, dosta me rada 
čeka i — akobogda, dosta ću ovog ljeta i napisati. 

(18. IV) 

Danas mi je uspjelo malo pobjeći iz sebe — u Bosnu, u 
sudbinu siromaška Muje Halvadžije. Prepisivao sam pripo- 
vijetke o njemu. Sada ih imam već 4. Htio bih da ih napišem 
još 2 i tako zaokružim taj ciklus na polovinu zamišljene ve- 
ličine. Nekada sam, mlađi i sretniji, htio napisati 12 priča o 
njemu, dvanaest novela, knjižicu... 

(6. X) 

Još istog dana razgovarao sam s Makom Dizdarom o 
mojoj knjizi novela. On mi je vrlo pripravno odmah obećao 
da će knjigu izdati. Recenzent će biti Hamza (Humo, op. 
ZE). 

(19. X) 

Danas sam nastavio pisanje pete novele ciklusa 2Mujo 
Halvadžijaea, koju sam nazvao sNjivac. 

(27. X) 

Dan mrtvih. Nije li ovo danas moj dan? Ne! Ja sam samo 
privremeno mrtav, nasilno umrtvljen za izvjesno kratko vri- 
jeme. O, i te kako sam živ! Danas sam završio petu novelu 

ciklusa sMujo Halvadžijac, dakle drugu moju novelu. I već 
je bolja od prošle, a mnogo bolja od ranijih. Još nekoliko 
novela, pa mogu nastaviti započete romane i početi novi! 

(1. XI) 

U mom životu nema nekih osobitosti. Večeras sam pre- 
pisao na stroju moju novu novelu. Radio sam na njoj, bo- 
gme, onako usput, čitavih 8 dana! Ipak — eto imam već 2 
nove pripovijetke. 

(4. XI) 

Misli su — jasno — počele s razradom teme moje novele 
sNjivaa i ubrzo završile tu priču. Zatim sam već doživljavao 
niz slijedećih novela u onom slatkom nevezanom i nekro- 
nološkom uživljavanju u momente, u invencijice, u onaj ko- 
stur kojemu tek pero i potpuna koncentracija daju krv, meso 
i vanjsko obličje. Sjećam se da sam odjednom, da, upravo 
odjednom, kongruentno, a ne paralelno, doživljavao, čini mi 
se, tri novele - "Školcaca, s Kravusk i Najmlađeg Lokljaninac. 
Mom sam siromašku Muji Halvadžiji davao desnicom, koju 
ljevica — nažalost — vodi i žuri se, da mu dano opet oduzme. 
Zalječivao sam njegove stare rane i stvarao nove, krvave, bol- 
ne, ali sam im i opet već unaprijed tražio lijeka. Ne, literat ne 
može biti život, on nije tako okrutan. Da li sam ja uopće re- 
alist? Nije li velik dio moje literature — romantika? Ne! Re- 
alnost, koju ja dajem mojim likovima i vjerojatnost kojom ih 
oživljavam, nisu romantičarska naklapanja, premda nisu ni 
crtanje, fotografiranje one vanjske nedoživljajne kronološke 

i birokratske malograđanske paragrafske realnosti, koju bi 
uzalud željeli umjetnički oblikovati naši jadni naturalisti, ili 
humanistički realisti pseudosocijalne literature, koju diktira 
vanjska potreba trenutnosti a ne unutrašnji imperativ krea- 

tora. Realnost moje proze mora biti doživljajna. Ona mora 
biti odraz reakcije individue na zbivanja, koja — ma koliko ih 
sam izazivao ili uzalud sprečavao — uvijek zavise od koinci- 
dencija, od društva u kojemu se krećemo, pa — ako hoćemo — 
i od ove nekakve meteorološki-psihološke nužnosti logičkih 
(ili nelogičkih) slijedova života. Sjećam se da mi je iskreno 
bilo žao što ću morati kravicu, koju trudom i znojem nabave 
Mujo i njegova Ajša, odvesti iz njihove štale — odvesti je za 
porez. A onog okrutnog egzekutora ipak ću opisati kao čo- 
vjeka koji je vršeći svoju neugodnu dužnost otvrdnuo. Ima 
on i negativnih nagona, ali sinteza njegova ipak ne smije biti 
apsolutno negativna, inače je Zvijer... 

(23. XI) 

Jučer sam napisao opet 2 pjesme, zapravo dvije slabije 
baladice za moju zbirku Bosanske elegije. Osjećam da će 
prave pjesme ovog razdoblja tek doći. Samo, kada da ih 
napišem? Danas kanim započeti i novelu, sedmu u ciklusu 
Mujo Halvadžijac. 

(28. XI) 

Sutra ću, nadam se, doista početi novu pripovijetku o 
Muji Halvadžiji, to će biti moje oslobođenje od stvarnosti 
bar za nekoliko dana. 

(2. XII) 

Put u Sarajevo i razgovori s Makom Dizdarom pota- 
kli su me da završim davno otpočeti ciklus pripovijedaka 
o mom Muji Halvadžiji. Zbivanja su me pretekla, ali me 
nisu prerasla! Moj Mujo umire prije rata, prije 1941. godine, 
dakle, u tom ciklusu ne smijem ni dotaknuti aktualnosti, a 
ipak će to biti moderna literatura. Ni povijesna (ta, zbivanja 
su prebliza), niti suvremena (ta, od 1935 do danas prošla 

je jedna mala, ali promjenama bogata vječnost!) neće biti 
ta moja knjiga. Ona će biti prikaz života jednog siromaška. 
Sitni problemi, uski vidokrug i nezanimljivi zapletići — da, 
a ipak želimo da kroz te naoko jeftine elemente prostruji 
život Bosne, da u tom ciklusu dadem jedan, istina, globalni 
i neestetski profil života bosanskog sela. Moji junačići su 
ljudi od krvi i mesa, niti idealizirani, niti brutalno razgoli- 
ćeni. Ne znam da li će mi uspjeti do kraja sačuvati realnost i 
naturalističko prikazivanje upravo do romantičnosti dragih 
mi likova. Prigovarat će mi, vjerojatno, da su neki tipovi ide- 
alizirani, da nema kontrasta crno-bijel, dobar-zao itd., ali će 
ti prigovori morati da otpadnu, jer će mi čitalac priznati da 
svoje ljude volim i poznajem i da sam ih prikazivao vjerno. 
Šta zapravo znači: vjerno prikazivati? Fotografiju ili umjet- 
nički portrait? Ne bih nikada oprostio sebi, da mi ma tko 
može prigovoriti: wxfotografirali ste vjerno vaše Lokljane!k, 
a još bih se više ljutio na sebe, kada bi mi moderni kritičar 
uzviknuo: s Vaši portraiti su zaista originalni! Tako ste ih 
apstraktizirali, da oni predstavljaju jednu novu, jednu vašu, 
umjetničkom intuicijom izgrađenu realnost, koja mjesti- 
mično naliči čak na naturalističku slikua. Ni u jednu od tih 
krajnosti ne kanim zalaziti u opisu, odnosno koloriranju i 
slikanju mojih Lokljana u ovom ciklusu. Ono što fotografija 
ne može, slikati unutrašnji lik, emotivne i karakterne crte, i 
ono što ne može umjetnička slika, naime prikazivati duševni 
život modela, a ne slikara, dakle ne prikazivati kako autor 
doživljava svoj lik, nego kako upravo taj oslikani karakter, 
taj subjekt doživljava svijet i zbivanja, to čak i ne pokazujući 
u svojim vanjskim manifestacijama — eto upravo takvu vjer- 
nost prikazivanja provodim u ovom ciklusu. Koliko će mi to 

uspjeti, ne znam. Već obzirom na šturost i siromašnost same 
osnovne fabule, a i na činjenicu, da ne kanim psihologizirati 
tamo gdje treba opisivati, niti opisivati tamo gdje bi treba- 
lo psihologizirati i upravo Freudovski analizirati, taj ciklus 
neće biti ni izdaleka na onoj visini na kojoj su Ali-paša i 
Hajro, ali me veseli da radim. 

Posljednje tri riječi sveseli me da radime, da nisam defi- 
nitivno slomljen i uništen, da nisam ni moralno ni materi- 
jalno, ni umjetnički pao, jedan su od tri spasioca mog života 
u ovoj kobnoj, a ipak sretnoj godini 1953! 

(25. XII) 


ČOLAKOVIĆEVI 
DNEVNIČKI ZAPISI 1954. 


Hoće li Sarajevo biti korektnije od Zagreba? Kada sam 
jesenas bio u svom Seheru (o, jadno li mi izgleda ta divna 
oaza Istoka u pustinji ove zapadne pješčane kulture!), da je- 
senas!, Mak Dizdar mi je obećao da će objaviti moju knjigu 
novela. 

Od studenog do danas napisao sam čitav niz novela o 
mom Muji Halvadžiji. Još jedna, deseta, i knjiga će biti go- 
tova za štampu. Da li će biti objavljena? Kada bih imao ima- 
lo povjerenja u riječi, ne bih u to smio sumnjati, ali... Nemo 
propheta in patria sua! ... 

U kakvu mi radu prolaze dani? Podučavam djecu i pišem 
svoga Muju Halvadžiju... 

(8. 1.) 

Jutros sam iskorigirao prijepis pretposljednje novele iz 
ciklusa o Muji Halvadžiji. Moj xSkolace je prilično uspjela 
pripovijetka. Dosta živa, dinamična, plastična, ukratko — za- 
dovoljan sam, a šta će reći kritika to me ne uzrujava. Još da- 
nas kanim početi s pisanjem posljednje novele iz te knjige. 
Tako ću akobogda, imati gotovu još jednu knjigu proze. 

(22. III) 

U četvrtak sam započeo, a u nedjelju navečer završio po- 
sljednju novelu iz zbirke o Muji Halvadžiji. Eto, još je jedno 
oveće moje književno djelo završeno, usprkos svim nedaća- 
ma, brigama i borbama s nevidljivim (a i vidljivim) hidrama. 
Opet sam jednom ubio zmaja čamotinje! ... 

Život je lijep — makar bio još stoput nakazniji nego što 
jeste. Eto, samo to sam htio zabilježiti. Rad mi ne dopušta 
da brbljam sam sa sobom posredstvom ovog dnevnika. Šte- 
ta. To će mi biti zabavna lektira u starosti, ako je dočekam. 

(30. III) 

Moj Mujo Halvadžija već je prepisan i spreman Za ti- 
sak. Hoće li i kada će posjetiti srca čitalaca? Želim mu lijep 
uspjeh u životu jer on to siromašak, zavređuje. Hoće li ga 
izdati Mak Dizdar? 

(16. IV) 


Pripremio, Zapise izabrao i transkribirao iz Čolakovićevih 
dnevničkih rukopisa dr. Zlatan Čolaković 


RJEČNIK MANJE 
POZNATIH RIJEČI 


Kratice: 

ar. - arabizam 

perz. - perzijskog podrijetla 
tur. — turcizam 

njem. - germanizam 

madž. - hungarizam 

prov. -— provincijalizam 

abdest (perz.) — pranje prije molitve 
kod muslimana 
adet (od ar.) -— običaj 
aferdesum (ar. — tur.) — oprosti, opro- 
stite 
aferim! (perz.) — tako valja! 
aga (tur.) — titula višeg ili nižeg tur- 
skog oficira ili višeg civilnog či- 
novnika, u novije vrijeme oznaka 
za zemljoposjednika, zanatliju, ili 
uopće viđenijeg čovjeka 
ahar (tur.) — staja, štala, konjušnica 
ahiret (tur. od ar.) — drugi (zagrobni) 
svijet 
ahmak (tur.) - mangup, ludov 
aje, -eta (ar.) — stih ili rečenica iz 
Kur'ana 
ajn (ar.) - arapsko slovo 
akran (ar.) — staleški drug, vršnjak 
akšam (tur.) — večer, vrijeme večernje 
molitve 
alafranka, alafranga (prov.) — najpri- 
je: francuski, kasnije: zapadnjački, 
evropski, često oznaka za građan- 
ski 
Allah (ar.) - Bog 
Allahbirum (ar. — tur.) — Bog zna... 
Allah mubarećola (ar.— tur.) — Neka ti 
je blagosloveno! Sretno! 
Allah selamet! (ar.) - Bože, spasi! (veli 
se za čovjeka koji je u nevolji) 
alaša (tur.) — konji, ih ostala krupna 
stoka na paši 

Aliđun (prov. od tur.) — Ilindan, slavi 
se 2. VIII 

aman (tur.) - uzvik čuđenja ili izne- 
nađenja 

Aman je Rabbi (tur. i ar.) - Aman, 
Bože!, Bože moj! 

amena sufara — posljednja trideseti- 
na Kur'ana, vjerska početnica 


amidžić (prov. od tur.) — stričević, sin 
očeva brata 

anlaisati (od tur.) — shvatiti 

araba — zaprežna kola 

asandžije (od tur.) - probadanje, 
lumbago 

as li (od ar.) — kao da, upravo 

asker (ar.) — vojnik 

aščija - kuhar 

ašićare (od tur.) — očigledno, na oči, 
javno 

ašikovanje (od ar.) — ljubovanje, lju- 
bavni razgovor 

at (tur.) — arapski konj za jahanje 

avaz (ar.) — glas (pjevača) 

avazile (od ar. i tur.) — na glas, glasno 

abdest (prov. od perz.) — vidi abdest 

avlija (tur.) — dvorište 

babo (perz.) — otac 

babovina — očevina 

badža (od tur.) — otvor na krovu kroz 
koji izlazi dim s ognjišta 

baja (tur.) — insekt, obično uš ili slični 
parazit 

bajlisati se (od tur.) — onesvijestiti se 

Bajram (tur.) - muslimanski blagdan 

bajramluk (tur.) — dar uz Bajram 

Bajram mubarek olsun (tur. i ar.) — 
Neka ti je sretan Bajram! 

bardak (tur.) - zemljani vrč za vodu 

basma (tur.) - šareno platno 

bašasagosum (tur.) — Neka je tvoja 
glava zdrava! (izraz sućuti kad 
netko umre) 

baščaršija (tur.) - glavni trg 

baška (tur.) - posebno 

baškaluk (tur.) —- odvojena soba za 
ženske osobe 

bašluk —- nadgrobni spomenik kod 
glave mrtvaca 

bazditi (tur.) - zaudarati, smrditi 

bedel (ar.) - zamjenik, onaj koji u ime 
nekog drugog izvrši hodočašće 
na Ćabu 

beg (od tur. bey) — turska plemićka 
titula 

begenisati (od tur.) — zavoljeti, svi- 
djeti se 

begluk (tur.) — leno, feudalni posjed, 
lično begovo vlasništvo 

behar (tur.) — cvat ili cvijet voćke 

belaj (od perz.) - nesreća, nezgoda 

beli — zaista, dakako 

ben (tur.) — ukrasni ožiljak, madež 

bergivija (tur.) - muslimanski vjerski 
udžbenik 

berićet(li) (od arap.) — sreća, blago- 
slov (-en, -ena) 

berićesuz (od ar.) - čovjek koji nema 
sreće 

bešika (tur.) — kolijevka 

bez (tur.) — platno, obično domaćeg 
tkanja 

bezbeli (prov. od tur.) — naravno, be- 
sumnje, doista 

bihuzur biti (od perz.) — biti uznemi- 
ren, dosađivan 

bilesi (tur.) — čak i... 

bina (prov.) — visoka, velika kuća 

bir (tur.) - jedan 

birindži (od tur.) — prvi, najbolji 

bir po bir (od tur.) — jedan po jedan, 
ponajbolji, izvanredni 

birvaktile (tur.) - nekada davno, u 
davna vremena 

bismila (ar.) - zazivanje Boga, (poče- 
tak svake muslimanske molitve) 

bleder bosniše oks (od njem. Bloder 
Bosnische Ochs) — glupi bosanski 
vol 

blutfergiftung (od njem. Blutvergif- 
tung) -— trovanje krvi 

bobe (prov.) - bomboni 


boj (tur.) — kat, sprat 

bošča (tur.) - oveća marama kojom 
muslimanske seljanke pokrivaju 
glavu 

brema (prov.) — drvena posuda za 
nošenje vode s izvora 

bujrum (ar.) — izvoli 

bukadar - mnogo 

bula (tur.) - muslimanska duhovnica, 
vjeroučitejjica 

bulund (od madž. bolond) — lud, lu- 
dov 

burazer (od tur.) — brat 

burek (prov. od tur.) — savijača (ili ste- 
rana pita) od mesa 

bururet (ar.) - pometnja, poremećaj 

butum (tur.) — cjelokupno, sve snage 
cug (od njem. Der Zug) — vlak, ali 
znači i sčeta vojskea 

cum tajfli nohamal (od njem. Zum 
Teufel noch einmal) — k vragu još 
jednom 

čairi (tur.) — ispasišta, livade 

čanak (tur.) - drvena posuda 

čanta (prov.) — torba za spise 

čardak (tur.) -— soba na katu (u ovoj 
knjizi, ali znači i ljetnikovac bego- 
va) 

čaršaf (perz.) — plahta (ubrus) 

čaršija (tur.) — tržnica, trg u gradu, 
gradski kvart u kom su dućani 

čeiz, ćeiz (tur.) - djevojačko ruho 
koje donosi mužu u miraz 

čejrek (tur.) - četvrtina 

čibuk (tur.) - dugi kamiš 

čine ma čine (prov. od tur.) — ode u 
Kinu!, u nepovrat 

čit (prov.) — cic, jeftina tanka tkanina 

čuruk (tur.) — krnj, nepotpun, načet 

ćage (perz.) - papir; ćage pamuka - 
zamotuljak pamuka 

ćefini (ar.) - muslimanska mrtvačka 


oprema, zapravo neprošivena 
plahta 

ćejf (tur.) — po volji, volja, raspolože- 
nje, ugođaj 

ćerćivo (od tur.) — drveni prozorski 
okvir 


ćesim (tur.) - najam, zakup ćifluk, 
ćifluk (od tur.) - imanje, posjed obra- 
dive zemlje 
ćitab (tur.) - knjiga 
ćoše, ćošak - ugao 
ćulah (perz) — bijela vunena kapa 
ćumur (tur.) — ugalj; drveni i kameni 
(iz) ćusteka (skočiti) (od tur.) — skoćiti 
s mjesta bez zaleta 
dagara (prov.) — posuda iz koje se 
kravi daje napoj 
dajđa (od tur.) — ujak, majčin brat 
damari (tur.) — žile u tijelu 
dekika (ar.) - minuta 
dergemiza (prov. od njem.) — vojnič- 
ko ratno varivo lošeg okusa 
ders (ar.) — propovijed, predavanje 
deverati (od ar.) — mučiti se, teško ži- 
vjeti (prvotno: opremiti mrtvaca) 
dever dunja (ar.) - mučan svijet! teš- 
ko je živjeti! 
dimije - ženske hlače 
dimiskija — sablja kovana kao one ko- 
vane u Damasku 
din (ar.) - vjera 
dohaberiti (prov. od ar.) — javiti, do- 
javiti 
doljevuša (prov.) - kahva koja se do- 
biva dolijevanjem ključale vode 
na ka veni talog 
dova (ar.) - molitva 
dovale — s našim blagoslovom! (po- 
zdrav onoga koji odlazi) 
drolja (prov.) — ćilimak načinjen od 
krpa 


dubak (prov.) - okrugla drvena staja- 
lica za dijete 

dunđer (tur.) — tesar, zidar 

dunjaluk, dunja (ar.) — svijet 

dušek (tur.) - vunjača za postelju 

dvizga (prov.) — ovca (koza) od dvije 
godine 

đelep (tur.) — stado velike stoke 

đenabet — obješenjak, lola 

đerdek (tur.) — prva bračna noć, znači 
i odaju u kojoj se ona provede 

đozluci (od tur.) — očale, naočari 

đozlukali (prov. od tur.) — čovjek koji 
nosi očale 

đulijag (od perz.) — ružino ulje 

đuvegija (prov. od tur.) - mladoženja 

džaba (tur.) — besplatno, badava 

džada (tur.) — drum, sredina ceste 

džam (tur.) — prozorsko okno 

džamogladija (prov. od tur.) — djeca, 
skupina djece 

džehenem (ar.) — pakao 

dželešanuhu (ar.) — atribut koji se pri- 
daje Bogu 

džematile (od ar.) — skupno, u druš- 
tvu 

dženaza (ar.) — sprovod, pokop, sa- 
hrana 

dženet (ar.) — raj 

džeride (tur.) — novine 

džinski vjetar (prov. od ar. džin) — 
nadnaravno biće) — skupina divo- 
va, tko na nju naiđe oboli 

džomba (tur.) — provalija 

đugum - bakrena posuda za vodu 

džuma (ar.) - opća muslimanska sku- 
pna molitva petkom 

džunup (ar.) — nečist 

edepsuz (tur.) — nevaljalac, neodgo- 
jen 

efendija (tur.) - gospodin, titula uče- 
na čovjeka 

eglen (tur.) - razgovor 

ekmečščija — pekar 

elemterekjejfe (ar.) — jedna sura iz 
Kur'ana 

elhamdullilah! (ar.) - hvala Bogu! 

emer (ar.) - odluka, moć 

esnaf(lija) (-basa) — zanat(lija), vodi- 
telj ceha 

estagfirullah! (ar.) — Kajem se! Bože 
oprosti! 

ešek (tur.) - magarac 

Ešhedu en la... (ar.) — Ispovijedam da 
nema... (početak muslimanske 
molitve) 

evlad (ar.) — porod, djeca 

evlijali (ar.) — blaženi, dobri, svetački 

ezan (ar) — poziv na molitvu koju 
upućuje mujezin s munare 

fajda (perz.) — korist 

faletati — gatati 

fatiha (ar.) - prvo poglavlje iz Kur'ana 

fenjer (tur.) — vidjelica, ručna svjetilj- 
ka 

feredža — ženska gornja odjeća 

ferdamte (od njem. verdammt) — 
prokleti 

fermati za koga (od tur.) - mariti, bri- 
nuti se za koga 

fet (ar.) učiniti - osvojiti 

findžan, fildžan (ar.) — okrugla šaliči- 
ca za crnu kahvu bez drška 

firale — plitka gornja obuća 

firaun (prov. od ar.) - faraon, Ciganin 
(u smislu pogrde) 

fišek (tur.) - papirnati tulac, kesica, 
znači i čahuru za metak 

frajter (od njem.) — najniži čin u au- 
strijskoj vojsci (desetar) 

frga (tur.) - velika okrugla četka, kist 

frtutma (od tur.) - nemir, žurba 

fukara (tur.) — sirotinja 


furman (njem.) -— vozač, kočijaš, Vo- 
zar 

gas (prov.) — petrolej 

gasul - obredno kupanje poslije 
spolnog akta; posljednji g. — ku- 
panje mrtvaca 

gater (njem.) — višestruka pila, jar 
mača 

gazember (madž.) — lopov 

glavnja (prov.) — cjepanica drva koja 
gori 

gunjac (prov.) — pokrivač, dio muške 
odjeće 

gurabija (tur.) — orijentalni tvrdi ko- 
lačić od šećera, brašna i maslaca 

haber (ar.) — glas, vijest 

hadž (ar.) - hodočašće u Meku u svr- 
hu posjete Kabi (Ćabi); 

hadži (-ja) — onaj koji je izvršio hadž 

hafiz (ar.) — čovjek koji zna kur'an nai- 
zust, kahvi hafiz — izvrsni hafiz 

hajr (ar.) — sreća, korist, blagoslov 

hajirli (ar.) — sretno, blagosloveno 

hajirsuz (ar. i tur.) - nesretnik, baksuz, 
može značiti i nevaljalac 

hajrulah? (ar.) - koje dobro? Šta je? 

hajvan (ar.) — stoka, domaća životinja 

hajrihi ve šerrihi — i dobro i zlo 

hak (tur.) — istina 

hala — zahod, nužnik 

halal (ar.) — ono što je dopušteno, 
dobrovoljno dano; halaliti - opro- 
stiti 

halasiti se (ar.) - osloboditi se 

halva (tur.) — orijentalno slatko jelo 
od upržena brašna 

halvat (tur.) - prizemna soba 

hamal (ar.) — nosač, trhonoša 

haman (tur.) — po svoj prilici, gotovo, 
umalo, skoro 

hambar (tur.) - spremište za žito, žit- 
nica 

hamovi (prov. od tur) - konjska 
oprema 
han (tur.) — svratište, konačište 
handžija (tur.) — svratištar, zakupnik 
(ili vlasnik) hana 
hani (prov.) — stani! 
haram (ar.) — grijeh 
haram mu bilo (od ar.) - prokleto mu 
bilo! 
harar (tur.) - vreća od kostrijeti 
harf (ar.) - slovo 
hasta (tur.) — bolesnik 
hastal (prov.) — stol 
hasura (perz.) — prostirka, ćilimak 
spleten od šaše 
hašarijast - živahan, nemiran 
hator (za h.) — volja, za volju 
hava (ar.) — zrak 
havijest (prov.) — svijest hazreti 
Hrzul (ar. Hidr) - svetac Vodenjak, 
vječno živi adobria 
hedija (ar.) - dar, poklon 
hefta (grč.) - tjedan dana, sedmica 
helem — dakle, onda 
Herr (njem.) - gospodin 
Herrgott, Sapperlott (njem.) - Bože, 
Bože! 
hesabiti (ar.) - računati 
hezbejle (od tur.) - napamet, naizust 
hićaja (tur.) — priča, skaska, legenda 
hićulurmi — izraz čuđenja, zamisli!, 
ma nemoguće! 
hinla (ar.) - podvala, prevara 
hitjeti (prov.) - žuriti se 
hizmećar (ar.) - slugan, posluga 
hodža - muslimanski svećenik 
horoz (tur.) - pijetao 
hoz-boz (prov. od ar.) - amo-tamo, 
upravo, ravno 
hrsuz (tur.) - lopov, kradljivac 
hršum (tur.) - nered, čudo 


hudžera — velika smočnica (obično u 
prizemlju, komora, konoba) 

huncut (madž.) - nestaško 

Hundžurovina - Mađarska 

hurda (prov.) — vrst sira od obrana 
mlijeka 

hurma (ar.) — datulja 

hurmadžik (tur. od ar.) — orijentalna 
slastica 

ibričić — mala posuda, ukrasni vez 

ibrik — bakreni vrč za vodu 

ićindija (od tur.) — vrijeme molitve u 
polovici popodneva 

iftar (ar.) - večera nakon posta uz ra- 
mazan 

ilađ (ar.) — lijek 

ilmihaber (tur. od ar.) - momačkki list, 
pledični liste 

ilmihal (ar.) - vjeronaučka početnica 
kod muslimana 

ilum (ar.) - znanje 

ilumli (ar.) - učen čovjek 

inaetajna (ar.) — jedna sura iz Kur'ana 

insan (ar.) — čovjek 

inšallah (ar.) - akobogda 

ishesablti (od ar.) — izračunati 

išaret (perz.)— znak, mig 

izun - dozvola, dopuštenje 

Jacija (tur.) — noć, vrijeme posljednje 
večernje molitve kod muslimana, 
oko dva sata po zalasku sunca 

jako -— istom 

jalan (tur.) - lažni, imitacija 

japija - drvena građa 

jara (prov.) — kruh od jarog ječma 

jaran (tur.) — prijatelj, drug 

jasin (ar.) - jedna sura iz Kur'ana 

jazija (tur.) - pismo, pisanje, alfabet 

jazuk (tur.) - šteta 

jemenija (tur.) - tanka ženska mara- 
ma za pokrivanje kose 

jemek (tur.) — jelo, hrana 

jeribasma (tur.) — vrsta sočne kruške 

jok! (tur.) - ne! 

junga (tur.) — mjera za težinu (masla, 
sira), 1.92 kg. 

kabil, daje k... (ar.) - moguće,da je 
moguće... 

kabuliti (od ar.) — pristati, dopustiti 

kadija (ar.) — šerijatski sudac 

kaf (ar.) — arapsko slovo 

kaharan, kaharli — tužan, žalostan 

kahva (prov.) — kafanica 

kahvai (prov.) — svjetlosmeđe, boja 
svijetlo pržene kahve 

kalem (ar.) — pero za pisanje 

kalemli (prov. od ar.) — pismen čovjek 

kalja (prov.) — varivo s mesom 

kančilo — smotuljak pređe 

kantarijum — stolisnik (Tausendgul- 
denkraut) 

kaplama (prov.) — daščani krov 

karpuza — lubenica 

kasaba (prov. od tur.) — trgovište, 
gradić 

kat (haljina) - ženska odjeća koja se 
sastoji od dimija i bluze 

Kavdak (za K...) — na kraju svijeta (va- 
ljda: iza Kavkaza!) 

kef (ar.) —- arapsko slovo 

Kelimeji šehadet - osnovna musli- 
manska molitva 

Kijametski dan — sudnji dan 

klanica (prov.) — spremište, drvena 

klanjati - moliti se klanjanjem 

kona, komšinica (prov. od tur.) — su- 
sjetka 

kotavla (prov. od njem. Kopftafel) — 
ploča nad uzglavljem bolesniko- 
va kreveta u bolnici 

kundura (tur.) — cipela 

kuramemur (tur.) - vojni referent koji 
obavlja stavnju 


kurban (kurbansko meso) — žrtveno 
meso koje muslimani uz Bajram 
dijele sirotinji 

kutarisati (tur.) — osloboditi se, izva- 
diti, prirediti 

lakrdija (prov.) — riječ, dobra lijepa 
riječ 

leđen (tur. —- bakrena pokositrena 
posuda za umivanje 

lezet (tur.) — okus, slast 

ličina (prov.) — vješala, obješenjački 
konop 

lohusa žena (prov. od ar.) — porodilja 
u prvim tjednima iza poroda 

lokum (tur.) — slatko jelo, ali znači i 
zalogaj, kriškica 

lug (prov.) - pepeo 

ljuska (prov.) — jaje 

magaza (ar.) — dućan sazidan od ka- 
mena, podrum 

mahala (tur.) — dio naselja, kvart, po- 
dručje s jednom ili više ulica 

mahmudija — dukat, zlatnik s likom 
sultana Mahmuda 

mahsuz — osobito, naročito 

makaze (tur.) — škare, nožice 

maksum — malo dijete 

mal (ar.) - imovina, bogatstvo, dobro 

maldovanka (prov.) — pasmina krava 
iz Moldavije 

mamen - bijesan 

mangala (tur.) — željezna posuda za 
žeravicu od drvena ugljena 

manija (ar.) - značenje, tumačenje 

mašallah! (ar.) — baš kako treba! div- 
no! 

mašina (prov.) - željeznica, vlak 

meazallah! (ar.) — ne daj Bože! 

medresa (ar.) - muslimanska srednja 
(i viša) vjerska škola 

mejt (ar.) — mrtvac, lešina 

mekam (ar.) — glas od pjevača 

mekteb (tur,) - osnovna, niža musli- 
manska vjerska škola 
meleć (ar.) - anđeo 
merdevine (perz.) - ljestve 
merhaba (ar.) - Zdravo! (pozdrav) 
merhamet (ar.) — milosrđe, samilost 
mešćema (ar.) - sudnica 
mezar (ar.) — grob 
mihr, mehr (ar.) — svota koju pri vjen- 
čavanju ugovaraju mladoženja 
i nevjesta kao odštetu u slučaju 
rastave 
minder (tur.) - nepokretna kanapa, 
divan, sofa 
mrkuša (prov.) — crna kahva 
mrven, mrvičuk (prov.) - malo, mrvi- 
cu, trun 
mubareć (ar.) — svetkovina, slavlje, 
veselje 
muderiz — nastavnik medrese 
muhtač (ar.) — ovisan 
muhtar — seoski starješina, čuvar se- 
oskog žiga (muhura) 
mujasil, majasil (prov. od tur.) -— kož- 
na bolest, ekcem 
mujezin - muslimanski pomoćni 
svećenik 
mukabela (ar.) — čitanje Kur'ana u 
džamiji uz ramazan 
munara (ar.) - visoki, vitki toranj dža- 
mije 
musaf (ar.) — Kur'an (naziv same knji- 
ge) 
musafir (ar.) — gost 
muštuluk (ar.) - nagrada za radosnu 
vijest 
nabas (prov.) - izvrstan čovjek 
nafaka (ar. - izdržavanje, sreća u 
imanju 
nalet te bilo! — vrag te odnio! 
nalune, nanule - drvene papuče 
nam (perz.) - ugled, čast 


namaz (ar.) - molitva 

napirlitan (prov.) — iskićen, nakićen 

nasihat (ar.) - savjet 

nasloni (u raki) -— debele daske koje 
se postavljaju koso na mrtvaca u 
raki prije nego se zaspe zemljom 

nefs (ar.) — strast, požuda 

nejse — uzrečica: neka bude, može i 
tako 

nevakat (prov. od ar.) — u nevrijeme, 
u rezgodno vrijeme 

nićah (ar.) - brak 

nijetiti (tur.) - naumiti, odlučiti se za 
neki posao (molitvu) 

nimet (ar.) — hljeb, božji dar 

nišan (tur.) - nadgrobni spomenik 
(znači i odlikovanje) 

ogra — ogrlica oko vrata 

ohavijestiti se (prov.) — osvijestiti se 

okerati — izvesti skerex tj. sitni vez 
svilenim nitima 

parasuz (tur.) — besparica, onaj koji 
nema novaca 

parmak (tur.) — daska iz ograde 

patri se (prov.) — dolikuje 

peke, peki (tur.) - neka bude, drage 
volje, u redu 

peksimet (grč.) - mali domaći kru- 
ščić, dvopek 

pelengaće (prov.) — široke hlače 
obično vunene 

pendžer (tur.) — prozor 

peškeš (tur.) — dar, poklon 

pirlitli - nacifrano 

plah (prov.) — lijep, izvrstan, osobit 

plaho (prov.) — vrlo, veoma 

plajbaz — olovka 

pobuliti se (prov.) - obmotati lice 
maramom 

pomavjeti (prov. od tur.) - pomodri- 
ti, poplaviti 

porefenati se (prov. od tur.) - raspo- 
dijeliti trošak za nešto više ljudi 

pratljača (prov.) — drvena udaraljka 
kojom se udara po rublju pri pra- 
nju prekajtiti — prenijeti u grun- 
tovnici 

prekardašiti (prov. od perz.) — prevr- 
šiti mjeru 

prokenčijati — našaliti se 

prtokal (tur.) - narandža 

pule — taksene marke 

pusula (tur.) - pozivnica, službeni 
dopis 

pustećija — učinjena ovčija kožica na 
kojoj se obavlja molitva 

rahatluk (tur. i ar.) — mir, zadovoljstvo 

rahmetli (od ar.) — pokojni 

rafa, raf (tur.) — polica ispod tavanice 

ramazan (ar.) - mjesec posta u go- 

dini 

raščejrečiti (prov. od tur.) — podijeliti 
u četvrtine 

rećat (prov. od ar.) - dio musliman- 
ske molitve 

regimenta (njem.) — pukovnija 

regleman (njem.) — knjiga o vojnoj 
obavezi, 

pravila službea rengele (prov.) — 
Rontgenov aparat 

rezil biti — biti ossamoćen 

ruja (tur.) — san, rujati se — uzrujavati 
se 

rz (tur.) — čast, poštenje 

sabah (ar.) - zora, vrijeme jutarnje 
molitve kod muslimana 

sabalahajrola (prov. od ar.) — dobro 
jutro 

saburliti) — strpljivost (strpljivo pod- 
nositi) 

sač - željezni pokrivač pod kojim se 
na ognjištu peče hrana 

sahan (tur.) - bakrena plitica, tanjur 


sahibija (ar.) — vlasnik, gospodar 

salijevati stravu (prov.) — izlijevati ra- 
staljeno olovo u posudu s vodom 
nad glavu bolesnika uz stanovite 
molitve, osobito se radi kad je 
netko uplašen, prestravljen 

sarači (ulica u Sarajevu) — ulica u čar- 
šiji u kojoj rade sedlari 

sarhoš (perz.) — pijanica, bekrija, ve- 
seljak 

savatli — graviran, ornamentiran 

saz (prov.) — muz. instrument, trzali- 
ca, vrst male tambure 

sedžda (ar.) — stav pri muslimanskoj 
molitvi kada se lice spušta na ze- 
mlju 

sehara (ar.) —- drveni sanduk obložen 
kovinom u kome se drži djevojač- 
ko ruho 

seiriti - odmarati se (obično na trati- 
ni), gledajući u nešto uživati 

selam (ar.) — pozdrav 

sekutor (prov.) — ovrhovoditelj, eg- 
zekutor 

sevap (ar.) - dobro Bogu ugodno 
djelo 

sevdah — ljubav 

sikter (od tur.) — marš! gubi se! 

sinija — okrugao nizak stol 

sinle — zaušnica, šamar 

sjera (prov.) — grušalina, prvo mlije- 
ko izmuženo nakon što se krava 
otelila 

skunaturiti — skrpiti, nekako načiniti 

sofra (tur.) — trpeza 

softa (od tur.) - muslimanski student 
telogije 

sojsuz — čovjek niskog podrijetla, ne- 
valjalac 

somun - vrst mekog hljepčića 

srklet (ar.) —- tegoba, uzrujanost, ner- 
voza 

stelja (prov.) - osušena ovca (čitava 
se životinja osoli, izvade rebra i u 
jednom komadu dimi) 
strunuti se (prov.) - kada nekome od 
teška rada padne želudac 
stuha — mrša, prikaza 
subhanallah! (ar.) - Bože, čuda! (izraz 
čuđenja) 
surgun učiniti (od tur.) — prognati, 
odreći se nekoga 
sufara (ar.) - muslimanska vjerska 
početnica 
sura (u Kur'anu) — red (odlomak iz 
Kur'ana) 
sure (u insanskom suretu) — obličje 
svoloć (ruski) - đubre 
šalvare — široke hlače 
šart (ar.) — uvjet, bitni element, osno- 
vi vjerovanja 
šćaviti, ščaviti (prov.) — zaudarati, 
smrditi 
šehadet kelima - muslimanski izraz 
vjerovanja 
šeher (ar.) - grad 
šehit — čovjek koji je nevin poginuo 
na bojnom polju, čist od grijeha 
šejtan (ar.) - vrag, đavo 
šerbe — slatko voće 
šerbetnjak — posuda u kojoj vrije 
voda za kahvu 
šerefa (ar.) — ograda i uski ograđeni 
prostor na munari 
šerijat - muslimanski zakoni koji se 
osnivaju na Kur'anu i tradiciji 
šiljte (tur.) — ćilimak, mala strunjača 
šis — pržanj za kahvu (znaći i dugi 
mač na koji se u ekstazi nabadaju 
derviši I $ejhovi) 
$i$a - boca 
$i$e - tavanica 
škembe čorba -— juha od tripica (tr- 
bušćića) 


škija - krijumčaren hercegovački du- 
han 

špitalj (njem. od hospital) — bolnica 

šubha - sumnja 

šućur (od ar.) — hvala 

šukast (prov.) - bezrog, blašče s ne- 
kom pogreškom, obično bez roga 

tabut (ar) — muslimanski mrtvački 
kovčeg, lijes 

tahta (perz.) - daska 

takrir (tur.) - gruntovni upis, prijenos 
vlasništva 

taman — upravo 

taraba — plot, ograda 

teferič (od tur.) — skupni izlet, zabava 

tefter — poslovna službena knjiga 

tefsija (ar.) - metalna plitica za peče- 
nje jela 

tekija — muslimanski samostan 

telvuša (prov.) — crna kahva od pro- 
kuhana taloga 

tenđera (tur.) — bakreni kotlić za ku- 
hanje 

tenećka — limena posuda, kanta 

teravija (ar.) - neobavezna skupna 
molitva iza posta uz ramazan 

ters (tur.) - naopak, zloćudan, tvrd 

tenzija (tur.) - krojač 

teslimiti — prepustiti nekome nešto 

tešte, teštit (ar) — arapski grafički 
znak za udvajanje slova 

topalast (tur.) - kljast, šepav 

torotan (prov.) — vrst suhog sira od 
obrana mlijeka 

trenica (prov.) - oblanjana daska 

tubla — komad cigle ili kamena koji 
se ugrijan stavlja na oboljelo mje- 
sto 

tuć — lijevano željezo 

tuhaf (tur.) - čudnovato, začudno 

tumer Bošnjak (od njem.) — glupi Bo- 
sanac 

tutar (ar.) — arapski grafički znak 

uavizati se (prov.) — shvatiti, razumje- 
ti 

ubleha (prov.) — opsjena, smišljena 
varka 

učkopilan — trostruki kopilan (pogr- 
da) 

uferčiti — shvatiti, razumjeti 

uisati — pristajati 

ukajtiti - zapisati 

ukalufiti — uobličiti, staviti u kalup 

ulema (ar.) - učeno svećenstvo, uče- 
ni ljudi 

usklišče — zločesto dijete 

utrešeljak (na u...) — usputni, kao do- 
datak, teret koji se stavi na konja 
ili magarca između dviju vreća na 
samar 

uzdurisati — udesiti, namjestiti 

vanj taki (prov.) — izvrstan, osobit, pr- 
vorazredan 

vakat (ar.) — vrijeme (doba dana) 

vaktile (od ar.) - davno nekada, u 
drevna vremena 

vakti sahat — sat smrti, sumrli čase 

vakrsuz (doba) - nezgodno doba, 
obično jutarnji ili večernji suton 


vala — veo ispred lica kojim se uda- 
te muslimanke kriju od pogleda 
muškaraca 

vala(ha)! — bome! 

varenika (prov.) - prokuhano mlijeko 

vas butum — cjelokupni 

većil (ar.) - svjedok, opunomoćenik 

vela havle! — izraz čuđenja 

vilajet (ar.) — pokrajina, namjesništvo 

vitre (u jacije) — dio večernje musli- 
manske molitve 

vuđud - tijelo 

zar — muslimanska gornja ženska 
odjeća krojena tako da skrije 
obrise tijela 

zar (na prozoru) — zavjesa 

zeman (ar.) — vrijeme, doba 

zerzevat — povrće, zelen 

zevak (ar.) — zadovoljstvo, uživanje 

zift — nikotin (koji ostaje u cigarluku) 

zijan — šteta, gubitak 

zor (perz.) - tegoba, sila, zamah 

zulumćar (od ar.) — siledžija, napa- 
snik 

zvizdan (prov.) — sparina kad upeče 
sunce 

ČOLAKOVIĆ Enver, prozaik, pjesnik i prevodilac 
(Budimpešta, 27. V. 1913. — Zagreb, 18. VIII. 1976.), ško- 
lovao se u Budimpešti, Sarajevu i Beogradu, a u Zagrebu 
diplomirao povijest (1959). Od 1939. do 1944. djeluje u 
Sarajevu kao slobodni pisac, a od 1945. sve do smrti Živi u 
Zagrebu. Tu je bio korektor u Nakladnom zavodu Hrvatske 
(do 1946), redaktor u Leksikografskom zavodu (do 1953), 
zatim slobodne profesije. Bio je član Matice hrvatske, Druš- 
tva književnika Hrvatske, Društva hrvatskih književnih 
prevodilaca i PEN-kluba. Za prevodilački rad (s njemačkog 
i mađarskog) odlikovan je austrijskim Križem časti za zna- 
nost i umjetnost I reda (1970) i Petćfi-plaketom (1969), a 
za romane Mujića Hanka i Legenda o Ali-paši dobio je na- 
gradu sCvijeta Zuzorića (1941) i nagradu Matice hrvatske 
za najbolji hrvatski roman (1943). 

Kao dvojezičan pisac objavljuje od 1931. do 1939. na 
mađarskom i hrvatskom pjesme, pripovijetke, eseje, prije- 
vode. Od 1939. do 1944. objavio je u Zagrebu (57 danaxc, 
vHrvatska misaox, 2Hrvatski narode, sHrvatsko kolo itd.) 
i Sarajevu (+Osvita, s2Novi behara, sHrvatska pozornica, 
itd.) dvadesetak pripovijedaka i novela, roman Mujića Han- 
ka, te brojne eseje i prikaze. Komedija Moja žena krpi ča- 
rapece izvodila se u sarajevskom (1943) i banjolučkom (1 944) 
kazalištu. 1944. Matica hrvatska objavljuje roman Legenda 
o Ali-paši u kome Colaković u najboljoj evropskoj tradiciji 
romaneskne forme utemeljuje kulturno-povijesnu samobit- 
nost bošnjačkoga duha. O ovom su djelu prigodom prvog 

(1944), drugog (1970) i trećeg izdanja (1989) hvalopjev- 
no pisali Benešić (vsadrži genialno ocrtane likovexa), Latić 
(enajljepši roman muslimanske književnostixa), Lasić (ssadr- 
ži neke od najljepših scena u povijesti hrvatskog romanac) 
i drugi (P. Grgeč, Lj. Maraković, T. Smerdel, V. Jurčić, M. 
Hanžeković), dok Krleža tvrdi da Čolaković bolje prikazuje 
Bosnu od Andrića. 

Premda je autor Legende o Ali-paši bio humanist i nepo- 
kolebljivo antifašističkog opredjeljenja, diktatura proletari- 
jata nije mu soprostilax nagradu Matice hrvatske. Od 1945. 
pa sve do 1965. on ne može objavljivati. Često čak ni svoje 
prijevode ne smije potpisati, poput prijevoda triju romana, 
knjige pripovijedaka i brojnih eseja ideologa Ervina Šinka 
(1947-1951). Uvjeren da za života svoja djela neće objaviti, 
Čolaković piše brojne romane, pripovijetke, novele, zbirke 
pjesama i dnevnike za potomstvo. Sva su ova djela, koja se 
tek danas pojavljuju, nastala u razdoblju njegova prisilnog 
nestanka iz javnosti. Istodobno priprema antologije mađar- 
skog i austrijskog pjesništva. 1956. pojavljuju se u Anfo/lo- 
giji svjetske lirike autorovi prepjevi mađarskih, njemačkih i 
engleskih klasika. 1965-1966. u sRepublicic, vRazloguc i 
"Mogućnostimaxa Čolaković tiska dotad najširu panoramu 
mađarskog i austrijskog pjesništva. 1968. u vRepublicić i 
"Mogućnostimacx predstavlja suvremenu mađarsku kritiku. 
1965. prevodi sa staro-mađarskog Kodalyev oratorij Psal- 
mus Hungaricus, a 1969. Wagnerove Majstore pjevače. 1971. 
tiska knjigu prepjeva G. Illyćsa. Nakon 1971. opet ne može 
objavljivati svoja djela, nego samo prijevode. 1972. i 1975. 
objavio je dvije knjige prepjeva Z. Csuke. 

Čolakovićeva literatura uistinu ponovno oživljava oživ- 
ljava tek nakon autorove smrti. U sarajevskom sZivotuć se 
1977. tiska njegova poema Stvaranje svijeta. 1978. Naklad- 
ni zavod Matice hrvatske objavljuje monumentalnu Z/at- 
nu knjigu mađarske poezije, koja predstavlja najobuhvatniji 
pregled mađarskog pjesništva na stranom jeziku, a sadrži 
isključivo Čolakovićeve prepjeve. 1978. dramatizirana je 
Legenda o Ali-paši, a u Beču i Budimpešti tiskaju se brojni 
prepjevi Čolakovićeva pjesništva. 1981. i 1984. pjesnikov sin 
dr. Zlatan Čolaković objavljuje popis rukopisne ostavštine 
i bio-bibliografske podatke o Enveru Čolakoviću, te izbor 
iz njegovih austrijskih prepjeva, a 1990. njegove Izabrane 
pjesme. Premda Čolakovićeva bibliografija sadrži preko 400 
jedinica pretežni dio njegove književne ostavštine još uvijek 
nije objavljen. U rukopisu pisac je ostavio 5 romana, neko- 
liko zbirki novela i pripovijedaka, te brojne knjige poezije 
i prijevoda, među kojima i Antologiju austrijske poezije, te 
knjige Adyeve i Petdfieve lirike. 


DJELA: 

Legenda o Ali-paši, Zagreb 1944, 19702, 19893. 
Gyula Ilyćs, Poezija, Zagreb 1971. 

Zoltan Csuka, Moje dvije domovine, Sarajevo 1972. 
Zoltan Csuka, Poezija, Zagreb 1975. 

Zlatna knjiga mađarske poezije, Zagreb 1978. 
Izabrane pjesme, Zagreb 1990. 

